Ohotnikovs Vadims Dmitrijevičs

Meklējumu pasaulē

Meklējumu pasaulē

V.Ochotnikovs

Karsta alas [*] noslēpums

.

[*] karsta alas rodas karsta parādību rezultātā, t. i., pēc kaļķa vai citu iežu izkušanas ūdenī. Nosaukums vispārināts no Karsta plakankalnes Alpos, kur šīs parādības ir tipiskas. (Tulk.)

1. NOZUDUSI UPE

— Iedomājieties, ka pirms astoņiem gadsimtiem šeit bija auglīga un ziedoša zeme … — sacīja meitene, ar roku apvilk- dama plašu loku.

— Grūti ticams … Nekādi nespēju iedomāties … — jauneklis domīgi atbildēja.

Viņi stāvēja nelielā laukumiņā pašā akmens drupu virsotnē. Viņu priekšā izpletās nedzīvs smilšu tuksnesis, ko apspīdēja tikko uzlēkuša mēness iesārtenā gaisma.

— Kurā gadsimtā tad dzīvoja tas dzejnieks? — jauneklis turpināja.

— Divpadsmitajā.

— Nu, nu, atkārtojiet vēl viņa vārdus!

Meitene lēni apsēdās un, atbalstījusi muguru pret akmens izcilni, svinīgi iesāka:

— … Nav pasaulē krāšņākas zemes … Tā zied cauru gadu, tur ziemā jūt pavasara vēju … Gluži kā Kaujears — visgaišākais

no paradizes avotiem — to apskalo Jangijeras upes zeltainie ūdeņi. Ciprešu un muskusvītolu paēnā skatienu ielīksmo fazani un baltās irbes… Tā visi ir kā Irema, apburts teiksmains dārzs. Gaišas domas un līksmība pārņem katru, kas ienāk tās pļavu un ieleju smaržu pilnajā zaļumā.

—  Un vai tas viss bijis tieši šeit? Vai tas ir droši zināms? — ielūkodamies meitenes sejā, jauneklis klusi vaicāja.

—  Droši. Un akmens mūru drupas, uz kurām mēs patlaban atrodamies, ir senas pilsētas atliekas. . . Lūk, tur, ja labi ieskatās, redzama nozudušās upes gultne. — Meitene izstiepa roku, norādot uz platu, tumšu gravu, kas slīdošajā gaisma bija labi redzama paugurainā smilšu lauka vidū.

— Atskanēja baismīgs apakšzemes grāviens… — viņa klusi turpināja. — Zeme salīgojās un sāka grimt kopā ar mājokļiem, pilīm, tempļiem un ļaudīm, kas, atradās tajos. Upes ūdeņi pameta izpostīto novadu. Uzpūta tveicīgi vēji, izzuda zemes auglība, un iestājās nāves valstība, smilšu valstība . ..

Jauneklis brīdi klusēja. Tad arī viņš uzmanīgi apsēdās un, atslējis muguru pret sienu, izstiepa .kājas. Iztraucējot klusumu, klaudzēdami u.n švirkstēdami lejup "nobira daži sīki akmentiņi.

—  Sakiet, Ļuda, — jauneklis turpināja, — es dzirdēju Mariju Ivanovnu runājam, ka upes, kas pazūd zem zemes, neesot reta parādība. Bet vai tā var būt, ka pēc zemestrīces upe no jauna parādās virspusē?

— Jūs, Kostja, laikam gribat ieteikt, lai gaidām jaunu zemestrīci? — mazliet zobgalīgi vaicāja meitene.

— Tā tikai vēl trūka! Varbūt jūs domājat, ka es bīstos doties ekspedicijā?

—- Jūs runājat tādā tonī, it kā jūsu ekspedīcijas uzdevumā ietilptu upes atgriešana virspusē. Man. jāizkliedē jūsu sapņi… Tam pasākumam, kurā jūs piedalīsieties, piešķir ļoti mazu nozīmi. Diezin vai tas palīdzēs mūsu izlūkotāju grupai uziet tuksnesī ūdeni. Profesoru Polozovu vairāk interesē apstiprinājums viņa paša teorijai par apakšzemes upēm. Tas visiem zināms .. . Apakšzemes upju taču ļoti daudz. Dažas no tām simtiem kilometru tek zem zemes. Un nedomājiet, ka tās visas nokļuvušas pazemē zemestrīču rezultātā. Jangijeras upe, ko jūs pētīsiet, ir īpašs gadījums. Tad nu jūsu profesors domā, ka …

Ļuda nepabeidza teikumu. Lejā atskanēja brūkošu akmeņu troksnis.

—  Paliksim brīdi klusu… Atradīs vai neatradīs? — meitene čukstēja, satverdama sava sarunu biedra roku.

Abi tūlīt aizturēja elpu, ieklausīdamies čabošajā troksnī, kas nāca arvien tuvāk. Kostjam, gadus divdesmit piecus vecam jauneklim ar melniem, viegli viļņainiem matiem, sejā sastinga labsirdīgs, mazliet nebēdīgs smaids. Tāds pats smaids, tālo bērnības draiskulību neiztrūkstošs pavadonis, atplauka seja ari Ļtulal, neliela auguma meitenei ar melnām, plaši atvērtām acīm.

—  Liekas, attālinās . . .

— Atradīs… Viņš mani visur atradīs, — tāpat čukstus atbildēja Kostja un paliecās, lai paraudzītos lejup.

— Nē… nerādieties laukā… Sakiet, vai viņš patiešām jūs ļoti mīl!

—  Protams, ļoti. Kā gan citādi!

—  Un jūs viņu?

— Arī es viņu… ļoti… Jūs laikam būsiet dzirdējusi, ka frontē ārkārtīgi neparastos apstākļos viņš man izglāba dzīvību. Kopš tā laika nevaru no viņa šķirties …

Ļuda pasmaidīja un, ar rokām aptvērusi pievilktos ceļus, sāka uzmanīgi aplūkot- horizontu, kas gandrīz saplūda ar lielām zvaigznēm nobārstīto debesi.

—  Paskatieties, — viņa pusbalsī turpināja, — lūk, tā zvaigznīte, liekas, kustas.

—  Gluži pareizi! — līksmi čukstēja Kostja. — Izskatās ļoti līdzīga auto prožektoram. .

Pa to laiku, nu jau pavisam tuvu, bija dzirdama čabēšana un bieži elpas vilcieni, un pēc mirkļa laukumiņā parādījās melna, pinkaina suņa galva.

—  Redziet, ka atrada! — Kostja pieceldamies skaļi teica.

— Atpakaļ, Džulbars! Mēs arī tūdaļ ejam, — viņš uzsauca sunim.

Lejup viņi kāpa lēni. Ik bridi kāja varēja iebrukt kādā no neskaitāmajām plaisām, kas' izvagoja drupas. Nemitīgi lejup ripoja atdrupušie akmeņi un sīkas šķembas. Pa priekšu, asti ierniedzis, uz visām četrām kājām šļūca suns.

Reizēm suns apstājās un sāka kaut ko apošņāt. Sevišķi ilgi tas uzkavējās pie platas plaisas, kas atradās netālu no zemes.

—  Ejam, ejam, Džulbars! — Kostja uzsauca, pienācis sunim blakus. — Ko tu te esi atradis?

Bet suns tikai uz mirkli pagrieza galvu pret savu saimnieku un no jauna sāka ošņāt, nolaidies uz priekšējām ķetnām.

—  Viņš ir nepaklausīgs, — Ļuda ieminējās.

—  Džulbars! Nāc līdzi! — Kostja apstādamies pikti uzsauca. — Kas vēl nebūs!

Suns aprauti ierējās un nekustējās no vietas. Nakts klusumā bija dzirdami viņa vēl vairāk paātrinātie elpas vilcieni.

— Te kaut kas nav labi… — Kostja čukstēja, ar žestu uzaicinādams Ļudu griezties atpakaļ. — Iesim paskatīties.

Piegājis pie plaisas, Kostja nometās ceļos blakus sunim un, iededzis elektrisko laterniņu, virzīja melnajā dziļumā tievu gaismas stariņu.

—  Oho! … Nu paskatieties vien!—viņš sacīja, noliekdamies vēl zemāk.

Ļuda nolaidās uz ceļiem viņam līdzās.

No plaisas plūda sasmacis un mazliet mikls gaiss, legruvuma akmeņainās, saplaisājušās sienas slīpi nolaidās lejup. Elektriskās laterniņas stars nesniedzās līdz iegruvuma dibenam un ceļā izgaisa, izplūzdams platā, pienbaltā plankumā.

— Ja iemestu akmeni… — klusi ieteicās Ļuda.

Kostja klusēdams pataustīja ar roku un, sameklējis piemērotu oli, piesardzīgi nolaida to lejā.

— Viens … divi… trīs … četri … — Ļuda sāka skaitīt.

Beidzot kaut kur ļoti tālu noskanēja klaudziens.

— Ļoti dziļš, — Kostja teica.

Viņš gribēja vēl ko piebilst, bet viņa uzmanību saistīja suņa dobjā rūkšana. Tai pašā brīdi lejā atskanēja klusa šņākoņa.

—  Čūska … — Ļuda čukstēja. — Iesim!

— Vai tiešām mēs viņu neieraudzīsim! — Kostja nerimās, ar laterniņas staru taustīdamies gar sienām.

Ļuda nelabprāt vēlreiz noliecās pār spraugu.

Meklēt nevajadzēja ilgi. Drīzumā gaismas plankums apstājās uz sienas izciļņa, kur gulēja milzīgs, dzeltens ritulis. Čūska lēni šūpoja galvu. Platajā mutē skaidri bija redzama smailā mēle. Spožās gaismas izbiedēts, rāpulis sāka slīdēt pa sienu lejup.

— Lielisks eksemplārs, — Kostja ieteicās, ar laternas staru pavadīdams rāpuli.

—  Izrādās, viņš mīl ne vien suņus, bet arī čūskas, — Ļuda pazobojās, pieceldamās kājās.

— Vai nāksiet vai ne?

— Vēl vienu mirklīti!

—  Nevienu sekundi! Es aizeju!

Prožektora Stars vēlreiz uztaustīja aizlienošo čūsku. Tobrīd laternas gaismā iekļuva mazs, balts mutulītis, kas lēni mainīja savus apveidus un tikpat lēni cēlās augšup.

— Te ir nezkādi izgarojumi, — Kostja pieceldamies noteica.

Krietni vēlāk Kostja ne reizi vien atcerējās šos izgarojumus,

kuriem bija svarīga nozīme tajos neparastajos piedzīvojumos, kas gadījās viņam un viņa biedriem.

2. AFANASIJS KONDRATJEVIČS UZIET MIKLAS SMILTIS

Mēness, pacēlies augstu virs apvāršņa, labi apgaismoja brezenta teltis un vairākas automašīnas uz platām kāpurķēdēm, kādas parasti lietoja, braucot pa plūstošām smiltīm.

Pie vienas telts ieejas stāvēja kāds cilvēks. Viņš vērīgi lūkojās uz horizontu, kaut ko murminādams pie sevis. Gar vaļā

atmesto telts durvju aizkaru plūda klusas patafona mūzikas skaņas.

Cilvēks drīz pagrieza galvu uz pretējo pusi un aizkaitināt;! balsī skaļi teica:

— Vai velkaties gan?!

Šie vārdi, kas izskanēja reizē kā jautājums un pārmetums, bija vienlaikus domāti Kostjam un Ļudai, kas gausi tuvojās teltij.

—  Ko jus teicat, Afanasij Kondratjevič? — jautri iesaucas Ļuda.

— To, ka jūs pastaigājaties, biedrene Kudinova, bet radiosakari nedarbojas … Lūk, mašina nāk, bet, kas par mašinu, — tā arī nav noskaidrots.

Kostja un Ļuda, cik nu smiltis atļāva, pielika soli.

— Jūs jau arī esat labs, biedri Utočkin, — Afanasijs Kondrat- jevičs turpināja gremzties, pavērsies pret Kostju. — Inženieris Dorochovs jau trīs reizes par jums apvaicājās …

Asti luncinādams, pie Afanasija Kondratjeviča pieskrēja suns.

—  Ej projām, diedelniek, — Afanasijs Kondratjevičs klusi norūca. — Arī blandies nczkur …

Telts, kurā iegāja Kostja un Ļuda, ne ar ko neatšķīrās no parastas telts, kādu lieto ģeologu izlūkotāju grupa tuksnesī. Pie zemajiem brezenta griestiem dega maza elektriskā spuldzīte. Šaurajās saliekamajās gultās sēdēja un gulēja cilvēki. Uz lielas kastes, kas bija apgāzta otrādi un apklāta ar ģeogrāfisko karti kā ar galdautu, atradās patafons; tas spēlēja. Līdzās tam sēdēja gadus trīsdesmit vecs cilvēks platiem pleciem, stūrainu zodu, kas piešķīra viņa sejai ietiepīgu izteiksmi, un pārcilāja plates.

Tas bija inženieris Andrejs Leonidovičs Dorochovs.

— Jūs vaicājāt pēc manis? — Kostja viņu uzrunāja.

Dorochovs pacēlās ienākušajiem prelī un satraukti sāka

stāstīt:

— Tavas prombūtnes laikā man iešāvās prātā vienkārša, bet ļoti derīga doma: vai mums nevajadzētu uzlikt skrūvei vēl papildu aizsargrežģi? Ko tu par to saki?

—  Kad tad mēs pagūsim to izdarīt? Liekas, ka tuvojas profesora mašina, — Kostja atbildēja.

—      Var jau būt, ka tas nav viņš. Te gaida atbraucam mašinu „ ar ūdeni. Vai mums būs desmitmilimetru dzelzs stienīši?

— Pagaidiet mazliet, biedri Dorochov, — sarunā iejaucās Ļuda. — Es tūlīt uzzināšu, kas tā par mašinu.

Ļuda ātri piegāja pie maza lauku radioraidītāja, kas stāvēja tieši uz grīdas, un, nolaidusies tā priekšā uz ceļiem, sāka grozīt noskaņošanas pogas.

Durvīs nostājas Afanasijs Kondratjevičs Gorškovs, drukns, pārmērīgi tukls vīrietis sadrūmušu seju.

— Sen bija laiks… — viņš norūca, ar skatienu pakavējies pie strādājošās radistes. — Apklusiniet to muziķu .. . Traucēs,— Afanasijs Kondratjevičs piebilda, nevienu tieši neuzrunādams.

— Nevajag, lai spēlē. Dzirdamība laba, — uzlikdama radio- austiņas, noteica Ļuda.

Gorškovs uzmeta platei nelaipnu skatienu. Sparīgā muziķa acīm redzot neatbilda viņa drūmajam noskaņojumam.

—  Dzert gribas … beidzos vai nost. .. Vai ir kaut lāse ūdens palikusi? — viņš pēc brīža noteica, pašķielēdams uz lielu ūdens pudeli, kas stāvēja telts kaktā.

— Tikai pašā dibenā. Ne vairāk kā pa glāzei katram, — sausi piezīmēja kāds no ekspedīcijas dalībniekiem, atraudamies no grāmatas.

— Nu, varbūt izdalīsim tūlīt, ko? Kā jūs domājat? — turpināja Afanasijs Kondratjevičs. — Mašina jau nāk. Pēc stundas būs klāt. Vai padalīsim?

Vairākas balsis nenoteiktā tonī izteica piekrišanu, un pudeli ar ūdens paliekām izcēla no kakta. Uz kastes, kas noderēja par galdu, parādījās glāzes. Saņēmis savu devu, Afanasijs Kondratjevičs vienā paņēmienā to izdzēra un ņēmās kabatdrānā slaucīt savu sārto seju, kas laistījās sviedros.

—  Uff! … — viņš noteica, kāri pamezdams acis uz glāzēm, kurās daži klātesošie ieskatīja par vajadzīgu atstāt nedaudz ūdens. Jo sevišķi viņa skatienu saistīja kāda glāze, kas bija palikusi neskarta.

Tobrīd teltī noskanēja skaļi, nebēdīgi smiekli. Visi atskatījās uz Ļudu, kas bija notupusies pie radiouztvērēja. Viņa tā smējās, ka ar pūlēm noturējās līdzsvarā.

—  Kas noticis, biedrene Kudinova? — Afanasijs Kondratjevičs bargi noprasīja.

—  Bāze man atbildēja… ai, es nevaru… atbildēja, ka mašina ar ūdens cisternu … sabojājusies.

—  Kas tad tur ko smieties?

—  Kā nu ne? Ai, nevaru .. . Ātrāk kā rīt ap pusdienu . . . mēs ūdeni nedabūsim! …

Beidzot Ļuda nenoturējās līdzsvarā un novēlās uz grīdas. Viņas kritiens un aizrautīgie smiekli sasmīdināja arī daudzus no klātesošajiem. Viss tas Afanasiju Kondratjeviču galīgi satracināja.

—  Nekrietnība! — viņš skaļi ierunājās. — Atraduši par ko smieties! Motoriem radiatori tukši. Urbējiekārtas stāv dīkā, paši esam bez ūdens — un jūs vēl priecājaties! Pirmo reizi redzu tādu ekspedicijas sastāvu. Nekad vairs ar jums kopā nestrādāšu!

—  Ko jūs, Afanasij Kondratjevič! Vai tad pasmieties nedrīkst,— kāds mēģināja nomierināt Gorškovu.

Bet Afanasijs Kondratjevičs nemaz nedomāja rimties.

-Ir gan izlūkotāju grupa!—viņš turpināja kurnēt. — Udent meklējam, bet paši esam bez ūdens … Ne tikai ko nomazgāties,, bet nav pat ko dzert… Urbām, urbām, veselu nedēļu urbām, bet ūdens kā nav, tā nav. Tas nozīmē, ka neesam īs>tajā vietā uzsākuši izlūkošanu… Bet varbūt šajā nolādētajā tuksnesī ūdens vispār nav, velti strādājam.

No gultas lēni cēlās kāds stāvs zilā darba kombinezonā. Cilvēks piecēlās un klusējot piegāja pie galda. Viņa roka tūlīt apturēja patafonu. Muziķa spēji aprāvās.

—  Es neļaušu!—noteikti un stingri bilda mīksta krūšu balss.

Runāja pusmūža sieviete ar cirtainiem, gaišiem matiem —

izlūkotāju grupas priekšniece Marija Ivanovna Aleksandrova.

—  Es neļaušu, — viņa turpināja, ar brīvo roku nervozi taustīdamās pa sava kombinezona kabatu, — neļaušu jums, Afanasij Kondratjevič, saukt šo tuksnesi par nolādētu. Vai jūs sajēdzat, ko runājat? Šajā vietā ar mūsu biedru pūliņiem uzietas ārkārtīgi vērtīgu izrakteņu atradnes. Šeit jāizaug jaunai iegūstošai rūpniecībai, kas nepieciešama mūsu valstij . . .

— Kā tad, bez ūdens jau izaugs… — klusi un it kā taisnodamies noteica Gorškovs.

— Ūdens vajadzīgs — tas nozīmē, ka mēs to atradīsim. Atradīsim, lai vai kas. Bet pagaidām es jums atdodu savu glāzi ūdens. Dzeriet!

— Nē, nē, nevajag …

Pēkšņi radiste pacēla roku, uzaicinādama apklust; viņa spraigi ieklausījās radioaustiņās, acīm redzot ar pūlēm atšķirdama radiotelegrafiskos signālus.

—  Kas jauns? — Marija Ivanovna klusi vaicāja, kamēr Ļuda uzmanīgi noņēma radioaustiņas.

—  Nu mums klāsies nelāgi.

—  Kas noticis?

— Ūdens nebūs nemaz! — izbijies izdvesa Afanasijs Kondratjevičs.

— Vēl ļaunāk, — Ļuda atbildēja, skumji un reizē arī viltīgi smaidīdama.

— Stāstiet, Ļuda, kā pienākas, — Marija Ivanovna noteica.

Afanasija Kondratjeviča seja kļuva vēl nopietnāka. Gausiem

soļiem viņš tuvojās galdam un bargi ar acīm ieurbās radistē.

Afanasijs Kondratjevičs Gorškovs, mechaniķis, kas pārzināja izlūkotāju grupas urbējmašinas, pastāvīgi bija ar kaut. ko nemierā. Vienmēr viņu tirdīja domas par to, ka viss tiek darīts ne tā, kā vajadzētu, un visur viņš saskatīja, kā pats bieži mēdza izteikties, «nekārtību».

Uz nezinātāju Afanasija Kondratjeviča rūkšana atstāja nomācošu iespaidu. Bet ģeoloģiskās izlūkotāju grupas darbinieki, kas ar Gorškovu bija ilgi strādājuši kopā, tā aprada ar viņa mūžīgo neapmierinātību, ka nepievērsa tai vairāk nekādu uzmanību. Gluži otrādi, kad gadījās, ka Afanasijs Kondratjevičs darīšanu dēļ uz kādu laiku atstāja nometni, daudziem šķita, ka bez viņa kļuvis garlaicīgi.

Inženieris Dorochovs un mechaniķis Konstantins Utočkins, kas bija nometne ieradušies tikai kopš divām dienām, ar izbrīnu raudzījās gan uz Gorškovu, gan uz radisti. Viņi arī nepacietīgi gaidīja jaunās, pa radio saņemtās ziņas.

Ja automašina ved profesoru Polozovu, kura ierašanos gaida no dienas dienā, tad tas nozīmē, ka neatliks laika pielāgot papildu aizsargrežģi automobiļa-amfibijas skrūvei, kurš paredzēts ceļošanai pa apakšzemes upes tuneļiem.

Pa to laiku Ļuda izturējās kā piedzīvojis aktieris uz skatuves, kurš liek publikai tvīkt gaidās pēc kāda izšķiroša vārda, no kā būs atkarīga turpmākās darbības attīstība.

—  Nu mums klāsies nelāgi, — viņa beidzot atkārtoja. — Tagad tuksnesim ūdeni atradīs viņi, nevis mēs.

Ar šiem vārdiem viņa norādīja uz inženieri Dorochovu un Kostju, kuri stāvēja blakus.

— Vai profesors Polozovs brauc? līksmi iesaucās Kostja.

— Gluži pareizi.

— Muļķošanās … — norūca Gorškovs. — Man likās, ka patiesi kaut kas atgadījies.

Nedomādams viņš satvēra ūdens glāzi, no kuras pirmīt bija atteicies, un vienā malkā to izdzēra tukšu.

Teltī atkal nošalca smiekli.

Afanasijs Kondratjevičs neizpratnē pārlaida skatienu pār klātesošajiem un pēdīgi, aptvēris, kas noticis, atmeta ar roku un izgāja no telts, kaut ko norūkdams sevī.

— Apsveicu jūs, — Marija Ivanovna uzrunāja Dorochovu un Kostju. — Tātad rīt dosieties ceļā.

Bet inženieris, kas bija noraizējies par nodomāto uzlabojumu . automobiļa-amfibijas aizsargrežģim, apsveikumu uzņēma vēsi.

— Jā … Protams … Ja nu vēl skrūvi aizsargātu … — viņš izklaidīgi atbildēja, raudzīdamies uz Kostju.

Klātesošie sāka dzīvi apspriest, kādas izredzes ir gaidāmajai ekspedīcijai pa apakšzemes upes gultni.

Jangijeras upe, kas agrāk bagātīgi veldzēja šo zemi, kura tagad pārvērtusies tuksnesī, izbeidzās pavisam tikai divsimt kilometru attālumā no izlūkotāju grupas novietnes. Sākumā upe iegāja klinšu aizā, pēc tam nozuda šaurā apakšzemes tunelī. Vairākiem drosminiekiem ar laivām bija izdevies pa šo tuneli nobraukt tikai dažus kilometrus; tālāk virzīšanās uz priekšu izrādījās bīstama ātrās straumes un akmens grēclu dēļ, kas draudēja laivu apgāzt. Tomēr izpētīt apakšzemes upes gultni patlaban bija ļoti nepieciešams. Tas lielā mērā palīdzētu atrast

10 vielu, kur urbšanas ceļā varētu iegūt ūdeni, kas lielā daudzumā nepieciešams rūdu skalošanai un flotacijai.

lekarsuši pārrunās, cilvēki nepamanīja, ka teltī atkal ienācis Gorškovs.

—  Redz, ko tas nozīmē… — viņš dobji noteica, ar zīmēm cenzdamies pievērst sev uzmanību. — Nu, paskatieties! . ..

— Ar ko vēl jūs neesat apmierināts, Afanasij Kondratje- vič? — jautri iejautājās Ļuda.

—  Nu, te .. . rokā …

—  Kas ir rokā?

—  Smiltis.

— Jums nepatīk, ka tuksnesī ir smiltis? — Ļuda nerimās.

— Jūs pati man nepatīkat! — Afanasijs Kondratjevičs aiz- svilās. — Bet smiltis … nu, paskatieties . . .

To sacīdams, viņš parādīja atvērto sauju izlūkotāju grupas priekšniecei.

—  Kur jūs atradāt? — Marija Ivanovna nemierīgi ievaicājās, aptaustīdama salipušo pikucīti.

— Blakus trešajam urbumam… Gāju apraudzīt, vai caurules noņemtas, bet jutu, ka kājas iestieg tā savādāk .. .

—  Dīvaini … — klusumam valdot, noteica Marija Ivanovna

— Tā jau ir, ka dīvaini! Urbām, urbām tajā vietā pilnā dziļumā— un nekāda ūdens nav, un te — paskat, kas notiek…

—  Un vai lielā platībā?

—  Jā, ap desmit metru rādiusā no urbuma vietas visas smiltis ir tādas.

— Paskatieties, kāds pašlaik gaisa mitrums, — pievērsdamas kādam no darbiniekiem, Marija Ivanovna īsi noteica.

— Ļoti neliels, — pēc mirkļa tas atbildēja, noliecies pār hidrometru — aparatu, kas rāda gaisa mitrumu.

—  Neko nesaprotu! — Marija Ivanovna turpināja. — No gaisa tik daudz mitruma nevarēja rasties. Ko 'tad tas nozīmē?… No kurienes?

Ap Afanasiju Kondratjeviču sanāca darbinieki un brīnīdamies aptaustīja smiltis, kas negaidīti, nezināmu iemeslu deļ šajā gluži sausajā tuksnesī bija kļuvušas miklas.

3. PROFESORS NEIEREDZ SUŅUS

Agrs rīts, kad maigie saules stari tikai sāk zeltīt viļņaino smilšu lauku, ir skaists pat tuksnesī. Paies ne visai ilgs laiks, un saules gaisma pārvērtīsies nemierīgā un nežēlīgā, neciešami svelmejošā plūsmā.

Varbūt tāpēc Kostja tik agri iznāca no telts un devās pie savas mašīnas. Šodien tai būs jāatstāj nometne un, veicot krietnu ceļa gabalu pa tuksnesi, jādodas ceļojumā pa apakšzemes upes gultni.

Kostjam līdzās soļoja Džulbarss. Suns bieži paskrējās uz priekšu un skumīgi paraudzījās savam saimniekam acīs.

Varētu domāt, ka suns saprata cilvēku valodu un jau zināja vakardienas kategorisko lēmumu: neņemt viņu ekspcdicijā līdzi.

Iespējams, ka tieši tādēļ Kostjam bija skumjš noskaņojums. Tomēr sliktās omas cēlonis varēja būt arī kas cits. Lieta tā, ka viņam nebija paticis profesors Polozovs, kas vakar ieradās nometnē.

Nevainojami ģērbtais, staltais, brašais un, kā Kostjam likās, lepnais sirmgalvis izskatījās pēc kabineta zinātnieka.

Šis iespaids pastiprinājās pēc neliela skandala Džulbarsa dēļ.

Izkāpis no automašinas, profesors kā daudz staigājis ģeologs stingrā solī devās sagaidītājiem pretī, balstīdamies uz skaista spieķa ar sudraba uzgali. Tieši tas nepatika Džulbarsam, kas profesoram bija patrāpījies pa kājām. Suns draudoši ieņurdējās. Polozovs atvēzējās ar spieķi. Norisinājās parastā scēna: saimnieka kliedzieni, suņa riešana, pārbaidīta cilvēka saucieni.

— Nejēdzība! — iejaucās Afanasijs Kondratjevičs.

— Jā… jā… Tieši nejēdzība! Vai tad jūs, jaunais cilvēk, nevarējāt turēt savu suni saitē! — uzbudinājās Polozovs. — Es vispār suņus neciešu un te nu — lūdzu …

Tādēļ, lūk, Kostjas kautrais mājiens, ka suns būtu jāņem līdzi ceļojumā, izraisīja niknu un noteiktu profesora pretsparu. Kostja griezās pie mechaniķa Gorškova, pirmā cilvēka, ar kuru sastapās pēc apspriedes beigām, un lūdza uzraudzīt suni viņa prombūtnes laikā; atbilde pavisam negaidot bija pozitiva.

—  Nav nekādas jēgas noņemties ar suni, — Afanasijs Kondratjevičs drūmi teica. — Nu, labi jau… Tikai nav ko dzert. Mēli jau droši vien ir izkāris?

—  Mūsu mašinā ir neaizskaramais ūdens krājums, sagādāts ekspedīcijas vajadzībām. Es jums mazliet iedošu, — Kostja mēģināja pielabināt Afanasiju Kondratjeviču.

Bet sekas bija gluži pretējas.

—  Ko? — Gorškovs bargi noprasīja. — Ar neaizskaramo krājumu suni dzirdīt? Kaut tas izčibētu!

— Nu, tad varbūt jums?

— Vai tad es esmu sliktāks par suni? Vai tā lai jūs saprotu, biedri Utočkin? Vai es mazāk sajēdzu nekā suns, kas tas ir — neaizskaramais krājums?

— Tātad neņemsiet suni?

— Kas jums saka, ka neņemšu? Ko jūs uztraucaties! Protams, ka ņemšu. Un esiet bez bēdu. Es jums saku ka mechaniķis mechaniķim, — Gorškovs klusākā balsī lepni nobeidza.

Veļu vakarā, pirms gulētiešanas, Kostja sastapās ar radisti Ļudu. Viņi apstājās netālu no telts ieejas un pusbalsī sarunājās. Sudrabotā mēness ripa atradās jau gandrīz debess vidū. Plašā apkārtnē zvaigznes bija pavisam nogrimušas spožajā gaismā, un tikai dažām no tām izdevās parādīties vāju, mirgojošu punktiņu veidā.

—  No šejienes drupas izskatās maziņas, — Ļuda klusi teica. — Lūk, paskatieties, kur mēs bijām.

— Jā, patiešām, maziņas, — Kostja nenoteikti sacīja.

Blakus teltī kāds no jauna uzgrieza patafonu.

Lai turam buras slingri, droši… —

orķestra pavadījumā skaļa balss sāka dziedāt populāro jūrnieku dziesmiņu, kas aicina cīnīties ar vētru, būt drošiem un neatlaidīgiem.

— Vienmēr vienu un to pašu plati liek, — noteica Ļuda, šūpodama galvu melodijas taktī. — Vai jums patīk muziķa?

— Ļoti. Man šķiet, muziķa bieži palīdz cilvēkam. Bet šo dziesmu es jo sevišķi mīlu.

Atskanēja kāda cieņas pilna balss:

—  Profesors Polozovs lūdz apklusināt patafonu. Viņš liekas gulēt.

Melodija tūdaļ pārtrūka. Tomēr tā vēl ilgi skanēja Ļudai ausīs. Daudz dienu vēlāk, kad šo pašu melodiju viņai nācās dzirdēt ārkārtīgi neparastos apstākļos, Ļuda bieži atcerējās šos pēdējos kopā ar Kostju nometnē pavadītos brīžus.

—  No suņiem bīstas . . . Muziķu nemīl … Redzams, viņš no visa kā bīstas un neko nemīl, — Kostja čukstēja. — Un ar tādu cilvēku jādodas bīstamā ceļojumā!

—  Vai jūs esat pārliecināts, ka profesors Polozovs ir zaķapastala?

—  Pilnīgi. Liekas, ka kabineta zinātnieki visi ir tādi. Un kādēļ gan viņš ieņēmis prātā pats ceļot pa šo apakšzemes upi! … Iedomājieties, cik grūti būs ar viņu!

—  Bet vai jūs, Kostja, ne no kā nebaidāties?

—  Ne no kā, — saīdzis* atbildēja Kostja aizgriezdamies, gluži kā kaunētos par savu atbildi.

Iestājās klusums.

—  Ikvienā bīstamā pasākumā pirmajā vietā — biedri. Ja ir uzticami biedri, — nav ko bīties, — Kostja noteica. — Tā es atceros, reiz mums iznāca apšaudē līst laukā no degoša tanka…

Un Kostja pastāstīja, ka kāda viņa biedra pašaizliedzīga rīcība izglābusi dzīvību visai tanka apkalpei.

Aizrunājušies Kostja un Ļuda šķīrās krietni pēc pusnakts.

Pirms vairākiem mēnešiem pazīstamais ģeologs, tā saucamo «apakšzemes» upju speciālists profesors Polozovs bija griezies ar lūgumu zinātniski pētnieciskajā institūtā, kurā strādāja inženieris Dorochovs, lai ceļojumam pa apakšzemes upi vīnam sakārto automobili-amfibiju ar kāpurķēdēm, kurš varētu peldēt kā laiva.

Šo darbu uzticēja inženierim Dorochovam. īstenībā jāsaka, ka te nebija nekā sarežģīta. Automobiļi-amfibijas, kas pārvietojas ar kāpurķēdēm un var arī peldēt pa ūdeni, ir pazīstami jau ļoti sen visdažādākos variantos. Varēja ņemt kādu no tiem un, pielāgojot hermetiski noslēdzamu kabini, kas apgādāta ar skābekļa aparaturu, droši doties ar to ceļojumā.

Bet Andrejs Leonidovičs Dorochovs nebija tāds cilvēks.

Kā pie ikviena uzdevuma, ko viņam bija nācies atrisināt, tā arī pie šī viņš ķērās ar pārspīlētu dedzību. Ļoti īsā laikā peldošais automobilis tika apgādāts ne tikai ar bruņu kabini un ērtiem nodalījumiem, bet arī ar daudzām komplicētām un varbūt pat liekām ierīcēm, kuras, pēc Dorochova domām, varētu noderēt apakšzemes upes gultnes pētījumos.

Visam tam vēl pievienojās Andreja Leonidoviča neatlaidīgie centieni bez gala pārveidot jau uzbūvēto mechanismu. Inženieris Dorochovs nekad nebija apmierināts ar savu darbu, un šis

Grāmata nonāca manās rokās ļoti sliktā stāvoklī.Šai grāmatai trūkst divas lapas. Tā nav atrodama neviena interneta saitā ne krievu ne arī latviešu valodā. I.Ločmelis.

Kostja atgriezās pie mašinas ātrāk par citiem. Viņš nosēdas pīt" pults un ieslēdza radioraidītāju. Uz sadales dēja uzliesmoja sarkana signalspuldzīte.

— Ļuda! … Ļuda! … Vai dzirdat mani? Ļuda! … — Kostja runāja spožajā plastmasas mikrofonā. — Vai laba dzirdamība? Nu, lieliski! Mēs jau esam upes krastā… Ko? Paldies… Pee dažām minūtēm laidīsimies ūdenī… Jā … Jā .. . Gaidiet mani norunātajā laikā! … Ko? Nevis mani, bet manu pārraidi … Visu labu! . .. Sveiciens visiem! … Uz redzēšanos! .. .

Kostja smaidīdams noņēma austiņas un uzkāra tās parastajā vietā.

No samērā stāvā krasta mašina nobrauca laimīgi. Pēc tam tā žigli sāka peldēt pa straumi, ar savu tērauda krūti šķeļot ūdeni.

Krasti kļuva arvien stāvāki un stāvāki. Beidzot tie izveidoja dziļu un tumšu aizu. Un vēl pēc brīža ekspedicijas dalībnieki pa iluminatoriem ieraudzīja zvērojam melnu caurumu. Tā bija akmens ala, pa kuru upe ietecēja pazemē.

Kostja piecēlās kājās un cieši piespiedās pie iluminatora. Piekļāvies ar pieri pie stikla, viņš raudzījās augšup.

—  Ko jūs tur pamanījāt? — ieinteresējās Polozovs.

— Neko sevišķu, — Kostja atbildēja. — Atvados tikai no saules gaismas.

«Baiļojas,» profesoram atkal iešāvās prātā uzmācīgā doma.

Dienas gaisma izzuda pēkšņi. Tagad kabinē iedegas sienās iebūvētās blāvās elektriskās spuldzītes. Strādājošās dzenskrūves troksnis, kas ieskanējās no ārienes, krasi mainījās, kļūdams skaļāks. To atbalsoja pazemes tuneļa akmeņainās sienas.

Spēcīgs prožektors, kas bija iebūvēts mašinas priekšgalā un raidīja savu gaismas kūli tālu uz priekšu, brīžiem slīdēja pa savirmoto ūdeni, brīžiem skāra pelēkās sienas, ko izraibināja sīkas plaisas. Gar ovalajiern iluminatoriem ātri joņoja putās sakulti, blāvas gaismas labi apstaroti viļņi.

— Liekas, ka stūres fiksators pietiekami stingri nenostiprinās,— sašutis noteica Dorochovs, ciešāk ielūkodamies vadības pultī, ko apgaismoja zilu spuldzīšu gaisma.

—  īstam inženierim nekaš nedrīkst «likties», Andrej Leoni- dovič, — mazliet ar ironiju piezīmēja Polozovs. — Vai tad to visu nevarēja, pārbaudīt agrāk?

—  Nu, kā lai jums izskaidro … — Dorochovs atbildēja. — Es, piemēram, esmu pārliecināts, ka īsts inženieris ir tas, kas nemitīgi cenšas uzlabot ikkuru, pat vispilnīgāko mašinu. Bet cilvēks, kurš apmierināts ar to, kas jau sasniegts, nav nekāds inženieris.

—  Mm … — Polozovs noteica. — Iespējams . . . Tikai ne zem zemes .. .

— Nu, neuztraucieties, Valcntin Petrovič, — iejaucās Kostja. — Uz mūsu mašinu var paļauties, un ne no kā nav jābaidās: viss būs, kā vajag.

Pamazām pazemes tunelis saša.urinājās. Reize ar to pieauga arī ūdens straumes ātrums. Mašina tuvojas krācēm. Tomēr tērauda kāpurķēžu mašina viegli tās uzveica un drīz atkal joņoja pa rāmu ūdeni.

Gar iluminatoriem arvien ātrāk un ātrāk aiztrauca drūmi, sirmi akmeņi, kas dīvaini rēgojas 110 sienam. Pazemes upes gultne bieži mainīja virzienu, un Dorochovam, kas sēdēja pie stūres, vajadzēja koncentrēt visu uzmanību, lai neuzgrūstos akmens sienai.

Pēkšņi profesors sāka ausīties. Viņš lēnām pārlaida skatienu kabinei, vēlreiz uzmanīgi palūkojās pa iluminatoru un klusi teica:

—  Dīvaini gan: man likās, ka es dzirdētu… bērna raudas. Vai jūs .neko nemanījāt?

—  Zinātniekiem nekas nedrīkst «likties», — piemetināja Dorochovs, sparīgi grozīdams stūres ratu.

—  Bet kā .. . Atvainojiet… Es dzirdēju skaidri!

— Tas patiešām jums būs licies, — ieteicās Kostja.

Tikmēr pazemes upes dziļums stipri samazinājās, un ūdens straume sāka mutuļot stiprāk. Mašina sajuta grūdienus. Redzams, ka tā atkal skāra zemūdens akmeņus.

Dorochovs apturēja dzenskrūvi, un mašina virzījās tikai straumes dzīta.

Tomēr drīz arī tas vēl bija par maz. Ātrums bija pieaudzis tiktāl, ka radās draudi kādā straujākā pagriezienā sašķīst pret klinti, vajadzēja ieslēgt atpakaļgājienu. Kabinē kļuva dzirdams, kā, bremzējot mašinu, sparīgi strādā dzenskrūve.

Drīz vien prožektora gaismas stars izrāva no pazemes dziļās tumsas krāšņu un reizē arī baigu ainavu. Tālumā bija redzams mutuļojošs šļakatu un ūdens putekļu fontāns. Vēl mazliet tālāk tunelis nobeidzās ar stāvu klintssienu.

Bija skaidrs, ka priekšā ir ūdenskritums.

— Nopietna lieta, — drūmi noteica Dorochovs.

Tikmēr mašina, acīm redzot uzdūrusies kādam lielam akmenim, uz mirkli nostājās gandrīz vertikāli.

— Oho! .. . — iesaucās Polozovs, krampjaini ieķerdamies sava sēdekļa roku atbalstos.

—  Redz, kur būtu noderējis papildu aizsargrežģis dzenskrūvei, — Dorochovs izgrūda caur zobiem, ar ieslēgtajām kāpurķēdēm izlīdzinādams mašinas gaitu. — Sagatavojiet papildu motoru, Kostja!

Kostja pārbīdīja dažas sviras un, neizlaižot vienu no rokām, sasprindzināti sāka raudzīties pa priekšējo logu.

Šļakatu mākonis ātri tuvojās. Straujiem grūdieniem mašinu svaidīja šurp turp. Kabini piepildīja tērauda šķindoņa un čirkstoņa, kas cēlās, mašinai beržoties gar akmeņiem.

Kaut gan stāvoklis bija nopietns, Kostja paretam uzmeta skatienu profesoram, kas arvien vēl sēdēja pie iluminatora. Viņam par brīnumu «kabineta» zinātnieks izturējās ar cieņu un neizrādīja nekādas baiļu pazīmes. Cēli atmetis galvu, ko rotāja kupli, sirmi mati, Polozovs sēdēja mierīgi, mazliet piemiegdams acis. Kostja noprata, ka profesors aiz piesardzības noņēmis zelta pensneju.

Arī Polozovs reizēm paraudzījās uz Kostju. Jaunekļa seja pauda stingru apņēmību.

«Daudz nebaidās,» sprieda Polozovs.

Tai laikā viņa uzmanību no jauna saistīja dīvaina skaņa. Troksnis, ko sacēla šalcošais ūdens un mašinas sieniņu atsišanās pret akmeņiem, neļāva izprast, kas tas īsti bija. Lai nu ka, bet šāda skaņa nevarēja celties no mašinas daļām. Nebija nekādu šaubu, ka šī žēlabainā skaņa, kas atgādināja kaucienu vai raudas, nāk no ārienes.

Riskējot sadauzīties, profesors cieši piespiedās pie loga stikla.

Mašina patlaban traucās pa zemu pārkārušos klinšu bluķu apakšu. Pret melnajām sienām sitās trakojoši viļņi.

Vaids atkārtojās.

— Es atkal dzirdēju! — iesaucās Polozovs, cenšoties pārkliegt troksni.

Taču ne Dorochovu, ne Kostju vairs neinteresēja profesora vārdi.

Mašinu neglābjami vilka uz trakojošo pazemes ūdenskritumu.

5. KOSTJA CER SASTAPT DINOZAURUS

Iedomājieties, ka jūs atrodaties pilnīgā tumsā. Gluži blakus mu'tuļo un burbuļo ūdens. Jūs ieklausāties šajā troksnī. Tas ir neparasts. Dobji aizskan ūdens rūkoņa, it kā to vairākkārt atbalsotu milzīgas telpas sienas. Tad pēkšņi nez no kurienes pavīd vāja gaisma. Jūs redzat, ka tā pamazām kļūst stiprāka. Putojošais ūdens sāk spīdēt. Nu jau iezīmējas ovala eja, no kuras, rēcot izlauzies pāri akmeņu grēdām, joņo no iekšienes apgaismots ūdens un gāžas lejā.

Drīz jau gaisma žilbina acis. Vizuļodami visās varavīksnes krāsās, augstu gaisā šaujas miljoni smalciņu putekļu.

Gan augšup, gan lejup šaudās gaismas avots, nākdams jums tuvāk.

Tas ir mašinas-amfibijas prožektors; putojošā ūdenī ar tērauda kāpurķēžu palīdzību tā rāpjas pāri akmeņu kaudzēm.

Bet nu jau mašina, pārrāpusies pāri pēdējām grēdām, ienāk rāmā ūdenī. Gan uznirstot, gan ienirstot tā lien tālāk.

Kad atvēra lūku un trīs ceļotāji uzrāpās uz savas mašinas tērauda muguras, viņu priekšā atklājas apbrīnojama ainava.

Viņi atradās milzīgā, pasakaini skaistā grotē, vienā no tām, kādas nereti sastop zem zemes.

Atsities pret griestiem, prožektora staru kūlis apgaismoja pazemes akmens telpu ar liegu, blāvu gaisinu. Bija skaidri redzams, kā laistīdamās vizuļo dzidrās kvarca šķautnītes, kas izraibināja neskaitāmu plaisu izvagotās, melnās sienas. No griestiem nokārās akmens bluķi, kas, šķita, nupat nupat nobruks. Grotes' vidū izpletās liels apakšzemes ezers.

— Tā tik bija suta! — iesaucās Kostja, ar roku norādot uz trakojošā ūdens straumi, kas gāzās laukā pa iegareno caurumu.

Tieši pa šo caurumu mašina bija nokļuvusi grotē, pārvarēdama milzīgu slidenu akmeņu sablīvējumu. Tālāk mašina bija virzījusies pa ezera dibenu un patlaban stāvēja krastā netālu no sienas, kas mirdzēja valgumā.

— Vajadzēs uzlabot bufera izciļņus, — domīgi noteica Dorochovs, atceroties briesmīgo kratīšanos, rāpjoties pāri akmeņu kaudzēm.

— Karsta alu parādība, — lietišķi ierunājās Polozovs, ne pie viena tieši nevērsdamies.

—  Bet aizsargrežģis … — Dorochovs atkal uzsāka.

— Ja, karsta alu parādība! — profesors viņu pārtrauca.

— Tas nozīmē, ka ūdens izskalojis visus šķīstošos iežus, bet akmens sienas palikušas. Pats nosaukums «karsta alu parādība» cēlies no tā apvidus, kur šī parādība pirmo reizi novērota un izpētīta. īstenībā dabā tā ir ļoti izplatīta.

—  Bet kur aiziet ūdens tālāk? — painteresējās Kostja.

Polozovs neizpratnē paraudzījās viņā.

—  Nu, tādēļ taču mēs esam te ieradušies! Mazliet atvilksim elpu un uzsāksim pētījumus.

—  Bet sakiet, Valentin Petrovič, vai ir iespējams, ka kāds no klintsbluķiem nogāžas pats no sevis! — Kostja nerimās, ar roku norādot uz augšu.

—  Galvot nevaru… Drošības labad būs jāstaigā uzmanīgi. Tas ir vispārējs likums šādās apakšzemes, — Polozovs atbildēja.

—  Interesanti būtu papētīt ezera dibenu, — viņš pēc brīža piebilda.

Pēkšņi ūdens vienmērīgajā šalkoņā, nez no kurienes nākdams, ieskanējās kluss, žēlabains kauciens. Profesors strauji sakustējās un sāka raudzīties apkārt.

— Vai dzirdējāt? — Polozovs Kostjam jautāja.

— Jā … Patiešām … — Kostja nomurmināja. — Te laikam sastopami kādi pazemes iemītnieki.

— Vispār tādi ir sastopami, bet, cik man prātā, tās ir zivis, vēzīši, tārpi… akli un mēmi, — atbildēja Polozovs.

Labu brīdi visi stāvēja klusēdami, ieklausīdamies. Reizēm tiem šķita, ka ūdens šalkoņas troksnim pievienojas kādas svešādās c kaņas, bet, vai tas īstenībā tā bija. noteikt bija grūti.

—  Ezeru padarīt seklāku var ļoti vienkārši, — Kostja pārtrauca klusumu.

—  Kādā veidā? — profesors izbrīnījās.

—  Pavisam nieka lieta!

— Nieka lieta?

—  Protams! Vai redzat klintsbluķus, kas nokaras virs ejas, no kurienes plūst ūdens? — Kostja turpināja. — Tie tik tikko turas. Kādus piecus kilogramus sprāgstvielas — un viss nobruks lejā.

— Un daļēji, bet varbūt arī pavisam noslēgs ūdenim ceļu uz groti, — sausi piebilda Dorochovs.

—  Ūdenim daļēji, bet mums noslēgs izeju virspusē—pilnīgi, — rāmi noteica profesors.

Šī piezīme, kā redzams, gluži satracināja inženieri Doro- chovu. Jaušamā pārākuma apziņā viņš ar skatienu nomērīja profesoru no galvas līdz kājām.

—  Kam noslēgs izeju virspusē? Vai mums? .. . Tīri savādi noklausīties šādu varbūtību. Vai nu jūs nepavisam neticat padomju technikas varenībai, vai vienkārši smejaties par mums, — inženieris, katru vārdu uzsvērdams, sacīja. — Paskatieties, ka izveidots mūsu mašinas priekšgals, — viņš turpināja. — Vai tad jūs neredzat šo izcilni? Varbūt jūs domājat, ka tas ir izrotājums? Nē, nav vis izrotājums … No šejienes automa'tiski izbīdās spēcīgs teleskopisks urbis. Tikpat automatiski, mums pašiem sēžot bruņu kabinē, izurbtajā caurumā tiek ielikts sprāgstvielas lādiņš. Tad seko sprādziens. No jauna sāk strādāt urbis, un atkal sprādziens. Ar īpašiem kausiem amfibija sasmalcinātos iežus aizšķūrē atpakaļ un tādējādi iztīra sev priekšā ceļu. Šo darbu tā var veikt, pat atrodoties zem ūdens. Bet jūs sakāt — noslēgšot izeju . . .

— Tas viss man jau bija zināms agrāk, — mierīgi atbildēja profesors. — Bet šobrīd mēs nezinām vienu: vai, nenotiks šī pati … avarija?

Te nu pienāca arī Kostjas kārta rādīt apvainota cilvēka seju.

— Ticiet man, galvoju jums, profesor… — viņš uzbudināts iesāka, bet, redzams, neatrada piemērotus vārdus un apklusa.

— Sānu lāpstiņas būtu vajadzējis izgatavot biezākas, — inženieris turpināja, no jauna iegrimis pārdomās par mašinas uzlabošanu.

— Jā … nebūtu par ļaunu . . . — stiepti noteica Polozovs.

— Vai lāpstiņas izgatavot biezākas?

— Nē, kādēļ — ezeru padarīt seklāku …

Pametis profesoru un inženieri spriežam par ezera aizspros- tošanu un lāpstiņu uzlabošanu, Kostja žigli nolaidās lūkā. Tuvojās brīdis, kad bija norunāts nodibināt radiosakarus.

Pēc dažām minūtēm no lūkas bija dzirdama viņa līksmā un nebēdīgā balss:

—  Ļuda? … Vai labi dzirdams? … Viss kārtībā. Esam grotē… Kā pasakā!… Pasakaina grote, es saku… Un arī dzīvnieki šeit ir, tādi, kas bļauj … Jā … Neesam vēl redzējuši. Iespējams, ka dinozauri. Nezinu . . . Nezinu . . .

Kostja par kaut ko skaļi iesmējās un pēc tam sāka runāt klusu. Viņš sēdēja pie radiouztvērēja, ar kreiso roku piespiedis pie auss radioaustiņu, bet ar labo pieturēja mikrofonu.

Izlūkotāju grupas teltī radioraidītāja priekšā sēdēja Ļuda, viņai visapkārt bija sastājušies darba biedri.

— Nododiet no manis visiem sveicienu un novēliet labas sekmes, — teica izlūkotāju grupas priekšniece Marija Ivanovna.

Ļuda izpildīja sacīto.

— No manis arī sveicienu, — zemā balsī noteica Gorškovs, kas stāvēja turpat līdzās. — Un pasakiet Kostjam, lai viņš tur neko nebaiļojas … Es te redzēju, kā viņš uztraucās. Tā nav nekāda kārtība!

—  Afanasijs Kondratjcvičs nodod jums sveicienu! — elsdama aiz smiekliem, sauca Ļuda. — Un saka, ka ar tik drosmīgu cilvēku, kāds esat jūs, ekspedicijai nav ko bīties.

Gorškovs kaut ko norūca un neapmierināts nogāja malā.

—  Kā klājas jūsu sunim? Tūlīt pavaicāšu! — Ļuda kliedza mikrofonā. — Afanasij Kondratjevič! Kostja apvaicājas, kā klājoties viņa sunim, — viņa uzrunāja Gorškovu.

— Kas ta' šim notiks . . . Skraida kaut kur … — aizskarts izgrūda Gorškovs, drūmi raudzīdamies radistē.

— Afanasijs Kondratjcvičs saka, viņš cauru dienu neatejot no tā. Esot pat peldinājis pirms dažām stundām! — Ļuda sauca smiedamās.

Bet pēc brīža Ļudas seja kļuva nopietna:

Marija Ivanovna, profesors Polozovs vēlas ar jums runāt,

Marija Ivanovna uzlika radioaustiņas.

Smilšu mitrums? … Jā . . . Tāds pats kā agrāk.. . Neizskaidrojama parādība… — bija dzirdama izlūkotāju grupas vadītājas balss. — Gribat padarīt seklāku apakšzemes ezeru, aizsprostojot ieeju? … Ļoti drosmīgs nodoms … Mašīna ir vairākkārt pārbaudīta … Jā … Galvoju … Tikai rīkojieties ar apdomu … Labi … Gaidīšu ziņojumu. Visu labu!

Radiste no jauna paņēma austiņas un mikrofonu savā ziņā.

— Kostja! Vai gribat noklausīties savu iemīļoto plati? … Gribat!

Kāds no darba biedriem, aptvēris, kas vajadzīgs, jau nesa patafonu tuvāk raidītājam. Pēc brīža no rupora, kam bija pielikts klāt mikrofons, atskanēja pazīstamā dziesma:

Lai turam buras stingri, droši,

Mūs albatrosi nebiedē.

Apbruņojies ar alpinistu nūju un virvi, Kostja izkāpa no mašinas un devās ceļā. Kasti ar sprāgstvielām viņš nesa uz muguras, piesējis ar siksnām.

Bija jāiet gar apakšzemes ezera krastu. Laivas prožektors, pavērsts pret eju, no kuras plūda ūdens, labi apgaismoja ccļu.

Kostja soļoja, svilpodams iemīļoto dziesmiņu, ko nupat bija noklausījies pa radio.

Drīz viņš nonāca pie mutuļojošās straumes un ņēmās pētīt sienu, pa kuru vajadzēja rāpties augšā.

Siena bija izvagota sīkām plaisiņām. Vairākās vietās rēgojās akmens izciļņi, tie veidoja pat ērtus laukumiņus.

Kostja sagatavoja virvi ar cilpu un atvēzējies veikli uzmeta to uz vienu no izciļņiem. Augšā rāpties bija viegli. Taisnība, šļakatām apslacītās sienas bija ļoti glumas, bet Kostja, labi trenējies sportists, viiegli pārvarēja visas grūtības.

Nu jau viņš stāv uz diezgan ērta laukumiņa. Tālāk kāpt nebija nozīmes. Tieši šajā vietā var uzstādīt kasti ar tolu. Laukumiņam līdzās atrodas akmens bluķa tievā apakšdaļa, tas gandrīz vai gatavs pats nobrukt zemē.

Bez mazākās steigas, dziesmiņu svilpodams, Kostja sāka sakārtot kasti.

Atpakaļ Kostja nolēma nošļūkt pa virvi. Kad viņš, ar rokām tverot slapjo virvi, jau laidās lejup, virs viņa galvas kā benga- liska uguns/pašķīda violeti sarkanas dzirksteles — dega bikforda aukla.

Kostja bija aprēķinājis auklas degšanas laiku ar lielu uzviju. Viņš lieliski pagūs nolaisties, aiziet līdz rnašinai un noslēpties tās bruņotajā ķermenī. Bet tomēr nebija visai patīkami atrasties tik tuvu sprāgstvielai, uz kuru, kaut arī lēni, virzījās uguns, un Kostja nolēma pasteigties.

Izrādījās, ka nolaišanos stipri kavē akmens izciļņi. Svārstoties virve arvien berzās gar tiem un beidzot iesprūda kādā plaisā.

Kostja ieraudzīja, ka karājas virs pašas mutuļojošās straumes.

Viņš mēģināja iešūpoties, bet iznāca vēl sliktāk. Virve iesprūda citā vietā starp diviem izciļņiem.

Vienīgā izeja — vēlreiz uzrāpties augšā …

Kostja uzmanīgi paraudzījās apkārt un sāka ar rokām vilkties augšup.

It kā brīdinot par draudošajām briesmām, pār Kostjas galvu, kas tuvojās sprāgstvielai, negaidīti nolija sarkanu dzirksteļu lietus.

6. SPRĀDZIENS

Profesors Polozovs un inženieris Dorochovs sēdēja pie izvelkamā galda un vērīgi pētīja karti.

— Patlaban mēs atrodamies šeit, — Polozovs teica, rādīdams ar zīmuli. — Ātri esam braukuši. Tas jau ir zem tuksneša teritorijas.

— Ja vēl mazliet pārlabotu aizsargrežģi dzenskrūvei, tad mašina pa ūdeni kustētos vēl ātrāk, — sacīja inženieris.

— Nav vajadzīgs… Nav vajadzīgs neko mainīt jūsu rnašinai. Tā darbojas lieliski … Interesanti, kur gan ūdens aiziet tālāk? … Lūk, skatieties: tā ir pazemes ejas schema, ko es sastādīju, pamatojoties uz novērojumiem un mērījumiem., kas iegūti ceļā. Var domāt, ka tālāk . . .

Profesors nepabeidza teikumu. Bija dzirdama dīvaina skaņa, kas izklausījās pēc čapstināšanas.

—  Kas tas? — satraukti ieteicās profesors, pieiedams pie lūkas.

— Varbūt kāds mastodonts klaiņo pa alu?

— Nekādu mastodontu te nevar būt… Vajag taču kaut vai mazliet interesēties par zooloģiju un ģeoloģiju, Andrej Leoni- dovič! — profesors aizkaitināts sacīja.

— Jūs jau arī neinteresējaties par manu aizsargrežģi skrūvei …

—  Un ļoti slikti… ļoti slikti. Atzīstos, ka tas ir slikti… Vajag izkāpt ārā un paskatīties. Visas šīs noslēpumainas skaņas •sāk mani kaitināt…

Pēc brīža viņi jau stāvēja uz mašinas plakanās platformiņas. Tomum visrūpīgākai apskatei nebija panākumu. Tuvumā neviena nebija.

- Kāpēc Kos'tjas vēl līdz šim nav? — Dorochovs nobažījies vaicaja, lūkodamies tālumā uz mutuļojošo straumi. — Zel, ka es ļāvos pierunāties un negāju viņam līdzi.

—  Bet viņš taču ir pieredzējis spridzinātājs?

—  Pieredzējis gan. Tomēr . ..

—  Kas par «tomēr»?

—  Daudz kas var atgadīties!

— Jā . . . protams … — domīgi noteica Polozovs. — Vai zināt, Andrej Leonidovič? Es tomēr iešu un paraudzīšos.

— Tagad tas ir bīstami. Pamēģināsim labāk pasaukt…

—  Ko-o-o-o-ostja-ā! — Dorochovs sauca.

Viņam atbildēja neparasti dobja un ilga atbalss; spriežot pēc. ilguma, tāda iespējama tikai milzīgā klinšainā pazemē.

—  Ko-o-ostja-a-ā! — Dorochovs trauksmīgi atkārtoja.

Atbildes arvien vēl nebija. Bet pēc mirkļa gluži skaidri atskanēja žēlam kaucienam līdzīga skaņa.

—  Atkal… Vai dzirdat? … — Polozovs kļuva nemierīgs.

Ja cilvēki šobrīd atrastos nevis uz platformiņas, bet mašinas kabinē, tad viņi ievērotu dīvainu ainu. Vienā no kabines mazajām nodaļām bez redzama iemesla sakustējās kāda kaste. Kastes vāks, uz kura bija sagāzti dažādi priekšmeti, pats centās pacelties.

Bet cilvēki, kas turpināja saukt Kostju, neko no tā neredzēja. Viņi neredzēja arī, ka no kastes ar pūlēm izrāpās suns, kas pēc kliedziena noskaņas bija nojautis, ka viņa saimniekam draud briesmas.

Suns žigli apošņāja telpu, izlēca pa lūku un, galvu nokāris, aizsteidzās pa Kostjas pēdām.

— Viņu nevajadzēja sūtīt vienu. Es esmu vainīgs, — uzbudināts sacīja Dorochovs, nokāpdams pa kāpnītēm.

Viņam pakaļ, steidzīgi tipinādams pa kāpnēm, sekoja vecais profesors.

Viens otru pamākdami, viņi, cik jaudas, skrēja uz to vielu, no kurienes plūda ūdens.

Bet tad Dorochovs apstājās un sagrāba Polozovu aiz piedurknes.

— Skatieties! — Dorochovs izbailēs čukstēja, — deg bikforda aukla .. .

Dažus mirkļus abi stāvēja šaubīdamies. Tad profesors, ne vārda nebilzdams, pēkšņi sakustējās un metās skriet uz krāču pusi.

—  Sprādziens! . .. Būs sprādziens! Kuru katru mirkli! Stājieties! …— Dorochovs kliedza, pūlēdamies profesoru panākt.

Bet profesors, lēkdams no akmens uz akmeni, ātri traucās uz priekšu.

—  Kostja! … Kostja! .. . Kostja! … — viņš aizelsdamies sauca, cenšoties pārkliegt ūdens šalkoņu.

Polozovs neredzēja, ka tobrīd pa klinšu izciļņiem augšup rāpās liels, pinkains suns. To neredzēja arī Dorochovs, kas paslīdēja uz akmens un nokrita. Tāpat arī neviens neredzēja, ka Džulbarss, uz klinšu laukumiņa apstājies, dažus mirkļus vēroja, kā no bikforda auklas uz visām pusēm šķīda dzirksteļu kūļi, tad apostīja piesieto virvi un ar joni nolēca lejā, ūdenī.

Pēc divām trim sekundēm atskanēja sprādziens.

Spēcīgs gaisa vilnis panāca Polozovu krastā, ietrieca ūdenī, un viņš ar visu galvu diezgan dziļi iegrima.

Iespējams, ka tieši šis apstāklis paglāba profesoru no akmeņu krusas, kas nobira no augšas. Tomēr viens akmens paguva viņam stipri iebelzt pa labo plecu.

Ķepurodamies aukstajā ūdenī, Polozovs juta asas sāpes. Labā roka bija cietusi, vajadzēja darboties ar kreiso vien.

Vecajam, pieredzējušajam ceļotājam, kāds bija profesors Polozovs, kas savā mūžā bija slīcis ne vienu vien reizi, stāvoklis sākumā nelikās tik ļauns. Bet jau pēc īsa brīža viņš saprata, ka spēki to atstāj.

—  Palīgā … — Polozovs nogārdza un pagāja zem ūdens.

Vēl dažas reizes profesoram izdevās izcelt galvu virs ūdens,

bet viņš jau skaidri saprata, ka tas nebūs vairs ilgi.

Nekustīgā roka, kā arī apģērbs un smagie ceļa zābaki, kavēja peldēt uz krastu. Straume nesa viņu arvien tālāk un tālāk.

Šajā mirklī viņš pavisam skaidri sajuta, ka kāds dzīvnieks no mugurpuses ar zobiem ieķeras viņam slimajā plecā. Polozovs centās ar kreiso roku iesist ienaidniekam, bet vairs nevarēja.

Aiz sāpēm iekliedzies, viņš zaudēja samaņu.

Radiosakariem noteiktais laiks jau sen bija garām.

Ļuda teltī sēdēja viena. Viņa arvien vēl uzmanīgi ieklausījās radioaustiņās, retumis pagrozīdama radioraidītāja uzskaņojamās pogas. Ik pēc brīža viņa vienmuļā un mazliet satrauktā balsī atkārtoja:

—  «Amfibija» … Šeit «Tuksnesis» … «Amfibija» … Šeit «Tuksnesis» .. .

Telti ienāca Afanasijs Kondratjevičs.

—  Nekrietnība!—viņš teica, pienākdams pie radistes.

—  Kas noticis? — Ļuda, galvu nepaceldama, vaicāja.

— Nu redzat… suns pazudis … Gluži kā zemē ielīdis. Laikam aizskrējis pakaļ mašīnai.. . Nav nekur! Tā arī pasakiet Kostjam.

— Nav kam pateikt, Afanasij Kondratjcvič. Nu jau stunda pagājusi, kopš Kostja neatbild.

— Tad ta jauki! — mechaniķis norūca.

—  Kad jūs suni redzējāt pēdējo reizi?

— Jā, godīgi sakot, kopš mašina aizbraukusi, es viņu neesmu nemaz redzējis. Biedrs Utočkins teica, ka esot ieslēdzis viņu trešajā teltī. Kad mašina bija prom, es gāju turp — nav … Nu, nodomāju, skraida kaut kur …

Afanasijs Kondratjevičs vēl brīdi pastāvēja pie raidītāja, smagi pūzdams un mīņādamies no vienas kājas uz otru, tad lēni devās uz izeju.

—  F.s nu nezinu … — viņš vilcinādamies teica. — Būtu jāpasaka Marijai Ivanovnai … Kad es gulēju smiltīs līdzās urbumam, tad… iespējams, ka man izlikās… ar vārdu sakot,

pazemē bija dzirdams it kā sprādziens . . .

*

Viss notikušais bija gluži neticams, un Dorochovam negribējās ticēt.

Jau vairākkārt viņš bija piegājis pie radioraidītāja, lai par nelaimi paziņotu uz virszemi, bet roka, pacēlusies, lai ieslēgtu aparatu, noslīga lejā pati no sevis.

Kostja Utočkins bija pazudis bez pēdām.

Saliekamā gultā, kas bija novietota gar kabīnes sienu, ar pārsietu plecu gulēja profesors Polozovs.

— Es atceros, — viņš ar pūlēm runāja, — ka man uzbruka kāda liela zivs vai dzīvnieks. Līdz pat šim brīdim skaidri jūtu, kā tas mani sagrāba aiz slimā pleca. Tas ir neticami! Atzīstiet pats… Jo lielas zivis vai dzīvnieki apakšzemes ezeros nav sastopami . ..

—  LJn dīvains ir arī tas apstāklis, — Dorochovs domīgi teica, — ka es jūs atradu krastā diezgan tālu no tās vietas, kur agrāk bija ūdens .. . Vai neatceraties, varbūt rāpojāt pats?

— Tas nevar būt. Cilvēks, kas zaudējis samaņu, kā zināms, nekustas.

—  Dīvaini . ..

—  Ļoti dīvaini…

Dorochovs atkal izgāja uz platformiņas.

Pēc sprādziena grote bija stipri pārmainījusies. Milzu ezers bija pārvērties par mazu lāmiņu. Nebija vairs ūdens trokšņa. Nogruvušo akmeņu masa aizsprostoja caurumu, pa kuru grotē bija plūdis ūdens.

Taisnība, zem lielā spiediena tas arvien vēl šļācās pa klinšu spraugām garās, fontanveidīgās strūklās, bet ieplūstošā ūdens kopējais daudzums bija niecīgs. Kostjas darbs nebija veltīgs. Tagad profesors ērti varēja izpētīt apakšzemes ejas un spraugas, jo tās vairs neatradās zem ūdens.

Jau divas reizes Dorochovs bija pārlūkojis sprādziena vietu, bet Kostjas ķermeni viņam neizdevās atrast.

Stāvot uz platformiņas, Dorochovarn rīklē spiedās rūgts kamols. Ātri mainīdamās, atmiņā aizslīdēja ainas par mechaniķi, par labo un iejūtīgo biedru, ar kuru Dorochovs nešķirami bija nostrādājis kopā jau daudzus gadus.

— Meklēt, meklēt vēl. Meklēt, kamēr atradīsies ķermenis. Un ja nu Kostja dzīvs! — inženieris klusi čukstēja, žņaudzīdams dūres.

Pēkšņi Dorochovs sastinga. Viņam šķita . . . Tomēr nē, tas nevarēja būt. ..

Inženieris nokāpa kabinē.

— Kā ir? — nobažījies apvaicājās Polozovs, paceldamies gultā pussēdus.

Inženieris neko neatbildēja. Viņš gausi noslīdēja sēdeklī.

— Cik daudz dažādu mašinu un ierīču tikām kopā ar Kostju būvējuši! — viņš neskanīgi izteica. — Jūs zināt, kā es mīlu tech- niku un cik dārgas un tuvas man šīs mašinas. Un tad . .. visas šīs mašinas, kopā ņemtas, un tūkstošiem citu, vispilnīgākās un visbrīnišķīgākās, nav vienas cilvēka dzīvības vērtas .. .

Polozovs, cenzdamies nesacelt troksni, uzmanīgi sakārtoja spilvenu un nosēdās augstāk.

—  Dažreiz cilvēkam jāziedo sava dzīvība, Andrej Leoni- dovič, — neskatīdamies uz inženieri, viņš, mazliet vainīgs juzdamies, iesāka. — Jāziedo zinātnes progresa labā, lai mašinas kļūtu vēl pilnīgākas. Kapitālistiskajā sabiedrībā, kur katrs zinātnes sasniegums kalpo cilvēku paverdzināšanai, kur ikviena jauna, uzlabota mašina izmet uz ielas jaunus bezdarbnieku pūļus, tādi upuri ir bezjēdzīgi un nežēlīgi . . . Turpretim mūsu zemē darbs kļuvis par goda un slavas lietu, bet pašaizliedzīga rīcība zinātnes un technikas labā kļuvusi par augstāko goda, varonības un slavas lietu… Kostjas meklēšanu mēs tomēr vēl turpināsim,— profesors klusu nobeidza.

— Es gribu nekavējoties iet meklēt, — inženieris pieceldamies teica.

Vākdams kopā nepieciešamās lietas, inženieris pēkšņi pamanīja, ka Polozovs izslienas gultā sēdus un kaut ko vērīgi klausās.

—  Klusāk … — profesors čukstēja.

Dorochovs nekustējās.

—    Man likās, ka es dzirdētu tālumā suni rejam… Ir gan patiesi noslēpumaina ala! — profesors teica, atkal atlaizdamies spilvenos.

Arī man tā likās.

—   Nu redzat!

—Mēs nemitīgi domājam par Kostju, un tādēļ mums tā izliekas . .. Kostju taču nevar iedomāties bez viņa suņa.

Var jau būt, — profesors nomurmināja, aizvērdams acis.

Bet nākošajā mirklī viņš strauji saslējās un pārkāra kājas pār gultas malu.

—  Kas noticis? — satraukts jautāja Dorochovs.

—  Eju jums līdzi.

— Tas nav iespējams. Guliet!

— Nē, es eju. Es te negribu un nevaru gulēt. Nejūtos jau vairs tik vārgs, lai vārtītos pa gultu, kad jāglābj cilvēks.

Redzēdams Polozova nelokāmo apņēmību, Dorochovs vairs neiebilda. Paņēmuši līdzi spēcīgus elektriskos lukturus, virvi, cirvīšus un dažādas sīkas lietas, viņi izrāpās pa lūku un devās meklēt.

Bija norunāts rūpīgi pārmeklēt grotes daļu, kas atradās pretī tai, kur bija noticis sprādziens. Kostju taču varēja aizraut līdzi ūdens.

Kaut gan profesors soļoja, pārvarēdams sāpes, viņi ātri sasniedza klintis un iegāja vienā no spraugām. Mašinas prožektora gaisma līdz šejienei nesniedzās. Ejot vajadzēja apgaismot ceļu ar elektriskajiem lukturiem.

Dobji atbalsojās soļi šaurajā akmens gaitenī. Reizēm viņi iekāpa nelielās peļķēs, un tad vēl valgās sienas atbalsoja skaļu šļakstienu. Negaidot gaismas stars krita uz .iegarenu, baltu priekšmetu, kas krampjaini raustījās uz zemes.

Ceļinieki piesteidzās klāt. Izrādījās, ka tā bija neliela zivs, kas spārdījās peļķē.

— Vai redzat! Gluži balta. Apakšzemes ezeros visas dzīvas būtnes ir baltas. Gaismas te nav, un organismam krāsa kļūst nevajadzīga .. . Lielisks eksemplārs! — Polozovs noliekdamies teica.

It kā apstiprinot profesora vārdus, tajā pašā peļķītē locījās piecdesmit centimetru garš peldošs tārps, ari gluži balts.

—  Ejam! — Dorochovs steidzināja.

— Nedomājiet, ka, interesēdamies par zivi un tārpu, esmu aizmirsis Kostju, — profesors teica, sākdams iet Dorochovam līdzās. — Tas, ka šie radījumi šeit sastopami, liecina, ka te agrāk tecējis ūdens. Tas ari varēja Kostju atnest tieši šurp.

Drīz vien ceļu aizšķērsoja it kā plata aka. Tālāk bija siena. Tātad ūdens bija aiztecējis tikai pa aku, lejup.

Dorochovs rāpus pielīda pie malas.

Viņa lukturīša gaisma noslīdēja pa gluži stāvu sienu un izgaisa bezgalīgā dziļumā.

Jāsaka tomēr, ka aka nebija bezgalīgi dziļa. Kaut kur pavisam tālu vīdēja viegli fosforcscējoša, zilgana gaisma. Nodzēsis savu lukturīti, Dorochovs par to pārliecinājās pilnīgi.

—  Lejā ir gaisma, — viņš čukstēja.

—  Nevar būt!

—  Paskatieties.

Profesors ar pūlēm nolaidās uz ceļiem un arī pierāpoja pie malas.

— Kas par burvībām! — viņš teica. — No kurienes šis spīdums?

—  Varbūt fosfors?

—  Vai'ag kaut drusku zināt ģeoloģiju, Andrej Leonidovič … Vai tad šajā vietā var būt fosfors! Tas jau sen būtu no ūdens oksidējies un mitējies spīdēt. Tas nav vis fosfors, bet kaut kas gluži neticams!

—  Ko-o-o-o-ostia-ā! — Dorochovs kliedza.

Kad noklusa dārdošā atbalss, kaut kur pavisam tālu, pat grūti pateikt, no kurienes, bija dzirdamas klusas suņa rejas.

— Atkal … Vai dzirdat? — Dorochovs pieceldamies čukstēja.

7. ATKAL NOSLĒPUMAINAIS SPĪDUMS

Ilgaiā meklēšanā gluži izmocījušies, profesors un inženieris atgriezās maŠinā un nolikās atpūsties.

Nogurums un pārdzīvotais satraukums lika sevi manīt, un abi viņi aizmiga ciešā miegā.

Profesoram sapņos rādījās murgi. Viņš gluži skaidri redzēja, ka viņa vaigu laiza liels suns. Profesors, kas suņus necieta, atgaiņājās, cik spēja. Beidzot ar neticamu piepūli kā cilvēki, kas vēlas atbrīvoties no nelāga sapņa, Polozovs atmodās un ieraudzīja . .. ieraudzīja suni, kas ar priekškājām bija iekāpis viņa gultā.

Profesors skaļi noteica: «Se!» — un drošības dēļ izberzeja acis.

Viņa priekšā stāvēja Džulbarss.

—  Andrej Leonidovič! Pamostieties! Suns! — Polozovs sāka saukt.

—  Kas?… Ko?… Atkal? — murmināja Dorochovs, uzlēkdams no gultas.— Tad ta joks! — viņš turpināja. — Tātad suns patiesi bijis šeit! Kas to būtu domājis! .. . Vai tiešām tas skrējis un peldējis mums pakaļ? . . . Džulbars, kur Kostja?

Suns atsēdās uz pakaļkājām un, ātri luncinādams asti, saka riet, grozīdams purnu uz visām pusēm.

—  Nesaprotu!

Gluži ka saprazdams cilvēka runu, suns pielēca kajas un paskrējās uz atvērtās lūkas pusi, rādīdams, lai cilvēki kaira ziņa sekolu.

Plašā galerija, pa kuru bija jāiet pakal sunim, veda stāvus leja.

Ceļojums vilkās ilgi. Brīžiem bija jarapjas pa akmeņu kaudzēm, kas aizblīvēja eju, reizēm bija jānokāpj bedrēs un jārāpjas atkal augšā pa slidenām sienām.

Dīvaini, kā neparasta untuma ietekmē ūdens izlauž sev pazemē ejas. Tur vainīgs ne tik daudz ūdens kā ieži, kas noguluši apakš zemes. Mīksti, viegli šķīstoši ieži mijas ar cietiem akmens iežiem, un tie stiepjas gan stingri horizontāli, gan slīpi, bet reizēm arī pavisam stāvus. Tādēļ, lūk, plašās pazemes galerijas bieži izbeidzas ar gandrīz stāvām akām, šīm akām šķērsām iet citas galerijas, un visas kopā izveido sarežģītu un līkumotu labirintu, kas sastāv no platām, šaurām, vertikālām un horizontālām ejām.

Mūsu ceļinieki, izejot pa kādu sānu galeriju, nokļuva platas akmens akas dibenā.

Bet ne jau tāpēc profesoram izlauzās izbrīna sauciens. Lieta bija tā, ka augstu virs galvas bija redzams iezilgans spīdums, kādu viņi bija pamanījuši jau agrāk.

—  Liekas, šī ir tā pati aka, kurā mēs raudzījāmfies no augšas, — Polozovs teica.

Bet suns uzstāja, lai viņi ietu tālāk. Tas aicināja maza spraugā akas sienā.

Pēc nedaudziem soļiem cilvēki ieraudzīja to, ko bija meklējuši.

Uz akmens grīdas, ko ūdens biia nopulējis pavisam gludu, gulēja Kostja driskās saplēstā kombinezonā.

—  Es atvedīšu šurp mašinu: tur ir medikamenti, — sacīja Dorochovs un, iekāms profesors paguva ko iebilst, metās skriet atpakaļ. Dorochovam gribējās ticēt, ka Kostja dzīvs.

Kostja patiešām bija dzīvs.

Viss, ko viņš pastāstīja, jau atrazdamies mašinas kabinē, bija ārkārtīgi interesants.

Viņš atcerējās, kā ielēcis ūdenī un, acīm redzot atsizdamies pret akmeni, zaudējis samaņu. Kad viņš atžirdzis, jutis, ka atrodas uz klinšu laukumiņa. Atrā straume viņu bija piespiedusi pie sienas. Viņa kājas atradās ūdenī, kas milzīgā ātrumā joņoja garām. Kaut kur tālumā vāji bija saredzams prožektora stars.

Kostja mēģināja celties, bet neveikli pakustējās, un viņu satvēra auļojošā straume, ar kuru cīnīties nebija iespējams.

Drīz Kostja juta, ka jau peld rāmā ūdenī. Bija tumšs. Ar roku viņš sataustīja stāvu sienu. Viņš mēģināja sameklēt izcilni, lai pieķertos pie sienas, bet tas viņam neizdevās. Viņš juta, ka ūdens, kas viņu nes, krītas arvien zemāk.

Negaidīts notikums deva viņam jaunu spēku un pastiprināja cerības uz izglābšanos.

Kā liekas, no milzīga augstuma, spriežot pēc šļāciena spēka, ūdenī pie viņa nolēca suns — viņa vecais frontes draugs Džulbarss.

Kopā bija vieglāk noturēties virs ūdens.

Laiks vilkās bezgalīgi lēni. Pa to laiku ūdens līmenis nolaidās arvien zemāk, un beidzot Kostjas kājas skāra cietu pamatu.

Tagad, kad mašinas prožektors apgaismoja aku, kurā Kostja bija nolaidies līdz ar ūdeni, kļuva skaidrs, kas noticis. Ūdens pamazām bija aizplūdīs pa blakus galerijām un atstājis Kostju akas dibenā.

Viņš bija ilgi kliedzis, cerēdams, ka viņu sadzirdēs, un pēdīgi, pārliecinājies, ka šīm pūlēm nav panākumu, nolicies uz akmens blakus slapjajam sunim, lai uzkrātu spēkus, un tūdaļ aizmidzis.

— Jāsazinās ar virszemi! Es pavisam aizmirsu! — iesaucās Dorochovs. — Esi mierīgs, Kostja, es pats, — viņš piebilda, redzot, ka mechaniķis grasās piecelties no gultas.

Dorochovs piegāja pie radioraidītāja un sāka to uzskaņot. Viņš ilgi noņēmās, uzmanīgi klausīdamies ar radioaustiņām. Beidzot Kostja nenocietās un piecēlās, lai ietu palīgā.

—  Labs suns, labs… Bet baidīja gan mūs, kastē sēdēdams, — profesors sacīja, glaudīdams suni, kas gulēja līdzas. — Savu saimnieku izglāba … — viņš -turpināja. — Bet mani vis nebūtu glābis … nebūtu … Es tev ar nūju piedraudēju …

Suns pacēla galvu un palūkojās Polozovā ar savām gudrajām acīm. Varbūt viņš gribēja sacīt, ka cilvēks maldās un tieši viņš izvilcis to no ūdens, nevis kāds nezināms dzīvnieks. Bet suns neprata runāt un tikai papurināja galvu, nolikdams to uz grīdas.

Spriežot pēc klusinātās sarunas, kas notika starp inženieri un mechaniķi, Polozovs noprata, ka noticis kaut kas nelāgs. Abi joprojām nopietni darbojās ap radioaparatu,. atvērdami vāciņus un ieskatīdamies tā iekšienē. Dorochovs uzmanīgi klausījās ar radioaustiņām. Pēdīgi viņš piecēlās no sēdekļa un, radioaustiņas nenoņemot, klusu teica Polozovam:

—  Dīvaini… Pilnīgi zaudēti radiosakari ar virszemi.

— Vai tad tiešām radioviļņi neietu cauri zemes kārtai, kas šķir mūs no virszemes? Mēs taču atrodamies samērā nelielā dziļumā, — nedroši piemetināja Kostja.

—    Tiem vajadzētu lieliski iet cauri, — Dorochovs sacīja, it kā taisnodamies profesora priekšā. — Mums mašina tam nolūkam speciāli iekārtots garo viļņu raidītājs.

Tas nav labi … —vārdus stiepdams, noteica Polozovs.

Vai tas, ka mums ir garo viļņu raidītājs?

Nē taču — tas, ka nav sakaru … Tie nav joki, Andrej Leonidovič.

Arī Dorochovam un Kostjam joki nenāca prātā. Strādāt bez

sakariem ar virszemi bija ļoti bīstami.

*

Lielus gabalus izbraukāja mašina, dārdinādama savas tērauda kāpurķedes pa bezgalīgajiem apakšzemes tuneļiem un grotēm. Tā brauca gan augšup, gan laidās lejā lielos dziļumos. Profesors rūpīgi uzmeta tuneļa eju un savienojumu plānu, cenzdamies atrast virzienu, kurp galu galā aiziet ūdens.

Mašina bija apstājusies diezgan plašā grotē.

Polozovs un Kostja kopā ar suni devās izlūkot platu sān- galeriju. Dorochovs palika pie mašinas, lai to apskatītu.

Iekams Kostja devās pa eju tālāk, viņš apstājās.

— Vai jums neliekas, ka amfibijas prožektors nespīd ar pilnu kvēli? — viņš profesoram vaicāja, norādot ar roku uz tālumā redzamo masinu.

— Iespējams … Liekas, jā … — profesors nomurmināja. — Lai gan tas varbūt tikai tāpēc tā izskatās, ka šeit ir zemi griesti.

Viņi pastāvēja īsu bridi, raudzīdamies gaismas staru kūlīti, kas aizstiepās pa pazemi, un devās tālāk.

Drīz vien Kostja ieraudzīja to, kas profesoram agrāk bija licies neatrisināma mīkla.

Priekšā atspīdēja zilganā gaisma.

Pētnieki pielika soli un pēc maza brītiņa iegāja jauna grotē.

Kad nodzēsa elektriskos lukturus, viņu priekša paveras krāšņs, feerisks skats.

Grotes sienas un griesti bija izvagoti smalkam dzīsliņām, kas izstaroja fosforescējošu mirdzumu, visa pazeme bija labi apgaismota bāli zilganā gaismā.

— Tas tik ir lieliski! — iesaucās Kostja. — Zēl, ka nepaņemu līdzi fotoaparatu.

— Patiešām … Ne tik daudz lieliski kā nesaprotami, — profesors norūca, tuvodamies sienai.

Viņš izvilka nazi un sāka atdrupināt gabaliņu mirdzošas vielas.

- Jūs taču redzat, ka tas nav fosfors! .. . Bet kas tad tas vardu būt? — Polozovs turpināja, aplūkodams luktura gaisma hallo gabaliņu, kas drupa rokās.

— Atgriezīsimies mašinā — izpētīsim. Ceļojuma ķīmiskā laboratorija mums ir, — Kostja teica.

— Protams, ka izpētīsim! Es tikai nezinu, vai ir vērts atgriezties tūlīt vai pabeigt nodomāto maršrutu . •..

Tika nolemts turpināt pazemes ejas pētīšanu.

— Manuprāt, te ir augstāka temperatūra nekā tajā vieta, kur stāv mašina … Man, piemēram, ir karsti, — Kostja ieminējās, kad viņi atradās jau labu gabalu tālāk no mirdzošās grotes.

Viņš gribēja vel kaut ko sacīt, bet pēkšņi apstājās.

—  Paskatieties … — Kostja čukstēja, ar sava lukturīša gaismas staru rādīdams uz priekšu. — Kaut kas balts … Kustas un maina veidu … Kas tas varētu būt?

Ari profesors apstājās.

—  Tvaiks, — viņš mierīgi noteica.

Pēkšņi Kostjam prātā pavīdēja neskaidras atmiņas. Nez kādēļ viņš iedomājās plaisu akmens drupās. Toreiz, vērodams aiz- lienam čūsku, viņš bija redzējis izgarojumu mutulīti, ļoti līdzīgu tam, kas patlaban pacēlās viņu priekšā.

—  Bet varbūt viss izskaidrojams tā . .. Tas vēl ir maz izpētīts gadījums … — profesors bubināja.

Pēc īsa brīža viņi pienāca pie milzīgas plaisas, kas līču loču šķērsoja apakšzemes akmens grīdu. No tās vēlās biezi karsta tvaika mutuļi. Baltais tvaiku mākonis tikai daļēji izplatījās apakšā. Vairums tvaiku, ātri celdamies uz augšu, pazuda plašā, slīpā ejā.

—  Te vēl claudz darba, Kostja, — Polozovs mierīgi teica. — Izskatās, ka liela daļa pazemes upes ūdens aizplūst uz vulkānisku ligzdu un tur pārvēršas tvaikos. Mums katrā ziņā jāizpētī, kur tvaiks paliek. Tagad man ir skaidrs, kāpēc dažreiz naktīs smiltis tuksnesī kļūst mitras… Vai saprotat? Cilvēki meklē ūdeni, bet tas līdz viņiem nonāk tikai tvaika veidā.

Kostja pastāstīja profesoram par tvaika mutulīti, ko redzējis iegruvumā netālu no ekspedicijas nometnes.

—  Redziet nu! — iesaucās profesors. — Tā tas ir… Uz to vietu, kur patlaban atrodas izlūkotāju grupa, droši vien ved apakšzemes eja. Taš, protams, nenozīmē, ka viss tvaiks katrā ziņā aiziet uz turieni. Cik labi gan, ka mēs aizsprostojām ūdenim ceļu! Citādi grūti būtu bijis to visu izpētīt.

Apmierināti ar paveiktā gājiena rezultātiem, Polozovs un Kostja devās atpakaļ uz mašinu.

Iznākot no aizas, Kostja pārsteigts apstājās. Prožektora stars bija kļuvis vēl nespodrāks. Tagad to varēja stipri manīt.

—  Nav labi … — Kostja klusu noteica.

—  Varbūt Andrejs Leonidovičs tur ko pārtaisa? Viņš arvien cenšas kaut ko uzlabot.

—  Nez vai tā būs, — Kostja bažīgi atbildēja.

Ta sarunādamies, viņi ātri sasniedza mašinu.

Kabine viņi sastapa Dorochovu, kas acīm redzot bija par kaiil ko satraukts. Salicis rokas uz muguras, viņš nervozi staigā ja šurp un turp.

— Vai kas atgadījies? — profesors vaicāja.

— Jā, taisni «atgadījies», — Dorochovs neskanīgi atbildēja.

Kostja klusēja. Viņam jau tā bija skaidrs, kas noticis. To

apliecināja ir prožektora vājā gaisma, ir mazās spuldzītes pie sienas, kas arī nedega ar pilnu kvēli.

— Vai akumulatori izlādējušies? — čukstus vaicāja Kostja.

— Jā, tā ir: akumulatori izlādējušies, — Dorochovs turpināja, apstādamies Kostjas priekšā.

— Un tagad mums nepietiks enerģijas, lai … — Kostja izteica, baidīdamies nobeigt teikumu.

—  … lai turpinātu darbu, — Dorochovs pabeidza.

Nu arī Polozovam viss kļuva skaidrs.

— Tas nozīmē, ka jāpamet viss un jāmēģina izkulties virs zemes! — viņš nervozēdams teica. — Bet kā tad… tvaika nokļūšana virszemē?

—  Mums jādomā, kā pašiem laimīgi izkļūt laukā. Atceļam enerģijas nepietiks, — drūmi noteica Dorochovs. — Galva jānorauj tās rūpnīcas direktoram, kura izlaiž šādus akumulatorus! … Kauns! Neizdzēšams kauns!

Iestājās smags klusums. Tikai suns, kas neko nesaprata, nemitīgi skraidīja pa kabini, klaudzinādams ar nagiem pa grīdu.

— Neizkļūsim? — izbrīnā, it kā neticēdams pārvaicāja Polozovs.

— Neizkļūsim.

—  Paga, paga! … Iā tad tā …

—  Un ja nu pa to eju, pa kuru paceļas tvaiks, — negaidīti ieminējas Kostja. — Sī eja taču var izvest mūs tieši uz to vietu, kur novietojusies ekspedīcija.

— Pa kādu eju? — neticīgi vaicāja Dorochovs.

Viņam pastāstīja.

— Ja vien šī eja ir tik plata līdz pašai augšai… kas maz ticams … — Dorochovs bēdīgi sacīja.

Tomēr nekas cits neatlika, un cilvēki sāka posties ceļā.

Gadījās, ka, palīdzot inženierim un mechaniķim, Polozovs nejauši iebāza roku kabatā un izvilka no turienes akmeni, ko bija atnesis no mirdzošās alas.

— Nodzisis! … Biedri, kas tad tas? Nu paskatieties! — viņš sauca, grozīdams rokā balto akmens gabaliņu.

Bet uz viņa saucienu neviens neatbildēja. Saprotot stāvokļa nopietnību, Dorochovs un Kostja bija pārāk nogrimuši savā darbā.

Profesors klusējot piegāja pie laboratorijas skapīša un sāka vilkt no turienes ara mēģenes un analitiskos svarus.

—  Paga!… Pārtrauciet sagatavošanos! — pēkšņi iesaucas profesors.

—  I<ā? — izbrīnījies jautāja Dorochovs.

—  Es jau noteicu, kas tā par vielu: tas ir bārijs!

—  Nu, un kas tad tur?

—  Lūk, tas: ja to iznesīs no tēraudā bruņotās kabines, tas atkal sāks mirdzēt.

Izteicis šos vārdus, profesors uzlēca kājās un, pieskrējis pie lūkas, izbāza pa to roku ar akmeni. Līdzko mazais, baltais gabaliņš nokļuva ārpus kabines, tas pēkšņi sāka mirdzēt vājā fosfo- rescējošā gaismā.

—  Patlaban mēs nekur neiesim no šejienes prom … Domāju, jūs būsiet ar mani vienis prātis, — skaidri izrunājot katru vārdu, teica profesors.

Dorochovs un Kostja ievēroja, cik drudžaini iemirdzējās viņa acis un cik neparasti stingra un vīrišķīga kļuva viņa seja.

8. SUNS REDZ SPOKUS

Lai cik tas būtu dīvaini, bet suņa neizprotamā nemiera pirmās pazīmes pamanīja profesors Polozovs.

—  Vai jūs neesat ievērojis, ka jūsu četrkājainais draugs arvien biežāk un biežāk ierūcas un it kā ausās? — viņš teica Kostjam.

—  tā … Laikam gan tā ir, — Kostja atbildēja. — Kas tas varētu būt?

It kā tīšām suns tai brīdī spēji apstājās un saboza spalvu. Viņa ausis, kas parasti bija nokārušās, tagad sacēlās. Atskanēja apslāpēta rūkšana. Elektrisko lukturu gaismā bija redzams, ka suņa ķermenis viegli trīc.

—  Kas tev noticis, Džulbars? — Kostia laipni jautāja.

Suns piegāja pie saimnieka un bailīgi piespiedās tam pie kājām.

Viss tas norisinājās šaurā un smacīgā galerijā, pa kuru visi trīs klejoja jau krietnu laiku, apbruņojušies ar ģeologu veseriem.

Kas tad bija pamudinājis cilvēkus uzsākt ģeoloģisku izlūkošanu, kad pašiem vajadzēja domāt par glābšanos?

Iemesls bija šāds.

Kad profesors vēl dažas reizes bija atkārtojis eksperimentu, iznesot bāriju no mašinas (pie kam ārpusē tas noteikti saka spīdēt), inženieris Dorochovs pieprasīja, lai aizver luku. Mašina jau varēja doties ceļā. Profesors no jauna sāka pretoties.

Vai jūs saprotat, kas notiek? .. . Nesaprotat? Ļoti žēl . .. Tas jau vairāk iekļaujas technikā nekā ģeoloģijā, — uzbudināti un mazliet līksmi sāka runāt Polozovs. — Man rokā barija oksids, kam piemīt spēja spīdēt ultravioleto staru, rentgena staru un spēcīgu radioaktivu izstarojumu iespaidā… Man ir pavisam skaidrs, ka mēs atrodamies ārkārtīgi spēcīgu radioaktivu izstarojumu zonā. Tieši no tā akmens spīd. Līdzko tas ienests kabinē, kas nobruiļota ar biezu tērauda kārtu, tas pārstāj spīdēt. Radio- aktivie izstarojumi kabinē neiekļūst. . . Tagad man ir saprotams, kāpēc izlādējās akumulatori. Radioaktivo izstarojumu iespaidā gaiss taču iegūst ārkārtīgu elektrības vadītspēju, bet mūsu apstāšanās laikā ārpusē bija daudz kailu vadītāju. Bez tam mums visu laiku ir atvērta lūka, un tai pretim atrodas sadales plāksne ar neapsegtām stīpām … Tas ir lielisks atklājums!

—  Par ko tad jūs priecājaties? — apjucis vaicāja Dorochovs.

—  Bet atļaujiet! … Kā gan nepriecāties!

— Es zinu, kāpēc zaudēti sakari ar virszemi, — ieteicās Kostja. — Jūs sakāt, ka gaiss un zemes slānis kļūst par elektrības vadītājiem. Bet ikviens materials, kas vada elektrību, ekranizē radioviļņus. Pat ēku skārda jumti traucē ultraīsviļņu sakarus.

— Jums taisnība! — priecīgi iesaucās Polozovs.

—  Par ko tad jūs priecājaties? — Dorochovs, jau aizkaitināts, vaicāja. — Sakari zaudēti … Mašina palikusi bez elektroenerģijas. Jauki gan! … Iedomājieties vien! Akumulatori izlādējušies. Tas nozīmē, ka konstrukcija neder ne velnam! Tas nozīmē, ka es neesmu paredzējis drošu ekranizāciju pret šo pašu izstarojumu. Ir gan par ko priecāties! …

Polozovs, satraukts un spēji elpodams aiz uzbudinājuma, pienāca Dorochovam klāt un paņēma viņu aiz rokas.

— Nomierinieties, Andrej Leonidovič, — viņš aprauti teica. — Tūlīt es jums visu izskaidrošu . .. Jūsu mašina strādāja un strādās lieliski. Tas ir ļoti teicams mechanisms. Radioaktivo izstarošanu zemē jūs patie,šām nebijāt paredzējuši … Tik neparasti intensīvu, es saku! Par ko es priecājos? Izskaidrojums ir tikai viens — te kaut kur tuvumā atrodas milzīgs, pēc saviem apmēriem nedzirdēts urana rūdas slānis. Jo kā gan citādi lai izskaidro to, ka izstarošana ir tik spēcīga, ka pat elektroakumulatori izlādējušies … Vai saprotat? Mūsu priekšā ir visvērtīgākās rūdas slāņi! Tuvākā nākotnē dzinējspēki, kas nomainīs tvaika, ben- zina, naftas un pārējos dzinējspēkus, strādās ar urana rūdu, izmantojot tajā apslēpto milzīgo iekšējās atomenerģijas krājumu.

— Pagaidiet. . .. pagaidiet… — apmulsis nomurmināja Dorochovs. — Vai jūs tiešām esat pārliecināts, ka šeit jābūt urana rūdai?

— Nu protams! Pie tam lielā daudzumā. Nedzirdēti krājumi! Mums tie jāatklāj!

Tas viss pārsteidza pazemes ceļiniekus pavisam negaidot.

Viņiem nu vajadzēja izvēlēties.

Ilgāk palikt zem zemes bija bīstami. No otras puses, viņi vēlējās padarīt savu dzimteni bagātāku ar jaunu urana rūdas atradni, bet tad bija nepieciešams vel kādu laiku uzkavēties zem zemes.

Pēc mokpilnām pārdomām cilvēki beidzot izšķīrās. Vēlreiz pārbaudīja enerģijas pārpalikumu. Nekavējoties nodrošinājās pret tālāku akumulatoru izlādēšanos. Ārpusē noņēma visus vadus, ko Dorochovs bija izvilcis, apskatot mašinu-amfibiju. Lūku rūpīgi aizskrūvēja.

Un cilvēki izlēma: viņiem vēl jāuzkavējas zem zemes, lai uzietu urana rūdas slāni.

Meklēšana noritēja steigā. Nedrīkstēja kavēties nevienu lieku minūti.

Aiz noguruma tikko kājās turēdamies, visi trīs bez mitas ložņāja pa garajām pazemes ejām.

Rūdas meklēšanu stipri atvieglināja vienkārša palīgierīce, ko Kostja izgudroja un izgatavoja uz vietas. Gabaliņu barija viņš ievietoja kārbā ar biezām metala sienām, kurās bija mazs caurumiņš. Kārbu grozot, varēja panākt' tādu stāvokli, kad bārijs spīdēja visstiprāk. Tas norādīja, no kurienes nāk radioizstaro- jumi, kas varēja iekļūt kārbā tikai pa caurumiņu.

Pat ļoti lēni tekošs ūdens slēpj sevī milzīgu postošu spēku.

Tas ir draugos ar laiku. To, ko nevar paveikt ūdens viens pats, tas izdara kopā ar laiku.

Rāmi tekoša straume lēni, bet nemitīgi izgrauž milzīgas granita klintis, maina upju gultnes.

Apakšzemes ūdeņi, protams, nav izņēmums.

Mazās, fontanveidīgās strūkliņas, kas bija radušās pēc sprādziena, kļuva arvien lielākas. Drīz tās pārvērtās mutuļojošās lavīnās. Ūdens sāka gāzties seklajā ezerā, bet pēc tam rūkdams ieplūda bezgalīgajās pazemes galerijās.

Tieši šis troksnis, ko sacēla šurp plūstošais ūdens, bija satraucis suni, kam, kā zināms, piemīt ārkārtīgi asa dzirde.

Izlūkotāju grupas nometnē Auelekiza tuksnesī ritēja neparasta un spraiga dzīve.

Tikko bija ieradusies glābšanas ekspedicijas pirmā nodaļa, apgādāta ar speciālu iekārtu. Bez tam tika komplektēta komanda no izlūkotāju grupas darbiniekiem, kam vajadzēja piedalīties glābšanas darbos.

Tad atklājās, ka no nometnes bez pēdām pazudis mechaniķis Gorškovs un divi strādnieki.

Šis apstāklis nopietni satrauca Mariju Ivanovnu, izlūkotāju grupas priekšnieci.

— Kā to lai izskaidro? — Marija Ivanovna vaicāja, apspriežoties ar Ļudu.

—  Viņš laikam nobijās. Baidījās, ka viņam būs jābrauc glābšanas komandā, — sašutusi atbildēja Ļuda. — Tagad nu ir pavisam skaidrs, kas viņš tāds.

—  Ļuda! … — Marija Ivanovna pārmeta.

— Viņa vietā braukšu es! — Ļuda dedzīgi iesaucās.

— Jūs es nelaidīšu. Nometne nevar palikt bez radista. Un bez tam… Kā jūs nesaprotat! Var taču gadīties, ka vel nāk radiosignāli no pazemes.

— Nē, nenāks, — klusu atbildēja Ļuda un aizgriezās. Viņa negribēja, ka Marija Ivanovna redz acīs sarietušās asaras.

Pēdīgi notika tas, ko suns jau bija jutis tuvojamies.

Jau bija atrasti pirmie urana rūdas slāņi. Melna, neizskatīga akmens masa iestiepās aizā platā slānī. Tālāk sekoja otrs slānis. Jo dziļāk viņi gāja šaurajā aizā, jo vairāk noskaidrojās., cik milzīgi krājumi šeit atradās. Sumējot savus novērojumus, Polozovs jau bija aptuveni aprēķinājis un nosauca milzīgi lielu skaitli. Likās, ka ar to varētu apmierināties un atgriezties pie mašinas. Bet kaisla vēlēšanās uziet vēl vairāk mudināja cilvēkus virzīties arvien tālāk.

Suņa prombūtni pirmais pamanīja Kostja. Viņš sāka to skaļi saukt, bet suņa nekur nebija.

Pēc kāda laika tālumā bija sadzirdami suņa rējieni, kas dobji atbalsojās akmens ejā. Troksnis tuvojās.

—  Kaut kas ir atgadījies, — bažīgi ieteicās Kostja.

—  Kas nu var atgadīties? — izbrīnījies atsaucās Dorochovs. — Sunim vienkārši apnicis te ar mums klejot.

Tai pašā mirklī no blakus ejas izlēca suns. Viņš metās pie Kostjas un, ik pa brīdim ar zobiem raudams to aiz drēbēm, sāka nikni riet. Lēkdams un locīdamies suns aicināja Kostju tam sekot.

Kostja pavērsa pret viņu sava prožektora staru. Viņš ieraudzīja, ka suns bija gluži slapjš.

— Ūdens! — iekliedzās Kostja. — Biedri! Mums tuvojas ūdens!

— No kurienes? — Dorochovs vaicāja.

—  Ūdens būs izskalojis aizsprostu, ko radījis Kostjas sagatavotais sprādziens, — Polozovs kļuva nemierīgs.

— Man pakaļ! — Kostja pavēloši uzsauca.

Nometuši lāpstas un kapļus, cilvēki metās skriet uz aizas izejas pusi.

Pie mašinas tie varēja piekļūt, brienot līdz ceļiem pa ūdeni.

—  Ir gan žēl! — noteica Kostja, pa stikla iluminatoru vērodams, kā ceļas ūclens līmenis.

— Vai to, ka ūdens iztraucēja rūdas slāņu pētīšanu? — Polozovs vaicāja.

—  Nu, tas pats par sevi! — Kostja turpināja. — Bet žēl arī, ka ūdens pārrāva mūsu aizsprostu. Sakiet, Valentin Petrovič, — viņš teica, pagriezdamies pret profesoru, — vai tas būtu iespējams! Ja aizsprosts nebūtu sabrucis, vai tad ūdens Jangijeras upē arvien celtos, līdz beidzot atgrieztos savā agrākajā gultnē?

— Tas būtu iespējams,Sja vien … — Polozovs domīgi noteica.

—  Ko — «ja vien»?

— Ja vien šis aizsprosts īstenībā varētu ilgstoši pastāvēt. Ka jūs paši redzat, ūdens ļoti ātri izskalo akmeņu sablīvējumu … Kaut gan — pagaidiet… pagaidiet! …

Profesors piegāja pie galdiņa un sāka aplūkot paša zīmēto apakšzemes labirintu schemu.

— Hm … hm … — viņš norūca. — Panāciet šurp, Kostja! Varbūt es maldos.

Pie galdiņa pienāca Kostja un Dorochovs.

—  Redziet, kas par lietu, draugi … Es zināju, ka ūdens aizsprostoju m_s, ko Kostja ierīkoja, ir īslaicīgs. Tiesa, es gan nedomāju, ka ūdens to pārraus tik drīz. Bet kā būtu, ja mēs krietni aizbērtu, lūk, šo bedri, no kuras kāpa tvaiks? Lūk, paskatieties … te ūdens cauri netiks. Arī te. Bedre ir ļoti dziļa. Un, ja mums izdotos to piebērt pilnu ar sīkiem akmeņiem, tad pazemē aizietu … nu, desmit procentu ūclens! Es domāju, ūdenim neizdotos izskalot šo aizsprostu.

—  Un Jangijeras upe atgrieztos tuksnesī?

— Ar laiku, protams.

— Tas tik būtu vareni! — Kostja čukstēja.

Ūdens tobrīd turpināja ieplūst grotē. Līmenis strauji cēlās. Mašina, peldot pa virsu, sāka šūpoties. Dorochovs atgrieza speciālā rezervuārā krānu, un tas, pieplūstot ar ūdeni, padarīja mašinu tik smagu, ka tā atkal nogrima dibenā. Tādējādi mašina- amfibija ar hermetisko kabini pārvērtās par sava veida zemūdeni, kas pārvietojās zem ūdens ar kāpurķēdēm.

Viss, kas norisinājās kabinē, sunim nepatika.

Savā mūžā tas bija redzējis daudz cilvēku, ģērbušos visdažādākos tērpos.

Tomēr tik ērmīgus suns vēl nekad nebija redzējis. Visvairāk Džulbarsu mulsināja galvas. Tās tagad bija spīdīgas un nevis ar divām acīm kā visiem cilvēkiem, bet ar vienu — lielu un apaļu.

Suns neaptvēra, ka cilvēki uzvilkuši ūdenslīdēju tērpus ar automatisku skābekļa piegādātāju.

Drīz vien visi trīs vienači iznāca no kabines pa speciālu lūku ar dubultvāku, nesdami plecos kastes ar sprāgstvielu.

Zēli kaukdams, suns sāka ar ķepām skrāpēt biezās iluminatora sienas, pa kurām redzēja, kā tā draugi, pārvērtušies ērmos, lēni kustējās pa ūdeni.

Pēc kāda laika cilvēki atgriezās kabinē un gāja atkal projām, nesdami sev līdzi smagas kastes. Tā tas atkārtojās vairākas reizes.

Beidzot viņi atgriezās pavisam un novilka tērpus, no kuriem suns baidījās. Mašina nodrebēja un devās ceļā.

—  Sprādziens notiks pēc trim stundām, — sacīja Kostja. — Domāju, ka pa šo laiku pagūsim aizkļūt pietiekoši tālu.

Virzoties ar savām īsajām kāpurķēdēm pa platās, ar ūdeni piepildītās galerijas dibenu, mašina gāja stāvus uz augšu.

Drīz vien caur iluminatoriem varēja redzēt zilganu, mirdzošu vizmojumu.

Tā bija ūdenskrātuves virsma.

Iznākusi no ūdens, mašina sāka iet ātrāk. Tomēr tas neturpinājās ilgi.

Arvien klusāka kļuva skaņa, ko radīja elektromotoru kolektori. Motora apgriezienu skaits samazinājās. Akumulatoros sāka izsīkt elektroenerģijas krājums.

—  Kādu attālumu esam nogājuši? — čukstēja Polozovs, pievērsdamies Kostjam.

Kostja ar bažām palūkojās uz aparatu, kas mērīja noieto ceļa gabalu.

9. DZIESMA PALĪDZ DZĪVOT

Izlūkotāju grupas nometnē atgadījās divi notikumi reizē. Pie izlūkotāju grupas priekšnieces telts piebrauca mašina, un no tās saudzīgi izveda Afanasiju Kondratjeviču Gorškovu. Viņš kustējās tikai ar pūlēm. Viņa galva bija notīta ar |)iezu kāri ii marles saites.

Tobrīd no zemes apakšas atskanēja dobji un ilgstoši dārdiem.

— Zemestrīce! — kāds iesaucās.

— Nē, tas, liekas, ir sprādziens, — iebilda otrs.

Gorškovu saudzīgi noguldīja.

— Kur jūs bijāt? — vaicāja Marija Ivanovna, noliekusies pār ievainoto.

Bet Afanasijs Kondratjevičs neko neatbildēja un sāka klusi stenēt.

—  Nejēdzība, — viņš beidzot vaidēdams novilka.

—  Kas noticis?

Ai!… Laiva krācēs apsviedās apkārt. Un mani ar galvu pret akmeni … vai… vai! …

Cilvēki, kas bija atveduši Gorškovu, paskaidroja, ka Afanasijs Kondratjevičs, negaidot glābšanas grupas ierašanos un neprasījis priekšnieces atļauju, kopā ar diviem strādniekiem, mašina aizbraucis. Visi trīs bija nolēmuši nezaudēt laiku un patstāvīgi ķerties pie cilvēku glābšanas. Tuvēja aulā, kas atradās upes krastā, viņi bija dabūjuši laivu un devušies ar to ceļā pa pazemes gultni.

Glābšanas ekspedicijai bija nācies vispirms glābt trīs drosminiekus, starp kuriem Gorškovs bija galvenais ierosinātājs.

— Patiešām «nejēdzība»! — aizsvilās Marija Ivanovna, noklausījusies to cilvēku paskaidrojumus, kuri bija atveduši Gorškovu.

— Nē, nē, Marija Ivanovna, — klusi noteica Ļuda, kas stāvēja viņai blakus. — Es taču domāju . . . Vai saprotat, ko es biju domājusi? Viņam var piedot.

*

Tālāk braukt ar amfibiju vairs nebija jēgas. Tā kustējās tik lēni, ka drosmīgie pētnieki nosprieda izlauzties virszemē, ejot kājām.

Dorochovs ilgi negribēja šķirties no mašinas. Viņš ielūkojās visos mašinas kaktos, aptaustīja radioierīccs un visu laiku kaut ko pie sevis dudināja. Zēl bija viņā noskatīties.

— Ejam, Andrej Leonidovič! — Polozovs steidzināja.

It kā pieķerdamies pēdējai cerībai, Dorochovs steigā ieslēdza radiouztvērēju un, noklaudzinājis ar atslēgu dažas zīmes, ieklausījās.

Viss tomēr bijā veltīgi: virszeme neatbildēja. Dorochovs nevarēja zināt, ka tobrīd radiste Ļuda atradās pie Gorškova gultas un pie radiouztvērēja neviena nebija.

Ir gan spēcīgs tas izstarojurns, ja pat līdz šim laikam nav atjaunojušies radiosakari. Mēs taču nobraucām jau labu gabalu! — Dorochovs teica, noņemdams radioaustiņas.

Aizmirsis izslēgt radiouztvērēju, Dorochovs paņēma savu tiesu nesamā un pievienojās biedriem, kas pa lūku jau kāpa ārā.

—  Nav labi… — Dorochovs murmināja, ar pūlēm kāpdams augšup pa tuneļa slīpo virsmu, — atstāt mašinu… Es esmu vainīgs . ..

—  Nemaz neesat vainīgs! — profesors viņu mierināja.—Jūsu mašina lieliski izturēja pārbaudījumu.

—  Un tomēr neiznāca virszemē!

—  Jūs taču nevarējāt paredzēt, ka sastapsiet radioaktivus iz- starojumus, kas izlādēs akumulatorus.

—  īstam inženierim jāparedz viss, — Dorochovs gremzās.

Kaut kur tālu atskanēja klusinātas suņa rejas.

—  Džulbars! — Kostja pasauca.

Bet suns joprojām rēja, acīm redzot nekustēdamies no vietas.

—  Kas tur ir? — Polozovs iejautājās. — Pēc visa notikušā, atzīstos, esmu šo suni iemīlējis . . . Varbūt viņam kas atgadījies?

Cilvēki neizpratnē apstājās. Kostja vēlreiz pasauca suni, bet tas kaut kur tālumā arvien vēl nikni rēja.

—  Iespējams, ka lūka aizkritusi un viņš palicis kabinē! — Dorochovs izteica aizdomas.

—  Es uzskatu par savu pienākumu atgriezties, — dobjā balsī noteica Polozovs. — S uns mus izgla ba no boja ejas. Mums viņam jāpalīdz!

Visi trīs klusēdami griezās atpakaļ, saliekusies zem nastu smaguma.

Bet sunim palīdzība nebija vajadzīga.

Uzkavējies kabinē ilgāk par visiem, tas sadzirdēja, ka no radioaustiņām, kas bija noliktas pie ieslēgtā radioraidītāja, pēkšņi atskanēja klusa, dreboša balss. Tā bija Ļuda, kas, atgriezusies pie sava raidītāja, sāka vienmuļi atkārtot signālus. Suns saausījās un apošņāja, kā tam likās, dīvaino priekšmetu, tad sāka riet.

Tobrīd, kad Kostja ieskatījās pa lūku, Ļuda izslēdza raidītāju un noņēma radioaustiņas.

Viņai bija licies, ka kaut kur pavisam tuvu pie telts rej

Kostjas suns, un viņa nolēma iet paskatīties.

*

Eja kļuva arvien šaurāka.

Drīz klinšaino sienu vietā parādījās kaļķakmens sienas. Arvien biežāk vajadzēja ejot saliekties un ķerties pie lāpstām.

«Vai eja ir savienota ar virszemi? Vai mums izdosies izkļūt ārā?» gājējus tirdīja uzmācīga doma.

Pēdīgi parādījās draudīga pazīme: priekšā izslējās māla siena. Pēc rūpīgiem meklējumiem atrada tikai spraugu, bet tik mazu, ka pa to cilvēks nevarēja izlīst pat rāpus.

—  Beigas… — skumji noteica Dorochovs, nosēzdamies zemē.

Viņa piemēram klusējot sekoja Kostja un Polozovs.

-Tālāk lauzīsimies ar lāpstām un kapļiem,— Kostja mēģināja uzmundrināt biedrus. — Atstātajā mašina ir lieli pārtikas krājumi. Ūdens arī ir. Es apņemos piegādāt visu nepieciešamo. Vai ne, Džulbars? — viņš uzrunāja suni. — Vai aizstaigāsim līdz mašinai?

Suns par atbildi aprauti ierējās un vērīgi sāka raudzīties uz to pusi, no kurienes viņi tikko bija nākuši.

—  Kas tur ir, Džulbars?

Suns vēlreiz ierējās un sāka iet piesardzīgiem soļiem, augsti saslējis ausis.

— Kaut ko nojauš… Jāiet paskatīties, — noteica Kostja un gāja sunim pakaļ.

Atpakaļ Kostja atgriezās skriešus.

-Ūdens! Ūdens! — viņš sauca jau iztālēm. — Augšup pa eju ceļas ūdens. Mašina sen jau atrodas zem ūdens … Ūdens lēni tuvojas mums… — viņš aizelsies turpināja.

Polozovs un Dorochovs aši pielēca kājās un satvēra kapļus.

—  Iedarbojas! — profesors teica, iecirzdams ar kapli irdenajos mālos. — Aizsprosts iedarbojas! — viņš turpināja, cirzdams vēl un vēl.

—  Kas par aizsprostu? — apjucis vaicāja Dorochovs.

—  Tas, kas radās, kad ar sprādzienu aizbērām aku. Ūdens vairs neaizplūst uz vulkānisko ligzdu. Tāpēc tas tuvojas mums. Vai tad tagad tas jums nav saprotams? Bet es, vecais muļķis, agrāk par to pat nepadomāju!

— Saprotams, — Dorochovs atbildēja un nikni no visa spēka iecirta kapli sienā.

*

Laiciņu pastaigājusi pa nometni un ieskatījusies visās teltīs, Ļuda beidzot pārliecinājās, ka suņa nekur nav. Par to viņa nebrīnījās, jo suns, skumdams pēc sava saimnieka, varēja atkal aizskriet nezinkur. Ļuda atgriezās pie radioraidītāja un nosēdēja pie tā līdz vakaram.

Atkal ielējās suns, šoreiz tas bija dzirdams pavisam skaidri, un radiste izskrēja no telts.

Patiešām, .pa nometni joņoja Džulbarss, skaļi riedams un palēkdamies uz visām četrām.

—  Kur tu biji? — meitene sunim vaicāja, cenšoties notvert to aiz siksnas.

Tas viņai izdevās tikai ar lielām pūlēm. Saķertais suns rāvās no rokām laukā un žēlabaini smilkstēja.

— Džulbarsiņ, dārgais, nomierinies, — meitene čukstēja. — Tu esi Kostjas draugs, un es arī esmu viņa draugs . .. Vai saproti? Nu, kurp tu traucies? … Esi izsalcis? Es paēdināšu tevi … Ejam! …

Ar pūlēm Ļudai izdevās smilkstošo suni ievilkt teltī.

— Ēd, Džulbars, ēd .. . — Ļuda teica, ar vienu roku pieturēdama suni aiz siksnas, ar otru sniegdama tam gabalu maizes.

Pēdīgi suns aprima un, izstiepies uz vēdera un nolicis maizi starp abām priekškājām, sāka kāri ēst.

Tomēr tas turpinājās tikai dažas sekundes. Suns pameta maizi un, pacēlis galvu, pēkšņi tik žēlabaini iegaudojās, ka Ļudai sažņaudzās sirds.

— Džulbarsiņ, mīļais … —- meitene čukstēja, jūtot, ka acīs saskrien asaras. — Man arī žēl Kostjas. Lūdzu, neraudi . ..

Suns tik žigli pieleca kājās, ka meitene tikko paspēja to satvert aiz siksnas.

—  Nu, es iešu tev līdzi… Nu, kur tu iesi? — viņa čukstēja, sekodama sunim.

Ļuda brīnījās, ka suns tik neatlaidīgi laužas uz priekšu. Viņai šķita, ka suns tā nerautos bez iemesla. U11 meitene, smiltīs stigdama, paklausīgi sekoja sunim.

Viņš ātri tuvojās akmens drupām, kas kā drūms milzenis iezīmējās pret sārto vakarblāzmu.

«Tur mēs ar Kostju sēdējām un sapņojām par tuksneša pārvēršanu ziedošā zemē,» Ļudai ienāca prātā, augstu virs sevis ieraugot pazīstamo laukumiņu. «Tie bija sapņi… Bet šodien …»

Suns Ļudu pieveda pie iegruvurna malas, apstājās, palunci- nāja asti un sāka vērīgi skatīties meitenei sejā.

Ļuda iegruvurnu pazina.

Kopā ar Kostju viņi bija skatījušies tajā, redzējuši tur čūsku un nezkādu baltu mākonīti.

Piekususi no ātrā nāciena, Ļuda apsēdās uz neliela akmens.

—  Kurp tu, Džulbars? — viņa uzsauca, redzēdama, ka suns gatavojas kāpt lejup pa iegruvurnu.

Bet suns, nepiegriežot vērību saucienam, kāpa lejā. Un tad notika kaut kas nesaprotams.

Ļudai šķita, ka viņa sadzird kaut kādus apslāpētus klaudzienus. Meitene ieklausījās, bet birstošu akmeņu troksnis noslāpēja visu.

Meitene nodrebēja un atskatījās.

Nē, tā nevarēja būt plate … Līdz nometnei bija tālu, un pie tam pЈc nelaimīgā atgadījuma neviens no ckspedicijas nebija uzdrošinājies spēlēt patafonu.

Tālu, dobju, it kā no zemes nākam, Ļuda sadzirda pazīstamo melodiju:

Lai turam buras stingri, droši, Mūs albatrosi nebiedē.

Ļucla gribēja piecelties, bet nepaguva. Tagad jau gluži skaidri viņa sadzirdēja jaunu pantu.

Pārliekusies pār iegruvurnu, Ļuda galīgi pārliecinājās, ka apslāpētā dziesma nāk tieši no turienes.

—  Kostja! Biedri! — Ļuda nevaldāmi skaļi iekliedzās un izbijās no savas balss, kas no pazemes atnāca kā dārdoša atbalss.

Lejā priecīgi un spalgi ierējās suns. Kad rējieni apklusa, Ļuda pavisam skaidri sadzirdēja kapļu klaudzienus pret akmeni.

—  Es esmu šeit! Mēs jūs izglābsim! Biedri!… — meitene vēlreiz aizgūtnēm izkliedza un, uzlēkusi kājās, klupdama pa akmeņiem, krizdama un celdamās, metās skriet uz nometni.

*

Tas notika gluži negaidot tajā brīdī, kad gandrīz visi izlūkota jn grupas darbinieki, sapulcējušies uz neliela smilšu paugura, vēroja, kā ceļas ūdens.

Eja, pa kuru pagājušo nakti uzvilka drosmīgos pazemes upes pētniekus, vairs nebija redzama. Varenā straumē ūdens izlauzās pa to un tik strauji pārplūdināja smilšaino zemieni, ka cilvēki tikko paguva novākt teltis.

Pa krastmalu gar nesen radušos mazo ezeriņu, saceldams putekļus, joņoja Džulbarss.

Viņš dusmīgi rūca un rēja uz ūdeni.

—  Ko nu rej! — drūmi ieteicās Gorškovs, kas ar pārsietu galvu stāvēja skatītāju vidū. — Suns ir un paliek suns — dumjš radījums, — viņš turpināja, pievērsies Kostjam. — Redz, ar ko tas nav mierā. Ūdeni tuksnesī vajag apsveikt. . . Bet viņš — rej!

Afanasijam Kondratjevičam vēl nebija zināms, cik daudz nepatikšanu pazemē sunim bija sagādājis ūdens.

—  Tagad ūdens pietiks pat desmit rūdas iegūšanas uzņēmumiem! Kā jūs domājat? — Marija Ivanovna uzrunāja profesoru Polozovu, kas bija ģērbies nevainojami kārtīgā uzvalkā un atkal izskatījās pēc kabineta zinātnieka.

—  Protams, protams … Taču pārējos ceļus, pa kuriem tvaiks iznāk virszemē, mēs nedabūjām izpētīt… nedabūjām izpētīt … Bet būtu bijis ļoti interesanti! — izklaidīgi atbildēja Polozovs.

—  Jums laikam žēl mašinas, kas palika pazemē? — Marija Ivanovna turpināja, uzrunādama Dorochovu. — Nav ko noskumt. Domājiet par saviem ceļojuma rezultātiem. Tie ir tūkstoš vislabāko m aši nu vērti.

Dorochovs izbrīnā paskatījās uz viņu.

— Es jau tikpat biju domājis izjaukt to mašinu un būvēt jaunu. Tā mani nemaz neapmierināja. Ņemiet kaut vai ātruma kārbu . . . Un atbalsta lāpstas? . . . Bet jūs nez kādēļ domājat, ka man to žēl, — viņš mazliet apvainots atbildēja.

Kostja un Ļuda stāvēja drusku sāņus no citiem.

—  Vai izdosies kādreiz panākt, lai tuksneša vietā Šeit atkal bulu ziedoša zeme?… Atcerieties, kā pirms astoņiem gadsimtiem.

—  Mūsu ļaudīm nav nekā neiespējama, — lepni atbildēja Kostja. — Mums ir lieliski cilvēki… Dažreiz to nemaz tūlīt nevar redzēt, cik viņi lieliski. Ņemiet kaut vai profesoru. Atcerieties, i's domāju, ka viņš ir baltrocītis un gļēvulis! Un ka,s izrādījās? . . .

Tajā mirklī netālu, visā sparā braukdama, apstājās kāpurķēžu automašina. No tās izlēca kāds cilvēks un metās skriet pie tiem, Kas stāvēja smilšainajā pakalnā. Tas bija viens no glābšanas

I MrUi jumu pasaule

ekspedicijas dalībniekiem, kura bija aizbraukusi uz to vietu, kur upe aiztecēja pazemē.

Viņš vēl nebija sasniedzis pakalnā stāvošos, kad aizelsies apstājās un iesaucās:

— Biedri! Jangijeras upe izgājusi no krastiem … Ūdens pamazām piepilda agrāko gultni .. . Tātad nav tālu laiks, kad upe atgriezīsies šurp, tuksnesī!

Sausajā, smacīgajā gaisā noskanēja skaļš un priecīgs «urā» sauciens.

Nokaitēto smilšu vietā cilvēki skaidri iedomājās zaļojošus krastus, ko klāj kupla subtropu augu valsts.

JAUNI CEĻI

Tumšajiem, svina pelēkajiem mākoņiem, kas gandrīz skāra zemi, ik brīdi lauzās cauri spožas zibens bultas. Pērkona grāvieni sekoja cits citam tik bieži, ka brīžiem saplūda nepārtrauktā dunoņā.

Pie atvērta loga stāvēja divi cilvēki.

—  Laiks ir piemērots, — viens teica.

—  Vajag uzmanīgi vērot, — otrs piebilda, cieši ielūkodamies biezajā lietus aizsegā.

Pa logu bija redzams lauks. Kaut kur tālumā pelēks, vieglā dūmakā tīts, kā robota siena neskaidri iezīmējās mežs. Sīkas lietus šļakatas, vēja nestas, reizēm iebrāžas logā.

Pēkšņi atskanēja skaļš, līksms sauciens:

—  Ir! .. . Tur, aiz .. .

Dārdošs pērkona grāviens noslāpēja teikuma beigas.

—  Tur aiz uzkalna! Mazliet sāņus no braucamā ceļa! — ātri ierunājās viens no stāvētājiem, kad noklusa pēdējie pērkona dārdi. — Vai tu pamanīji?

—  Ejam!

— Tūlīt?

—  Protams, tūlīt. . .

Pēc dažām minūtēm viņi jau gāja stiprajā lietū pa klaju lauku.

Auksts vējš gāza vai no kājām nost. Lauks bija pārvērties par mālainu mīklu. Kājas stiga mālos.

—  Auksti, Miša! Brr-rr-rr .. . — norūca viens no gājējiem, gara auguma smagnējs cilvēks.

—  Tīr-r-rais nieks! — uzmundrinādams kliedza otrs. — Nav vairs tālu.

Tas bija maza auguma k.liens cilvēks, tāpat kā viņa biedrs ietinies melnā apmetnī, kas lietū spīdēja.

— Klajš lauks… Negaiss… — smagnējais turpināja. Tīr-r-rais nieks! — starp diviem pērkona grāvieniem atkal

atsaucās klienais.

Bet tad reizē ar apdullinošu dārdoņu priekšā noplaiksnījas savā spožumā ne ar ko nesalīdzināma uguns siena. Karsts gaisa vilnis ar spēku ietriecās krūtīs.

— Miša! Tu dzīvs? — iesaucās garais ceļa biedrs, celdamies augšā no zemes.

Blakus atskanēja kluss, gari stiepts vaids.

Ātri izgaisa smacīgie dūmi, kas oda pēc degoša sēra.

Apmeklētāji, kas ieradās Ceļu būvniecības institūta konstruktoru birojā, sākumā parasti brīnījās par biroja priekšnieka Vladimira Aleksandroviča Vitovska izturēšanos.

Ne jau par to bija jābrīnās, ka šis gados pavecākais cilvēks lik strauji un trauksmaini kustas pa plašo istabu, kas pieblīvēta ar rasējamiem galdiem. Liekas, nebija ari nekas sevišķs, ka sarunā ar līdzstrādniekiem viņš pārmērīgi žestikulēja Ne jau visiem konstruktoru biroju priekšniekiem jābūt cienīgiem un gausiem! Pārsteidza inženiera Vitovska smaids, starojošs, neatturami līksms, labsirdīgs, un arī visa viņa seja, kas bija sārta kā bērnam.

Varēja nodomāt, ka tieši šobrīd noticis kaut kas apbrīnojami jauks, priecīgs, neparasts un satraucis mazo, labsirdīgo cilvēku. Viss viņa mazliet pilnīgais stāvs un pat nelielais, iesārtais galvas plikums liecināja jo pašu.

Bet nekas sevišķs tomēr nebija noticis. Vladimirs Aleksandro- vičs vienmēr tāds …

— Apbrīnojami! — zālē noskan viņa spalgais tenoriņš. — Jūs vienkārši esat dārgumiņš … Sī svira! … Nu, kas te ko teikt! Jūs esat to brīnišķīgi aprēķinājis .. . Ja nu vēl mazliet noapaļotu, pavisam mazdrusciņ noapaļotu, lūk, šajā vietiņā. Pavel Pavlovič! Klausieties, Pavel Pavlovič! Nu panāciet, dārgais šurp! Nu paskatieties tikai! . ..

Konstruktors Pavels Pavlovičs, sirms un izstīdzējis, gausi nāk tuvāk.

— Seit arī pielaides uzrādiet, — viņš dzestri saka, ar zīmuli bakstīdams kaimiņa rasējumā.

— Katrā ziņā! Tas pats par sevi saprotams! — līksmi turpina inženieris Vitovskis, žigli pagrozīdams galvu te pret vienu, te pret otru konstruktoru un neparasti ātri berzēdams rokas.

Pametis konstruktorus, lai tie vienotos par pielaidēm, Vitovskis naigiem un sīkiem solīšiem steidzas uz zāles pretējo galu pie cita galdiņa.

— Kā jums veicas, dārgais? Atļaujiet paskatīties! … Vai tu re, kāds negaiss, ko? Un lietus! Patiešām brīnišķīgs lietus!

Vitovska jaunais sarunu biedrs, acīm redzami nogarlaikojies, pagriež galvu uz loga pusi un īsu brīdi skatās uz ūdens straumēm, kas apskalo nespodrās rūtis.

—  Nu, apmēram tāds pats laiks bija, kad mēs ministra klātbūtnē izmēģinājām ceļu mašinu «Uz priekšu», — turpina Vitovskis mazliet klusākā balsī. — «Vai nebīstaties saaukstēties?» es vaicāju ministram, bet viņš, ko domājat, izkāpj 110 mašinas un atbild man …

Inženieris Vitovskis apsēžas uz krēsla. Tagad sarunu biedrs netiks vaļā no stāsta par sliežu ceļu mašinu, ko Vitovskis kādreiz konstruējis un kas savā laikā tikusi augsti novērtēta. Viņam patīk pakavēties atmiņās par to, simto reizi stāstot, pēc viņa domām, «jaunus» sīkumus. Beidzot institūtā radās paruna: «Ciema vecākais atnāca pastāstīt, kā viņš vedis carieni.» Tomēr, kad Vitovskis uzzināja par šo salīdzinājumu, viņš ne tikai neapvainojās, bet pat nopriecājās.

—  Tas taču ir Gogolis! — viņš iesaucās. — Cik jauki! Vai tad tiešām man ir kāda līdzība ar ciema vecāko? Cik tas patīkami!

Negaiss pieņēmās. Konstruktoru biroja plašajā telpā iestājās krēsla.

—  Mans mīļais, — inženieris Vitovskis turpināja, pēc tam kad bija beidzis pārcilāt atmiņas par atgadījumu ar ministru, — es esmu dziļi pārliecināts, ka šī rnašina man atnesīs ne mazāku slavu. Nu padomājiet vien! … — Viņš pievilka sev tuvāk dažus lielus rasējamā papīra ruļļus un piesardzīgi ņēmās tos atritināt. — Tā . .. Ņemsim kaut vai šo mezglu. Kādas te var būt šaubas'J Apgalvoju jums — nekādas. Galu galā tie taču parastie rati, ko iedarbina motors. Dizeļa elektrostacija arī nav nekas sevišķs. Rotējošie diski, ar kuriem uzirdina zemi? Bet vai tad, mīļais, mēs pirmo reizi būvējam ierīces zemes drupināšanai? Tas viss darbosies bez kļūmēm … O-o-o! Jums taču jau ir gatavi pulveri- zatori šķidruma izsmidzināšanai! Bet paga . .. paga … vai neesat par retu tos izvietojis?

Inženiera Vitovska apaļajā, sārtajā sejā iegulās dažas sīkas krunciņas. Tomēr pēc brītiņa tās izzuda.

— Ak, piedodiet, lūdzu! — viņš teica, joprojām starodams smaidā. — Es nepamanīju, ka jūs esat izvietojuši tos divās rindās. Tad ir skaidrs… Vēlreiz lūdzu, piedodiet man… Starp eitu: kas tad tas? Nu, paskatieties pa logu! . . .

Pēdējos vārdus teikdams, viņš ātri piecēlās un piegāja pie loga.

Caur lielajām, kvadratveidīgajām rūtīm, ko applūdināja lielus straumes, tumši pelēkās debess fonā viņš ieraudzīja divus melnos apmetņos tērpušos stāvus, kas lēni virzījās uz institūta pusi. Augumā garākais gandrīz vilkšus stiepa otru, mazāko.

Bet tie taču ir mūsējie! — iesaucās Vitovskis. — No kaimiņu laboratorijas. Bajanovs un Petrovs . . . Kas tad viņiem?

Un viņš steigšus metās uz durvīm.

*

Galda lampa apgaismoja nelielu laukumu uz rakstāmgalda.

Mazā istaba grima pustumsā.

Logā nepārtraukti bungoja lietus.

Uz dīvana gulēja cilvēks, ievīstīts siltā vatētā segā. Viņa mazā, bālā seja bija nekustīga. Melnās, slimīgi spulgojošās acis raudzījās uz vienu vietu griestos.

Tas bija inženieris Bajanovs, viens no dīvainā gājiena dalībniekiem pa klaju lauku negaisa laikā.

— Vai tiešām jāguļ piecas dienas? — viņš klusu jautāja, pagriezdams galvu pret savu draugu Petrovu, kas sēdēja līdzās.

— Pateicies liktenim, — Petrovs atbildēja, — ka terr ir tikai saišķu sastiepums un nevis kaula lūzums.

—   Es saprotu, ka neklājas riskēt ar savu dzīvību, — lēni turpināja slimnieks. — Bet kāds te varēja būt risks? Negaiss? Jāsmejas … Sagadīšanās! Zibens būtu varējis iespert arī istabā, kurā mēs patlaban atrodamies. Vai ne tā? Bet toties cik lieliski viss iznāca! Tieši deguna priekšā iespēra! Tas taču apbrīnojams fakts! Bet, ja būtu novērojuši caur logu, diezin vai atrastu to vietu, kur zibens trāpīja.

Pie durvīm klusu pieklaudzināja, un uz sliekšņa parādījās Vitovska apaļīgais augumiņš.

—  Kāda nelaime! Un es, vai zināt, skatos pa logu . . . Redzu — jūs ejat… «Kas gan varēja notikt?» domāju. Un patiešām, kā jūs gadījāties uz lauka? Tādā negaisā! — mazliet aizelsdamies Vitovskis bēra vienā laidā, vērsdamies gan pie slimā, gan pie blakus sēdošā Pctrova.

—  Pavisam nejauši … Tas viss ir nieks, Vladimir Aleksand- rovič, — Bajanovs atbildēja, cenzdamies laipni pasmaidīt.

—  Nē, brālīši, pērkona laikā klajā laukā nav joki! — Vitovskis turpināja, sēzdamies krēslā. — Nu, sakiet vien… Es dzirdēju, ka zibens iespēris gluži blakus. Iedomājieties, tāds pats laiks bija, kad ministra klātbūtnē pārbaudījām manu ceļa mašinu «Uz priekšu». «Pielūkojiet,» es saku ministram, «ka ne- saaukstējaties.» Bet viņš, ko domājat, izkāpj no mašinas un atbild man…

Tālāk sekoja stāsts, kas šoreiz tiešām bija atradis jaunus klausītājus. Inženieris Bajanovs un inženieris Petrovs bija ieradušies darbā institūtā pavisam nesen, un Vitovska stāstījums viņiem bija jauns.

—  Bet šī mašina, ko patlaban būvēju, jāsaka jums, biedri, bus vēl noderīgāka mūsu valstij, — Vitovskis turpināja. — Ceru, ka jūs esat mana darba kursā?

— Mazliet… Bet ļoti interesējamies par to.

— Ak tā gan! — Vitovskis iekarsa. — Ļoti patīkami. Ļoti patīkami. Varu pastāstīt jums dažus sīkumus . . . Tas taču būs apbrīnojams ceļu kombains! Pat ne kombains, bet drīzāk gan kas cits, — Vitovskis turpināja, arvien vairāk aizraudamies. — Iedomājieties, ka pa lauku uz kāpurķēdēm virzās mans agregats. Mašina iet uz priekšu, bet aiz tās paliek pilnīgi gatavs, izturīgs ceļš. Nav vajadzīgs ne asfalts, ne akmeņu likšana! Mana mašina, apstrādājot noietā gabala virsmu, veido izturīgu ceļa segumu. Speciāls elektrolītisks apstrādājums.. . Zemes virskārta, ko mašina mazliet uzirdina, tiek saslapināta un pakļauta elektrolīzes iedarbībai. Strāvai izejot caur zemi, tās virspusē izveidojas tik cieta garoza, ka, teikšu jums atklāti, ar asfaltu to nemaz nevar salīdzināt. Vai tad asfaltu var klāt tieši uz zemes! Protams, nevar! Asfalta garoza ir neizturīga — tā iegrims mīkstajā pamatā un zem pirmās smagās mašinas riteņiem salūzīs. Parasti taču pirms asfalta liešanas mīksto pamatu noklāj ar akmeņiem … Jūs to, protams, zināt. .. Mana mašina turpretim atstāj uz zemes tik cietu virskārtu, ka būtu smieklīgi runāt par kaut kādu akmeņu apakškārtu. Šī kārta ir reizē ceļa segums un arī apakškārta! … Vai arī ņemiet kaut vai ceļa notekgrāvjus, kuri būtu jāsauc par ceļa obligāto noformējumu. Tos arī izgatavo tajā pašā laikā! Ar divu grāvju racēju' agregatu palīdzību, kuri tieši savienoti ar manu mašinu . . .

—  Bet kas tad kavē mašinu pabeigt? — Bajanovs ievaicājās, cenšoties pacelt galvu iespējami augstāk.

Tāds jautājums Vitovskim acīm redzot nepatika. Viņa možā seja acumirklī sadrūma. Bet tikai uz mirkli. Tad tajā atkal atstaroja parastais smaids.

— Tīrie sīkumi, biedri Bajanov, — viņš teica. — Zemes elektrolizēšana ir jauns pasākums, technikā neparasts. Mazliet neveicas… Nopūlamies, redzat, izmainām formu elektrodiem, kas pieskaras zemei. Vārdu sakot, eksperimentējam!

— Tā kā par ilgu, — atkal klusi ieminējās Bajanovs, atslīgdams spilvenā. — Varbūt pašā elektrolizes principā slēpjas kāds defekts?

—  Runā, ka jūs jau pērngad esot solījuši pabeigt savu mašinu, — kautri ieteicās Petrovs, kas līdz šim bija klusējis.

Vitovskis sarāvās, bet smaids viņa sejā tomēr nenozuda.

—  Vai jums būtu man jāpārmet, biedri!—viņš iesaucās.

— Kāda mana pieredze! Cik pateicības neesmu saņēmis savā mūžā! Ka bija ar iepriekšējās mašinas izstrādāšanu? Rakstu atskaites ziņojumu ministram. Saņemu atbildi: «Atbrauciet, Vladimir Aleksandrovič, pie manis uz pieņemšanu. Apspriedīsim!» Tā ari tagad. Kad es iesniedzu teoretiskos pamatojumus, ministrijā tos atzina par lieliskiem. Bez tam es jums teikšu… — Vitovskis pievirzījās tuvāk slimajam un sāka runāt klusākā balsī: — Vai saprotat, kas par lietu, — viņš turpināja, aiz satraukuma mazliet aizelsies. — Ārzemēs atzinuši! Jā, jā! Iedomājieties tikai, es vakar atšķiru žurnālu «Mechanics», un ko es redzu? Pārdrukāts mans apraksts, kas vēl pagājušo gadu bija publicēts žurnālā «Ceļa mašinas». Un ne tikvien kā pārdrukājuši, bet arī piezīme klāt: «Pazīstamais (ievērojiet, «pazīstamais») padomju inženieris Vitovskis cer atrast paņēmienu, kā iegūt labas šosejas, elektrolitiskā ceļā apstrādājot zemes virskārtu ar speciālu, paša konstruētu mašinu, kura kustas parastā traktora ātrumā. Nu! Ko teiksiet?

—  Paskat tikai! — Petrovs izteicās. — Tātad interesējas.

—  Un kā vēl interesējas! — nu jau rāmāk turpināja Vitovskis. — Ideja taču ir neparasti oriģinālā. Viņiem, redzams, nekā tamlīdzīga nav.

—  Neņemiet ļaunā, Vladimir Aleksandrovič, bet man šķiet, ka ar publicēšanu jūs esat mazliet pasteidzies, — Bajanovs iebilda.

Vitovskim kļuva neomulīgi. Tomēr nekas neizpauda viņa iekšējo satraukumu un aizvainojumu.

—  Biedri Bajanov, jūs esat vienkārši brīnišķīgs! — Vitovskis atbildēja, ātri berzēdams rokas. — Vai tik jūs nedomājat, ka man ar mašinu nekas neiznāks? Viss ir caur un cauri pārbaudīts! Attiecībā uz publikāciju, tur nu jūs mani atvainojiet.. . man ir autora apliecība. Tātad tā ir mūsu, padomju prioritāte. Var tikai priecāties, ka ārzemju žurnāls pārdrukā. Tas nozīmē, ka ir atzinuši mūsējo, padomju prioritāti! Nu, un pie tam, kā jūs pats saprotat, pēc autora apliecības vai pēc zinātniskas publikācijās mašinu uzbūvēt nevar. Tā arī man īstenībā manā izstrādājumā ir dažs labs sīkums. Bet par tiem es neminu ne vārda. Tādas tās lietiņas …

Atskanēja kluss vaids. Bajanovs laikam bija neveikli pagriezies un nodarījis sev sāpes.

—  Vladimir Aleksandrovič, — viņš pēc brītiņa teica, — paldies, ka apmeklējāt mani. Esmu jums ļoti pateicīgs .. . Atvainojiet mani, man nāk snaudiens.

—  Jā, jā, protams, — Vitovskis kļuva nemierīgs un sāka runāt čukstus, — jums vajadzīgs miers. Veseļojieties ātrāk!

Viņš uz pirkstgaliem izgāja no istabas.

— Vai aizgāja? — Bajanovs klusi vaicāja.

—  Ir gan pļāpa! — Petrovs teica, sakārtodams slimā apsegu. — Un lielībnieks vēl turklāt. Bet citādi simpātisks cilvēks.

—  Ļoti simpātisks, tikai …

Bajanovs sakārtoja spilvenu un nogulās augstāk.

—  Man nepatīk Vitovskis, — viņš stingri sacīja. —Saproti, Vaņa … Viņš jau ir liels speciālists, lietpratīgs darbinieks. Bet, redzi, ir vēl mums cilvēki, kas apreibuši no savas slavas. Viņiem dota slava. Pēc nopelniem, protams. Sak, še tev, strādā vien tāpat tālāk … Bet viņi …

Bajanovs ievaidējās, viņam uznāca jauna sāpju lēkme.

—  Nu, neuztraucies, Miša! Vai nu tev vajag…

— Nē, Vaņa, te nevar neuztraukties. Paskat, cik daudz laika pagājis, kopš Vitovskis uzkonstruējis savu slaveno mašinu, bet ko viņš pēc tam ir padarījis? Neko … Trešo gadu strādā, un, man šķiet, ne ar pilnu jaudu. Aiz slavas slēpjas. Nevienu viņa soli nedrīkst kritizēt. Pats Vitovskis, redziet! — Bajanovs uz brīdi aizvēra acis un turpināja jau mierīgāk. —Viņš nepareizi izmanto slavu. Un varbūt tāpēc, ka pārāk iemīlējies tajā. Saproti: iemīlējies! Tieši šodien las man kļuva pavisam skaidrs. Ārzemēs pārdrukājuši viņa aprakstu! . . . Iedomājies, tad ta notikums! Lai labāk viņa mašina brauc pa mūsu laukiem, atstādama aiz sevis labu ceļu. Tad būs ar ko lepoties! Ar pabeigtu darbu vajag lepoties. Vai esi ar mani vienis pratis?

—  Protams.

— Jā, velns, lai parauj, — Bajanovs turpināja, — lai mašina sākumā iet pa laukiem. Protams, tad par to rakstīs visā pasaulē. Mūsu zemes slavu, kā jau tu zini, apslēpt ir grūti. Bet lepoties ar to faktu vien, ka tavs vārds minēts aizrobežu presē! Tas nav padomju inženiera cienīgi.

Petrovs klusēja. Viņš gribēja pārtraukt sarunu, lai slimnieku neuztrauktu. Tomēr Bajanovs nerimās:

— Grūti gan mums būs ar viņu, ai, cik grūti . . . Nu, nevar nemaz iedomāties, kā tādam cilvēkam lai tuvojas. Es domāju par mūsu iecerēto pasākumu.

— Jā-ā … — Petrovs gari novilka. — Būs grūti . . .

— Bet tāda veida mašina mums vajadzīga, ļoti vajadzīga,— Bajanovs turpināja. — Zibens spēriens bija lielisks!… Mums vienkārši paveicās . . .

Petrovs manīja, ka viņa drauga veselības stāvoklis patiešām prasa pilnīgu mieru. Tā mazajā sejiņā bija izspiedušās sīkas sviedru lāses, ko pat mijkrēslī varēja labi redzēt.

—  Es iešu, bet tu guli, Miša, — Petrovs klusi noteica.

Viņš uz pirkstgaliem izgāja no istabas, cieši pievēris aiz sevis mazliet čīkstošās durvis.

Kad slimniekiem ir augsta temperatūra, tie bieži sapņos redz murgus. Dažreiz ir tā, ka slimais redz garu pavedienu, kas, vienmuļi sanēdams, aiziet bezgala tālu. Slimnieks pūlas piecelties, pārraut pavedienu, lai mitētos apnīkstošā sanēšana, taču spēka nav, viņš nevar piecelties. Bet pavediens san, san bez gala . ..

Bajanovam šķiet, ka viņš redz lenti. Tā stiepjas bezgalīgi tālu un san. Lente klājas pa zemi. Sanēšana atgādina traktora troksni tālumā. Bajanovs noprot, ka tas nav traktors, tā ir inženiera Vitovska mašina. Bet lente — tas ir ceļš, ko mašina taisa. Tomēr — dīvaini!—mašina nekustas no vietas. Un ceļš, gluži otrādi, nevis iztek no mašinas apakšas, bet virzās šurp uz to.

«Nav pareizi,» Bajanovs murgos domā, «tā nedrīkst būt . . . Mašinai jātaisa ceļš, bet tā ir kaut kāda bezjēdzība . ..»

Viņš pūlas izkustēties no vietas, bet nevar, kā tas sapņos bieži mēdz gadīties.

Pēkšņi acu priekšā noplaiksnī spoži zila liesma un norīb pērkons.

Bajanovs atmostas.

«Negaiss vēl nav pārgājis,» viņš domā, klausoties tālajos pērkona grāvienos.

Un, līdzko viņš laižas miegā, atkal redz tos pašus murgus. Atkal tas pats ceļš, kas nemitīgi slīd garām, tikai tas nez kādēt izšķīst, pārvēršas šķidrumā un mutuļojošā straumē pārplūdina lauku. Kaut kas vienmērīgi un apbrīnojami vienmuļi dūc.

«Izšķīst lietū . . .» slimajam galvā pazib doma.

Vēlreiz nodārd pērkona grāviens, un Bajanovs atmostas.

Roka pastiepjas pēc ūdens glāzes. Lūpas sakaltušas un sasprēgājušas. Ūdens nez kādēļ šķiet sāļš.

«Izšķīst lietū … izšķīst lietū …» visu laiku skan vārdi, kas dzirdēti murgos.

«Kas izšķīst lietū?» pēkšņi pavisam apzināti nodomā slimais. «Ak, jā, ceļš . ..»

Bajanovs noslaucīja ar roku sviedrus un nolikās ērtāk. Viņš apņēmās vairs neaizmigt.

— Ceļš lietū izšķīst… — viņš klusi noteica. — Tā, tā . . . Interesants sapnis . ..

Pēkšņi viņš pacēla galvu no spilvena. Vēl mazliet piepūles, un slimais gultā nosēdās sēdus.

—  Nu jā, tā tas ir . .. — viņš noteica, pūlēdamies kaut ka atcerēties. «Var izšķīst, un tad nepaliks nekādu pēdu. Tūdaļ jāpārbauda,» slimajam pazib doma.

5T

Roka atkal sniedzas pēc ūdens glāzes. Steigā norijis dažus malkus, Bajanovs, sāpes pārvarēdams, nolaiž kājas uz grīdas. Zobus sakodis, smagi elpodams, viņš sāk ģērbties.

Pēdīgi viņš ir apģērbies. Viņam mugurā tas pats melnais .apmetnis. Rokās — zaraina kūja. Uz tās atspiezdamies, viņš zogas pa tumšo gaiteni uz āra durvīm, atver tās un, cenzdamies nesacelt lieku troksni, iziet kāpņu laukumiņā, ko vāji apgaismo viena elektriskā spuldzīte.

Pēc kāda laiciņa viņu varēja redzēt izejam pa institūta sētas vārtiem.

Viņš devās uz lauku.

Inženieris Vitovskis šodien atgriezās mājās krietni vēlāk nekā parasti.

Ātri ieēdis vakariņas, viņš aizbildinājās ar kādu steidzamu darbu un tūlīt ieslēdzās savā darba kabinetā. Īstenībā nekāda steidzama darba viņam nebija. Viņš sāka staigāt no viena istabas kakta otrā, brīžiem apstājoties un ar pūlēm domājot. Viņa parasti možajā sejā iegulās mazliet sērīga izteiksme.

Viņam nupat bija nācies atcelt rītdien paredzēto nelielo pārbaudi uz lauka. īstenībā sevišķas vajadzības atcelt pārbaudi nebija. Viss bija krietni sagatavots. Pārbaudes aparatūra izgatavota darbnīcās ļoti rūpīgi. Tomēr negaidot Vitovskis iedomājās, ka pie visa sagatavotā jāpievieno vēl viena, nenozīmīga detaļa.

—  Izdarīsim pārbaudi ar to, kas ir, — laboratorijas darbinieki mēģināja viņu pierunāt. — Vēlāk būs skaidrāk redzams, kas tieši jāpapildina.

—  Nē, biedri, neņemiet nu ļaunā … — laipni smaidīja Vitovskis.

Pārbaudes atcelšanas īstais iemesls arī pašam inženierim Vitovskim bija ļoti miglains.

«Nevar vairs iziet uz lauka, ja nav pilnas pārliecības par uzvaru,» Vitovskim galvā pazibēja doma. «Pārāk daudz neveiksmju pēc kārtas. Tā nedrīkst. Tas galu galā atsauksies uz manu speciālista autoritati. Katram gadījumam jāizgatavo papildu detaļa, tad būs drošāk, ka sekmēsies …»

Viņš atcerējās sarunu ar slimo inženieri Bajanovu, un šīs atmiņas viņam nebija patīkamas.

Vai Vitovskis stipri aizvainojās? Vai viņš kaldina plānus, kā atriebties cilvēkam, kas uzdrīkstējies viņam, Vitovskim, visu atzītam, spējīgam inženierim, sarunāt rupjības?

Nē, inženieris nebija pārāk aizvainots. Pat grūti pateikt, vai šis cilvēks spējīgs stipri apvainoties.

Ja, tas, ko pateica Bajanovs, bija kaut kas ārkārtīgs. Lai iiii ka, bet Vitovskis sen jau ne no viena nebija dzirdējis ko līdzīgu. Viņš pat vairs nekad nedomāja, ka kāds iedrošināsies izleikl viņam kādas šaubas par darba sekmēšanos. Novilcināšana? Izjaukti paša noliktie termiņi? Bet las taču ir izmēģinājuma darbs! Vai tad visu var iepriekš paredzēt! Un te nu kāds maz pazīstams, jauns inženieris, pie tam tāds, kam nav tiesas saskares ar mašinas būvi, iedrošinājās viņam pateikt… Un pie tam tādā brīdī, kad viņš, Vitovskis, ieradās pie tā, saslimušā, parādīt biedrisku godu.. . Slims cilvēks… Jā, slims. Un tikai tāpēc, liekas, viss piedodams . . . Tikai tāpēc, ka viņš ir slims, viņam prātā nāk šīs nekaunīgās domas. Ekspansivs . . . Jā, ļoti ekspansivs, tieši tāds jau arī var ne no šā, ne no tā apvainot. . . Jā, tādam, šķiet, tas ir piedodams. Kad nobeigšu mašinu, tad viņam tā arī pateikšu: «Jūs mani apvainojāt, biedri Bajanov. Labi, ka man tāda lēna daba… Cits gan manā vietā .. . vai saprotat? …

Vitovskis piegāja pie loga un atvilka aizkaru. Negaiss pamazām rima. Vēja dzenāto mākoņu starpās šur tur iespidējās sudrabaina gaisma.

«Nē,» Vitovskis risināja clomu tālāk, «es neteikšu viņam, ka viņš mani apvainojis. Labāk izdarīšu tā: tiklīdz sāksies pirmie sekmīgie mēģinājumi, uzlūgšu viņu. Izturēšos pret viņu ārkārtīgi laipni, prasīšu viņa padomus. Viņš sapratīs. Puisis nav muļķis. Sapratīs, un viņam būs liels kauns. Jā .. .»

Vitovskis atgāja nost no loga un apsēdās mīkstajā krēslā pie sava rakstāmgalda. Vajadzēja sakopot domas, lai izdarītu dažus sīkus aprēķinus. Viņš atvēra bloknotu un ar ierastu spalvas vēzienu uzvilka uz papīra dažus skaitļus. Bet tālāk darbs nešķīrās. Kaut kādas nepatīkamas atmiņu mieles traucēja strādāt.

«Kas tad noticis?» Vitovskis sašutis domāja, atmezdamies pret krēsla muguriņu. «Liekas, viss ir skaidrs! Viss notikušais ir tīrās blēņas!»

Pēkšņi viņa skatiens krita uz bieza ārzemju žurnālā spīdošo, košās papagaiļa krāsās zaigojošo iesējumu. Tas bija tas pats numurs, kurā viņš atrada sava apraksta tulkojumu.

Vitovskis pasmaidīja un paņēma rokās smago žurnālu.

Bet reizē ar prieku, kas radās, redzot paša vārdu ārzemju žurnālā lapousē, it kā no tālienes sirdij pieskārās dīvaina izjūta. Viņš atkal atcerējās inženiera Bajanova vārdus.

«Ek, velns viņu zina, kas tas ir!» Vitovskim iešāvās prātā. «Arī te viņš man pārmeta! . . . Aiz robežas varbūt apskauž, ka tieši pie mums, Padomju Savienībā, strādā pie tādiem darbiem. Padomju technika kļūst slavena . . . Bet viņš saka: «Veltīgi esat publicējis…» Bet vai tad es esmu sūtījis materialu ārzemju žurnalam! Viņi paši pārdrukājuši, bez manas ziņas.»

Inženieris īgni nosvieda žurnālu uz galda un atkal sāka staigāt pa istabu. Apbrīnojami: šķiet, ka gluži visur viņam ir taisnība, viss, pēc viņa domām, ir labi, kapec tad tomēr sirdi tāds nemiers?

Atkal viņš piegāja pie loga. Stiprs vējš jau bija notīrījis no mākoņiem pusi debess. Mēness spožā gaisma tagad apspīd milzīgās institūta ēkas, kas met uz peļķēm klātās zemes garas ēnas. Pavisam netālu redzams mežs, kurā vietumis pazib mēness gaismas apmirdzētas spraugas.

Bet kas tur redzams pie institūta parka vārtiem? Vitovskis piespiež pieri pie aukstās, valgās loga rūts, cenzdamies saskatīt dīvaino stāvu.

Pa lauku iet maza auguma cilvēks. Viņš klibo un, redzams, ar pūlēm spēj kustēties. Cilvēks ievistijies melnā apmetnī, kas mēness gaisma spīguļo. Kaut kas pazīstams Vitovskim šķiet šajā stāvā.

«Bajanovs? Bet kādēļ? Viņam taču jāguļ. Saišķu sastiepums, temperatūra! Kur gan viņš var iet šādā laikā? . . .»

Vitovskis atkāpjas no loga. Kādu bridi viņš stāv istabas vidū, dziļas domās nogrimis. Tad atkal pieiet pie loga un pieplok pie stikla.

*

Kaut gan bija vēls, institūta direktora kabinetā dega uguns.

Pusmūža sieviete ar cirtainiem matiem, kuros jau bija jaušams sirmums, staigaja pa kabinetu, klusi likdama soļus uz pūkainās grīdsegas, kas noklāja gandrīz visu istabas grīdu. Tā bija partijas organizācijās sekretāre Lidija Michailovna Koņeva.

—  Protams, ka Vitovska mašinai nav ierādīta centrālā vieta mūsu institūta darbā, — viņa teica, vērsdamas pie institūta direktora, cilvēka ar īsi apcirptu bārdu. — Ir arī svarīgākas lietas . . . Bet apstākļi ta sakrīt, ka ilgāk šo izgudrojumu novilcināt neder. Jādara viss, lai to visātrāk nobeigtu.

—  Vai tiešām tu domā, ka par šo jautājumu es neesmu noraizējies? — direktors atbildēja, pastiepdams roku pēc rasējumu ruļļiem, kas atradās uz galda. — Paskaties šeit!…

Direktors atritinaja rulli un izklāja uz galda biezo papīru, kas visu laiku tiecās samīlēties atpakaļ.

—  Lūk, šeit, — viņš turpināja, — ir visvārīgākā vieta Vitovska mašina. Tie jr elektrodi, kas piespiežas pie zemes. Man šķiet, un arī ministrijā daudzi ir tajās domās, ka visas Vitovska neveiksmes slēpjas tieši šeit. Nu, paskaties! Par to, ka ar šķīdinājumu samērcētā zeme elektriskās strāvas iespaidā pārvēršas^ cietā masā, šaubu nekādu nav. Tas jau vairākkārt ar mēģinājumiem apstiprināts. Bet nu elektrodi! Vai tie, mašinai

kustoties, pietiekami blīvi pieguļ pie zemes? Vai ar šadu konstrukciju var panākt, lai visa ceļa virsma tiktu apstradata ar elektrisko strāvu?

Un tev liekas, ka visas Vitovska neveiksmes izriet tikai no šis techniskās neskaidrības? — Koņeva vaicāja, apsēzdamās blakus krēslā.

—  Nu jā! Ja nu jautājums par elektrodiem būtu atrisināts, kas tad vēl varētu kavēt ātri nobeigt šo ceļu mašinu? Pirms dažām dienām Vitovskis atcēla plānā paredzēto izmēģināšanu uz lauka. Un kāpēc gan? Elektrodi!

— Bet man jau sen ataususi doma, ka ne tikai elektrodi vien … — Koņeva teica.

—  Ļoti interesanti! Nu tad sāc, klāj laukā savus uzskatus par to, kas te īsti ir.

Koņeva atkal piecēlās no savas vietas un sāka staigāt pa istabu.

—   Izvirzītais jautājums ir ļoti vienkāršs un reizē ari grūts… — viņa iesāka, salikusi rokas uz muguras, — Kas ir Vitovskis? Milzīga autoritate tcchnikā. Pēdējā laikā ar viņu ne tikvien kā rēķinās, bet arī baidās viņam iebilst pat sīkumos. Es taču pareizi saku? Protams, Vitovska lielos nopelnus neviens nevar noliegt, neviens nevar teikt, ka Vitovskis nebūtu apdāvināts inženieris vai ka viņam maz zināšanu. Bet. pie mums iznāk tā, ka, baidīdamies izteikt Vitovskim iebildumus, daži mūsu biedri atstāj viņu tādējādi bez biedriskas kritikas, bez biedru palīdzības . . .

—  Tā jau nu, protams, ir, — direktors teica. —Tikai tu par daudz sabiezini krāsas . . .

—  Ar Vitovski notiek kaut kas nelāgs, — Koņeva turpināja. — To, ka viņš ir patmīlīgs, tu pats labi zini.

—  Viņš ir ļoti patmīlīgs un bezgala mīl lielīties ar saviem nopelniem un panākumiem pagātnē, — direktors piemetināja.

—  Viss ceļas no šīs patmīlības, — Koņeva turpināja. — Kad cilvēka patmīlība iet pāri zināmām sabiedriskām robežām, tā var pārvērsties par kaut ko citu . ..

—  Es neko nesaprotu no tā, ko tu runā!

—  Tūlīt tu sapratīsi.

Ar šiem vārdiem Koņeva ātriem soļiem piegāja pie galda un, iztinusi no avīzēm sainīti, kas bija nolikts uz galda malas, pasniedza direktoram biezu burtnīcu spožos, krāsainos vākos. Tas bija tas ārzemju žurnālā numurs, kurā bija pārdrukāts Vitovska apraksts.

—  Še painteresējies! . .. Trīsdesmit piektajā lappusē … Pārdrukājuši … Tev, protams, būs skaidrs, ja jau reiz pārdrukājuši, tad ne par velti. Tie ļaudis nedara nevienu lieku kustību, kas tiem nesolītu jaunu peļņu.

—  Tā, tā … — direktors drūmi noteica, uzmanīgi aplūkodams žurnālā lappusi. — Pārdrukājuši … Spriežot pēc nosaukuma,, tas ir raksts, ko Vitovskis publicēja pagājušajā gadā.

Direktors vēl kādu brīdi pētīja žurnālu, tad, nolicis to uz galda, sacīja Koņevai:

—  Šajā rakstā nav atklāti nekādi, tā sakot, ražošanas noslēpumi. Raksts ir vispārteoretisks. Lai vai kā gribi, pēc šā raksta mašinu neuzbūvēsi. Protams, mazliet dīvaini ir tas, ka viņi pārdrukājuši to gadu pēc tam, kad tas parādījās mūsu presē. ..

—  Un te ir otrs ārzemju žurnāls, — Koņeva teica, nolikdama direktora priekšā plānu burtnīciņu ar zeltītu vāku. — Te ir pateikts kaut kas cits . .. Lūk, šajā vietā . . . Maza piezīme, bet cik daudz tā izsaka! Informācijā par to, ka pazīstama firma uzsākusi konstruēt automatisku ceļu mašinu, kas, pēc apraksta spriežot, kā redzi, ļoti līdzīga mūsējai.

—  Paskat, kā … — direktors noteica, pieceldamies no krēsla.

—  Es iedomājos to visu šādi, — Koņeva mazliet uzbudināta iesāka. — Uzņēmēji ieinteresējās par mašinu. Iesāka būvēt modeli pēc mūsu žurnālā publicētiem principiāliem datiem. Uzdūrās uz tām pašām neveiksmēm kā mēs. Un nu steidzīgi publicē inženiera Vitovska raksta tulkojumu. Tas viss darīts tādēļ, lai pēc tam, kad būs izdarīti sīki pārlabojumi, izbazunētu pa visu pasauli: «Paskatieties, lūdzu, mūsu mašina ir pavisam citāda! Tai nav nekā kopēja ar padomju mašinu . . . Redziet, padomju mašinai ir tādas un tādas detaļas, tā ir sīki aprakstīta tādā un tādā mūsu žurnālā, bet mūsu mašinas detaļas ir gluži citādas . .. Tā, redziet, nemaz nelīdzinās padomju mašinai vai pat tai ir pavisam maz kā kopēja . . .» Tas ir izsmalcināts ideju piesavināšanās paņēmiens, — Koņeva nobeidza, pieceldamās un uzsizdama ar plaukstu pa galdu.

—  Gluži pareizi! — direktors dedzīgi pievienojās. — Tā ir visīstākā zādzība, ar kādu esam sastapušies ne reizi vien.

—  Apbrīnojama lieta! — Koņeva turpināja, staigādama pa kabinetu. —Milzīgam vairumam krievu izgudrotāju pirms revolūcijas bija tieši tāds pats liktenis. Vāji attīstītā rūpniecība nepagūst apgūt izgudrojumu, bet ārzemēs — lūdzu, viss gatavs. Tikai nu vairs neskaitās mūsu, bet kaut kāda Markoni vai Edisona izgudrojums.. . Nu, un tagad es vaicāju, kāpēc jāpārsteidzas, ja mūsu rūpniecība var tūdaļ apgūt visu, ko vien vēlaties! Kādēļ vajag publicēt to, kas mūsu zemē vēl netiek pielietots! Kā lai izskaidro pāragro publikāciju, ja ne ar vēlēšanos kļūt slavenam pēc iespējas vairāk un pēc iespējas ātrāk! Bet tu saki — patmīlība, autoritate! Nekavējoties jādara viss iespējamais, lai visdrīzākā laikā pabeigtu mašinu. Kāpēc Vitovskis nekā negrib dzirdēt par kaut kādiem citiem techniskiem atrisinājumiem kā tikai tiem, ko devis pats? Vai tā ari ir patmīlība? Eksperimentēt vajag iespējami plašāk, iespējami vairāk . ..

Direktors klusēdams paspieda zvana pogu, kas atradās uz viņa rakstāmgalda. Blakus istabā notrinkšķēja elektriskais zvans.. Pec dažiem mirkļiem durvis parādījās sekretāre.

*

Bajanovam bija jāiet pret vēju.

Slapjā zeme milzīgām pikām lipa pie ērtajiem gumijas zābakiem. Smeldzošas, dziļas sāpes mocīja kāju.

— Nav izšķīdusi … — Bajanovs klusi pie sevis čukstēja, slaucīdams no sejas vēja atvēsinātas sviedru lāses. — Nedrīkst būt izšķīdusi … Vēl paspēšu …

Nu jau tuvu pazīstamā vieta. Vēl tikai mazs gabaliņš, ko iet,

Dīvainas lietas notiek, kad cilvēkam augsta temperatūra,. Domas reizēm sapinas, apziņa zūd, un viss iztēlojas neparastā, nedabiskā gaismā.

Gadās arī gluži otrādi. Domas darbojas neparasti asi un skaidri. Atmiņā uzpeld sen aizmirstas lietas ar visiem sīkumiem. Tieši tā bija noticis ar Bajanovu, kad viņš piecēlās no gultas.

Doma, kas tikko bija radusies, šķita tik reala un taustāma, ka viņš aizmirsa savu augsto temperaturu un sāpes kājā.

Viņam likās, ka tūdaļ jāpārbauda, un viņš nolēma nekavējoties doties uz lauku. Tieši nekavējoties! Sāpes kājā? Ak, tas taču nieks …

Protams, las nebija nekāds varoņdarbs; to, ko Bajanovs darīja, viņam diktēja cēla dziņa — vēlēšanās pēc iespējas drīzāk atnest labumu savai dzimtenei.

Stāsta, ka cilvēki ar paaugstinātu temperaturu ļoti bieži atklājot savas sirds domas. Šoreiz slimais atklāja savas slēptākās jūtas.

Drīz Bajanovs savā priekšā ieraudzīja melno, it kā apdegušo* vietu, kas skaidri bija saskatāma starp rudzu rugājiem.

Inženieris pielika soli un klibodams pienāca pie melnā laukuma. Viņš noliecās un, nevērodams sāpes, sāka cieši skatīties..

Viņa uzmanību saistīja neliels akmens lējums, kas bija it kā zemē ierakts. Visapkārt akmenim bija melna, apdegusi, šķidros dubļos pārvērtusies zeme, kas stipri oda pēc deguma.

— Te tas ir! — Bajanovs čukstēja, pārliecies pār akmens plāksnīti.

Akmens virsma mēness gaismā spīdēja un vizuļoja tūkstoš sīkās dzirkstīs. Likās, ka tā apkaisīta ar Bertolē sāli, kā to bieži dara, izgreznojot eglīti.

— Lieliski! — Bajanovs līksmi iesaucās, taustīdams ar roku akmeni.

Tad viņš no kabatas izvilka nazīti un izmēģināja, cik akmens stiprs. Tērauda asmens neko neiespēja padarīt slidenajai, cietajai virsmai.

—  Lieliski! — Bajanovs vēlreiz iesaucās un sāka ar nazi sparīgi dauzīt stiklveidīgo virsmu. Inženiera roka izšķīla sīku, sarkanu dzirksteļu kūlīšus. — Redz, kādi mums būs ceļi! Redz, kādi! — Bajanovs vēl nevarēja norimties, liekdamies arvien zemāk un zemāk. — Akmens ceļi būs! Akmens! Mūžīgi!

Pūta stiprs rudens vējš, savirmodams ūdeni aukstajās peļķēs. Visapkārt dobji izskanēj.a cirtienu klaudzieni. Notupies ceļos lauka vidū, inženieris arvien vēl dauzīja akmeni.

Pēdīgi viņš piecēlās un gausi vilkās uz institūta pusi.

Klibodams viņš izgāja cauri sargbūdai, garām izbrīnā stāvošam sargam un devās uz teritoriju, ko nezin kādēļ sauca par «sētas puses pagalmu». Te bija sakopotas visdažādākās ceļu mašinas, sen izmēģinātas, pārtaisītas un lielāko tiesu jau nederīgas. Tikai dažas atradās zem nojumes, vairums stāvēja zem klajas debess, daļēji izjauktas un sarūsējušas.

Bajanovs uzmanīgi pārlūkoja mechanismu kapsētu, ko gaiši apspīdēja mēness, un beidzot apstājās pie kādas masivas un sarežģītas mašinas.

Tas bija viens no inženiera Vitovska pēdējiem neveiksmīgajiem modeļiem. Bajanovs ilgi staigāja apkārt mašinai, aplūkodams to no visām pusēm. Brīžiem viņš piegāja tai pavisam klāt, pataustīja ar rokām sviras, pūlēdamies tās izkustināt.

Viņš nezināja, ka no blakus esošās dzīvojamās ēkas loga viņu uzmanīgi novēro inženieris Vitovskis.

Apspriedē, kas notika direktora plašajā kabinetā, nebija -daudz ļaužu. Te bija sanākuši tikai visnepieciešamākie cilvēki. Un tāpēc Vitovskim likās dīvaini, ka klātesošo vidū bija Bajanovs un Petrovs — inženieri, kuriem nebija tiešas saskares ar viņa mašinas izstrādāšanu.

—  Vladimir Aleksandrovič, lūdzu jūs! — direktors uzaicināja.

Inženieris Vitovskis pārlaida pār sanākušajiem savu labsirdīgo, starojošo skatienu un sāka referātu:

—  Nu jau pagājis gandrīz mēnesis, kopš mēs pēdējo reizi bijām sapulcējušies sakarā ar manas mašinas būvi. Kas tad īstenībā izmainījies pa šo laiku? Izmainījies, biedri, pa šo laiku ļoti daudz kas … Bs nepakavēšos pie visām grūtībām, ar kādām man bija jāsaduras. Grūtību ir daudz, un jūs tās ļoti labi snprotat. Tas ir neizmērojami komplicētākas par tām, ar kādām bija jācīnās, konstruējot sliežu ceļu iekārtošanas mašinu «Uz priekšu». Tur bija pavisam citādi…

Vladimir Aleksandrovič, vai jūs nepastāstītu labāk par jrnitibaiii, ar kurām sastopaties šodien? — direktors viņu pieklājīgi partrauca.

Piedodiet, lūdzu. Man, saprotiet, vienmēr ir tieksme salīdzina!. Taisnību sakot, tas jau skaidrs: darbs ar mašinu «Uz priekšu» taču skaitās klasisks. Jā … Tātad nu par grūtībām …

Nekādi nevaru panākt, lai elektrodi vienmērīgi un cieši pie- kļautos zemei. Ceļa segums, ko mašina atstāj aiz sevis, šā iemesla dēļ ir nestiprs, porains un vietām visai irdens. Ja, tieši irdens! Te nesen bija nolikta kārtējā pārbaude. Un es, iedomājieties, atcēlu to. Atcēlu tāpēc, ka, uzmanīgi apdomājis, nācu pie slēdziena — elektrodu forma atkal neapmierina! Nav un nav tas… Jākonstruē citi, piegulošāki. Jā… Un es jau arī saku: līdzko-tiksim galā ar šiem sīkumiem, tūdaļ darbs pašķirsies…

Vitovskis ar bezrūpīgu un priecīgu skatienu vēlreiz uzlukoja visus klātesošos, it kā sacītu: «Mani mīļie, cik patīkami strādāt ar tik jaukiem cilvēkiem! Es esmu labs, jūs esat labi, un viss •apkārt ir labs.»

Taču šie mīļie un Vitovskim tik labi pazīstamie cilvēki šoreiz nemaz neizskatījās tik mīļi. Daži novērsās, sastapdarnies ar Vitovska skatienu. Pārējie noraudzījās viņā vēsi.

—  Jūsu referatam, Vladimir Aleksandrovič, diemžēl, nepiemita inženiertechnisks raksturs, — piesardzīgi ieteicās direktors. — Mēs gaidījām no jums techniskas detaļas un sīkākus paskaidrojumus, kurus izpētījot varētu sniegt jums vajadzīgo palīdzību.

Vitovska apaļajā sejā uz brīdi pavīdēja garlaicības izteiksme, bet pēc tam tajā atkal atstaroja laipns smaids.

—  Palīdzību! — viņš iesaucās, sasitis rokas. — Patīkami dzirdēt! Bet kādu tad palīdzību, īsteni sakot, jūs varat sniegt šajā gadījumā? Līdzīgu mašinu konstruēšanā nevienam nav pieredzes. Pat ārzemēs, kā jūs zināt, to atzina. Kas tad, neņemiet ļaunā, man norādīs, kā mainīt vienu vai otru detaļu? Lūdzu! Priecājos! Vai sakarā ar to ir kādi priekšlikumi?

— Atļaujiet man, — atskanēja skaļa balss.

— Lūdzu!

Bajanovs piecēlās un pārlaida pār klātesošajiem vērīgu skatienu.

—  Man šķiet… — viņš iesāka. — Man šķiet, ka inženierim Vitovskim taisnība …

Vitovska starojošā seja pagriezās pret runātāju un izplūda uzvaras smaidā.

—  Inženierim Vitovskim taisnība tajā ziņā, — Bajanovs tur- jpinaja, — ka šādu mašinu konstruēšanā pieredzes nevienam nav.

r> Meklējumu pasaulē «

Tas tiesa. Un tāpēc jāpaplašina darbā gūtā pieredze, jāiesaista šajā pasākumā pēc iespējas vairāk cilvēku . . . es domāju — tādus cilvēkus, kas izstrādāšanu vēlētos veikt patstāvīgi, varbūt pat citādā ceļā nekā tas, ko uzsācis biedrs Vitovskis.

—  Pareizi! — kāds iesaucās.

Vitovskis, kas līdz šim bija uzmanīgi vērojis runātāju, neizpratnē aplūkoja klātesošos.

—  Vai jums ir konkrēti priekšlikumi? — vaicāja direktors Bajanovam.

—  Ir, es varu tos tūlīt iztirzāt.

—  Lūdzu!

—  Augsnes cernentacijas metode ar elektrolīzes palīdzību,— Bajanovs iesāka, — nav apšaubāma. To vairākkārt apstiprinājuši izmēģinājumi. Ceļš, ko izvēlējies inženieris Vitovskis, ir pareizs. Arī man liekas, ka, neraugoties uz visām grūtībām, kuru cēlonis ir tas, ka šādu mašinu būvē nav vēl pieredzes, Vitovskis ar šo uzdevumu tiks galā… Bet, lūk, mēs… tas ir, inženieris Petrovs un es, gribējām ieteikt .. .

Bajanovs apklusa un mazliet samulsis paskatījās uz blakus sēdošo inženieri Petrovu, it kā gaidīdams, lai tas apstiprina viņa vārdus.

—  Ir vēl cits paņēmiens, kā pārvērst zemes virskārtu cietā, ļoti izturīgā segumā, kas ūdenī nešķīst un, protams, laika gaitā neizmainās. Mēs šajā nolūkā ieteicam izmantot spēcīgus elektriskos lādiņus — dzirksteļu kūli, kas zemi apdedzina, un rezultātā māli, kas parasti vienmēr augsnē sastopami, tiks saķepināti un pārvērtīsies par ķieģeļveida klājumu. Citiem vārdiem, saķepināt zemi ar elektriskā loka palīdzību …

—  Ļoti drosmīgi… — Vitovskis pēkšņi novilka.

—  Mēs ar inženieri Petrovu uzņemamies ātri veikt visus nepieciešamos mēģinājumus, — Bajanovs turpināja. — Mēs par šo jautājumu jau esam daudz domājuši . .. Kāpēc tad, īstenībā pārliecināti par Vitovska darba sekmīgu nobeigumu, mēs vēl ieteicam uzsākt darbu, kas gala rezultātā dotu to pašu?

Bajanovs uz brīdi apklusa, it kā meklēdams vārdus, un sāka ņurcīt pa rokām jau tā saburzītu papīra gabalu.

— Vajadzīga sacensība, biedri, — viņš beidzot noteica. — Tieši sacensība … radoša sacensība … Tad darbs pašķirsies mundrāk.

—  Atļaujiet man izteikt dažas piezīmes! — Vitovskis iesaucās, vērsdamies pie direktora. — Radoša sacensība ir ļoti apsveicama, par to var tikai priecāties. Jā, tieši priecāties! Bet, atļaujiet, ļoti aizkustinošs ir tas apstāklis, ka inženieris Bajanovs, cik man zināms, tikai vakar piecēlies no gultas, atspirgstot, tā sakot, no smagas slimības, bet jau šodien, tā sakot . . . Bet, atļaujiet, viņš un Petrovs taču nav tieši speciālisti līdzīgu mašīnu būvē. Vai es pareizi saku? Nu, un tad es domāju . . Viņu priekšlikums nav jāuzskata par kādu absurdu . . . Ja, tieši… Par līdzīgu paņēmienu es kādreiz biju domājis pats . .. Bet vēl taču nepieciešams matematisks pamatojums! Un vai tāds viņiem ir? Tad vēl nepieciešams ideju apstiprināt ar mēģinājumu. Bet vai biedriem rokā ir kaut sīka zemes drumsliņa, kas būtu sacietējusi no elektrisko dzirkstēju iedarbības? Jo no idejas līdz pirmajiem praktiskajiem rezultātiem, kas dotu kaut vai niecīgāko cerību, ir milzīgs atstatums, biedri!

Vitovskis noslaucīja no sejas sviedrus un apsēdās savā vietā.

—  Biedri Bajanov, turpiniet, — direktors teica.

—  Lūk, praktisks pamatojums, jiis visi varat to redzēt. — Bajanovs klusi teica, nolikdams uz galda kaut kādu akmentiņu. — Eksperimentu izdarījusi pati daba … Sis akmens radies, zibenim iesperot mitrā zemē. Tā ir zeme, kas saķepinājusies elektriskā lādiņa ietekmē .. .

Istabā iestājās klusums. Vairākas rokas vienlaikus sniedzās pēc akmens gabaliņa. To sāka aplūkot, izmēģināt, skrāpēt, svārstīt plaukstā.

— Vai negribat apskatīt? — Vitovskim vaicāja kaimiņš, sniedzot šķautnainu gabaliņu.

—  Jā .. . jā . .. Ļoti interesanti … — Vitovskis nomurmināja.

Viņš paņēma akmeni un saka to grozīt rokās. Daudzi pie

tam ievēroja, ka viņš gandrīz nemaz neskatās uz to. Viņa skatiens klīda apkārt un visbiežāk apstājās pie pretim sēdošā Bajanova.

—  Ļoti interesanti, — Vitovskis turpināja. — Visinteresantākais, saprotiet, nav pats akmens .. . Jā, patiešām, ne jau pats akmens. Es domāju kaut ko citu… Apbrīnojama lieta! Tieši apbrīnojama!… Varbūt jūs pastāstītu mums sīkāk, tieši kādos apstākļos jums izdevās novērot zibens spērienu? — viņš vaicāja Bajanovam.

—  Nekādu sevišķu apstākļu tur nebija, — mazliet samulsis atbildēja Bajanovs. — Mēs ar Petrovu negaisa laikā gājām pa klaju lauku. Nu, un zibens iespēra blakus …

—  Jā, gluži blakus, — apjucis apliecināja Petrovs. — Mēs galvojam, ka šis gabaliņš radies tieši zibens spēriena rezultātā. Un tas jau arī nav nekas jauns, īstenībā tas zināms jau sen! Mēs nepiedāvājam neko oriģinālu. Jūsu priekšā esošais akmens vienkārši dod, tā sakot, grūdienu pētījumiem un techniskās domas attīstībai šajā virzienā … — galīgi samulsis nobeidza Petrovs.

—  Tātad jūs nejauši gadījāties uz lauka, kad zibens iespēra jums blakus, — Vitovskis teica, tā sevišķi uzmanīgi uzlūkodams inženieri Bajanovu. — Cik man zināms, jūs gandrīz samaksājāt par to ar savu dzīvību .. . Un kas bija pēc tam? To pašu nakti…

—  Es nesaprotu jūsu jautājumu, — Bajanovs klusi noteica.

— Aha . .. nu ir skaidrs… Man ir viss skaidrs, biedri,— acis nodūris, sacīja Vitovskis. — Es domāju… — viņš ar zināmu piepūli turpināja, — … es domāju, ka inženiera Baja- nova un inženiera Petrova priekšlikums ir interesants, pie kam tā vērtību… — Vitovskis apstājās, it kā meklējat vārdus. — Jā… tā vērtību nosaka ne tik daudz techniskā ideja, cik pats šī priekšlikuma fakts vai, pareizāk, zināma rīcība, kas saistīta ar šo priekšlikumu. Ja, tieši rīcība . . .

Neviens nesaprata viņa pēdējā teikuma jēgu. Daudzi domāja, ka nesaprotamā runa izriet no atzītā speciālistā satraukuma, kad noticis uzbrukums viņa autoritatei.

No Vitovska sejas it kā vējš bija nopūtis starojošo smaidu. Viņa skatiens kļuva izklaidīgs. Viņš vērīgi klausījās visu, kas tika runāts, reizēm izteica piezīmes, bet visu to darīja gurdi, bez viņa raksturīgā mundruma un pārliecības.

— Man šķiet, ka Vladimirs Aleksandrovičs ir noguris, — partijas komitejas sekretāre Koņeva pačukstēja direktoram. — Vai neta isīsim pārtraukurau?

Pēc dažām minūtēm apspriedi slēdza.

V'itovskis gāja mājup, dodamies pāri institūta pagalmam nevis parastā, steidzīgā gaitā, bet gausi, izklaidīgi skatīdamies visapkārt.

Vitovski panāca Koņeva.

—  Mums laikam pa ceļam! Vai jūs uz māju?

— Jā, Lidija Miciiailovna. Cik nejauks laiks!

—  Ir jau vēls. Oktobris. Cik nu ilgi līdz sniegam! Bet sakiet: ja uzkritīs sniegs, vai varēs turpināt jūsu mašinas pārbaudi?

—  Ļoti grūti . .. Ļoti grūti, Lidija Michailovna … Kā gan mēs ieildzinājām darbus līdz vēlam rudenim? Taisni dusmas …

— Jā, ieildzinājām, protams. Ļoti žēl, ja vajadzēs atlikt līdz pavasarim.

— Jā… jā… — satriekts murmināja Vitovskis.

— Vladimir Aleksandrovič, — Koņeva turpināja, — bet ja nu jūs, kā saka, atcerētos vecos laikus? Kā saka, izvērstos visā savā spēkā? Man ir zināmi fakti, ka, strādājot pie ceļu mašinas «Uz priekšu», jus esat parādījis pat varonību. Tas taču ir tiesa! Man stāstīja, ka jūs naktis neesot gulējis, strādājis atklātā laukā stiprā lietū … Es negribu teikt, ka to vajadzētu darīt patlaban. Bet ja nu jūs vienkārši saņemtos, uzsāktu citu tempu?

Vitovskis apstājās un vērīgi paskatījās uz savu ceļa biedri. Viņi jau bija pienākuši pie parādes durvīm.

Varonību, jūs sakāt? Jā, jums taisnība. Bija dieniņas .. . brīnišķīgas dieniņas… Tagad citi gatavi uz varoņdarbu… neuzkrītošu varoņdarbu . .. Bet es . . .

—  Par kuru jūs runājat?

— Vai tad maz mums cilvēku, kas gatavi izrādīt darbā varonību! Vai tad visus iespējams minēt! Es acīm redzot kļūstu

vecs …

—  Beidziet, Vladimir Aleksandrovič! — Koņeva turpināja. — Jums vēl tālu līdz vecumam! Ko jūs! Spara jums papilnam . . . Paklausieties, ko es jums teikšu! Redzat šo žurnālu? Tajā ievietots īss rakstiņš, ka ārzemēs uzsākuši būvēt mašinu, līdzīgu jūsējai. Nu, varbūt ne gluži tādu, to jau jūs pats redzēsiet. Bet saprotiet, sirds sāp! Vai tiešām viņi uzbūvēs ātrāk nekā mēs?

Vitovskis sarauca pieri, paņēma rokā plāno žurnālu zeltītajos vākos un sāka to šķirstīt. Lietus lāses krita uz spīdīgā papīra. Viņi atvadījās, un Vitovskis lēni gāja pa kāpnēm augšā.

Te nu beidzot darba kabinets. Plats rakstāmgalds, apkrauts ar grāmatām un rasējumiem. Ērts ādas atzveltnes krēsls. Pie sienām karājas arvien tās pašas gleznas un fotogrāfijās. Uz vienas uzņemts ceļa mašinas «Uz priekšu» montāžās beigu brīdis.

Vitovskis pieiet pie stipri palielinātās fotografij as un sāk to vērīgi aplūkot.

Viņš redz sev apkārt vairākus tuvākos līdzstrādniekus. Zem attēla kaligrafiskā rokrakstā rakstīts: «Vladimiram Aleksandro- vičam Vitovskim — labai atmiņai par mums un darbu nobeigšanas slaveno dienu.»

Tālāk nāk paraksti.

«Par slaveno dienu …» Vitovskim iešaujas prātā. «Par dienu, kas atnesa man slavu .. . Bet šodiena? Un vai tikai šodiena vien? . ..»

Vitovskis apsēžas krēslā. Viņam uzmācas mokošas domas.

Jā, tā bija diena, kas atnesa viņam slavu. Bet cik daudz pirms tam pagāja smagu dienu sasprindzinātā darbā! Cik daudz bija neveiksmju, domu lidojumu un kritienu … Kā viņš bija tvēris mazāko iespēju, kas varētu uzlabot mašinu, paātrināt tās pabeigšanu … Un kas iznācis tagad?

— Tāds kauns! … — klusi, gandrīz bez skaņas čukst Vitovskis.

Viņš atceras, cik grūti viņam agrak nācās aizstāvēt katru savu soli. Cik daudzās dažādās komisijas parbaudīja katru viņa jauno priekšlikumu! Un 'pēdējos gados? Ticēja taču katram viņa vārdam.

Vitovska klīstošais skatiens apstājās pie cilās fotogrāfijas, kas ielikta masivā ozola rāmi: viņš un cienījams ārzemju zinātnieks, abi blakus.

Atmiņā visos sīkumos skaidri ataust viesa ierašanās zinātniski pētnieciskajā institūtā. Vitovskis atceras, kā viņš uztraucās pirms tā ierašanās, cik izsmalcināti pieklājīgs pret viņu bija šis salkani smaidošais, vārgais vecis, cik daudz glaimīgu un, kā inženierim likās, ārkārtīgi asprātīgu komplimentu viņam bija jānoklausās daudzo institūta darbinieku klātbūtnē.

Viesis bija apbūris Vitovski.

—  Jūs esat neparasti apdāvināts inženieris! O-o! … Pat vairāk nekā apdāvināts, — vecis bija teicis. — Ļoti žēl, ka man nav tiesību izvaicāt jūs plašāk. Es saprotu, tas var kaitēt jūsu firmas noslēpumam . .. Runāsim par sīkumiem …

«Ļoti korekts un vienkāršs…» bija nodomājis Vitovskis. Bet vēlēšanās palielīties ar sasniegumiem, vēl vairāk pārsteigt ārzemju viesi urdīja inženieri, un viņš ar pūlēm bija apvaldījis šo vēlēšanos.

Vitovskis raugās pa logu, ko aizmiglojušas sīkas lietus lāses. Viņš atceras to vakaru, kad redzēja Bajanovu ejam pa klajo lauku.

Tikai nupat, apspriedē, viņam kļuva skaidrs, ko tas viss bija nozīmējis. Bajanovs un Petrovs stiprā negaisā bija devušies uzmeklēt vietu, kur iespēris zibens. Viņi bija gribējuši pārliecināties par zibens iedarbību uz mitru zemi.

Tagad Vitovskim par to nebija nekādu šaubu. Un pēc tam Bajanova gājiens pa lauku naktī…

Vitovskis skaidri iztēlojas, kā, pārvarēdams sapes, cilvēks klibo uz priekšu… Iet, lai uzmeklētu to vietu, pie kuras gandrīz bija gājis bojā .. . Droši vien viņš steidzās pārbaudīt, vai ūdens neizšķīdina cieto klājumu, kas radās no zibens spēriena.

Vitovskis to saprot tik skaidri kā neviens. Jo kādreiz taču viņu pašu bija interesējis jautājums, kā ar elektriskās liesmas palīdzību sacementēt augsni. Viņš bija interesējies, bet pameta, neizdarījis ne visvienkāršākos mēģinājumus.

«Pat kaut kādus aprēķinus taisīju …» Vitovskis domā.

Viņš strauji atgrūž masivo krēslu, izvelk rakstāmgalda atvilktni un sāk tajā drudžaini rakņāties.

Nu jā, tā tas ir! Lūk, šīs nodzeltējušās papīra lapas. Tās ir izraibinātas ar cipariem un sīkām atzīmēm gar malām.

Nosēdies pie galda, viņš sāk uzmanīgi pārskatīt manuskriptu.

— Mašinu izgatavos viņi… —neskanīgi čukst Vitovskis.

Viņa paša vecie aprēķini to apliecināja.

«Pat ziemā tāda mašina strādās,» inženierim pavīd doma. «Spēcīga elektrisko dzirksteļu plūsma, Volta loka liesma, kas spēj sadedzināt gandrīz visu, sasildīs sasalušo zemi un izkausēs •sniega segu. Kāpēc gan es pats neizmantoju šo principu prakse? Vajadzēja pārbaudīt arī to, nevis nepārtraukti noņemties ar elektrolītisko . . .»

Vitovskis atmetās pret krēsla muguru, aizvēra acis un iegrima vēl dziļākās pārdomās.

«Pārāk bezrūpīgi un pārāk mierīgi tu esi sācis izturēties pret savu darbu,» atbildēja kāda iekšēja balss. «Nedrīkst strādāt bez degsmes, nedrīkst. .. Lūk, cilvēks ar augstu temperaturu iziet uz lauka. Slims būdams, viņš atrod vēl sevī spēku iet, lai apskatītu vecu, aizmestu mašinu. Viņam gribas jo ātrāk iegūt mate- rialu savai nākošajai radošajai iecerei. Bet tu? .. . Kaut kādu nieku dēļ atliki izmēģinājumu. Atliki ne vienu reizi vien, tāpēc ka par kaut ko mazliet šaubījies. Tu baidījies, ka jaunā, neveiksmīgā pārbaude varētu mest kaut vismazāko ēnu uz tavu agrāko slavu. .. Bet nevajadzēja baidīties, vajadzēja eksperimentēt pēc iespējas plašāk un vairāk… Nedrīkst, dārgais Vladimir Aleksandrovič, sargājot savu slavu, baidīties no kļūmēm un neveiksmēm. Palūk, ārzemēs cenšas aiziet mums priekšā .. .»

Vitovska roka sniedzas pēc plānā žurnālā zeltītajos vākos. Lēni viņš pāršķir spīdīgās krīta papīra lappuses. Beidzot inženieris nogrimst lasīšanā.

Pēkšņi Vitovska acis pieplūst asinīm. Seja kļūst zili sārta. Vitovskis elpo smagi, aprauti.

— Nozaguši . . .— viņš dobji saka. — Sīkumi? … Ak tad tā … Nelieši! … Neģēļi! .. .

Plānais žurnāls, kas iespiests uz brīnišķīga krīta papīra, šņākdams aizlido pa gaisu pāri istabai. Tas trāpa ozola rāmī ielikto fotogrāfiju, un tā, norāvusies no naglas, krīt zemē. Dzirdams viegls plīstošu stiklu troksnis.

—  Neģēļi!… — inženieris, dusmās trīcēdams, arvien vēl murmina. — Tad tādēļ tev bija vajadzīgi sīkumi!… Nelietis!..,.

Neizsakāmi skaidri viņa priekšā atklājas noziegums, ko viņš pastrādājis, pašam negaidot un neapzinoties.

Viņa raksts, kas bija iespiests biezajā ārzemju žurnālā, protams, neizpauda nekādus ražošanas noslēpumus. Turpretim informācijā, ko viņš nupat bija izlasījis plānajā žurnaliņā, izteica daudz ko. Nieka sīkumi, par kuriem tā bija interesējies ārzemju viesis, attiecīgā salīdzinājumā un blakus nostatījuma ar viņa rakstu izmainīja visu ainu… Un viņš, inženieris Vitovskis, bija izpļāpājis šos sīkumus, kas paši par sevi, protams, neko nenozīmēja, bija izpļāpājis tos vienīgi aiz vēlēšanās palielīties, šzradīties vēl vairāk apdāvināts …

Istabā trakā viesulī uzvirpuļoja spīdīga papīra stremeles: inženieris plucināja sīkās driskās abus ārzemju žurnālus, kuros bija viņa «ārzemju» slava. Šajā nodarbībā viņš ielika milzīgu fizisku piepūli.

—  Ko es esmu izdarījis! … — inženieris aizelsdamies krāca, ar papēdi mīdīdams uz grīdas radušos papīru kaudzi. — Te nu ir slava … Tagad es saprotu, kāpēc nodrukāja … Saprotu! .. .

—  Neģēļi. .. neģēļi . . . neģēļi! … — inženieris nemitīgi atkārtoja, kad, nervu drudža kratīts, tika noguldīts uz dīvana.

Ārsts slimības cēloni izskaidroja ar dziļu nervu satricinājumu un pieprasīja, lai inženieris paliek gultā.

Mazajā laboratorijas telpā, kas piekrauta ar elektriskiem mēraparatiem, ir klusu. Tikai retumis monotoni iedūcās indukcijas spirāle, un tad uz lēzeno metala kasti, kas piebērta ar zemi, plašā strūklā sāk birt zilganas elektriskās dzirksteles.

Pie smilšu kastes stāv inženieris Petrovs. Viņš ar vairojamo stiklu uzmanīgi aplūko sīkās māla drupatiņas.

Bet zemes piciņas, ar kurām notiek izmēģinājums, pagaidām ne ar ko neatšķiras 110 parastajām. Tās joprojām ir tādas pašas mīkstas un irdenas.

Petrova roka atkal pasniedzas pie masivā slēdža, un atkal dzirdama indukcijas aparata dūkšana.

Pie maza galdiņa sēž inženieris Bajanovs. Viņa priekšā kaudze aprakstītu papīru: viņš nodarbināts ar aprēķiniem.

Šodien inženieris Bajanovs pirmo reizi pēc slimības atnācis uz šo mazo laboratoriju, ko steigā iekārtojis viņa draugs Petrovs. Viņi abi atnāca šurp tūdaļ pēc apspriedes pie galvenā inženiera.

—  Cik tālu tad vajadzēs palielināt jaudu? Vienkārši nesaprotami, kas notiek! Varbūt, gluži otrādi, vajag pamazināt?

Bajanovs atraujas no saviem papīriem un skatās uz Petrovu.

—  Nezinu, Vaņa. Man te pagaidām nekas vēl nav skaidrs, — viņš saka, dziļi nopūzdamies. — Pamēģini palielināt! Man vēl paliek pavisam nedaudz …

Istabā jūtama spirgta ozona smarža, kas neiztrūkstoši pavada spēcīgu elektrisko izlādēšanos. Ozonizēto gaisu ir tīkami ieelpot, bet tikai līdz zināmam laikam. Vēlāk rodas reibumam līdzīga sajūta.

—  Vai šodien nepietiks? — Petrovs ieminas. — Jau pusvienpadsmit.

— Ja esi noguris, — Bajanovs atbild, turpinādams rakstīt, — atpūties, bet man jāapvieno šīs divas formulas vienā.

Petrovs nosēžas blakus krēslā. Bet ne uz ilgu laiku. Pēc brīža viņš pielec kājās un dodas pie elektriskās mašinas.

Alkal atskan dūkšana. Atkal lēkā zilganas dzirksteles, šoreiz cilada leņķi pret zemi.

Kad dūkoņa mitējās un istabā iestājās dziļš klusums, abi draugi pēkšņi ievēroja, ka aiz durvīm dzirdami soļi.

—  Kas tur ir? — Petrovs uzsauca.

Atbildes nebija. Soļi tūdaļ apklusa.

— Jābeidz darbs, — Petrovs teica. — Man reibst galva. Rīt vajag paprasīt, lai ierīko nepieciešamo ventilāciju. Tad arī sēdēsim cauru nakti, ja būs patika.

— Tev taisnība, — Bajanovs atbildēja, savākdams uz galda papīrus. — Mūsu darbs nupat tikai sāk izvērsties, mums jātaupa* savi spēki.

Pēc institūtā noteiktās kārtības ikvienas laboratorijas durvis bija jāslēdz sargam-ugunsdzēsējam. Viņam vajadzēja telpu iepriekš apskatīt, pārliecināties, vai izslēgti visi svirslēdži un vai kaut kur nav atstāta kāda kvēlojoša sildāmā spirāle vai deglis. Durvju atslēga vienmēr glabājās pie dežuranta.

Inženieri mazliet piekopa telpu un, pusbalsī sarunādamies, gāja lejā pēc dežuranta.

Tobrīd gaitenī atkal noskanēja nedroši soļi. Mazliet grīļodamies, pa gaiteni gāja Vitovskis. Viņš apstājās laboratorijas durvju priekšā, no kuras draugi tikko bija izgājuši, un nedroši pieklauvēja. Nesaņemdams atbildi, Vitovskis uzmanīgi pagrūda durvis. Tās nedzirdami atvērās.

—  Vai te kāds ir? — mazliet uztraukdamies, klusi vaicāja inženieris, aplūkodams istabu. — Dīvaini… Kur tad viņi palikuši?

Vitovskis paspēra dažus soļus, vēlreiz uzmanīgi apskatīja telpu un kaut kā nenoteikti atmeta ar roku. Tad viņš apņēmīgiem soļiem piegāja pie rakstāmgalda, atvēra vidējo atvilktni un iebāza tur papīra vīstokli.

— Atradīs… Rīt atradīs… — viņš norūca, iziedams no istabas. — Tā būs pat labāk .. .

Bajanova un Pctrova laboratorijā darba tempi pieauga ātri, Viņiem palīgā deva pieredzējušus konstruktorus, fiziķus, ķīmiķus..

Mazo indukcijas spirāli, kas inženieriem bija noderējusi pirmajiem mēģinājumiem, tagad nomainīja liels augstsprieguma ģenerators.

Tas radīja varenu dzirksteļu plūsmu, kas deva spēcīgu elektrisku liesmu.

Bet pagaidām rezultāti vēl neko nesolīja. Dažreiz zeme saķep a, bet klājums bija trausls un no inazaka sitiena viegli sadrupa.

Iesākās mokošas šaubu un neveiksmju pilnas dienas.

Matemātiskie aprēķini, ko bija devis Bajanovs, mēģinājumā neapstiprinājās. Vajadzēja bez gala eksperimentēt, lai atrastu īsto pieeju noslēpumam, kā panākt izturīgu zemes sakopšanu

Bija brīži, kad Petrovam likās, ka visa viņu iecerēta doma dibināta uz pārāk nedrošiem pamatiem. Var būt, ka akmens, ko viņi atrada pēc zibens speriena, radies tiem nezināmu fizisku vai ķīmisku cēloņu nejauša kombinējuma rezultātā! Varbūt neizdosies atkārtot šos kombinējumus, vai arī tie izrādīsies tik sarežģīti, ka nebūs nekāda aprēķina lietot tos praksē!

Nolēma pieaicināt palīgā speciālistu matematiķi.

Drīz laboratorijā ieradās jauns darbinieks, gara auguma kalsnējs cilvēks, matematiķis Oļšanskis. Viņš ātri iepazinās ar veicamo darbu un tūdaļ ķērās pie aprēķiniem.

Darba dienas beigās Oļšanskis kārtīgi salika savus papīrus un noglabāja rakstāmgaldā, pie kura agrāk bija strādājis Bajanovs.

Tās pašas dienas vakarā, kad draugi laboratorijā palika vieni, Bajanovarn ienāca prātā paskatīties, ko jaunais darbinieks pa dienu paveicis.

Inženieris sāka uzmanīgi pārcilāt papīrus, kas atradās galda atvilktnē. Tie bija steigā izdarīti uzmetumi. Reizē ar to Bajanovs nolēma pilnīgi sakārtot savas piezīmes. Viņš sāka rakņāties pa atvilktni, izceldams no turienes veselas lapas un dažādus sīkākus papīra gabalus.

Pēkšņi viņa uzmanību saistīja rūpīgi kaudzītē saliktas lapiņas, pierakstītas ar cipariem un formulām. Jau pavirši iepazīstoties ar tām, inženieris bija pārsteigts.

—  Panāc šurp! — viņš pasauca savu draugu. — Neko nesaprotu! … Vai nu mūsu uzaicinātais matematiķis ir tieši ģeniāls cilvēks, vai arī te ir kaut kādas burvības. Se paskaties … — Viņš pasniedza Petrovam galdā atrastos papīrus.— Tie taču ir apbrīnojami aprēķini! — Bajanovs turpināja. — Kā viņš to tik ātri varēja paveikt? …

Abi draugi sāka cītīgi pētīt manuskriptu.

Tas bija īss pamatojums mālu apdedzināšanai ar elektrisko lādiņu palīdzību.

—  Apbrīnojami! — iesaucās Petrovs. — Te taču ir viss, kas mums vajadzīgs! Un pat vairāk … Nu paskaties uz šo formulu! Vai nu tu saproti? Ja to apvienos ar novērojumiem, ko ieguvām vakar, vai zini, kas iznāks?

Abi inženieri priecājās kā bērni. Viņi bez gala pāršķirstīja papīra žūksnīti, salīdzināja formulas ar savu mēģinājumu pie- zīmem un nebeidza jūsmot.

Ir gan cilvēciņu mums atsūtījuši! — Bajanovs nemitējas.

Kas par spējām! Padomā tikai! Vienas dienas laikā izdarīt <ik sarežģītu aprēķinu! Nu, gluži pārdabisks darbs!

Jā ~.. patiesi … — Petrovs piekrita. — Bet pēc izskata tāds lēns.

Vispirms viņi izlēma tūdaļ, neatliekot darbu uz rītu, pārbaudīt kādu sīkumu, kas izrietēja no jaunajiem matematiskajiern aprēķiniem.

Inženieri drudžaini ķērās pie mēģinājuma sagatavošanas.

Viņiem par laimi viss vajadzīgais bija tepat pie rokas, laboratorijā.

Elektrods, no kura dzirksteles lec uz zemi, bija jāņem nevis plakans, kādu lietoja pirms tam, bet robains. Par tādu elektrodu pilnīgi varēja noderēt kāda laboratorijas mērinstrumenta neliela detaļa.

Petrovs naigi sāka strādāt ar uzgriežņa atslēgu, cenzdamies atdalīt nepieciešamo detaļu no aparata, kas tieši izrādījās tepat. Pēdīgi tas viņam izdevās, un robaino paneli viņš sāka piestiprināt izmēģināšanas stendam.

Kā par spīti detaļa ilgi nepadevās. Tai nebija vajadzīgā izciļņa, un beigās to nācās piestiprināt, piesienot ar vara stiepli pie izmēģināšanas iekārtas.

Pienāca svinīgais un reizē uztraucošais brīdis.

Vai daudzi saprot to izjūtu, kas pārņem eksperimentētāju, kad viss sagatavots, lai ieslēgtu svirslēdzi vai pārbīdītu iedarbināmo sviru! Cik daudz domu parasti pazib prātā šajā brīdī! Vai mēģinājums izdosies? . . .

Ne jau katrreiz mēģinājums ir sekmīgs.

Inženieru pētnieku vidū bija nostiprinājies ticējums: «Tas, kas iznāk uzreiz, vēlāk nestrādās droši — bojāsies …»

Varbūt šī ticējuma pamatā ir zināma taisnība. Ja kaut kas izdodas uzreiz, tā var būt arī nejaušība! Bet eksperimentētājs, to nezinādams, apmierinās, sāk būvēt modeli, balstoties uz iegūtajiem rezultātiem. Taču vēlāk, kad modelis uzbūvēts, noskaidrojas, ka tam ir dažādi trūkumi.

Mēģinājumi var būt neveiksmīgi. Tomēr no neveiksmēm nav jābaidās. Ar tām jācīnās. Tā jau arī ir romantika, ko drosmīgi pētnieki, jaunu principu atklājēji technikā, jaunu mašinu būvētāji izbauda savā darbā.

Atskanēja augstsprieguma ģeneratora spēcīgā dūkoņa, un uz cieši noblīvēto zemi kastē gāzās» neganta elektriskā liesma.

Pēc ārējā izskata šī liesma ne ar ko neatšķīrās no tās, kas jau ne reizi vien bija apdedzinājusi zemi. Tā bija tikpat žilbinoša uguns, kas šaudījās pa valgo virsmu, izplatot visapkārt deguma un skurbinoša ozona smaku. Bet tā tas bija tikai no ārienes — to varēja saredzēt eilveka acs. Īstenībā tas bija gluži citāds elektrības lādiņš, tas veica citādu darbu.

Kad apklusa ģeneratora dūkoņa un inženieri pievilka sev klāt smilšu kasti, istabā atskanēja gaviļu sauciens.

Zemes virskārtu klāja cieta akmens garoza ar tūkstošiem ielāsmotu sīku vizulīšu; kas mirgoja elektrisko spuldžu gaismā.

Bajanovam nāca prātā mēness nakts pēc negaisa, kad viņš pirmo reizi ieraudzīja akmens gabalu, kas bija radies no zibens spēriena.

—  Aplūko šo kārtu . . . Tā ir tā pati, Vaņa! Vai tu pēc smilšu graudiņu zaigojuma vien jau neredzi, ko mēs esam panākuši? Panācām! Vai saproti? — Bajanovs līksmi sauca.

Bet Petrovs nemaz nemēģināja iebilst. Viņš pats lieliski saprata, ka izdarītais mēģinājums izdevies teicami.

Akmens klājumu izņēma no kastes. Tas izrādījās pietiekami biezs.

—  Iedomājies tikai! — Petrovs iesaucās, izmērījis akmens kārtiņas biezumu. — Divdesmit trīs milimetri. Un ģenerators strādāja tikai kādas divdesmit sekundes! Vai tad var vēlēties vēl ko labāku! . ..

Inženieri nosēdēja cauru nakti, nemitīgi atkārtodami savu mēģinājumu.

*

Viens no pirmajiem uz laboratoriju atnāca jaunais darbinieks matematiķis Oļšanskis, kas tikai vakar bija sācis darbu.

Draugi viņu sagaidīja ar jūsmīgiem izsaucieniem.

—  Paldies jums, dārgais biedri! Viss ir pilnīgā kārtībā! — Petrovs satraukts teica, cieši spiezdams ienākušajam roku. — Tas ir apbrīnojami! Mēs nupat spriedām… Ka jūs tik ātri varējāt paveikt mums vajadzīgos matemātiskos pētījumus? .lūs vienkārši esat ģeniāls cilvēks! Patiesi!

Matematiķis, neko nesaprazdams, ilgi izbrīnā noraudzījās uz prieka pārņemtajiem inženieriem un tikai pēc brīža saņēmās pavaicāt:

—  Sakiet, — vai tad ar šiem aptuvenajiem aprēķiniem, ko es paguvu izdarīt, jau pietiek? Pie tam tic, liekas, nebija vēl gluži pabeigti, — viņš samulsis noteica.

—  Tad nu ir gan «nepabeigti»! — Petrovs uztraucās. — Jūs taču vienkārši kautrējaties! . .. Nu padomā tikai, Miša: biedrs; uzskata, ka viņa matemātiskie aprēķini vēl nav pabeigti. Ko? Kā tev tas patīk?

Oļšanskis kautri smaidīja. Viņš nesaprata, kādā kaila daži matematiski uzmetumi tā varējuši palīdzēt inženieriem.

— Piedodiet man… —viņš beidzot ieteicās. — Jūs pārspīlējat manu lomu. Es vienkārši neko vēl nepaguvu izdarīt.

—  Beidziet, beidziet! — Bajanovs kategoriski teica. — Tagad viss ir skaidrs. Pagaidām tuvākajā laikā mums jūsu palīdzība pat nebūs vajadzīga. Jūs vienā dienā paveicāt to, pie kā cits būtu nosēdējis veselu mēnesi. Šodien pat rakstīsim direktoram attiecīgu ziņojumu.

Arvien vēl neko nesaprazdams, bet redzami aprnierinats, matematiķis pateicās draugiem par uzmanību un aizgāja uz savu konstruktoru biroju, no kurienes bija uz laiku piekomandēts.

«Apbrīnojami, cik maz viņiem vajadzēja!» Ojšanskis nodomāja, aizejot no laboratorijas.

Kad pirmo panākumu radītais skurbums izgaisa, Bajanovs un Pctrovs pārliecinājās, ka grūtības, kas kavēja konstruēt jauno ceļu taisāmo mašīnu, vēl nav galā. Gluži citādi rezultāti iznāca, kad primitīvā, robainā elektroda vietā ielika īstu, speciāli izgatavotu.

Atkal iegūtā akmens kārta nebija pietiekami stipra. Atkal kaut kāda sīka kļūda traucēja sekmīgi nobeigt darbu.

Bija jāizdara daudz jaunu mēģinājumu, kamēr iekārla sāka darboties bez kļūmēm. Bija jāizcieš jaunas mokas un vilšanās, iekāms inženieri varēja stingri teikt, ka viņu priekšā ir pilnīgi pabeigts, praktiski pārbaudīts princips, pēc kura varēja droši būvēt ceļu taisāmo mašinu.

*

Partijas komitejas sekretāres Koņevas kabinetā sēž Petrovs mi Bajanovs.

Viņi atnākuši šurp, lai ar institūta partijas organizācijas vadītāju apspriestos par jautājumu, kas skar ne tik daudz tech- niku kā biedrisko etiķu.

— Lidija Michailovna! — Pctrovs uzsāk sarunu. — Kā jūs zināt, mūsu izmēģināšanas darbi sekmīgi beigušies. Pie viena mums jāpateicas jums par visām rūpēm mūsu labā …

— Nebija nekādu sevišķu rūpju. Kāpēc jūs tā domājat? — Koņeva atbild, atturīgi smaidot.

—  Zinām, zinām! — iejaucās Bajanovs. — Kas pierunāja direktoru noņemt transformatoru no atbildīga iecirkņa un nodot to mums? Kas bija parūpējies, lai laboratorijā vienā mirklī ierīko ventilāciju? …

— Vai tikai tādēļ atnācāt? — Koņeva vaica, uu jau stingri skatīdamās i nženieros.

— Nē, ne tikai tādēļ, — Petrovs turpina. — Mums radies ļoti sarežģīts, kutelīgs stāvoklis… Redziet, kas par lielu. Zemes, saķepšana tagad mums izdodas lieliski. Bet ar to taču vēl par maz! Tagad jābūvē mašina, rati ar elektrostaciju un zemes irdinātāju, uz kura būs novietota dzirksteļu ierīce. Tikai tada gadījumā darbu varēs uzskatīt par pabeigtu, kad pa īstu zemi lauka apstākļos ies pāri tāda mašina. Bet pagaidām tie visi tikai labo- ratorijas mēģinājumi.

—  Kas tad jūs kavē būvēt tādus ratus?

—  Neviens nekavē, — Bajanovs klusi atteica.

— Nu, kādēļ tad šaubāties? Sāciet drīzāk!

—  Redziet … — Petrovs turpināja. — Mēs bijām domājuši' par termiņiem. Rati nemaz nav tik vienkārša lieta, tos nevar ātri izgatavot — paies mēnesis vai vairāk… Mums ir cits priekšlikums … Ja nu parunātu ar inženieri Vitovski un uzrīkotu mūsu ierīci uz viņa uzbūvētajiem ratiem? Tie taču jau pārbaudīti lauka apstākļos.

—  Tā, tā, biedri… Paskat, no kurienes vējš pūš! — dzīvi ierunājās Koņeva.— Ļoti interesanti! Ar Vitovski var parunāt. Viņam jau ir labāk .. . Bet vai esat padomājuši, ka gadījumā,, ja Vitovskis piekritīs, gala rezultātā neiznāks tikai jūsu konstrukcija vien? Es ceru, jūs mani saprotat? Ja jūs pasūtītu jaunus ratus, tad visa mašina būtu jūsu, Bajanova un Pctrova iecerēta uri konstruēta. Bet, ja izlietosiet Vitovska ratus, kā konstrukcijas mašina tad tā būs? Vai par to esat domājuši?

—  Esam! — abi inženieri atbildēja vienā balsī.

—  Nu, un ko izlēmāt?

—  Redziet, kā tas ir … — samulsis iesāka Bajanovs. — Inženieris Vitovskis daudz strādājis pie ceļu mašīnas .. . Vajadzētu viņu iesaistīt. .. Un arī laiks ietaupītos . . . Bet, kurš skaitīsies mašīnas konstruktors, tas nav svarīgi . . .

— Tātad jūs… — Koņeva mirkli nogaidīja, — jūs gatavojaties tieši tādā veidā paātrināt mašinas nobeigšanu?

—  Slava nav pats galvenais … — Petrovs atbildēja.

— Lai tikai ātrāk uzbūvējam ekspluatējamu mašinu … — Bajanovs piebilda.

— Jums vajadzēs ar Vitovski parunāt, — saviļņota teica Koņeva. — Es domāju . .. Redziet, kā jau zināt, viņš vēl arvien guļ slims. Pēdējo reizi es pie viņa biju vakar . . . Viņš taču arī nav zaudējis cerības nobeigt savu mašinu. Es nu nezinu, vai piekritīs… — Koņeva piecēlās un sniedza pāri galdam roku…

uz redzēšanos, biedri, — viņa nomierinājusies teica. Slava un popularitāte mūsu zeme nekad nepaiet garām tiem, kas to- pelnījuši.

Vitovska veselības stāvoklis jo dienas, jo vairāk uzlabojas. Viņa bālā un novārgusī seja pamazām atguva agrāko īpatnējo svaigumu. Pilnīga vienaldzība pret visu apkārtni, ko bija radījis smagais nervu satricinājums, pamazām sāka pariet. Atkal atdzima agrākais Vitovskis, kustīgs, labsirdīgs un vienmēr smaidīgs.

Tomēr apzīmējums «agrākais Vitovskis» būtu bijis nepareizs… Pēdējā laikā viņa bija noticis krass garīgs lūzums.

Jau sen ar ārsta atjauju viņu bija sākuši apmeklēt ne tikai tuvi paziņas, bet arī gluži sveši cilvēki. Viņa laboratorijas darbinieki apspriedās ar viņu par darbu, nesa tam rādīt jaunos rasējumus un pat atsevišķas sīkas mašinas detaļas, kas izgatavotas viņa prombūtnes laikā.

Vitovskis dzīvi interesējās par darbu gaitu. Viņš bija pieprasījis sev mazu rasējamo dēli un, no gultas neceldamies, mēģināja izdarīt dažādus schemu uzmetumus.

Drīz viņam radās jauns, ļoti interesants priekšlikums — oriģinālā sniega tīrīšanas ierīce, kas ļautu nākamajai mašinai darbu veikt arī ziemā.

Tas nebija vienkāršs sniega tīrītājs, kas notīra sniegu mašinas ceļā. Tas strādāja mazliet citādi. Speciālām spēcīgam sildītājam vajadzēja kausēt sniegu, vienlaikus sasildot augsnes kārtu.

Vārdu sakot, Vitovskis bija darījis visu, lai viņa mašinas galīgo pārbaudi nevajadzētu atlikt uz pavasari.

Darba biedri centās ne ar ko neatgādināt Vitovskim, ka tagad vienā laikā ar viņa mašinu Bajanovs un Petrovs būvē- citu, neteica viņam arī, ka jaunās mašinas izstrādāšana sekmējas.

Tomēr Vitovskis pats prasīja, lai viņam pastāsta par pēdējiem jaunākiem notikumiem institūtā un it īpaši par jauno « inženieru darbu.

— Tā . .. ta . . . Vareni! — viņš parasti mēdza teikt, noklausījies kārtējo ziņojumu par jauno konstrukciju, kas veidojās, vienlaikus ar viņa paša mašinu.

Darbinieki tad pieklājīgi novērsās: viņiem likās, ka Vitovskis to nesaka no sirds.

—  Vai jūs domājat, ka man nav patiesa prieka par viņu panākumiem? — reiz viņš pārmetot vaicāja. —Jūs maldāties.

.Jā, maldāties… Es zinu, ka viņiem izdosies uzbūvēt mašinu, kas strādās labi. Tā būs gluži laba mašina… Un izgudrotāji to pilnīgi pelna, viņi ir īsti entuziasti. Bet par mūsu mašinu jāsaka, ka tā arī nebūs slikta. Turpmāk dzīve rādīs, uz kāda zemes pamata vislabāk strādās viņu mašina un uz kāda — mūsējā.

Pie tam vārdu «mūsējā» Vitovskis kaut kā īpaši uzsvēra. Darbinieki atcerējās, ka šo vārdu viņš agrāk bija lietojis ļoti reti. Parasti viņš teica: «mana» mašina.

Reiz darba biedri pastāstīja, ka inženieri Bajanovs un Petrovs lūdz atļauju viņu apmeklēt.

Vitovskis lika pateikt, ka viņš priecāsies, tos redzot, un lūdza, lai tie atnāk pirmajā izdevīgajā brīdī.

To pašu vakaru abi inženieri sēdēja pie slimnieka gultas.

—  Mēs atnācām tādā lielā… — Pctrovs nedroši iesāka, kad bija beigušās vispārējās sarunas un atmiņas. — Mcs jūs ļoti cienījam, Vladimir Aleksandrovič …

— Tā, tā! — moži ieinteresējās Vitovskis. — Esmu jums ļoti pateicīgs …

—  Mēs atnācām pie jums ar milzīgu lūgumu, — Pctrovs turpināja. — Lai lietu vispār paveicinātu, gribam jums piedāvāt. . . savienot jūsu ratus, kuri, kā visiem zināms, darbojas bez kļūmēm, ar tikko pabeigto dzirksteļu iekārtu. Tādā gadījumā jau pēc desmit dienām varēs izbraukt uz lauka … Ko jūs par to sakāt?

Vitovska sejā sastinga nenoteikts smaids.

—  Nu, protams, ja vien tas jums ir pilnīgi pa prātam, — Bajanovs piebilda. —Ja jums ir vismazākā nevēlēšanās… jūs saprotat… Labāk nevajag, protams!

Vitovskis arvien vēl klusēja. Tad viņš lēni un uzmanīgi sāka aplūkot rasējuma uzmetumus, kas bija ar spraudītēm piesprausti pie sienas blakus gultai. Tās bija skices sniega novākšanas "ierīcei.

—  Nu, redziet..'. — viņš klusi teica, paceldams roku pie sienas. — Tas dos iespēju mūsu mašinai strādāt ziemas apstākļos. Bet… — Vitovskis nolaida roku, un tā nevarīgi noslīdēja lejā, — vēl vajadzēs laika… mazliet laika. Samērā nedaudz, protams .. .

—  Tad par mūsu priekšlikumu nav ko domāt! — ar uzsvērtu jautrību teica Petrovs. — Skaidrs, ka jānobeidz jūsu mašina. Uzskatiet, ka saruna nav notikusi, Vladimir Aleksandrovič!

— Nē, biedri! — Vitovskis teica, galvu mazliet paceldams. — Vai zināt, ko es jums sacīšu? … Es piekrītu jūsu priekšlikumam. Jā, piekrītu! Lai mašina būtu kopēja, mūsu, ja tas kaut vai par vienu dienu paātrina tās nobeigšanu. Jāpasteidzas…

pareizi, Vladimir Aleksandrovič! — atviegloti nopūlies, trim Petrovs. — Mašinai vispirms jābūt mūsu, padomju ražojumam un jāsāk darboties jo ātrāk!

Vakara atlikušo daļu inženieri pavadīja, tērzēdami par gaidāmo parbaudi un dažādiem teehniskiem sīkumiem.

Vai jūs pazīstat, Vladimir Aleksandrovič, matematiķi Oļšanski? — Bajanovs starp citu iejautājās. — Tāds kalsnējs, ar brillēm . . .

- Olšanski? Zinu, labi zinu, — Vitovskis atbildēja. — Ļoti spējīgs un jauks cilvēks. Un kas tad ir?

Vai saprotat,— Bajanovs turpināja,— viņš ne tikai ir spējīgs, bet tieši ģeniāls matematiķis. Iedomājieties tikai! No rīta atnāk pie mums darbā. Vēl pat nebija, kā nākas, iedziļinājies darba būtībā, bet pret vakaru — lūdzu, atrodam viņa galdā ma- tematisku pamatojumu! Taisni pārsteidzoši! Tieši septiņas lappuses. Nu, un tūdaļ pēc tam mums darbs sāka veikties. Devis apbrīnojamu matematisku pamatojumu!

—  Septiņas lappuses, jūs sakāt? — Vitovskis noteica, tā noslēpumaini smaidīdams. —Pagaidiet, pagaidiet… Un vai viņš .. . nenoliedz, ka to uzrakstījis?

Abi draugi brīnīdamies skatījās uz inženieri, kas nezin kāpēc bija satraukts.

—  Protams, ka nenoliedz! — Bajanovs atbildēja. — Kas gan cits bez viņa varēja to uzrakstīt! Mēs iesniedzām ziņojumu direktoram. Oļšanskis institūta pavēlē saņēma pateicību. Tagad viņš mums kļuvis slavenākais matematiķis. Un ne tikai pie mums — slava par šo apbrīnojamo gadījumu izplatījusies tālāk.

— Slava … — Vitovskis klusi teica. — Slava … — viņš atkārtoja, tukšu skatienu raudzīdamies kaut kur sānis.

Kādu brīdi Vitovskis nekustējās, viņš par kaut ko cītīgi domāja. Bet tad pēkšņi izplūda jautros, aizrautīgos smieklos:

— Vai biedri!… Vai, nevaru!… Jūs sakāt, slava? Tad ta slava! Ha, ha, ha! Vai, es nevaru . ..

— Nu redzi, — Petrovs teica savam draugam, kad viņi, iznākuši 110 Vitovska dzīvokļa, kāpa lejā. —Viņam nedrīkst minēt vārdu «slava». Viņš vēl nav gluži atžirdzis. Vai pamanīji, kā

viņš smējās? Redzams, ka tomēr slimīgi pārdzīvo …

*

Tās pašas dienas vakarā abi draugi ieraudzīja matematiķi Oļšanski.

Strauji atrāvis vaļā durvis, matematiķis ienāca laboratorijā. Viņa seja izskatījās barga.

— Ta ir nekrietnība, biedri! Velns viņu sazina, kas tas ir! Jūs mani esat apkaunojuši! — viņš bargi teica.

—  Kas jums noticis? — Bajanovs kļuva uzmanīgs. — Kas jūs apkaunojis?

— Jūs esat apkaunojuši! Jūs! — Oļšanskis turpināja. — Vai saprotat, kas noticis? Jūs izmantojāt aprēķinus, kas nepieder man. Kāpēc tad, velns parāvis, jūs ziņojāt, ka es tos esmu izdarījis? Kas tie par jokiem?

Te tikai Bajanovs atcerējās, ka pirms dažām stundām aizsūtījis Oļšanskim aprēķinus, lūgdams izmainīt dažas formulas.

— Vai šos aprēķinus jūs izlietojāt? Šos? — Oļšanskis turpināja uztraukties, izņemdams no vākiem pazīstamās lapas.

— Jā, šos, — Bajanovs izbrīnījies atbildēja.

—  Bet tas taču nav mans darbs! Saprotiet: nav mans!

—  Kā darbs tad tas ir? — Petrovs bija neizpratnē.

— Jūs gribat zināt? Lūdzu… Man šis jautājums nerada nekādas šaubas. Ludzu, paskatieties .. . paskatieties šo atrisinājumu .. . Vai tad jūs neredzat, ka te ir raksturīgs paņēmiens? LJn šeit, paskatieties … — Oļšanskis drudžaini šķirstīja lapas. — Šeit tas pats … Kam ir tāds paņēmiens? Nu, protams, jums to grūti noteikt, bet man tas zināms pilnīgi neapšaubāmi: šo aprēķinu izdarījis inženieris Vitovskis . . . neviens cits, izņemot viņu, tā nestrādā .. . Vai tagad skaidrs?

— Ne gluži… — Petrovs atbildēja. — Vismaz nav skaidrs, kā un kāpēc šie aprēķini atradās mūsu galdā.

— Tas nu uz mani neattiecas, — bēdīgi smaidīdams, atbildēja Oļšanskis. —Mani vairāk interesē, kā reabilitēties. Jūs taču saprotat manu stPvokli! … Pateicība pavēlē… Visi uz mani ar pirkstiem rāda: lūk, slavenais matematiķis… Kas par slavu izplatījusies! Bet man ar visu to nav nekāda sakara. Man nav ne mazāko nopelnu pie jūsu sekmēm mēģinājumos. Labi, ka es atteicos no prēmijas. Kāds kauns!… Iedomājieties tikai!… Tūlīt dodos pie inženiera Vitovska … Es pierādīšu, ka šie aprēķini ir viņa.

*

Institūta partijas organizācijās sekretāres Koņevas priekšā sēž galvenās pārvaldes priekšnieks, inženieris pusmūža gados, tikko ieradies no centra. Viņš ir līksms un satraukts.

— Nokavējos! Saprotiet, Lidija Michailovna, nokavējos tikai par dažām stundām! Nu vai nav žēl? — viņš runā, žestikulēdams ar rokām.

Nekas, biedri, vēl redzēsiet. Šodien bija pirmais mēģinājums, bet, protams, ne pēdējais, — Koņeva mierina savu viesi.

Tā jau ir, ka pirmais! Pirmo nokavēju! — inženieris joprojām uztraucas. — Nu, pastāstiet ar saviem vārdiem, Lidija Michailovna! Mani vienkārši interesē salīdzināt to, ko stāstīja direktors, bet tagad stāstīsiet jūs.

—  Lūdzu! — Koņeva ir ar mieru. —Jāsaka, ka bija tiešām aizraujošs skats. Mēs visi sapulcējāmies tieši pulksten divpadsmitos dienā. Te nu sākās strīdi, kas vadīs mašinu. Bajanovs kategoriski uzstāja, lai vada Vitovskis kā jau vecākais. Vitovskis atteicās, nekādā ziņā! Stīvējās un mēģināja pierunāt viens otru ļoti ilgi. Viņiem radies apbrīnojami saskaņots kolcktivs! Beidzot Petrovs atmeta ar roku un nosēdās pie stūres . .. Ieslēdz motoru . .. Mršina sāk kustēties . .. Un cik brīnišķīgs laiks bija! Tieši kā svētkos. Gaiss mazliet auksts, patīkams, saule spīd! Sniegs uz lauka dzirkstī… Man patīk tāds ziemas laiks. Ap sirdi kļūst tik priecīgi …

— Nu, un mašina?

—  Ko nu mašina … iet apmēram traktora ātrumā. Aiz sevis atstāj ļoti labu ceļu. Pēc izskata mazliet atšķiras 110 asfalta. Cita krāsa — dzeltenīga . . . Bet izturīgs! Vesera sitieni tam neko nekait. Mašina attālinās, bet aiz tās pa sniegotā lauka vidu stiepjas lente .,. Vai saprotat, ko mēs visi izjutām? .. . Šādi ceļi tagad sāks klāties pa mūsu zemi pasakainā ātrumā. Mašina aizbrauc pāri—un ceļš gatavs! Šie brīnišķīgie ceļi drīz aizies pat līdz vismazākajam kolchozam. Un cilvēki! … Ja jūs būtu redzējis, kā izgudrotāji priecājās! Kā priecājās visi mūsu institūta darbinieki! Tā taču ir uzvara!

—  Cik žēl, ka nokavēju!

—  Nekas, pēc divām trim dienām izmēģinājumu atkārtos, — Koņeva mierināja nobēdājušos galvenās pārvaldes priekšnieku.

—  Tagad es jums, Lidija Michailovna, vēl ko pavaicāšu, — viņš nerimās. — Sakiet, lūdzu… Nu, Vitovskis, to es pazīstu. Vispār viņš pēc izskata ir diezgan ievērojams cilvēks, var sacīt — savā veidā vienīgais tāds… Bet kādi ir tie divi inženieri — Bajanovs un Petrovs?

—  Pēc ārējā izskata un pēc rakstura īpašībām viņi ne ar ko sevišķu neizceļas. Parasti mūsu padomju inženieri izgudrotāji, kādu mums visapkārt ir tūkstošiem. Vārdu sakot — Bajanovs, Vitovskis, Petrovs, Ivanovs … — pasmaidījusi atbildēja Koņeva. — Bet, citiem vārdiem, — brīnišķīgi cilvēki, — viņa piebilda un pasmaidīja vēlreiz.

ZEMES DZIĻUMOS

.

Pirmā nodaļa

kustīgais skelets

Ģeoloģiskās izlūkošanas technikas institūta vaditajs galvenais inženieris Arams Grigorjevičs Gevorkjans apstājās un sastinga uz vietas.

— Nesaprotu … — viņš klusi teica. — Kas noticis? Skelets . .. Kas tas ir? Jā, skelets . ..

Patiešām, cauri nakts tumsai pretējās ēkas logā varēja redzēt dīvainu ainu . ..

Šis dīvainais notikums bija sācies pavisam parasta kārta. … Darba diena beigusies. Krēsla sabiezē. Galvenais inženieris, domās nogrimis, soļo pa savu kabinetu. Pa brīdim viņš pieiet pie atvērtā loga, ar pilnu krūti ieelpo svaigo gaisu, tad no jauna sāk mērot istabu no viena kakta uz otru. Rokas sabāzis dziļi kabatās, no kā viņa garais, kalsnais augums šķiet mazliet sakumpis, viņš bez trokšņa slīd pa grīdsegu, šūpodams galvu s.oļu taktī.

—  Tērauda caurules.. . Bet ja nu diametrs ir lielāks, ko tad? Kāpēc nevarētu lielāku? — dzirdama viņa vienmuļā murmināšana.

Pie tam galvenais inženieris apstājas un jautājoši skatās istabas dziļumā, kur mijkrēslī iezīmējas rakstāmgalda tumšais siluets.

—Pārrēķināsim, — viņš stingri nosaka, atkal uzsākdams soļot pa istabu. — Pārrēķināsim … pārrēķināsim … Caurules … caurules …

Galvenais inženieris apstājas pie rakstāmgalda un sāk nervozi bungot pa to ar pirkstiem.

— Ar lidmašinu! Lai atgādā ar lidmašinu. Un punkts. Beigas!— viņš dobji saka, strauji atraudamies no galda, it kā attālinātos no neredzama oponenta. — Beigas … Nevar būt nekādu iebildumu. Beigas …

Gevorķjanam patīk sarunāties pašam ar sevi. Šā cilvēka straujais temperaments nenorimst ne bridi. Vienatnē palicis, viņš joprojām jūtas kā daudzu iedomātu sarunu biedru vidū. Galvenais inženieris domās disputē ar viņiem, pierāda, prasa tiem padomu un pats arī viņu vietā atbild. Šī radīšanas procesa savdabīgā forma, kas piemīt dažiem cilvēkiem, pie viņa izpaužas sevišķi krasi.

Tadas iespējas!… Bet mēs? Ko darām mēs!… viņš turpina, paātrinādams solus.

Tad, strauji pagriezies, dodas uz kabineta durvīm.

Plaši atveras masivās durvis. Tās paliek vaļā — Gevorkjans bieži vien aizmirst tās aizvērt, it kā nevēlēdamies_aizsprostot ceļu saviem daudzajiem iedomātajiem sarunu biedriem., Durvis aizver maza auguma meiča, sekretāre, kas labi zina sava priekšnieka paražas. Kādu brīdi viņa ieklausās aizejošajos soļos, tad lēni apsēžas pie sava galdiņa.

Bet drīz gaitenī atkal sadzirdami soļi. Tie ir strauji, droši, bet ne tik steidzīgi kā galvenajam inženierim. Durvis atveras. Uz sliekšņa parādās zema auguma plecīgs cilvēks — partijas komitejas sekretārs Tētis.

īstenībā viņa uzvārds ir Chviļa, kas ukrainiski nozīmē «vilnis». Grigorijs Timofejevičs Chviļa. Bet draudzīgā iesauka «Tētis», ko strādnieki, viņa darba biedri, devuši viņam par cienīgo apdomu un labsirdīgo izskatu, iesakņojusies jau sen.

— Labs vakars!—Tētis saka, pakavēdamies pie durvīm. — Vai iekšā?

— Labs vakars, Grigorij Timofejevič … Tikko izgāja, — atbild sekretāre, pieceldamās no galda.

—  Uz kurieni tad viņš?

— Aizgāja klaiņot.

— Aha .. .

Izteiciens «aizgāja klaiņot» labi pazīstams abiem: tas nozīmē, ka inženieris pārdomās staigā pa institutu, ieskatīdamies visos kaktiņos.

—  Vai uzmeklēt viņu?

—  Nav vajadzīgs, — Tētis gausi saka. — Ar labu nakti!

Galvenais inženieris pa to laiku iet cauri plašai zālei, ko vāji

apgaismo dežurspuldzītes. Viņš uzmanīgi aplūko sarežģītos mechanismus, kas izvietoti uz galdiem un speciāliem stendiem. Dažas mašinas redzamas tikai kā apveidi, tām iemirdzas tikai atsevišķas niķelētas detaļas. Galvenais inženieris pakavējas gandrīz pie katras mašinas.

Lēni viņš iet no vienas mašinas pie otras. Viņš atgādina karavadoni, kas naktī apskata poziciju izvietojumu un guļošos karavīrus. Rīt karavadonis visā savā militārā varenībā parādīsies karaspēka vidū. Bet šodien tumsas aizsegā viņš klaiņo, ļaudamies pārdomām un iecerēdams plānus turpmākām slavenām kaujām.

Pneimatiskais urbis . .. Hidroturbinas urbis … Daudz citu mechanismu, kas izvietoti zālē, domāti zemes urbšanai, lai 'iespiestos tajā pēc iespējas dziļāk.

Pie vienas mašinas galvenais inženieris pakavējas sevišķi ilgi.

—  Korpusu paplašināsim . .. Tā … — viņš saka, aplūkojot mašinu no visām pusēm. — Nemaz nav slikti …

Uzgājis otrā stāvā, Gevorkjans iet pa garu gaiteni. Cita pēc citas lēni tam aizslīd garām durvis, kas ved kabinetos un laboratorijās.

—  Cilvēki . . . Vajadzīgi cilvēki .. . — viņš murmina. — Kā strādā šie trīs? Liekas, nav slikti zēni. Varbūt uzdot tiem? Pareizi!

Institūtam veicams jauns, neparasts darbs.

Tieši tāpēc galvenais inženieris pa naktīm klaiņo, nerazdams sev laiku atpūtai.

Vispārējos vilcienos jaunās mašinas projekts gandrīz gatavs viņa galvā. Tas būtu spēcīgs turbourbis, kas spētu ieurbties zemē joti lielā dziļumā. Bet ne tikai tā vien ir šī urbja priekšrocība. Tas būs apgādāts ar speciālu radiolokacijas iekārtu, kas iemontēta urbja galviņā. Kopā ar stieni daudzus kilometrus dziļi zemē stiepsies vadi, kas savienos radiolokatoru ar virszemi. Tādējādi, atrodoties virszemē, uz ekrana varēs novērot pazemes pasaules ainu. Trīsdesmit līdz piecdesmit metru rādiusā no urbuma, spiežoties cauri zemes slānim, izplatīsies radiolokatora viļņi. Atstarojoties no ģeoloģiskiem slāņiem, tie atgriezīsies pie lokatora, un uz zemes virspusi pa vadiem skries elektriskie signāli, kas te pārvērtīsies uz ekrana redzamā attēlā …

Konstruktoru birojā, lielā, labi apgaismotā istabā, galvenais inženieris lēni apstaigā visus galdiņus. Pie dažiem viņš uz brīdi noliecas, uzmanīgi aplūkodams rasējumus. Reizēm viņš paņem rokā zīmuli un izdara kaut kādas atzīmes uz biezā, ar spraudītēm piespraustā papīra.

— Kur tad viņi sēž?… Aha! — viņš klusi saka, iedams uz trim galdiņiem, kas stāv mazliet nomaļus no pārējiem.

Viņš apsēžas pie viena no tiem un sāk aplūkot papīrus.

—  Ko! — zālē noskan viņa izbrīnās pilnais sauciens.— Kāpēc? Vai cita darba nav?

Uz papīra, kur iesākts rasējums, viņš redz dīvainu attēlu, kuram nav nekāda sakara ar techniku. Stūrī uzzīmēts nezkāds ērmīgs dzīvnieks. Apakšā, zem rasējuma, atkal tas pats dzīvnieks ar atņirgtiem zobiem.

Pie diviem blakus galdiņiem viņš atkal redz rasējumos tos pašus nesaprotamos dzīvnieku attēlus. It kā visi trīs būtu sarunājušies zīmēt vienu un to pašu. Galvenais inženieris kļūst traks aiz dusmām.

— Nekrietnība! — viņš murmina, iziedams no konstruktoru biroja. — Pretīgi!

*

drīz galvenais inženieris, kā jau Tētis bija gaidījis, patiešam ienāca partijas komitejas telpās.

Nekrietnība! — bija viņa pirmais vārds. — Ar spēlītēm mūsu ļaudis noņemas darba laikā!

—  Piever vispirms durvis, — mierīgi noteica Tētis, paceldamies pretī savam draugam. — Kas, tu saki, noņemas ar spēlītēm?

—  Saproti, man trūkst cilvēku! — turpināja galvenais inženieris, staigādams pa istabu. — Lūk, šie trīs, kas nesen .ieradās praksē… es uz tiem cerēju. Bet viņi darba laikā uz rasējumiem zīmē nezkādus begemotus.

—  Begemotus? — Tētis brīnījās.

—  Jā, begemotus… Uz zooloģisko dārzu viņus vajadzēja nosūtīt, nevis pie mums.

—  Un vai labi uzzīmēti? — smaidot turpināja Tētis.

Gevorkjans uz brīdi apstājās, vērīgi paskatījās uz Tēti, paraustīja plecus un atkal sāka staigāt pa istabu.

Viņš sāka izklāstīt Tētim visas grūtības, ar kādām jau sastapies un laikam sastapsies arī turpmāk, realizējot jauno projektu. Grūtību bija tik daudz, ka par tām varētu ilgi runāt. Bet negaidot pie durvīm pieklauvēja, un uz sliekšņa parādījās dežurējošais sargs.

—  Biedri galveno inženieri, — viņš teica, pašķielēdams uz Tēti, — te pa logu redzams, ka kustas skelets… Sestajā laboratorijā …

—  Ko? — Gevorkjans brīnījās.

—  Strādā ārpus darba laika, — turpināja sargs, visā institūtā pazīstamais večuks Panfjoričs. — Sēž tumsā un noņemas ar šo pašu skeletu.

Gevorkjans izgāja no istabas nopakaļ sargam.

Viņš gāja pa garu un vāji apgaismotu gaiteni. Dobji skanēja atbalss, atkārtojot soļu švīkoņu un Panfjoriča sēkšanu. Beidzot pie viena no logiem Panfjoričs apstājās.

Apstājās arī Gevorkjans.

Iepretim bija redzama blakus korpusa tumšā siena. Ēkas lielajos kvadratveidīgajos logos šur tur atmirdzēja zvaigznes. Redzams, patlaban lēca mēness, jo blakus ēkas jumts jau vāji mirgoja sudrabotā, mazliet rožainā gaismā. Kādā no logiem lejā skaidri bija saskatāms zaļgans, fosforescējošs spīdums. Melnas, stipri palielinātas ēnas brīžiem pavīdēja logā un ātri izzuda.

Tomēr nevis par fosforescējošo spīdumu un nevis par ēnām brīnījās galvenais inženieris. Viņu pārsteidza kas cits. Dziļāk istabā bija redzams zaļš, spīdošs skelets.

Mugurkauls, ribu rinda un mazais galvaskauss nemitīgi kustējās. It īpaši mugurkauls locījās plašām, pulsējošām kustībām. Galvaskauss turpretim pēc vienādiem laika sprīžiem izdarīja vienmuļus pagriezienus. Gcvorkjanam likās, ka viņš pat redz to atņirdzam zobus.

— Velna būšana! Ejam turp! — viņš teica.

Gandrīz skriešus viņi noskrēja pa kāpnēm. Bet tuvējās ārdurvis izrādījās aizslēgtas. Vajadzēja atkal kāpt augšā, skriet pa gaiteni un vēlreiz kāpt lejā pa citām kāpnēm.

Tagad viņiem vēl vajadzēja šķērsot plašo institūta pagalmu, lai apietu korpusu, no kura tikko bija iznākuši. Nu jau arī klāt laboratorijas ieeja. Galvenais inženieris spēji parausta durvju rokturi. Bet durvis nepadodas: tās ir aizslēgtas!

Pēc dažām minūtēm, kad notikuma vietā ieradās institūta apsardzes priekšnieks ar slēdzenēm un Gevorkjanam beidzot izdevās iekļūt aizslēgtajā telpā, tā izrādījās tukša.

Otra nodala «TRĪS MUSKETIERI»

Agrā rītā pie galvenā inženiera pieņemamās istabas durvīm apstājās trīs cilvēki.

— Vai tu sāksi, Jermolaj? — viens no tiem vaicāja.

— Nē taču! Ideja pamatos ir tava, — atbildēja otrs parupjā basa balsī. — Kā tu domā, Goga? — viņš pēc brīža piebilda.

— Hm … hm … — Goga noteica, uzmanīgi aplūkodams griestus.

— Nu redzi, Sašiņ! — Jcrmolajs līksmi nodūca. — Goga man piekrīt. Vajadzēs sākt tev.

Tad visi trīs cits aiz cita iegāja pieņemamā istabā un, cenzdamies netrokšņot, sasēdās uz dīvana.

«Pēc auguma nosēdušies,» uz viņiem paskatījies, nodomāja institūta apsardzes priekšnieks, kas gaidīja savu kārtu.

Patiešām, visgarākais no draugiem, Aleksandrs Koreļins, jauneklis ar zilām, sapņainām acīm, sēdēja malā. Vidū sēdēja Jermolajs Bogdichanovs, platiem pleciem un drukns, ar mazliet nebēdīgu un blēdīgu seju. Augumā vismazākais bija Goga Šere- metjevs, ļoti nopietns un koncentrējies jaunietis. Pat šobrīd, aplūkodams vienīgi griestus, viņš darīja to neparasti uzmanīgi un dziļdomīgi.

Visi trīs bija mašinbūves institūta studenti, nesen ieradušies šeit praksē.

— Nu, kā jums patīk pie mums strādāt? — sekretāre studentiem vaicāja.

— Nekas, paldies, — Koreļins atbildēja. — Esam ļoti apmierināti. Vienīgi …

Koreļins saminstījās, jo no kabineta atskanēja galvenā inženiera balss. Gevorkjans acīm redzot ar kādu strīdējās un runāja tik skaļi, tādā tonī, ka praktikantiem šķita, it kā kabineta īpašnieks būtu ar kaut ko nemierā.

Studenti satraukti saskatījās. Bet sekretāre sēdēja gluži mierīgi, nepievērsdama uzmanību izsaucieniem.

— Desmit kilometru? Ko?… Blēņas… — 110 kabineta skanēja institūta vadītāja spalgā balss. — Atgr-r-r-r-iezīsies! … Ko? . .. Atgr-r-r-r-iezīs'ies! …

—  Sakiet, lūdzu … — piesardzīgi ievaicājās Koreļins, uzrunādams sekretāri, — sakiet… vai galvenais inženieris šodien nav labā omā!

Sekretāres sejā iegula barga izteiksme, kas reizē pauda neizpratni un vieglu nevērību pret jaunajiem apmeklētājiem.

— Kāpēc nav labā omā? — viņa mierīgi teica. — Gluži otrādi! Vai nedzirdat, cik viņš mundri sarunājas!

— Dzirdu, — Koreļins atzinās. — Tomēr . ..

Bet tobrīd kabineta durvis plaši atvērās un uz sliekšņa iznāca meitene zilā darba virsvalkā. Studentiem par brīnumu meitene laipni smaidīja.

— Lūk, — viņa lepni teica, sniegdama sekretārei nezkādu papīrīti, — Arams Grigorjevičs lūdza nodot jums, lai jūs uzrakstītu pavēli. Te ir pateicība elektroizlūkošanas laboratorijai un personīgi man.

— Hm … — Bogdichanovs klusi nočukstēja, pavērsies pret Korei inu.

Nākošais galvenā inženiera kabinetā, ar zābakiem smagi klaudzinādams, iegāja institūta apsardzes priekšnieks. Masivās, ar melnu vaska drānu apšūtās durvis ar troksni aizcirtās aiz viņa.

Drīz draugi pamanīja, ka sekretāre sāk izrādīt acīm redzamu nemieru. Viņa. sāka vērīgi ieklausīties tikko dzirdamajās skaņās, kas nāca no kabineta. Viņas seja kļuva ļoti nopietna. Beidzot viņa piecēlās no sava galdiņa un klusītiņām, gandrīz uz pirkstgaliem. piegāja pie melnajām durvīm.

Lai kā trīs draugi centās nojaust iemeslu, kas satraucis sekretāri, tomēr nevarēja uzminēt. Kabinetā bija dzirdama klusa un gluži neskaidra saruna.

— Tas ir nejauki … — sekretāre teica, sēzdamās pie sava galda. — Ārsti Aramam Grigorjevičam aizliedz pārlieku uztraukties, bet šonedēļ tas jau trešais gadījums, kad viņš zaudē savaldīšanos … Ias tur noticis?

—  Piedodiet… Es jūs nesaprotu … — Koreļins kautri ieteicās. — Kā jūs zināt, ka galvenais inženieris stipri uztraukts?

Sekretāre atkal apveltīja studentus ar skatienu, kurā izpaudās neizpratne. Viņa vēlreiz uzmanīgi ieklausījās sarunā, kas nāca no kabineta, brītiņu pagaidīja un tikai tad atbildēja:

— Jūs nepavisam nepazīstat Aramu Grigorjeviču. Vai tad nav dzirdams, ka viņš klusē? Normālā stāvoklī viņš runā skaļi, kliedz. Bet kas tas? Paklausieties tikai! Cik tālu noveduši cilvēku!

Izjūtot dziļu cieņu pret šādu neparastu sekretāres paskaidrojumu, studenti klusēja. Tikai tagad viņi pievērsa uzmanību tam, ka no kabineta bija dzirdama vienīgi institūta apsardzes priekšnieka balss. Priekšnieks acīm redzot par kaut ko taisnojās. Galvenā inženiera balss nebija dzirdama nemaz.

Pēkšņi kaut kāda dīvaina elšana pārtrauca iestājušos klusumu. Tas bija Bogdichanovs, kas, sēdēdams vidū starp biedriem, sāka grozīties un nez kādēļ steigā ķerstīt savas žaketes sānu kabatu.

— Tad ta nelabais!… Lien ārā… Nu, ko tu darīsi! — varēja dzirdēt viņu apslāpētā balsī murminām.

—  Turi viņu, Jermolaj, — Koreļins klusi čukstēja.

—  Kas tur noticis? — sekretāre painteresējās.

—  Nē jau… nekas… — Koreļins apjucis noteica. — Tas tikai tāpat. .. Bogdichanovam laikam tāds paradums. Nepievērsiet uzmanību, viņam tas tā gadās . ..

Sekretāre ar aizdomām paskatījās uz Bogdicbanovu, kas nu jau sēdēja gluži brīvi, un paraustīja plecus. Viņa atcerējās frāzi «turi viņu», un galvā tai pazibēja baiga doma, ka Bogdichanovam laikam uznāk lēkmes.

—  Vai jums bieži tā gadās? — nu jau ar šausmām skatīdamās uz Bogdicbanovu, viņa vaicāja.

— Vakar bija, — skumīgi nodūca Bogdichanovs. — Tagad arī, iebāzu roku kabatā . . . Aizmirstas jau .. . Bet šis kā ķer!

—  Kas ķer? — izbijusies jautāja sekretāre, pieceldamās no savas vietas. — Es jūs nesaprotu …

Bet atbilde nesekoja. Kabineta durvis atvērās, un pieņemamajā istabā ienāca institūta apsardzes priekšnieks. Labu brīdi viņš raudzījās uz kādu nenosakāmu punktu, it kā pūlēdamies kaut ko atcerēties, uzmeta studentiem tādu kā aizdomu pilnu skatienu un gausiem soļiem devās uz izejas pusi.

—  Iešu meklēt vainīgos, — viņš iedams klusi izmeta.

Ar ozolkoka imitāciju apdarinātajā galvenā inženiera kabinetā studenti iegāja tādā pašā kārtībā kā pieņemamajā istabā — cits aiz cita. Pa priekšu gāja garais un slaidais Aleksandrs Koreļins, augstu pacēlis galvu. Aiz viņa, mazliet līgodamies.

gāja Jermolajs Bogdichanovs. Goga Šeremetjevs kustējās lēni, skatīdamies gndā.

Sēdieties! Kas jums tāds steidzams sakāms? Es klausos,— ātri izrunaja galvenais inženieris, pieceldamies no galda un spiezdams visiem pēc kārtas roku.

Jus nevarat iedomāties, Aram Grigorjevič, kādā neparastā liela mēs atnācām pie jums! — Koreļins teica, sēzdamies krēslā.

Ļoti interesanti. Es klausos, — mierīgi teica galvenais inženieris, atmezdamies pret krēsla muguru.

«Klusi runā — tātad nav labā omā,» pazibēja domās Koreļinam.

—  Jus, protams, zināt, kāda milzīga nozīme cilvēka dzīvē ir dabai, — Koreļins, stipri uzbudinādamies, turpināja. — Nē… piedodiet, nevis cilvēka dzīvē, tāpēc ka cilvēks ir daļa no dabas, bet zinātnē un technikā . .. Nu jā, zinātnē un technikā! Es jums varu minēt tūkstošiem piemēru. Ņemiet putnus, kas lido bezgalīgajos gaisos… Ņemiet, beidzot, zivis, kas rotaļājas okeana dzelmē …

Koreļins sastomījās; viņš juta, ka aiz uztraukuma nerunā to, kas vajadzīgs, bet galvenais inženieris skatās uz viņu ne visai laipni.

—  Iedomāsimies, ka es ņemšu putnus un ņemšu zivis. Ko tālāk liksiet ar tiem darīt? — galvenais inženieris, izmantodams Koreļina pauzi, iesprauda starpā.

—  Anatomēt, — Goga Šeremetjevs piemetināja dobjā balsī, kas nepieļāva iebildumus.

Galvenais inženieris ieplēta acis un pagriezās pret Gogu.

—  Viņš jums savu domu neizteica pietiekami skaidri, — Koreļins sāka uztraukties. — Kaut gan Leonardo da Vinči arī anatomēja baložus . ..

—  Tu nerunā, ko vajag, Saša, — iejaucās Bogdichanovs.

—  Izskaidro vienkāršāk … Baložiem te nav nozīmes, Aram Grigorjevič. Mēs domājam par kādu citu dzīvnieku, kas, tā sakot, ir daudz tuvāks mūsu interesēm .. .

—  Ko? — galvenais inženieris vaicāja, pieceldamies no galda.

—  Jūs te ieradāties muļķot mani ar savām mīklām? Jūs domājat, ka es neesmu redzējis begemotus, kas sazīmēti jūsu rasējumos? Kas tas par balaganu?

—  Bet tie jau nav begemoti, Aram Grigorjevič! Apgalvoju jums, ka tie nav begemoti! — Koreļins uztraucās. — Tūlīt jūs uzzināsiet… Jermolaj, es tevi lūdzu …

Galvenais inženieris redzēja, ka Bogdichanovs sāk steidzīgi taustīt savas žaketes sānu kabatu. Tad viņš pārsteigts iesaucās un nez kādēļ aši iegrūda roku bikšu kabatā.

—  Paskaidrojiet taču cilvēku valodā, kas noticis! — galvenais inženieris teica.

— Aram Grigorjevič! — Koreļins turpināja, arvien vēl mulsdams. — Zemes dziļu pētījumus var taču izdarīt ar dzīvnieku palīdzību … tas ir, piedodiet, ar tiem līdzīgu .. .

Koreļins nedabūja pabeigt savu frāzi, jo durvis pēkšņi ar troksni atvērās un istabā žigli ienāca pusmūža cilvēks ar portfeli.

— Aram! Vai negaidīji? — viņš sauca jau no sliekšņa.

Tas bija inženieris no centra, kas negaidot ieradās institūtā kārtot steidzamu jautājumu.

Tūdaļ aiz viņa kabinetā ienāca Tētis.

— Beigsim, biedri! — ātri noteica galvenais inženieris, pavērsies pret studentiem. — Patlaban man nav vaļas ar jums noņemties. Citu reizi nāciet ar skaidru formulējumu, ko gribat … Nekā nesaprotu! — galvenais inženieris jautri noteica, kad durvis aiz studentiem aizcirtās. — Nevaru teikt, ka tie būtu pārāk kautrīgi puiši, bet, lūk, veselas desmit minūtes nevarēja ar jēgu paskaidrot, kāpēc nākuši.

— Tu laikam viņus sarāji, — par begemotiem? — smaidot piebilda Tētis. — Tad nu viņi pārbijās.

—  Pie viena, vai zini, kā viņi izskaidro begemotu parādīšanos rasējumos? — galvenais inženieris turpināja. — Viņi atnāca ar piedāvājumu ģeoloģiskai izlūkošanai izmantot nezkādus dzīvniekus. Vēlāk vajadzēs to noskaidrot.

—  Dzīvniekus ģeoloģiskai izlūkošanai? — viesis brīnījās.

—  Tagad, kad mūsu rīcībā ir tik daudz lielisku aparatu! Piedodiet, bet man neviļus nāk prātā barons Mincbhauzens. Tas kādreiz ieteica lidot ar zosīm . ..

—  Vispār pie mums institūtā pēdējā laikā notiek dīvainas parādības, — turpināja galvenais inženieris, pagriezies pret viesi.

—  Vai vari iedomāties: pagājušo nakti, piemēram, es paša acīm redzēju kustīgu skeletu. Nu? Kā tev tas patīk?

—  Kādu skeletu? Par ko tu runā? … viesis kļuva nemierīgs.

—  Es atbraucu šurp parunāt par nopietniem jautājumiem … Pie velna, Aram, es domāju, tev tuvākā laikā nepieciešams atvaļinājums.

—  Labi, labi, — Gevorkjans smaidot atbildēja. — Pašlaik man atvaļinājums nav vajadzīgs. Bet nedomā, ka skelets man rēgojās. Tu taču nezini, par kādu skeletu es runāju. Es arī pats lāgā nezinu, kas tas bija. Patlaban apsardzes priekšnieks noskaidro šo lietu.

Drīz kabinetā iestājās normālā darba atmosfēra. Galvenais inženieris, staigājot pa istabu un spēcīgi žestikulējot, uzsāka karstas debates ar atbraucēju.

— Caurules? Jā, tās jums jāatsūta ar lidmašinu… Kā gan citādi! Spried pats … Ko! .. . — bija dzirdama viņa skaļā balss.

liii/lem galvenā inženiera balss noklusa un to nomainīja paskaļa, bet rāma un prātīga Tēta valoda. No centra atbraukušais runaja klusi.

Mums trūkst cilvēku! — galvenais inženieris uzbudinājās.

Patlaban tiks mobilizēti visi… Cilvēki! Saprotiet, cilvēki mums vajadzīgi! Cilvēku par maz … Lūk, piemēram, šie trīs .. . Iris musketieri, kā kāds tos pie mums nosaucis.. . Vai tad es uz viņiem varu paļauties? Ko jūs ieteicat man ar viņiem darīt?

-— Bet, pagaidi, Aram, ko tu pret viņiem pirms laika uzsāc ciņu! — Tētis aizstāvēja. — Puiši ir jauni. Redzams, aizrāvušies ar kādu jaunu ideju. Vajag noskaidrot. Rīt svētdiena, bet pirmdien, iespējams, es pats viņus ņemšu priekšā.

— Es taču teicu, ka vispār viņi nav slikti darbinieki, — galvenais inženieris turpināja. — Bet jāņem vērā, ka tieši viņi ir aizrāvušies ar kādu ideju. Vai tie ir murgi vai ne, to es nezinu. Tomēr tas neko nenozīmē, tagad jāveic mums uzdotais uzdevums.— Galvenais inženieris mitējās staigāt pa istabu, apsēdās savā vietā. — Urbi var lietot visparastāko. Lokacijas iekārtu uzmontēsim, griezējinstrumenta tuvumā. Jūs interesē darbības rādiuss? Lūdzu … Piecdesmit metru jau var garantēt. .. Bet tas vēl nav viss! Es domāju, ka sasniegsim septiņdesmit metru. Varat iedomāties! Sēžot šajā kabinetā, mēs uz ekrana redzēsim visu, kas notiek trīs četru kilometru dziļumā. Tagad taču mēs īstenībā esam akli… Mēs neredzam, kas notiek te, zem mums, pavisam tuvu …

Inženieris strauji pavicināja ar roku un ar rādītāja pirkstu parādīja uz leju, uz grīdu.

—  Patiešām, neredzam, — Tētis apstiprināja ar noslēpumainu pieskaņu balsī. — Bet paskatieties!… — Pie tam viņš norādīja uz lielo grīdsegu, kas bija izklāta istabas vidū.

Galvenais inženieris un viesis ar izbrīnu sāka aplūkot vietu, ko norādīja Tētis. Zem grīdsegas norisinājās kaut kas nesaprotams: tās vidū bija izcēlies neliels uzkalniņš; tas pārvietojās uz dažādām pusēm, visu laiku mainīdams virzienu.

—  Kas tas varētu būt? — vaicāja galvenais inženieris.

—  Es domāju — žurka, — noteikti paziņoja viesis.

— No kurienes tad manā kabinetā var būt žurka? — galvenais inženieris apvainojās. — Nē, tas taču vienkārši interesanti … Jāpaskatās.

To teikdams, viņš strauji piecēlās, piegāja pie grīdsegas un saka to ar kāju velt uz augšu.

Uz kailās grīdas parādījās mazs dzīvnieciņš spīdīgi melnā kažociņā.

Kurmis! — iesaucās Tētis. — īsts kurmis! Kā tad tas te .ieradies?

—  Velns viņu zina, ko tas nozīme! — galvenais inženieris draudīgi norūca, uzmanīgi ar kājas purngalu apgriežot neveiklo dzīvnieku uz muguras. — Kas tie par jokiem?… Kur to lai liek?

—  Tikai nemetiet ārā, — Tētis aizbildināja, tuvodamies kurmim. — Paga, paga .. . Paļauj man aptvert… Nu ja! Ļoti noderīgs dzīvnieks. Zināmos gadījumos, protams. Vai zini ko? Es ņemšu to līdzi. Bet pagaidām lai pastaigājas. Viņš ir nekaitīgs dzīvnieks, nekodīs .. .

Galvenais inženieris drīz nosēdās pie galda un, galvu rokās atspiedis, iegrima domās, turpinādams novērot kurmi, kas lodāja pa istabu.

— Aha … a! Saprotu … — viņš pēc brītiņa turpināja. — Pareizāk, sāku saprast. Rasējumos viņiem droši vien bija sazīmēti nevis begemoti, bet kurmji. Tā, tā .. . To viņi sev atnesuši līdzi. Tāpēc Bogdichanovs kaut ko ilgi meklēja sev pa kabatu! Nejauši izlaidis ārā laikam . . . To viņi atnesa mari parādīt. Tā, tā . . . Tāpēc viņi tik nesaprotami runāja! Tagad viss skaidrs. Mūsu cienījamie praktikanti gatavojas ieteikt ģeoloģisko izlūkošanu veikt ar dresētu kurmju palīdzību. Kā jums tas patīk?

—  Es taču teicu, ka jūsu praktikanti grib līdzināties Minchhauzenam! — nopriecājās viesis, kas līdz šim klusēdams bija noskatījies šo scēnu. — Un pie tam, — viņš turpināja, — eksistē nevis izdomāts, bet dzīvs piemērs. Jūs droši vien esat dzirdējuši, ka kāds fiziķis dresējis roņus, lai tie izsekotu ienaidnieka zemūdenēm. Viņam tikai nekas nav iznācis.

—  Iznākt jau neiznāca, — Tētis piemetināja, — bet, pateicoties šai iedomai, cik man zināms, šis fiziķis uzlabojis ierīces skaņu saklausīšanai zem ūdens — hidrofonus. Viņš kopējis roņa ausu gliemezi, zinādams, ka tas zem ūdens ļoti labi dzird.

—  Tie bija roņi, bet ne kurmji, — galvenais inženieris teica. — Pieņemsim, ka mēs piesienam kurmim kādu mērīšanas vai signālierīci. Nu, un kādā dziļumā spēj nolaisties kurmis? Piecus metrus? Desmit metrus, ne vairāk. Kam tas vajadzīgs! Patiesi! Nederīga ideja… Es ieteicu netērēt vairāk laika blēņām. Darīsim labāk ko prātīgāku.

Kabinetā atkal iestājās lietišķs noskaņojums.

—  Vari apstiprināt, ka teleurbi uzbūvēsim laikā. Tā arī saki! — galvenais inženieris dedzīgi runāja. — Bet caurules es tomēr prasu sūtīt ar lidmašinu, tūdaļ… Saprotams? Mobilizēsim visu! Apturēsim pagaidām visus eksperimentālos darbus, bet izgatavosim laikā… Tikai cilvēki. Kāpēc nesūtāt papildinājumu?

Tālāk sarunas ievirzījās par naftu.

Pēc aptuvenas ģeoloģiskas prognozes tajā apvidū, kur atradās institūts, pie vienas no Kaukāzā priekškalnēm bija

iespējamas naftas atradnes. Taču līdz šim laikam nafta vel nebija atrasta. Kaut gan institūta izstrādātās mašinas ar lieliem panakumiem pārbaudīja praksē tuvējās Kaukāzā naftas atradnes, tomēr vadībai un visiem darbiniekiem gribējās pašiem redzēt mii vii pūļu rezultātus. Institūts konstruēja mašinas ne tikai naftas meklēšanai un ekspluatacijai. Mērķi bija daudz plašāki. Te projektēja mašinas arī rūdu atradņu sameklēšanai un ogļu un katija sālu uziešanai. Novietot zinātniski pētniecisku institulu lada vietā, kur reizē atrastos visdažādākās atradnes, bija neiedomājami un arī nevajadzīgi. Tomēr šajā gadījumā, ja atrastu naftu, savu mašinu pirmo praktisko pārbaudi institūta darbinieki varētu veikt paši.

— Teleurbis mums palīdzēs nokļūt līdz naftai, — Tētis teica. — Tā būs pirmā praktiskā pārbaude. Ja tikai…

Tētis nepaguva pabeigt teikumu, kad kabinetā ātri iesoļoja institūta apsardzes priekšnieks. Viņš piegāja pie galvenā inženiera un kaut ko pačukstēja tam ausī.

Galvenais inženieris sadrūma kā nakts.

—  Tas ir nekrietni… — viņš lēni noteica, skatīdamies kaut kur sāņus.

Treša nodaļa KURMIS

Kaut gan bija svētdiena, trīs draugi pamodās agrāk nekā parasti.

—  Pietiek gulšņāt! Mostieties! — Bogdichanovs ieaurojās, strauji izlēkdams no gultas.

Viņš pielēca pie gultas, kurā gulēja Koreļins, un sāka viņu purināt. Tāds pats liktenis uzbruka arī Gogam Šeremetjevam, kas vieglītēm krāca.

Istabā, ko labi apgaismoja gaiša pavasara saule, atskanēja no salda miega iztraucētu cilvēku ņurdēšana un nopūtas. Tad, vaļā veroties, nočīkstēja logs, un pa to ieplūda daudzbalsīgs ielas troksnis.

—  Tu tomēr esi briesmīgs tūļa, Saša, — noteica Bogdichanovs, vilkdams kājās bikses. — Zivis dzelmē .. . Putni gaisos … Leonardo da Vinči … — viņš turpināja, atdarinot Koreļina dziedošo balsi. — Vajadzēja runāt vienkārši! Tā un tā, zemes dziļumu pētīšanai mēs piedāvājam .. .

—  Tu jau arī esi labs, — Koreļins atcirta, miegaini staipīdamies. — Galveno inženieri esi apvainojis. Kurmi esi palaidis. Kā tu domā, Goga, kurš no mums vairāk vainīgs?

—  hm … hm … — Goga atbildēja, pa paradumam vērīgi skatīdamies griestos. — Abi …

— Vai tiešām… — Koreļins turpināja, izdarīdams ģimnas- tisku kustību, — vai tiešām man nevajadzēja sākt ar dabas un technikas izskaidrošanu kā kaut ko harmoniski veselu, vai nevajadzēja galvenajam inženierim likt nojaust mūsu priekšlikuma augsto likumsakarību … Tas bija mans nodoms, — viņš nobeidza, pietupdamies un izelpodams.

—  Es gan būtu sācis citādi, — Bogdichanovs nerimās. — Es būtu teicis: «Te jums, biedri galvenais inženieri, kurmis. Neizskatīgs dzīvnieks. Un tomēr pievērsiet uzmanību viņa muļķīgajai tieksmei dzīvot zem zemes. Kas no tā izriet? …»

— Tev pašam ir «muļķīga tieksme»… Kas tad tā runā! — Koreļins atcirta, «izliekot uz priekšu» labo kāju. — Tev trūkst ne tikai mākslinieciskas iztēles, bet tu neproti arī pareizi izteikt savas domas . ..

Vārdu «mākslinieciskas» Koreļins izrunāja ar īpašu uzsvaru.

Pēc pirmā acu uzmetiena bija grūti izskaidrot, kas šos trīs studentus saistīja. Raksturi viņiem bija ļoti dažādi. Aleksandrs Koreļins, jūsmīgi, romantiski noskaņots jauneklis, mīlēja dabu un dievināja dzeju. Tiesa, tas gan netraucēja viņu pieķerties arī zinātnei un technikai. Bet techniku viņš arī mīlēja kaut kā pa savai gaumei, arī romantiski. Viņš varēja priecāties par mašinu vai sarežģītu konstrukciju, priecāties par matematisku atrisinājumu kā par cilvēka domas daiļu izpaudumu. Jā — pat pēc izskata nejaukā mašina viņš saredzēja mākslu.

Bogdichanovs bija kaislīgs technikas pielūdzējs bez jebkāda priekšstata, ka tā būtu māksla. Viņam patika tikai tāda mašina, kas labi strādāja. Matematisks atrisinājums viņam patika tikai tādā gadījumā, ja tas palīdzēja uzlabot kādus mechanismus. Viņa mīļākā nodarbošanās bija kaut ko pašam būvēt. Par dzejoļiem un dabu viņš nemaz neinteresējās.

Pilnīgs pretstats abiem bija Goga Šeremetjevs. Vairāk par visu pasaulē viņš mīlēja matematiku. Par Gogu mēdza teikt, ka mašinas un visu techniku viņš uzlūkojot galvenokārt kā kādu ieganstu formulu konstruēšanai. Goga bija ļoti nerunīgs cilvēks. Bet vajadzēja viņu redzēt, kad sarunā tika skarta matematika: viņš pārvērtās un, pārejot uz formulu valodu, kļuva daiļrunīgs.

Grūti pateikt, kā šo triju pēc rakstura tik dažādo jauniešu starpā nodibinājās draudzība, kas bija sākusies jau pirmajā kursā. Skaidrs bija tikai viens: katrs 110 tiem saskatīja otrā kādu īpatnību, kuras tam pašam trūka. Koreļina plašais vēriens, Bogichanova prakticisms un Gogas matemātiskās spējas, kopā apvienotas, bija varens spēks. Drīz tam radās pielietojums.

Viss bija sācies ar to, ka trīs draugi uz lauka blakus insti-

tutam sastapa skolnieku bariņu no vietējās arodskolas. Zeni trokšņaini nesa kaut kādu tuvumā noķertu dzīvnieku.

—  Ko jūs tur stiepjat? — Koreļins painteresējās.

—  Kurmi, — atbildēja mazais arodskolnieks Petja, kas turēja dzīvnieku rokās.

— Tad ta draņķis! — Bogdichanovs piezīmēja, aplūkodams zvēriņu.

—  Pagaidiet! — iesaucās Koreļins. — Biedri! Biedri! Bet tā taču ir ideja! Paskatieties uz šo putnu gaisā,— viņš turpināja, rādīdams uz debesīm. — Ko tas jums atgādina? Ko?

—  Vanagu! — stingri teica Bogdichanovs.

—  Nē taču, Kola, ne to! Visbrīnišķīgākā ideja! . . . Lieliska ideja! . . . Nu paklausieties tikai!

Koreļins sāka runāt, stipri plātīdamies ar rokām, augstu pacēlis galvu, vēja plandītiem matiem.

No malas raugoties, varēja likties, ka viņš deklamē.

Tad visi trīs metās pakaļ arodskolniekiem.

Zēni kurmi atdeva vilcinādamies. Tikai pārliecinājušies, ka kurmim netaisās novilkt ādu, viņi atdeva to studentiem.

Vakar draugiem uzbruka divkārša neveiksme. Vispirms notika kļūmīgā pirmā izskaidrošanās ar galveno inženieri. Tad pazuda kurmis, kas bija palicis galvenā inženiera kabinetā.

— Jāsadabū cits, — ieteica Koreļins.

—  Varbūt iztiksim, Saša? Galvenajam inženierim var tāpat visu izskaidrot, — ne gluži pārliecināti ieminējas Bogdichanovs.

—  Nē, nē, ko tu! — Koreļins sašuta. — Vai tā var!

Goga ar galvas mājienu un nenoteiktu nīkšanu atbalstīja Koreiinu.

Tūlīt pēc brokastīm, pirms došanās uz lauku, draugi nolēma aiziet pēc arodskolnieka Petjas, 110 kura rokām viņi bija saņēmuši kurmi. Zēns, interesēdamies par kurmja likteni, vairākas reizes bija iegriezies pie studentiem.

Drīz draugus varēja redzēt kādā no institūta mazā ciemata ieliņām, ko apspīdēja gaiša pavasara saule.

—  Mums jāsatiek Petja, — Koreļins teica, kad pēc īsas klauvēšanas atvērās mazā vienstāva namiņa durvis.

— Varbūt ienāksiet? Lūdzu, — sarosījās saimnieks, laizdams viesus pa priekšu.

Tas bija mums jau pazīstamais večuks Panfjoričs, Petjas. vectētiņš.

—  Aizbēga no mums tavs kurmis, Petja! — Koreļins teica- ,, ieraudzīdams zēnu, kas pie galda kārtīgi brokastoja. — Vai tu: nenoķertu mums citu?

— Piedodiet, — iejaucās Panfjoričs. — Kam jums kurmji? Es„ piemēram, esmu vecs mednieks, mani tas stipri interesē.

— Nekādi nevaram bez kurmjiem, — basa balsī noteica Bogdichanovs.— Gribam likt tiem kalpot zinātnei.

—  Paskat vien! — brīnījās Panfjoričs. — Tātad graizīsiet?

—  Kādēļ graizīt! — Bogdichanovs turpināja. — Agrāk, protams, pētījot dzīvnieka organismu, vajadzēja to graizīt. Tagad zinātnes rīcībā ir citi, daudz pilnīgāki līdzekļi.

— Ak tad tā . . . — vārdus stiepdams, noteica Panfjoričs, knibinādams bārdiņu un mezdams neuzticības pilnus skatienus uz studentiem.

Petja, tēju neizdzēris, pietrūkās kājās un izdrāzās no istabas.

— Pasaukšu biedrus!—viņš skrienot izsaucās, nozuzdams aiz durvīm.

—  Tā . . . tā .. . — Panfjoričs turpināja, ar žestu uzaicinādams viesus sēsties. — Tagad jau prāto daudz, un, skaties vien, no tā patiešām nāk visiem labums. Dažreiz dara tādas lietas, ka nevar ne saprast, kam tās der. Nu, piemēram, aizvakar . . . Ejam tātad nakti ar galveno inženieri Gevorkjanu pa gaiteni. Liekas, ka būtu viss kārtībā. Bet, tikko uzmetu acis logam, — vai manu dieniņ, caur stiklu rēgojas skelets! . . . Varbūt esat dzirdējuši par šo joku? Es pirmais visu to atklāju … Un saku biedram Gcvorkjanam: «Skatieties, lūdzu! Patlaban,» es saku, «nav darba laiks. Šai laboratorijai šobrīd vajadzētu būt tukšai.» Bet biedrs Gevorkjans spiež man roku un saka: «Paldies tev, Panfjorič, ka;

pamanīji. To noklājās nekādiem skeletiem but. Ne jau tadcļ ta laboratorija .. . Nekrietnība!»

Ja Panfjoričs būtu bijis uzmanīgāks vērotājs, viņš droši vien but ii pamanījis, cik nemierīgi viesi noklausās viņa stāstu.

lai ko vēl teica galvenais inženieris? — uzmanīgi iejau- lajas Koreļins.

Ko nu teica! — Panfjoričs turpināja. — «Nepieļauju domu, ka tas būtu vienkārši huligānisms. Ejam, Panfjorič,» viņš saka, «janoskaidro!» Piegājām tātad pie laboratorijas, kurā tas viss notiek, bet tā jau aizslēgta .. .

Durvis atvērās, un istabā ienāca vairāki arodskolnieki aizelsušies un smaidot. Viņi bija atstiepuši līdzi lāpstas un kaut ko līdzīgu zvejas rīkiem.

—  Zēni! — Koreļins viņus uzrunāja. — Mums zinātniskiem eksperimentiem atkal vajadzīgs kurmis. Vai esat ar mieru vēlreiz noķert šo dzīvnieku?

—  Esam! — arodskolnieki vienā balsī atbildēja.

—  Bet ko ar viņu darīsiet? Vai nepaskaidrosiet? Citādi nav interesanti palīdzēt, — atskanēja sīka balstiņa.

—  Tas, zēni, ir noslēpums, — Bogdichanovs cienīgi atbildēja.

—  Uzskatiet, aptuveni runājot, ka mēs gribam to pielāgot apakšzemes bagātību izlūkošanai.

—  Bet vai vēlāk parādīsiet? — jautāja cita balss.

—   Katrā ziņā, zēni! — Koreļins apgalvoja. — Ejam! Dodamies uzbrukumā!

Tukša lauka gabals, kur, pēc zēnu iegalvojuma, vienmēr varot noķert kurmi, atradās netālu no ciemata. Studenti un zēnu bariņš, nogriezušies no asfaltētās šosejas, ātri sasniedza to.

Šajā samērā īsajā ceļā arodskolnieki jau paguva pa īstam iedraudzēties ar saviem ceļa biedriem. Viņiem ļoti iepatikās Koreļins, kas ejot tiem kavēja laiku, stāstīdams par zinātni un deklamēdams. Viņi iemīlēja arī Bogdicbanovu, kas visu laiku dzina jokus. Vienīgi Goga Šeremetjevs ar savu nerunību atbaidīja zēnus. Viņš gan centās uzjautrināt tos tādējādi, ka uzaicināja izrēķināt nelielu algebrisku uzdevumu, bet šie pūliņi nesekmējās. Uzdevums izrādījās pārāk sarežģīts.

Pirmais kurmja alu pamanīja Petja.

—  Tiešām, kurmis! — viņš sauca.

Visi apstājās pie nelielas alas smiltīs, pie kuras atradās maza kaudzīte izžuvušas zemes.

—  Liekas, nav tālu aizgājis, — kāds no zēniem ieminējās,

—  maz zemes izvācis ārpusē.

—  Esi gan tu dīvains! — Petja uztraucās. — Tūliņ redzams, ka neko nesaproti. Ārpusē smilšu vienmēr paliek vienāds daudzums, kaut vai viņš būtu aizgājis tūkstoš metru tālu.

Bet kur viņš liek smiltis? — zēns nerimās. — Vai tad ēd?

Petja nodūra galvu un pagriezās pret Koreļinu, it kā meklējot pie tā atbalstu.

—  Neķīvēj ieties, zēni! Tūlīt es jums visu izskaidrošu,— Koreļins jautri teica, pietupdamies alas priekša. — Ka jums no dabaszinātnēm zināms . ..

—  Nu, kāpēc tu tūlīt sāc ar «dabaszinātnēm»! — Bogdichanovs viņu pārtrauca. —Vienmēr tu tā. Arī pie galvenā inženiera tādēļ kritām kaunā. Runā vienkāršāk! Kurmis izspiež zemi, un cauri! Vai saprotat, puikas? Sākumā grauž to ar zobiem, uzirdina, sasmalcina pulverī un tad ar ķetnām atspiež uz abām pusēm. Tāpat kā kad nūju iebāž miklā zemē. Arī taču būs caurums. Bet virspusē kurmim zemi nav ko mest, ja nu vēl sākumā mazliet, kad uzsāk strādāt.

—  Kurmis ap savu alu palielina zemes blīvuma koeficientu, — Goga sacīja arodskolniekiem.

Zēni sāka rakt, šķindinādami lāpstas un jautri čalodami. Tūlīt arī pie citām, blakus ejām nolika sargus gadījumam, ja dzīvnieks parādītos tur.

—  Tēvoc! Bet kā tad jūs kurmjus pielāgosiet izlūkošanai? — viens no skolniekiem vaicāja Korcļinam.

—  Vēlāk, zēni, uzzināsiet, — tas smaidot atbildēja. —Paklausieties, es jums labāk pastāstīšu par kurmju dzīvi. Varbūt jūs jau paši uzminēsiet.

Koreļins apsēdās uz augsta ciņa un sāka runāt skaļi, lai visi varētu dzirdēt:

—  Vai jūs interesē, no kā kurmis pārtiek? Lūdzu, es jums izstāstīšu. Galvenokārt — no lietus tārpiem. Kā viņš apakš zemes redz, kur atrodas tārpi? Viņam tie nemaz nav jāredz. Viņš tos saož. Viņam ir ļoti smalka oža! Iedomājieties tikai: vairākus metrus apakš zemes viņš jūt tārpu smaku! Un tad viņš sāk taisīt savu pazemes eju. Vispār darbs viņam ļoti smags. Cik daudz pūļu jāpatērē, lai kustētos apakš zemes! Varu jums pateikt, ka kurmim diennaktī jāapēd tik daudz tārpu, cik pats sver. . . Lai sadabūtu sev barību, viņam dažkārt jātaisa ejas līdz simt metru tālu no sava pazemes mājokļa.

—  Bet es zinu, kā jūs pielāgosiet kurmi izlūkošanai! — Koreļinu pārtrauca viens no zēniem. — Tā, kā suņi karā meklē mīnas pēc smakas. Ja jūs sakāt, ka kurmim ļoti labi attīstīta oža, tad tas tā .būs.

—  Nejaucies pa vidu! Vēlāk varēsi minēt, — atbildēja Koreļins. — Klausies tālāk! Vai tu zini, kā kurmji kaujas?

—  Skrāpējas ar ķetnām, — pārliecināti piezīmēja tas pats zēns.

—  Skrāpējas gan un pat kož viens otram, bet kur tas viss notiek? — Koreļins turpināja. — Nu, iedomājieties tikai, apakš zemes! Iedomāsimies, ka divi kurmji nodomājuši izkauties. Un mi abi sāk apakš zemes izgrauzt apaļu telpu, tā sakot, ringu. Kad nobeidz darbu, mazliet atpūšas un sāk kauties! Nu! Ko jūs sakat?

Vai domājat, ka kurmis ziemu guļ tāpat kā daži eili dzīvnieki? Nekā tamlīdzīga — neguļ! Medī tārpus, kas dziļi ierakušies zemē. Tiesa, medīt viņam jau ir grūtāk. Bet kurmis ir viltīgs. Viņš sev drošības pēc, teiksim, ja būs maz tārpu, ierīkos konservu fabriku. Vasarā noķertos tārpus, kas paliek pāri, viņš ar ķepām saspaida apaļās lodītēs un glabā visu ziemu… Kā redzat, zēni, kurmim gandrīz visa dzīve paiet apakš zemes.

Saule jau bija pakāpusies augstu, un gaiss kļuva tveicīgs. Vairāki zēni nometa drēbes un palika vienās peldbiksītēs. Viņu piemēram sekoja arī Koreļins.

Tomēr, kaut gan jau trešo reizi zēni ķērās pie rakšanas, kurmi neizdevās uziet. Ar sausu zāli izklātās kurmja pazemes mītnes izrādījās tukšas. Vai nu viņš bija paguvis ieiet kādā no savām neskaitāmajām apakšzemes ejām, kas bija līkloču sabūvētas visapkārt, vai arī bērniem trāpījās tukši mājokļi. Beidzot viņiem acīm redzami apnika šī nodarbošanās un viņi pagura.

Studenti ķērās paši pie rakšanas, bet arī tiem nesekmējās.

Noguruši un neapmierināti draugi ap pusdienas laiku devās mājup. Arī zēni bija nemierā. Viņi patiešām bija gribējuši palīdzēt, kaut gan īsti nesaprata, kādēļ kurmis vajadzīgs.

Vakarā, kad jau bija laiks iedegt uguni, studenti sēdēja savā istabā un apspriedās.

— Neizdevīgā laikā mēs nākam ar savu priekšlikumu, — teica Bogdichanovs, atlaidies gultā.

—  Jā, tā ir, — Koreļins piekrita. —Patlaban institūts pieliks visus spēkus, lai steidzoši veiktu televīzijas urbju konstrukciju. Ek, sasodīts … vai tiešām vajadzēs nogaidīt?

Kad satumsa pavisam, pie durvīm pieklauvēja. Bija atnācis Petja ar biedriem.

Viņi pastāstīja, ka nav sekmējusies arī vēlreizēja kurmja meklēšana.

Drīz atkal kāds pieklauvēja, šoreiz stipri un droši.

—  Vai jūs te vistiņās ejat? — vaicāja kāda zema balss. — Ehē, te taču, izrādās, vesela sanāksme!

, Visi pēc balss pazina Tēti.

Viņš nebija viens. Reizē ar viņu istabā ienāca vēl kāds.

—  Varat nedegt uguni, ja nu jums patīk sēdēt tumsā, — Tētis turpināja. — Tā ir pat omulīgāk… Nu, biedri izgudrotāji un dabas pētnieki, — viņš uzsāka, ērtāk ierīkodamies krēslā, ko bija pasniedzis Koreļins, — kā jums veicas? Vai daudz kurmju saķērāt?

—  Šodien nevienu nenoķērām, — sērīgi teica kāds no zēniem. — Grūti tos noķert… Nu, varbūt rīt, pēc mācībām…

— Jā-ā . . . — Tētis noteica. —Grūtības mēdz būt visur. Bez tām neviens darbs nav domājams . .. Bet cik kurmju jums vajadzīgs? Vai, pareizāk sakot, pastāstiet vispirms, ko esat nodomājuši ar tiem darīt!

—  Grigorij Timofejevič! — uztraukts ierunājās Koreļins. — Mēs jautājumu apskatām no dabaszinātņu viedokļa… Mūsu priekšlikums saistīts ar zooloģiju … un no iespēju viedokļa . ..

Viņš samulsa un aprāvās. Šis valodīgais jauneklis parasti apmulsa, kad bija jāsāk izšķirošais paskaidrojums.

—  Gluži skaidri jūs neizsakāties, bet kaut ko es jau saprotu,— Tētis teica. — Cik tad kurmju jums vajadzēs sākumam?

— Grigorij Timofejevič! — iejaucās Bogdichanovs. — Kad Koreļins runa ar priekšniecību, viņš ļoti uztraucas un nekā prātīgā nevar paskaidrot. Bet citādi viņš runā ļoti labi.

— Kas tad es jums par priekšniecību, biedri! — Tētis paklusu teica. —Uzskatiet mani arī par dabas un… visādu jaunu izdomu cienītāju. Ko jūs domājat darīt ar kurmjiem?

Koreļins pielēca kājās un sāka dedzīgi stāstīt. Šoreiz viņš runāja tekoši un sakarīgi. Runāja ļoti pārliecināti un viegli izklāstīja savas domas. Arodskolnieki klausījās viņā uzmanīgi. To nu viņi nebija gaidījuši. Nebija gaidījis arī Tētis. Te tika izklāstīta nevis naiva un nevarīga fantazija, bet pilnīgi nobriedusi techniska iespēja.

—  Kā tev tas patīk? — Tētis vaicāja savam biedram.

— Vareni! — tas teica. — Ko tad jūs agrāk klusējāt? Esat gan dīvaini cilvēki!

Pēc balss varēja pazīt institūta komjaunatnes sekretāru Semjonovu.

—  Būtu labi pie galvenā inženiera aiziet kopīgi! — Koreļins uzaicināja.

—  Pagaidiet, pagaidiet!… — Tētis teica. —Jūs sakāt, aiziet ar šo priekšlikumu pie galvenā inženiera …. Tā .. Vienu mirklīti …

Tētis padomāja un tad visiem negaidot noteikti pateica:

—  Neiznāks! Nekas neiznāks . . . Patlaban ar tādām lietām pie galvenā inženiera nevar iet. Jūs zināt, ka institūts pārslogots ar steidzamu uzdevumu. Tā .. . Bet arī šis darbs jāsāk nekavējoties. Tad nu padomājiet…

— Biedri Tēti, vai tad mūsu priekšlikumam nav nozīme vispārējā valsts mērogā?

— Vai tad es iebilstu? — rāmi teica Tētis.

Nočirkstēja sērkociņš, un Tētes seja atspīdēja drebošajā gaismā; viņš aizkūpināja pīpi.

—  Biedri Semjonov, — atkal bija dzirdama viņa balss, — kādi tev būtu priekšlikumi?

— Atļaujiet man pateikt, — klātesošos uzrunāju Petja, kns līdz šim klusi bija sēdējis stūrī.

—  Klāj vaļā! Interesanti! — Semjonovs teica.

Mēs te dzirdējām, ka sākumā jāizgatavo mazs modelis, ta sakot, pārbaudei… Nu tad mēs, arodskolas audzēkņi, uzņo mamies to izdarīt. Apsolāmies visas detaļas izgatavot precīzi.

— Nu, tas taču ir lieliski! — iesaucās Semjonovs. —Apbrīnojama iniciatīva! Komjaunieši nāks palīgā, ja netiksiet gala. Ko domājat, Grigorij Timofejevič?

—  Pareizi. To jau es gaidīju. Modelis taču patiešām jāuzbūvē mazs. Zēni noteikti tiks galā. Bet, kad parādīsies pirmie rezultāti, tad, es domāju, viss institūts pārslēgsies šajā darbā. Ap to laiku droši vien teleurbis būs jau pabeigts . .. Vai jums vajadzīgi palīgā konstruktori vai aprēķinātāji?

—  Aprēķinātājs? . .. Hm … bet es? — norūca Goga.

—  Viss sakrīt lieliski! — Tētis turpināja. —Man tikai būtu mazs lūgums. Kā jau teicu, galvenais inženieris šajā Metā nav jātraucē. Darīsim pagaidām visu klusībā . . . Tu, biedri Semjonov, vienojies par visu ar arodskolas priekšnieku . .. Vai dzirdat, zēni? Turiet mēli aiz zobiem! — Tētis nobeidza, pavērsdamies pret skolniekiem.

— Vēl Vasju pieaicināsim, — klusi sačukstējās zēni. — Viņam ir stiprs uzsitiens … Ja būs kas jākniedē, viņš tā zvels, ka saturies!

—  Vasju nevajag, — ieteicās kāda cita balss, — izpļāpās…

Pustumsā neviens nevarēja redzēt, ka Tētis atraisīja mazu

kulīti un kaut ko izņēma.

—  Kas te jums lodā gar kājām? — viņš pēkšņi nopietni vaicāja. — Vai žurkas? .. .

Tūdaļ uzdedza gaismu.

Izbrīnījušies studenti ieraudzīja savu kurmi, kas tekāja pa grīdu.

Ceturta nodaļa

VIESIS NO APAKŠZEMES

Institūtā spraigi kūsāja darbs. Galvenais inženieris, novājējis pēc bezmiega naktīm, joņoja no cecha uz cechu, sarunājās ar strādniekiem, visur paguva pats savām rokām aptaustīt ikvienu tikko topošu detaļu. Darbs, kam viņš bija nodevies ar visu sirdi, tuvojās beigām. Jau pēc dažām dienām bija paredzētas televi.zijas turbourbja pirmās pārbaudes.

Institūta kolektivs strādāja lieliski. «Trīs musketieri» darbojās ar tādu aizrautību, ka Gevorkjans sāka just pret viņiem cieņu.

Bet viņam nebija zināms, ka blakus institūta korpusiem, vietējā arodskolā, kūsāja cits, ne mazāk spraigs darbs. Astoņi skolnieki gatavoja mazu, pēc izskata neievērojamu, bet komplicētu mašinu.

Galvenais inženieris nezināja arī to, ka, tiklīdz beidzās darba diena konstruktoru birojā, «trīs musketieri» ieradās arodskolas darbnīcās. Kopā ar skolniekiem viņi strādāja, veidodami mazo mašinu.

Bieži darbnīcā varēja redzēt institūta komjaunatnes organizācijās sekretāru Semjonovu. Dažreiz skolniekiem palīgā ieradās jaunie komjaunieši — piedzīvojuši atslēdznieki un virpotāji. Viņi pārtaisīja tās detaļas, ko zēni nebija izgatavojuši pietiekami precizi, un apmācīja tos montāžās darbos.

Oficiāli šis darbs skolas nomenklatūrā bija ieskaitīts ar vārdu «Kaķis». Koreļins gribēja to nosaukt par «Kurmi», bet Semjonovs protestēja, jo tādējādi atklātos viss nodoms. Vārdu «Kurmis» vajadzēja pārtaisīt par «Kaķi».

Kad ziņkārīgie ļaudis vaicāja darbnīcu pārzinim, kas tas «kaķis» tāds ir un k ādam nolūkam to gatavo, viņš parasti atbildēja tā:

— Kas tad te nesaprotams! Ja reiz nosaukts par kaķi, tad skaidrs, ka tā ir jauna, uzlabota ierīce peļu ķeršanai. Vārdu sakot, peļu slazds . ..

Ziņkārīgie kratīja galvas un neticīgi smīnēja. Grūti bija iedomāties, ka gatavojamais modelis būtu domāts grauzēju iznīcināšanai.

Tiešām, vajadzēja tikai palūkoties uz mazo mašinu, lai tas kļūtu pilnīgi skaidrs. Apmēram pusmetru garo tērauda cilindru ietvēra spiralveida caurule. Cilindra priekšgalā, tajā daļā, kas nobeidzās ar konusveida sašaurinājumu, bija rindā pierīkoti asi griežņi, kas atgādināja kāda dzīvnieka zobus. Aiz cilindra atradās plāksnītes, līdzīgas zivs spurām. Mechanisma centralajā daļā bija novietots elektromotors. Elektroenerģijas pievadīšanai uz motora iekšieni bija nostiprināta spole ar vadiem. Daudzi redzēja, ka zēni pirms pievienošanas akumulatoram bieži vien izvilka no mašinas ļoti garu auklu.

Mazā mašina, ko gatavoja pēc rasējumiem, kurus bija izstrādājuši studenti, darba procesā tika bez gala pārtaisīta un pārlabota.

Jau kopš kāda laika, it īpaši svētdienās, studenti kopā ar zēniem sāka vest savu mašinu uz lauka. Parasti viņi atgriezās briesmīgi novārtījušies ar zemēm, bet līksmi un apmierināti.

Bija dienas, kad visiem neizprotamās mašinas būvētājiem uzbruka drūms noskaņojums. Tad viņu vidū neiztrūkstoši parādījās Tētis. Viņš uzmundrināja un mierināja jaunos «kaķa» būvētājus.

—  Pārāk nesteidzieties! — viņš tiem teica. — Nav vajadzīgs,. lai jūsu mašina katrā ziņā būtu gatava tieši uz to laiku, kad sāks izmēģināt televīzijas urbi. Nav nelaime, ja tā būs gatava ari vēlāk.

«Kaķa» būvētāji tomēr nebija vienis pratis ar Tēti. 'Viņi no zvērējās, lai lūst vai plīst, pabeigt mašinas būvi tieši uz televl zijas urbja pārbaudes sākumu. Šajā sakarā viņiem bija padoma savs plāns . ..

Beidzot pienāca institūtā ilgi gaidītā un svinīgā diena.

No paša rīta pārbaudes laukumā, kas atradās netālu no institūta, sākās rosīgs sagatavošanās darbs. Šeit uzstādīja izjaucamas metala konstrukcijas. Ērtā saliekamā v teltī montēja aparaturu.

Ap dienas vidu laukumā saplūda ļaudis.

Institūta darbinieki ieradās, ģērbušies svētku drēbēs. Vienīgi galvenais inženieris, kas šaudījās pa laukumu šurp turp, bija ģērbies kaut arī jaunā, taču krietni saņurcītā un ar rnašineļļu notrieptā uzvalkā. Pēc tā, kā viņš, dodams pavēles, skaļi kliedza,, varēja spriest, ka viņš ir lieliskā garastāvoklī.

Pie ieejas pārbaudes laukumā, kas bija nožogots ar augstu dēļu sētu, stāvēja sargs Panfjoričs un pārbaudīja caurlaides.

—  Šodien lieli svētki!—viņš teica Koreļinam, kas patlaban gāja garām. — Nu, kā jums tur, vai būs viss kārtībā?

—  Būs, vecotēv, viss būs kārtībā, — norūca Koreļins.

Viņš bija par kaut ko ļoti noraizējies.

Pēc tam Panfjoričs sev par izbrīnu ieraudzīja, ka Koreļins: netālu no sargbūdas par kaut ko sarunājas ar viņa mazdēlu Petju. Viņš redzēja arī, ka Petja drīz laidās skriet, ko kājas nes, un nozuda aiz tuvējā pakalna, kas bija biezi noaudzis ar sīku, zaļu krūmāju.

Panfjoričs izbrīnījās vēl vairāk, kad izdzirda, ka Tētis, pienācis pie sargbūdas, acīm redzot tikai tādēļ, lai sastaptu atgriezušos Koreļinu, klusi vaicāja:

— Vai par signālu norunājāt?

— Ja. Petja būs sakarnieks, — Koreļins vēl klusāk atbildēja,., lūkodamies apkārt.

Pēdējie sagatavošanās darbi gāja uz beigām.

Metala konstrukcija, kas bija novietota laukuma vidū un ar savām niķelētajām detaļām mirguļoja saulē, motoram strādājot un dobji dūcot, jau viegli drebēja. Beidzot pēc galven a inženiera- mājiena sāka rūkt turbourbis.

Garš tērauda cilindrs ātri grima dziļāk zemē. Līdzās radās ūdens lāma. Tas bija duļķains šķidrums, kas zem spiediena bija iekļuvis urbī, paveicis savu darbu — iedarbinājis turbinu mv tagad, saslapinot zemi, iznāca virspusē.

Taču vairums sanākušo neinteresējās par to, kā grimst zemē urbis. To visu viņi redzējuši daudzkart. Viena daļa darbinieku drūzmējas pie telts, apskauzdami tos, kas atrodas tās iekšienē. Tur atrodas televizijas ekrāns. Uz tā tūlīt paradisies neparasts attēls. Radiolokacijas ierīce, kas ietilpinātā lurbourbja kārba, jau sūta cauri zemei radioviļņus. Atstarodamies no zemes masiva, tie no jauna nokļūst radiolokatorā, un uz televizoru pa vadiem nāk elektriski signāli, kas nes pazemes pasaules attēlu.

No telts jau atskan līksmi saucieni:

— Māli! Redziet, kur māli… Un nu kaļķakmens! Tur, pa labi .. .

Sapulcējušies spiežas uz telts ieeju.

— Aram Grigorjevič, kā darbojas tālmērs? — kāds sauc, cenzdamies piekļūt tuvāk ieejai.

Visi saprot, ka tas ir konstruktors, kas veidojis tālmēru.

—  Veltīs lai jūs parauj, visus televizistus! — sauc kāda balss. — Nevarēja izgatavot tādu ekrānu, lai visiem būtu redzams . . .

—  Nu, pamēģiniet pats! — kāds atsaucas. — Nav taču tik vienkārši izgatavot liela izmēra ekrānu!

No telts cits pēc cita sāka nākt ārā darbinieki, lai atbrīvotu vietu tiem biedriem, kas vēl nebija redzējuši televizoru darbā.

Urbis jau bija iegrimis krietnā dziļumā, un mašinas rūkšana vairs nebija dzirdama.

Tikai ūdens klusi urdza, nākot no zemes pa izurbto caurumu un nesot sev līdzi uzirdinātā ieža daļiņas.

Galvenais inženieris sēdēja uz krēsla ekrana priekšā un nolūkojās tajā, šķiet, ar mazliet vienaldzīgu skatienu. Pēdējā laikā viņam bija nācies pārdzīvot pārāk lielu sasprindzinājumu. Par- baucle vilksies ilgi. Pa šo laiku televizijas urbis sasniegs milzīgu dziļumu — apmēram piecus kilometrus. Bet jau tagad bija skaidrs, ka tas darbojas labi, un nekādi sarežģījumi nebija gaidāmi. Galvenais inženieris gurdi atbildēja uz apsveikumiem un līdzstrādnieku rokas spiedieniem.

—  Saņemies, Aram, nu vairs daudz nekas nav atlicis, — klusi teica viņam Tētis. — Iziesim laukā.

Galvenā inženiera un Tēta parādīšanos visi līdzstrādnieki saņēma ar ovācijām. Viņi sadrūzmējās tiem apkārt acīm redzot ar nolūku tos izšūpot.

Tieši tajā mirklī vecais Panfjoričs iztālēm pamanīja kādu nekārtību. Visvairāk viņš sašuta par to, ka šajā nekārtībā piedalījās tieši viņa paša mazdēls.

Vairāki arodskolnieki bija pienākuši klāt pie sētas, kas iežogoja pārbaudes laukumu. Viņu vidū bija arī Petja. Viņš aizdomīgi lūkojās apkārt un, kā Panfjoričam likās, grasījās kāpt pāri sētai.

Saprazdams, ka viņa sauciens tikpat nesasniegs mērķi, Pati ījoričs, iznācis no savas sargbūdas, enerģiski padraudēja ar dūri, pusbalsī teikdams: «E-e-e-es tev gan!…»

Ieklausies, Aram, troksni zem zemes, — Tētis teica. Vat dzirdi?

Neraugoties uz daudzbalsīgo čalu visapkārt, bija skaidri sa dzirdams, ka no zemes atskan īpatnēja rūkoņa. Tā pamazam pieauga, kļūdama arvien skaidrāka.

—  Kas tas? — galvenais inženieris vaicāja, pagriezdamies pret klātesošajiem.

Visi sastinga.

Tagad rūkoņa bija dzirdama pavisam skaidri. Vairāki cilvēki, noliekušies tuvāk zemei, sāka meklēt to vietu, no kuras skaņa nāca visstiprāk. Tā izrādījās gandrīz blakus teltij.

Tā bija gluži nesaprotama parādība. Cilvēki blīvā lokā sastājās apkārt noslēpumainajai vietai un sarunājās pusbalsī, mutsdami minējumos.

Pa to laiku uz televizijas ekrana, kas atradās teltī, pazemes pasaules ainava kļuva arvien pasakaināka. Urbis jau bija iespiedies lielā dziļumā.

Divi ģeologi, kas bija uzaicināti uz pirmo televizijas urbja pārbaudi, steigā pierakstīja bloknotos savus novērojumus.

—  Vai nevarat savu mašinu laist mazliet lēnāk? — viens lūdza, griezdamies pie dežurējošā inženiera.

—  Lūk, kad nodosim urbi jums ekspluatācijā, tad varēsiet to laist vēlamā ātrumā, — tas atbildēja, laipni smaidot. — Šoreiz mums jāsasniedz vislielākais dziļums visīsākā laikā. Mums ir tāds uzdevums. Mašina taču jāpārbauda!

Neapmierinātie ģeologi ņēmās vēl ātrāk strādāt ar zīmuļiem.

Pa to laiku dīvainā skaņa no zemes apakšas kļuva arvien dzirdamāka. Pēdīgi tā bija dzirdama gluži tuvu.

—  Zeme ceļas uz augšu, biedri! … — kāds iesaucās, mazliet atkāpdamies atpakaļ.

Pēc dažiem mirkļiem zeme sakustējās, it kā celdamās neredzama pazemes spēka iespaidā. Pēkšņi virspusē parādījās kāda mechanisma spīdošās daļas …

Kā apstulbuši cilvēki vēroja no zemes izlienam neparastu viesi.

Drīz visa mašina izlīda virspusē un gurdeni kā no ūdens izņemta zivs turpināja kustināt savas metala lāpstas. Asie metala zobi, kas atradās cilindra priekšpusē, kurš mirdzēja ka tikko no zemes izcelts arkla lemesis, arī turpināja griezties. Mašina uz zemes kustējās šurp turp, savilkdama elektrisko vadu, "kas nāca laukā no atstātās alas.

—  Vai tu kaut ko saproti? — galvenais inženieris vaicāja Tētim, saķerdams to aiz rokas.

— Saprotu, — mierīgi atbildēja Tētis, novedot galveno inženieri sāņus.

—  Tad paskaidro man, lūdzu! Kas te notiek?

—  Viss ir pavisam vienkārši, — Tētis turpināja. — Vai atceries trīs praktikantu piedāvājumu? Viņi gribēja izlūkošanai ņemt kurmi. Te nu ir tas kurmis! Tikai mechanisks .. .

—  Kāpēc tad man agrāk nekas nebija zināms?

Tētis smaidot paņēma galveno inženieri aiz rokas.

—  Mans dārgais Aram, — viņš turpināja, — vai tad tev varēja ko teikt par šādu lietu! Tu būtu tūdaļ aizrāvies, un tas tevi būtu traucējis strādāt pie televizijas urbja. Vai nu mēs tevi nepazīstam! Tu jau pats vienmēr saki, ka strādāt vajag ar aizrautību, realizējot tikai vienu ideju, neizšķiežot spēkus … Nu, lūk! Šo pirmo mazo modelīti izgatavoja arodskolas audzēkņi, Tagad jābūvē liels. Te nu būs vajadzīga tava pieredze, tava enerģija. Redzi, viss ir iznācis tieši īstā laikā .. .

Bet Gevorkjans vairs neklausījās Tētī. Viņa nogurumu nomainīja mundrums un spars. Acīs atspulgojās gaišs mirdzums. Ašiem soļiem viņš piegāja klāt mechaniskajam kurmim un, lai to labāk apskatītu, nolaidās pie tā uz ceļiem. Skatītāji izbrīnā sastājās ap viņu vēl ciešāk.

Galvenais inženieris tūdaļ atcerējās studentu dīvaino un mulso izturēšanos viņa kabinetā. «Putni gaisos. . . Zivis dzelmē …» iešāvās viņam prātā. Nu bija skaidrs, ko studenti bija gribējuši teikt. Viņu priekšlikums bija radies no zināšanām zooloģijā. Un vai tas ir pirmais gadījums? Nē, nav pirmais. Patiesi, Leonardo da Vinči anatomēja baložus, lai izpētītu viņu lidošanas mechanismu. Patiesi, zemūdenes iegrimšanas un pacelšanās princips aizgūts no zivīm. Zivs peldpūslis, kas izmaina tās īpatnējo svaru, ir arī zemūdenei un izpilda tās pašas funkcijas. Pat šālaiķa zemūdenes ārējais izskats atgādina zivi.

Nē, tas nav pirmais gadījums, kad daba cilvēkam palīdz atrisināt technisku uzdevumu …

Gevorkjans atcerējās, ka pirms daudziem gadiem izgudrotājs Ignatovs konstruēja nazi, kas nekad nenotrulinās. Autoru pat nevarēja saukt par izgudrotāju — viņš bija vienkārši zoologs. Viņš pētīja problēmu, kāpēc grauzējiem- dzīvniekiem zobi nekļūst neasi un kā viņi tos uzasina. Izrādījās, ka grauzējam ir īpašas konstrukcijas zobs. Tas sastāv no dažāda stipruma kārtām. Viscietākā kārta atrodas vidū, apkārt tai ir mīkstākas kārtas. Arējās, mīkstās kārtas nodilst ātrāk, bet cietā serde visu laiku paliek augstāka par tām, un zobs vienmēr ir ass. Izgudrotājs izgatavoja griežņi no ļoti plānām tērauda kārtām. Vidū viņš ievietoja viscietāko tēraudu, gar malām mīkstāku. Tādējādi? grieznis strādājot vienmēr ir ass. Tas atgriežas tikai tad, ja stāv dīkā.

un nu viņa priekšā ir mašina, kas gandrīz pilnīgi atveido kurmja darbu apakš zemes. Priekšgalā novietotie zobi uzirdina iežus. Ar savu ķermeni mašina aizstumj zemi sāņus. Lai varētu kustoties uz priekšu, mašinai kā kurmim ir «pakaļējās ķetnas», ar kuram tas atspiežas pret zemi.

Cievorkjans, būdams pieredzējis praktiķis, uzreiz saprata, cik milzīga nozīme zemes urbšanas technikā ir jaunajiem principiem, pēc kuriem uzbūvēta mašina. Līdz šim taču gandrīz visi instrumenti, ko lietoja, laužoties cauri zemei, tikai uzirdināja un drupināja to. Uzirdinātos iežus vajadzēja izvākt, ceļot tos augšā ar visdažādākām ierīcēm. Turpretī šī mašina kā kurmis aizspiež zemi sāņus. Mīkstā zemē tā var pārvietoties brīvi. Tā jau ir īsta pazemes laiva!

—  ur-rā-ā-ā-ā! — aiz žoga noskanēja skaļas zēnu balsis.

Tad bija dzirdams Panfjoriča bargais, aizsmakušais sauciens:

—  Pagaidiet vien! E-e-es . .. jums! Ek!

— Tur jaunie mechaniskā kurmja būvētāji saņēmuši vēsti par savas mašinas veiksmi, — Tētis piebilda. — Nu, Aram, vai pareizi darīju, ka neatrāvu tevi no teleurbja būves?

—  Piekrītu, pareizi! — galvenais inženieris skaļi noteica, pieceldamies stāvus, un stingri paspieda Tētim roku. — No kurienes viņi to palaida?

—  Tur no pakalniņa, — Tētis parādīja ar roku.

— Tātad viņi to vadīja ar stieplēm. Labi notrāpījuši! Tā arī vajag! … — kāds no apkārtstāvošiem teica.

—  Biedri! — Gevorkjans saviļņots uzrunāja klātesošos. — Mūsu priekšā ir piemērs, kas liecina, cik neizsmeļamas ir mūsu iespējas, kad cilvēki izrāda iniciativu un cīnās par tās realizēšanu. Jūs zināt, cik ļoti mūsu institūts bija noslogots ar televizijas urbja būvi. Šis apstāklis tomēr neatturēja modeļa būvētājus. Viņi izmantoja tos sīkos resursus, kurus mēs dažkārt aizmirstam. Tagad mēs viņus apsveiksim… Kur tad viņi ir? — viņš apjucis jautāja.

— Autorus!… Autorus! … — ļaužu pūlis sauca.

Daudzi metās meklēt praktikantus. Bet tie bija kā zemē iegrimuši.

—  Kamēr tos meklē, iesim paraudzīsimies, kā strādā tele- urbis, — Tētis aicināja, paņemdams savu satraukto draugu zem rokas.

Teltī, kur atradās televizijas iekārta, valdīja svinīgs, sasprindzināts klusums. Abi ģeologi, ar acīm ieurbušies ekrānā, šķita neredzam neko citu kā attēlus uz tā. Viņi turpināja veikli rakstīt, paretam apmainoties īsiem teicieniem.

Blakus viņiem uz krēsliem apsēdās Gevorkjans un Tētis.

Pēkšņi galvenā inženiera seja krasi pārvērtās.

—  Skaties… — viņš čukstēja Tētim.— Ko tas nozīmē? Nē, tas ir ļoti pazīstams .. .

— Te redzams kāda aizvēsturiska dzīvnieka skelets, kas atrodas teleurbja redzes laukā, — sausi piemetināja viens no ģeologiem.

—  Vai saprati, kas tas ir? — galvenais inženieris turpināja, piesēzdamies tuvāk Tētim. — Atceries, es naktī redzēju sestajā laboratorijā .. . Tas taču tā arī palika nenoskaidrots!

Piektā nodaļa GATAVĪBA VAROŅDARBAM

Komisijas sēde šoreiz notika sestajā laboratorijā — defektoskopijas Iaboratorijā.

Ap lielu rentgenoskopisku aparatu puslokā ,bija sasēdušies komisijas locekļi un institūta darbinieki.

Parasti šo aparatu institūtā lietoja, lai skatītos cauri metala detaļām vai atlējumiem. Tādā kārtā metala masā varēja uziet dobumus vai nesaskatāmas plaisas. Šoreiz spēcīgajai rentgena ierīcei bija jāveic cits uzdevums.

Garā koka kastē, kas bija piepildīta ar smiltīm, kustējās kurmis. Viņš raka savu parasto eju, cenzdamies nokļūt pie zemē paslēptā gaļas gabaliņa. Un nu sapulcējušies uz fluorescējoša ekrana ierauga stipri palielinātu kurmja skeletu. Dzīvnieka ķermeņa neskaidrajā siluetā kustēdamies skaidri iezīmējas kauli un žokļi.

— Pazīstams skats! — Gevorkjans smaidīdams saka Tētim. — Veikli gan jūs visu to noslēpāt no manis!

—  Te jau nebija nekā, ko slēpt, — Tētis atbildēja, ērtāk ierīkodamies atzveltnes krēslā. — Praktikanti šo eksperimentu izdarīja naktī ar laboratorijas priekšnieka atļauju. Viņi aizgāja no laboratorijas tieši pirms tavas atnākšanas. Pēc tam, kā tu zini, priekšnieks otrā dienā aizbrauca komandējumā. Bez viņa neviens cits to nezināja. Vēlāk es viņu palūdzu, lai netraucē tevi ar tādiem niekiem. Un tu jau pats arī aizmirsi šo atgadījumu.

—   Pamatīgi izdomājuši! — galvenais inženieris turpināja, uzrunādams vienu no komisijas locekļiem. — Nu paskatieties tikai! Kauli taču ir gluži kā mašinas sviras! Tūlīt redzams, kas jāievēro konstruējot. Jā, dzīvā organismā reti kaut kas ir lieks . . .

Nākošās «pazemes laivas» konstruēšana izraisīja karstas debates. Izvirzījās divi galvenie lēmumi. Pirmais bija tāds, ka laiva jābūvē līdzīga jau gatavajam modelim, ko vada pa stiep- lem telemcclianiski. Ierosināja apgādāt to ar radiolokācijas iekārtu, kas sekmīgi pielietota televizijas urbī. Tādējādi no virs zemes laivu varēs ne tikai vadīt, bet arī redzēt visu, kas noliek apakš zemes.

Saskaņā ar otro priekšlikumu vadzēja būvēt laivu, ko vadītu cilvēki, atrazdamies tās iekšienē. Protams, laivā būtu nepieciešama arī radioiokacijas iekārta, lai cilvēki varētu redzēt savu ceļu un veikt ģeoloģiskus pētījumus.

Pēdējā priekšlikuma atbalstītāji atsaucās uz to, ka uzbūvēt lielā dziļumā strādājošu telemechanisku ierīci ir ļoti sarežģīts darbs un prasa daudz laika. Daudz vienkāršāk un ātrāk ir uzbūvēt laivu, ko vadītu cilvēki.

Pirmā priekšlikuma atbalstītāji piekrita, ka telemcchaniskas- laivas būve tiešām prasīs daudz laika, bet norādīja uz lielajām briesmām, kādām būs pakļauti cilvēki laivas iekšienē. Un patiesi, kā izglābt cilvēkus, ja gadījumā laiva pazemē sabojājas?

—  Kas uzņemsies atbildību par pirmo ceļotāju dzīvībām? — uztraucās galvenais inženieris, kas vadīja sēdi.

Tomēr arī viņš pats bija noraizējies par laiku,~ kas paietu, kamēr izgatavo pa radio vadāmu laivu. Zeme ļoti slikti vada radioviļņus. Vai vadības iekārtas signāli būs pietiekami skaidri? Un cik daudz mēģinājumu būs jāizdara, kamēr iegūs drošus rezultātus? Par vadu, kas stiepsies no laivas, tapat kā tas bija mazajam modelim, viss bija skaidrs. Ja lietos resnu un izturīgu vadu, tad laivā nepietiks vietas, kur novietot spoli. Lai kabelis zemē neiesprūstu, tam taču katrā ziņā jāizritinās no laivas. Bet laivai jāceļo desmitiem kilometru tālu! Un pie tam — kas tad tā būs par laivu! Tā taču nevarēs brīvi pārvietoties pazemes dzīlēs . . .

Balsojot komisijas locekļu balsis dalījās uz pusēm. Pat ilgstošas debates neko neizmainīja.

—  Neizdevīgā stāvoklī jūs esat mani nostādījuši, biedri, — skumīgi noteica Gevorkjans, — manā pusē izšķirošais pārsvars . . . Iznāk, ka man vienam jāizlemj šis jautājums. Tas nav biedriski, — viņš nobeidza, sēzdamies krēslā.

…. Atkal galvenajam inženierim sākās bezmiega naktis.

— Cilvēki . . . Automāti . . . Cik cilvēku … — viņš klusi bubina, tumsā staigādams pa savu kabinetu.

Galvenais inženieris atstāj kabinetu, kā vienmēr aizmirsdams aizvērt aiz sevis durvis. Pēc dažiem mirkļiem viņš jau ir Tēta istabā.

— Aizver durvis, — Tētis viņu sagaida ar parastajiem vārdiem.

—  Es vairs nespēju, — galvenais inženieris saka, sēzdamies atzveltnes krēslā. — Spriedīsim kopīgi. Reiz par visām reizēm. Cilvēki vai automati? Nu? Atbildi!

—   Domā, Aram. Apsver visu, — Tētis viņam atbild. — Atceries tikai: ar cilvēkiem riskēt nedrīkst. . . Tādēļ jau tev arī ir rgaiša galva, lai izlemtu, vai var uzbūvēt pilnīgi droši darbojošos mašinu. Bet varbūt labāk telemechanisku? Laiku zaudēt arī nav ieteicams. Tāda mašina mūsu zemei vajadzīga jo drīzāk . ..

—  Bet zemūdenes taču ir! — Gevorkjans aizrautīgi saka, žestikulēdams ar rokām. — Ir! Ar tām taču brauc cilvēki. Nu, kas tad šeit par kavēkli? Mūsu dienās, kad technikā tik augsti attīstīta, pazemes mechanisma bojāšanās iespēja ir simtkārt mazāka nekā pirmajām zemūdenēm. Vai saproti?

Galvenais inženieris atkal nosēžas krēslā un sāk ar pirkstiem bungot pa galdu.

—  Diezgan! — viņš pēkšņi saka, sizdams dūri uz galda. — Diezgan! — viņš pieceldamies atkārto. — Būvējam laivu, ko vadīs paši cilvēki … Es pats to vadīšu pirmajā pazemes ceļojumā!— viņš piemetina. — Pats! Pārbaudīšu to visu! Un pārbaudīšu tik ilgi, līdz kļūs skaidrs, ka tā darbojas absolūti bez kļūmēm un tās pasažieri var justies pilnīgi droši …

Tētis piegāja pie sava drauga un cieši paspieda tā roku.

Pēc dažiem mēnešiem, kopš bija sākušies darbi, mechaniskajā •cechā stāvēja skaista un īpatnēja metala konstrukcija.

Tā stipri atšķīrās no pirmā mechaniskā kurmja modeļa un vairāk izskatījās pēc mazas zemūdenes. Tomēr pēc uzbūves principa mašina joprojām palika liels mechanisks kurmis.

Tāpat kā pirmajam modelim, olveidīgā tērauda korpusa priekšgalā bija novietoti «zobi» — asa griežņu rinda. Korpusu apvija tērauda spirāle, kuras uzdevums bija aizspiest un noblīvēt gar sāniem uzirdinātos iežus. Pakaļējā galā atradās «peld- spuras», kas apakš zemes virzīja un vadīja laivu.

Tā jau bija īsta pazemes laiva. Pa korpusā ierīkotajām at- skrūvējamām lūkām laivā sakāps cilvēki. Ceļojuma laikā viņi atradīsies ērtā kabinē. Viņu rīcībā būs vesela virkne apbrīnojamu aparatu. Starp tiem arī pazemes radiolokators, kas ceļotājiem. ļaus saskatīt priekšā esošo zemes masivu.

Tiesa, ne jau viscaur zeme ļaus šai mašinai netraucēti vagot savas dzīles. Cietajos akmens masivos laiva nespēs virzīties uz priekšu. Tai vajadzīgi samērā mīksti slāņi, kurus iespējams sablīvēt. Bet arī šādā gadījumā mašina, kas kustas apakšzemes, ir neatsverama ģeoloģiskā izlūkošanā. Cietiem masiviem un lieliem akmeņiem, ja tie patrāpīsies mīkstajā pamatā, pazemes laiva varēs apiet apkārt, tāpat kā zemūdene apiet zemūdenes rifus un akmeņus.

Vislielākā nozīme laivas iekārtojumā bija aparatūrai, kas uzturēja sakarus ar virszemi. Kā zināms, ūdenī un zemē radioviļņi neizplatās pietiekami tālu. Tiesa, laivā iebūvēja ļoti spēcīgu radioraidītāju, kas strādāja ar īpašu vilni (ar kuru radiosignāli vislabāk izspiežas zemei cauri), tomēr pilnīgas garantijas vēl nebija. Zemē varēja uzdurties slāņiem, kas iedarbosies kā radioviļņu ekrāns, un sakari pārtrūks.

*

Noguruši, bet laimīgi mājup no darba gāja trīs nešķiramie draugi. Līdztekus konstruktora darbam viņi tagad bija nodarbināti arī pazemes laivas montēšanā. Kopā ar galveno inženieri viņi veselām stundām uzturējās pazemes mašinas kabinē, cenšoties iztaustīt un pārbaudīt katru detaļu.

Vakaros pie studentiem bieži mēdza iegriesties Petja ar saviem biedriem, kas bija piedalījušies mechaniskā kurmja būvē. Šad un tad kopā ar Petju atnāca arī vecais Panfjoričs.

Reiz šādā vakarā izraisījās saruna par pēdējo notikumu, kas bija satraucis visu institutu.

Televizijas urbis, kas pēc kārtas turpināja strādāt dažādās vietās, nesen bija atklājis naftas iezīmes. Naftu saturošais slānis kā miglains attēls bija parādījies uz televizijas ekrana. Slānis atradās diezgan tālu no urbuma, un tāpēc radiolokators ar pūlēm spēja noteikt tā īsto atrašanās vietu. Tika nolemts izdarīt urbumu citā vietā, kur varbūt izdotos trāpīt uz dziļi iegulušo slāni ar naftu vai arī pienākt tam tuvāk.

Negaidot sarunā iejaucās Panfjoričs.

—  Es nu nezinu, — viņš iesāka, — vai nostāstiem var ticēt vai ne, bet gan labi atceros, ko man stāstīja mans vectēvs. Mež- malītē, kalna piegāzē, tur, kur iegriežas upīte, agrāk bijusi ieeja alā . ..

Arodskolnieki pavirzījās tuvāk stāstītājam, gaidīdami kaut ko interesantu. Mājīgajā istabā, ko apgaismoja vienīgi galda lampa, iestājās klusums.

—  Tad tā, — Panfjoričs turpināja, — ala bijusi dziļa. Gājuši pa to ar lāpām, bet tā vedusi arvien zemāk un zemāk', it kā tai gala nebūtu. Tomēr atradušies drošinieki, kas nolēmuši aizstaigāt pa to, cik dziļi tik var, — līdz pašam galam, vārdu sakot. Sacīts — darīts. Apgādājušies ar ēdamo, paņēmuši ieročus un lāpas un gājuši …

—  Cik tad viņu bija? — kāds nepacietīgi iejautājās.

113

—•Nu pagaidi, netraucē! — Panfjoričs atcirta. — Kā lai es zinu! Vectēvs netika man teicis — un diezgan… Gājuši, ar vārdu sakot, kāpuši arvien zemāk un zemāk … Tur, protams, čūskas un visādi citādi rāpuļi, bet viņi par to neko nebēdājuši.

ft Meklējumu pasaulē

Iet tik vien tālāk .. . Vai ilgi gājuši vai ne, par to es arī neko nezinu, bet iegājuši lielā alā . .. Augsta! Pat griestu neredz . .. Iekliegušies puiši: «Ehe-he-e-e-e!» Alā ilgi skanējuši dārdi: liela ala.

—  Tā bija atbalss, — atkal kāds no zēniem nenocietās.

—  Nu, tad nestāstīšu. Ko jūs traucējat! — Panfjoričs apvainojās.

—  Turpini, Panfjorič … tas ir tik interesanti! — Koreļins sāka uztraukties.

—  Kas nu tur ko turpināt, — Panfjoričs atsāka. — Nav jau nekā īsti, ko turpināt… Gājuši tālāk. Jūt tādu kā smaku arvien stiprāk un stiprāk. Paskatās uz kājām: manu dieniņ, slapjums plunkšķ zem zābakiem! Vai ūdens? Nē, nav vis ūdens. .. pārāk nejauki smird. Tīri kā pēc petrolejas. . . Un tad «tas» arī noticis. Nevienam nebijis skaidrs, kā viņi dzīvi izkļuvuši laukā.

Stāstītājs apklusa un vērīgi pārlaida skatienu pār saviem klausītājiem. — Nu, kā jums šķiet? — viņš turpināja. — Vai tā nebija nafta apakš zemes? Manuprāt, tā pati bija. Droši vien puiši aiz nezināšanas aizdedzināja to ar lāpām, un tā nu tad uzliesmojusi…

—  Bet tā taču nevarēja degt bez gaisa, — Bogdichanovs apšaubīja.

—  Kāpēc ne? — Koreļins dedzīgi aizstāvēja. — Panfjoričs taču;

stāsta, ka pazemes grote bijusi ļoti liela. Ja jau cilvēki varēja elpot, tas nozīmē, ka tur bija uzkrājies skābeklis. Kaira ziņa jāuzmeklē alas ieeja!

—  Neatradīsiet! — Panfjoričs noteikti apgalvoja. — Ir jau meklēts. Kad es vēl biju puišelis, visas pēdas bija izzudušas. Kā jūs to uziesiet? Aizgruvusi! Pazemes ugunsgrēka aiz gruvusi. ..

… Jā-ā-ā … — Panfjoričs pēc brīža turpināja. — Divi no tiem, kas nokāpa pazemē, tā arī vairs nepārnāca. Palika tātad apakš zemes …

Nostāsts par pazemes ugunsgrēku ļoti ietekmēja Koreļinu. Viņš runāja par to vēl pēc viesu aiziešanas. Bogdichanovu turpretī nodarbināja, no viņa viedokļa raugoties, daudz svarīgāka doma, un viņš ar redzamu nepatiku klausījās sava drauga spriedelējumos par tautas gudrību, par to, cik vērtīgi ir vietējie nostāsti, un daudz ko citu.

Lieta tā, ka ar pazemes laivu jau bija veikti nelieli pārbaudes braucieni. Tā ielaidās zemē ne visai dziļi, ne vairāk kā pieci līdz astoņi metri, un tādā dziļumā nobrauca nelielus attālumus. Drīzumā bija gaidāma nopietna pārbaude dziļumā, kad laivai vajadzēs iegremdēties divus trīs kilometrus dziļi. Tieši šādā gadījumā varētu pilnīgi attaisnoties tās noderība ģeoloģiskiem pētījumiem. Ģeologi jau bija sagatavojuši kartes laivas nākamajam maršrutam.

Pārbaude bija paredzēta visdrīzākā laikā.

*

Tēta darba kabinetā ienāca mazliet sakumpis cilvēks. Viņš nosēdās atzveltnes krēslā, noņēma raga brilles un nosalaucīja tās mutautiņā, piemiegdams savas tuvredzīgās acis. Tas bija inženieris, vecs institūta darbinieks.

—  Grigorij Timofejevič, — viņš teica rāmā, vienmuļā balsī, — esmu visu apdomājis. Pie galvenā inženiera ir veltīgi iet, tādēļ atnācu pie jums.

—  Kāda palīdzība jums vajadzīga?

— Redziet, kāda lieta … Kas es vairs par strādnieku! Patiešām … Visā laikā, kopš strādāju institūtā, neesmu neko ievērojamu paveicis.

— Jūs maldāties. Jūs tiekat augstu vērtēts.

— Ne jau tas ir galvenais! Es strādāju daudz, bet, saprotiet, ne ar ko neizceļos. Ar vārdu sakot, ierindas darbinieks. Jūs taču to loti labi zināt! Nu, kāpēc tad, sakiet, lai riskē ar dzīvību tik izcils darbinieks, tik brīnišķīgs cilvēks … Vai nojaušat, par ko es runāju?

—  Nojaušu, — Tētis klusu teica, uzmanīgi vērodams inženieri.

— Apgalvoju jums, ka laivas pārbaudi apakš zemes es veikšu ne sliktāk par viņu.

— Tas nav iespējams. Galvenais inženieris piekrita būvēt laivu, ko vadītu cilvēks, nevis telemechanisms, tikai ar to noteikumu, ka pirmo pārbaudi dziļumā izdarīs viņš pats. Tas jāzina ari jums.

—  Bet es piedāvāju ko citu, — inženieris teica. — Galvenajam inženierim nemaz nav jāzina, ka es ātrāk par viņu došos pazemē.

—  Kā-ā-ā? — Tētis lēni jautāja.

—  Tā, kā jūs dzirdat.. . Pārbaude paredzēta otrdien desmitos no rīta, bet es startēšu naktī pirms otrdienas.

— Ak tad tā!… — Tētis pārdomās noteica. — Nē, tas nav iespējams… Mēģiniet parunāt par šo jautājumu ar galveno inženieri.

—  Nav nozīmes. Kā jūs, tā arī es pārāk labi pazīstu Aramu Grigorjeviču, — inženieris noskumis sacīja. — Es cerēju tikai uz jūsu palīdzību …

Todien ar līdzīgiem priekšlikumiem pie Tēta ieradās vēl daži.

Gandrīz visi uzsāka sarunu aplinkus. Beidzot Tētim apnika šie svētceļojumi, un viņš atnācējus saņēma ar iepriekš sagatavotu frāzi:

— Taisāties braukt ar laivu?

—  Kā jūs to zināt? — viesis brīnījās.

—  Pēc izskata redzams. Nekas nebūs! Visu labu, biedri!

Pēdējie sagatavošanās darbi jau tuvojās beigām.

Pārbaudes laukumā blakus pazemes laivai, kas ar priekšgalu jau bija atspiedusies pret zemi un tāpēc stāvēja mazliet slīpi, rosījās ļaudis.

Bogdichanovs, kuram bija uzdota atbildība par laivas sarīkošanu, pārbaudīja katru sīkumu, ik brīdi rāpdamies atvērtajā ovalajā lūkā.

Jo rūpīgi Bogdichanovs pārbaudīja akumulatorus, kas glabāja laivas braukšanai nepieciešamo elektroenerģijas krājumu. Tie bija jauni, neparasti akumulatori, kas, neraugoties uz nelielajiem apmēriem, uzkrāja milzīgu enerģijas daudzumu; tos bija nesen izstrādājuši padomju zinātnieki. Ekspluatācijā tie apliecināja savas labās īpašības. Tomēr pazemē, pie tam vēl tik neparastos apstākļos, tie tiks lietoti pirmoreiz.

Rīt no rīta agri laukumā sapulcēsies visi institūta darbinieki, lai pavadītu savu galveno inženieri pirmajā riskantajā pārbaudes braucienā. Daži uzskatīja šo pārbaudi par tik bīstamu,

ka ieradās atvadīties no institūta zinātniskā vadītāja ka no puslīdz «nāvei nolemta cilvēka».

Patiešām, izmēģinājums ar šāda veida mašinu, kas kopa ar cilvēku dodas pazemē daudzu kilometru dziļumā, bija pirmais technikas vēsturē.

*

Pārbaudes priekšvakarā trīs draugi viesojās galvenā inženiera dzīvoklī. Pēc atgriešanās savās mājās studenti izturējās mazliet dīvaini.

—  Mīļais Goga, — Koreļins runāja, cenzdamies apskaut Šere- metjevu, — kāpēc tu tik noskumis? Man gribētos redzēt tevi jautrāku. Vai zini, es skatos tevī, un nez kādēļ nāk prātā, kā mēs sapazināmies pirmajā kursā … Jauks laiks tas bija!

— Tu arī esi mazliet skumjš, — Bogdichanovs uzrunāja Koreļinu.—Ak biedri!… Daudz jauku brīžu esam kopā pārlaiduši. Būtu žēl, ja …

Bet, kas tieši «ja», to Bogdichanovs nepateica. Neviens viņam arī nevaicāja. Ikvienu tirdīja sava uzmācīgā doma. Draugi izturējās cits pret citu ar gluži neparastu maigumu.

—   Piedodiet, biedri, — Koreļins beidzot teica, — man uz stundiņu jāaiziet. Negadiet mani, liecieties gulēt!

Koreļins cieši palūkojās savos draugos un izgāja no istabas.

Bogdichanovs, skumju skatienu noraudzījies tam pakaļ, nosēdās pie galda rakstīt vēstuli, retumis uzmezdams skatienu apklusušajam Gogam, kas sēdēja uz dīvana.

Tobrīd Koreļins pa tumsu soļoja uz pārbaudes laukumu.

Sargbūdiņā viņš sastapa dežurējošo Panfjoriču. Koreļins paskaidroja tam, ka aizmirsis laivā pārbaudīt kādu nieku un nevēlas to atlikt līdz rītam. Pie viena viņš palūdza Panfjoričam papīra lapu un aploksni.

«Dārgie biedri!» Koreļins rakstīja, sēdēdams sargbūdiņā. «Es izšķīros par šo soli, lai atbrīvotu Aramu Grigorjeviču no riska. Lūdzu, neuzskatiet manu rīcību par cēlu un varonīgu. Uz to mani pamudina vienīgi sirdsapziņa. Jūsu Aleksandrs Koreļins.»

Pēc tam Koreļins aizlīmēja aploksni un palūdza Panfjoriču, lai tas rīt agri, kad būs beigusies dežūra, nodod vēstuli institūta kancelejā. Piepeši viņš apskāva Panfjoriču un noskūpstīja uz vaiga.

—  Kas tad tev? — Panfjoričs pabrīnījās.

Koreļins neko neatbildēja un nozuda aiz durvīm.

Pēc dažām minūtēm kontroles būdiņā ienāca Bogdichanovs.

Spožajā spuldzes gaismā viņš sāka pārlasīt vēstuli, ko bija uzrakstījis mājās:

«Biedri! Kādēj galvenais inženieris lai riskē ar dzīvību? Tas būtu nepareizi. Ceru, ka veikšu pārbaudi labi. Uz drīzu redzēšanos! M. Bogdichanovs.»

— Aizmirsu kaut ko apskatīties, — viņš paskaidroja Panfjori- čam, nododot vēstuli. — Atdod kancelejā pēc dežūras.

«Uztraucas puiši,» Panfjoričs nosprieda, atcerējies gaidāmo pārbaudi. «Tas labi. Uz viņiem gulstas liela atbildība .. .»

Taču, kad sargbūdiņā ieradās Šeremetjevs un pasniedza nododamu vēstuli, Panfjoričam pavīdēja neskaidras aizdomas.

«No vienas puses, studenti laivu būvēja un montēja,» Panfjoričs apsvēra. «Viņiem atļauts nākt uz laukumu jebkurā laikā … Man nav tiesību aizliegt viņiem iet… Bet ja nu viņi paši nodomājuši braukt galvenā inženiera vietā? Drošs paliek drošs, jāiet paskatīties,» viņš pēc brīža izlēma.

Panfjoričs pasauca vēl divus sargus un kopā ar tiem devās uz laukumu.

Tomēr bija jau par vēlu.

Kad viņi tuvojās melnajam laivas milzenim, spožas gaismas stariņš saruka arvien mazāks un mazāks. Pēdīgi tas izzuda pavisam.

Tur pilnīgi noslēdzās lūka.

Tūdaļ atskanēja dobja motora rūkoņa, un skrejošiem cilvēkiem pretī pasitās putekļu un miklu zemes piku viesulis.

Sestā nodaļa Divas zemes

Pazemes laivas kabini piepildīja dobja, vienmuļa dūkšana. Korpuss paretam sadrebējās, un bija dzirdama metala šņirkstoša. Asie tērauda griežņi, grauzdamies zemē, atsitās pret sīkiem akmentiņiem. Dažbrīd šie akmeņi trinās gar ārējām sienām, un kabinē kļuva dzirdama attāla, stiepta, griezīga skaņa.

Laivas iekšieni vāji apgaismoja mazas elektriskas spuldzītes, kas bija iebūvētas sienās. Liegā, izkliedētā gaismā tās apgaismoja nelielu, mazliet ovālu telpu.

Pazemes ceļojumu sākot, draugi labu brīdi nemaz nerunāja. Acīm redzot ikviens uzskatīja sevi kaut kādā ziņā par vainīgu pārējo priekšā. Patiešām, katrs atsevišķi taču bija nodomājis aizbraukt viens . ..

Kabine bija ierēķināta diviem ceļotājiem (kaut gan laivu viegli varēja vadīt arī viens cilvēks). Trešā cilvēka klātbūtne padarīja telpu diezgan neērtu. Tāpēc Gogam, kas laivā ienāca pēdējais, vajadzēja stipri saliekties, lai piemestos uz akumulatoru kastēm.

Jāieslēdz radiouztvērējs, — Bogdichanovs beidzot sausi

teica.

Taču Koreļins, kas sēdēja pie vadīšanas ierīces, neko neatbildēja. Viņš baidījās runāt ar «virszemi». Viņš labi iedomājās to uztraukumu, kas droši vien valda «tur». Jau sen cits aiz cita lido lejup uz pazemi radiosignāli ar pavēli atgriezties. Ko lai viņš atbild uz tiem? Vai tad patiešām jāatgriežas? Nē, tagad tas nav iespējams. Nodomās vēl, ka viņi nobijušies …

Koreļins klusējot pasniedza Bogdichanovam biezu burtnīcu, kas atradās viņa priekšā, un ar zīmi parādīja, lai tas turpina ierakstus.

—  Jānoraida ziņojums, ka pie mums viss ir labā kārtībā, — Goga ieteica.

Koreļins tam tūdaļ piekrita, un pēc dažām sekundēm uz virszemi nosūtīja īsu radiogramu: «Viss labā kārtībā . . .»

Šādas radiogramas nu sāka sūtīt ik pēc noteiktiem laika sprīžiem.

*

Pār ekrānu lēni aizpeld dīvainas ainas. Mainās fantastiski .ģeoloģiski noslāņojumi. Retumis laiva uzduras prāviem akmeņiem, un tad no dobjā trieciena sadreb viss korpuss. Saskaņā ar ģeoloģisko prognozi mīkstajiem iežiem, pa kuriem laiva var brīvi pārvietoties, jābūt izvietotiem krietni dziļi. Taču negaidot uz ekrana parādās tumšs aizkars — sīkkristaliska granita masivs. Cerēdams uziet izeju, Koreļins pavirza radiolokatora staru lejup. Tomēr siena sniedzas pārāk dziļi. Jāgremdējas zemē paralēli granita aizsprostojumam.

Laiks rit ātri. Novērojumos iegrimuši, ceļinieki to nejūt. Koreļins izbrīnā pamana, ka viņi atrodas pazemē jau vairāk nekā četras stundas.

— Jāpaklausās, ko saka zeme, — nolemj Bogdichanovs.

Tā bija pirmā skaļi izteiktā frāze. Neviens neievēroja, ka Bogdichanovs, kā liekas, to neapjaušot, virszemi nosauca par «zemi». Redzams, cilvēku apziņā cieši iesakņojusies pārliecība, ka ar vārdu «zeme» saistās priekšstats par tās virsmu. Nevienam neienāca prātā, ka viņi paši atrodas «zemē», tagad jau ievērojamā dziļumā.

Koreļins ieslēdza radiouztvērēju.

«…jums komats vēlam sekmes punkts,» klausulē bija dzirdami Morzes telegrāfā pīkstieni, un līdz ar to pārraide beidzās.

—  Mums novēl sekmes! — līksmi iesaucās Koreļins. — Viss kārtībā, biedri!

Uz ekrana parādījās gaišums. Priekšā tagad bija kaļķakmens nogula, kurai laiva varēja viegli tikt cauri.

Tomēr draugu prieki nebija ilgstoši. Arvien biežāk un biežāk ceļā patrāpījās sīkas marmora dzīsliņas.

—  Šķiet, ka būs bazalts, — Koreļins drūmi teica. — Marmors veidojies vulkāniskajā periodā, bazaltam un kaļķakmenim sakarstot.

Un patiesi, drīz laivas priekšā nostājās viļņaina bazalta siena. Tā tomēr neaizšķērsoja ceļu pavisam — šur tur vairākās vietās bija redzami kaļķakmens ieslāņojumi — spraugas.

— Mēģināsim izspraukties pa spraugu, — Bogdichanovs ieteica.— Laiva taču jāpārbauda, kā pienākas.

— Aha … — Goga piekrita.

Notrīsēdama, saduroties ar cietajām iežu dzīslām, laiva iegāja šaurajā ejā.

Kabinē troksnis manāmi pastiprinājās. Cietās akmens sienas stiprāk atbalsoja skaņu, un pat bez radiolokacijas ierīces viegli varēja noprast, ka laiva virzās pa spraugu. Tā vilciena pasažieri pat ar aizvērtām acīm jūt, kad ceļš iet caur tuneli.

Sprauga kļūst arvien šaurāka. Arvien biežāk un biežāk laivas sienas trinas gar akmens sienām.

— Jāgriežas atpakaļ, — Goga tikko paguva izteikt, kad atskanēja spalga čirkstoņa.

Laiva apstājās, iežņaugta akmens spīlēs.

*

Galvenā inženiera kabinetā gandrīz skriešus iedrāžas radists..

— Sliktas ziņas, Aram Grigorjevič… — viņš ienākot saka.

—  Ko-o-o?

—  Signāli tik tikko vairs dzirdami… Pēdējais, ko varēju saprast: «… iespiesti … klinti. . . koordinātās . . .» Un tas viss.

Gevorkjans lēni pieceļas no galda un stingriem soļiem iet: uz durvīm.

Viņš rūpīgi aizver aiz sevis kabineta durvis.

*

Motora dūkšana apklusa, un pazemes laivas kabinē iestājās sasprindzināts klusums.

Koreļins ieslēdz radiouztvērēju un sāk ieskaņoties. Viņš vērīgi ieklausās. Viņa seja kļūst bāla aiz piepūles, uz platās pieres parādās sviedru lāses.

Taču visas pūles bija veltas. Laivu tagad sasniedza tikai ārkārtīgi vāji, nesaprotami signāli. Vienu brīdi Koreļinam likās, ka viņš sapratis dažus vārdus, bet tikko saklausāmie Morzes.

aparata pīkstieni drīz vien pavisam noslāpa radiouztvērēja vienmuļajā šalkoņā.

—  Beigas, biedri… mūs nedzird, — Koreļins gluži klusi teica, noņemdams radioaustiņas.

— Var būt, ka mēs viņus nedzirdam, bet viņi mūs dzird, — piesardzīgi iebilda Bogdichanovs.

— Hm-m… — Goga noteica tādā tonī, no kura varēja spriest, ka tas nevar būt.

No jauna tiek ieslēgts motors, un kabinē ieplūst dūkoņa. Laiva krampjaini raustās, pūlēdamās ar savu korpusu atbrīvoties no akmens skavām. Bezgalīgi ilgs šķiet šis laiks. Ar krak- stošu skaņu kabinē atbalsojas viscietākā tērauda cīņa ar akmeni.

Motoru aptur.

Pēc Gogas ieteikuma tiek atskrūvētas mazās lūkas, kas paredzētas paraugu noņemšanai. Kabinē ielaužas kodīgi kaļķa putekļi, kas, sienām beržoties, sasiluši.

Pa lūku izliek perforatorus — elektriskos atskaldāmos veserus. Kabini piepilda apdullinoši ložmetēja spraksti. Cietā siena, kas iespīlējusi laivu, pamazām pārvēršas smalkās šķembās un putekļos.

Lūkas no jauna aizgriež, un laiva dreb, motoram strādājot ar pilniem apgriezieniem.

*

— Nedrīkst ļauties panikai, — klusi, bet stingri galvenais inženieris uzrunā sanākušos. — Mēs viņus izglābsim jebkuros apstākļos. Apspriedīsim tā skaidri… Ūdens un pārtikas krājumu viņiem pietiek ilgam laikam. Skābekļa arī ir pārpilnam. Tātad… — Viņš apklust un brīdi uzmanīgi vēro klātesošos. — Tātad mums vienīgi precizi jānosaka — es atkārtoju: precizi jānosaka viņu atrašanās vieta. Un turpmāko paveiks ātrgriezējs turbourbis.

—  Un ko pēc tam? — kāds uztraucas.

— Pirmām kārtām pa urbumu mēs varēsim viņiem padot pārtiku un skābekli. Tā tas turpināsies tik ilgi, kamēr urbumu paplašinās līdz vajadzīgajam apjomam. Es runāju par urbi ar plašu rādiusu, kura urbums ir pūsotra metra diametrā .. . Ja tikai varētu precizēt atrašanās vietu! Atrašanās vietu! — viņš nobeidza, uzsvērdams pēdējo vārdu.

Novērojumi ar radiolokācijas ekrānu liecināja, ka laivas priekšā atrodas telpa, kurā nav cieto iežu. Tātad laivai vajadzēja izlauzties uz priekšu. Neviens arī nedomāja griezties atpakaļ pa šauro spraugu, kas pirmajiem pazemes ceļotajiem gandrīz bija kļuvusi par kapu.

—Manuprāt, laiva ir izturējusi vissmagāko pārbaudi,— jautri runāja Koreļins, kad viņi jau virzījās pa mīkstu māla slāni. — Izturīga mašina …

—  Pagaidi vēl . . . — drūmi iebilda Bogdichanovs. — Spriedīsim tad, kad iziesim virszemē. Kaut gan jāsaka, ka es tev piekrītu. Tādu pārbaudi domādams neizdomāsi.

Koreļins atkal sāka darboties ap radiouztvērēju. Viņš ilgi ieskaņojās, cītīgi ieklausīdamies radioaustiņās.

—  Nekas nav dzirdams, — viņš beidzot klusi noteica. — Jāgriežas atpakaļ, zēni…

īsi apspriedušies, viņi nolēma uziet virszemē, iegriežoties tajā vietā, kur bija gājis televizijas turbourbis. Jo tad taču pie reizes varēs izpētīt to apgabalu apakš zemes, kur bija domājama naftas atradne.

Laiva uzņēma attiecīgu virzienu un sāka ātri kustēties pa •samērā mīkstu un braukšanai piemērotu slāni.

Paretam Koreļins ieslēdza radioraidītāju un noklaudzināja •ar atslēgu standartfrazi: «Viss labā kārtībā.» Tomēr no «zemes» nekādas atbildes tā arī nebija.

Bet kas tur redzams priekšā? Ainava bija visiem mazliet pazīstama. Draugi atcerējās savus pirmos mēģinājumus ar kurmi, kad to vajadzēja izskatīt ar rentgena aparatu. Jā, tie ir kauli. Tikai ne jau mazi kā kurmim. Viņu priekšā aizslīd kāda aizvēsturiska dzīvnieka milzīgais skelets.

Drīz skeleti patrāpījās arvien biežāk. Laiva gāja cauri veselai aizvēsturiskai kapsētai. Varēja dzirdēt, kā pārakmeņojušies kauli krakšķ mechaniskā kurmja zobos.

— Naftai jābūt tuvu! — svinīgi pavēstīja Koreļins. — Dzīvnieku atliekas ļoti bieži sastopamas ar naftu bagātās atradnēs.

—  Kā nu ne! — Goga piebilda. — Nafta taču radusies, dzīvniekiem satrūdot. Tas vēl pilnīgi droši pierādīts nav, bet vispār, protams …

Lūk, iztālēm jau redzama teleurbja caurule, kurš līdz pat šim laikam turpina pārbaudi dažādās vietās. Uz ekrana caurule iezīmējas kā ļoti taisna vertikālā līnija.

Laiva brauc caurulei apkārt, taustīdama ceļu pa blakus gulošiem slāņiem. Tomēr meklējumi nesekmējas. Laiva met arvien plašākus lokus. Uz radiolokatora ekrana turbourbja caurule vairs nav redzama. Laiva aizgājusi no tās krietni lielu gabalu "tālāk.

Koreļins ievēroja, ka virzienā uz ziemeļrietumiem no urbuma vietas dzīvnieku skeleti bija sastopami visbiežāk.

— Nafta jāmeklē tajā virzienā, — viņš pārliecināti iegalvo, uzguldamies stūrei.

Atkal dzirdams drūpošu kaulu troksnis. Laiva vēlreiz iekļūst aizvēsturiskajā kapsētā.

Pirmais naftas pazīmes pamanīja Bogdichanovs. Viņš ieraudzīja, ka ekrana kreisajā stūrī parādās dīvains apveids. Tas varēja būt tikai naftu saturošais smilšu slānis.

—  Nafta!… — viņš līksmi iesaucās. — Aleksandr, griez tuvāk!

Bet viņa prieku atvēsināja īsa un skeptiska Gogas piezīme:

—  Paskaties uz tālmēru, — tas norūca, norādot ar roku uz niķelēto ierīci, kas bija piestiprināta pie sienas.

Patiesi, līdz priekšā redzamajam naftu saturošajam slānim 'bija ļoti tālu. Tad tāpēc urbšana nemaz nesekmējas! - Urbums jātaisa daudz vairāk uz dienvidiem no tās vietas, kur tas atrodas- patlaban.

— Mēs esam pārbaudījuši vēl vienu pazemes laivas priekšrocību, salīdzinot ar urbšanas instrumentiem! — priecīgi runāja Koreļins. — Paskatieties, cik te vienkārši var orientēties pazemes apstākļos!

—  Ņemsim un savienosim atradni ar tagadējo urbuma vietu, — Goga rāmi teica. — Slānis ir piemērots. Laiva tajā atstāj aiz sevis platu kanalu.

So priekšlikumu uzņēma ar skaļu «urā» saucienu, kas dobji atbalsojās mazajā, ovalajā kabinē.

Draugi iztēlojas, kā priecāsies virszemē palikušie ļaudis, ieraugot, ka no urbuma parādās nafta. Varbūt tā pat šļāks ar strūklu . .. Tur būs daudz jaunu tonnu melnā zelta, kas valstij ļoti nepieciešams …

—  Bet virpirms jāpārbauda, vai mums akumulatoros pietiks enerģijas, lai izkļūtu virszemē, — Bogdichanovs atģidās.

Koreļins apturēja laivu, un pilnīgā klusumā draugi ķērās pie aprēķiniem un mērījumiem.

—  Ne visai… — Bogdichanovs skumji apstiprināja, kad Goga bija beidzis savus aprēķinus uz papīra lapiņas. — Tik tikko . . . Varbūt nav vērts riskēt?

Patiešām, atradne bija samērā tālu. Vēl nebija gluži skaidrs, kādi šķēršļi laivai var gadīties ceļā. Tomēr vēlēšanās «padot naftu augšā» pārspēja visu.

—  Pamēģināsim uzņemt sakarus ar zemi, — Koreļins ieteicās un sāka ieskaņot radioraidītāju. Atskanēja sīki telegrāfā atslēgas klaudzieni. Tad iestājās sasprindzināts gaidu brīdis.

Taču nekas cits ka tikai spuldžu melodiska džinkstēšana nebija dzirdams.

— Vai riskēsim, biedri? — Koreļins skaļi vaicāja, noņemdams radioaustiņas.

— Jā, — klusi atbildēja Bogdichanovs.

— Aha, — tikpat klusi atkārtoja Goga.

Apejot sīkos akmeņus, laiva strauji devās uz naftu saturošo slāni.

*

Ceļš izrādījās neparasti grūts.

Vairākkārt nācās virzīt mašinu atpakaļ, lai apietu nepārvaramus šķēršļus. Visnepatīkamākais pārsteigums atgadījās, kad laiva ar priekšgalu atdūrās smilšu slānī, kas bija piesātināts ar naftu. Acīm redzot melnais šķidrums, kā tas parasti mēdz. būt, atradās tajā zem liela spiediena. Nafta iebrāzās ejā, ko laiva braucot bija atstājusi aiz sevis, un kabinē varēja dzirdēt, kā mutuļo varenā straume, nesdama sev līdzi sīkus un palielus akmeņus. To bungošana pa mašinas sienām gandrīz pilnīgi apslāpēja motora troksni. Sarunāties bija grūti.

Laiva sāka stipri šūpoties un valstījās no viena sāna uz otru. Reizēm tā nostājās pilnīgi vertikāli, un ceļotāji vēlās lejup, uz laivas astes galu.

Ar lielām pūlēm draugiem izdevās izvest savu kuģi no spēcīgās pazemes aukas. Tomēr arī atceļš nebija tāds, kādu varēja gaidīt. Laivai pa pēdām sekoja naftas spiediens. Tas uzgula astei un ļoti apgrūtināja laivas vadīšanu. Tikai ar milzīgu piepūli draugiem izdevās izglābt pazemes kuģi no saduršanās ar akmens masiviem.

Kad laiva pienāca pie urbuma, tā vairākas reizes atsitās pret tērauda cauruli. Tomēr viss jau bija galā: pa brīvo telpu starp cauruli un urbumu spiedās nafta, kāpjot augšup.

Ilgs laiks pagāja, kamēr viņiem izdevās aiziet no trakojošās naftas spiediena. Laiva no tā izglābās, uzmeklējot irdenu slāni. Beidzot atskanēja samalto smilšu čirkstēšana, un laivu vadīt kļuva vieglāk. Smiltis aizbēra aiz laivas atstāto eju, un pazemes vētra pamazām sāka aprimt.

Kad laiva beidzot iznāca «mierīgas» zemes slānī, ceļotāji apjēdza, ko viņiem bija maksājis nodomātais pasākums.

Akumulatoros elektroenerģijas bija palicis ļoti maz. Tā bija- izlietota, mašinai cīnoties ar satrakotajiem pazemes spēkiem.

Atkal Koreļins ķeras pie radioraidītāja. Atkal radioaustiņās dzirdami tikai klusi spraksti un šņākoņa. «Zeme» neatbild. Un., jādomā, arī viņus tā nedzird.

Galvenā inženiera kabinetā, kas kļuvis par glābšanas darbu stabu, uzturējās daudz cilvēku. Ik brīdi nāca iekšā jauni, skanēja telefons.

Galvenais inženieris, kas vadīja glābšanas ekspedīciju, arī nesēdēja mierā. Viņš bieži pameta kabinetu un pats pārbaudīja noritošos darbus.

Lūk, viņš kopā ar Tēti ieiet telpa, kur novietota radiostacija.

—  Vai ir kas jauns?

Radists noliedzoši pakrata galvu. Tētis uzliek radioaustiņas un cītīgi klausās.

Dobji sīc radiolampas. Pa brīdim dzirdams vājš spraksticns, kas ceļas no negaisa lādiņiem tālumā. Un tikai pavisam klusu, paretam izlaužas kādi ļoti vāji radiosignāli. Varbūt no zemes otras puses, apliecot to, atnākuši viļņi, kas pēc garuma sakrīt ar laivas raidītāja viļņiem. Bet var arī būt, ka tie ir pašas laivas signāli. Taču tie ir pārāk vāji, kaut ko saprast nav iespējams …

Galvenais inženieris un Tētis sēžas mašinā un dodas uz lauku. Šeit ir noorganizēta akustiska izsekošana, lai uztvertu trokšņus zemes masivā. Vairāki ļoti jutīgi mikrofoni, dziļi ierakti zemē visdažādākās vietās, uztver vissīkākos troksnīšus, kas nāk no zemes. Tādejādi varēs uztvert troksni, kas rodas, laivai kustoties, un pat aptuveni noteikt tās atrašanās vietu. Bet nekur nav dzirdams raksturīgais pazemē braucošās mašinas troksnis. Mikrofoni uztver tikai skaņas, kas rodas zemes virspusē. Lai samazinātu šos traucējumus, jau sen ir norīkots visiem mechaniskiem darbgaldiem pārtraukt darbu. Apturēti arī urbšanas darbi visos izmēģinājuma urbumos. Pat cilvēki cenšas staigāt klusi, uz pirkstgaliem.

Ap pusdienas laiku, kad galvenā inženiera kabinetā notika glābšanas darbu dalībnieku kārtējā apspriede, istabā pēkšņi ienāca institūta apsardzes priekšnieks.

—  Parādījās! Nupat kā parādījās! — uztraukumā aizelsdamies, viņš teica.

Visi, kas atradās istabā, pielēca kājās.

—  Kur? Kur? — bija dzirdami priecīgi saucieni.

—  Pa trešo urbumu … Nupat kā parādījās . . . Burbuļo pilnā sparā!

Tikai tagad visi aptvēra, ka parādījusies nevis laiva, bet nafta.

Citā laikā šis notikums būtu bijis lieli svētki. Bet tagad, kad apakš zemes gāja bojā cilvēki, saņemtais vēstījums izklausījās tīri kā aizvainojums un nāca nelaikā.

Drīzumā visus institūta darbiniekus satrauca vēl kāds ļoti dīvains apstāklis. Izrādījās, ka cilvēki, kas dežurējuši pie trešā urbuma, bija skaidri sadzirdējuši metāliskus klaudzienus: it kā kāds ar veseri būtu dauzījis pa dziji zemē ielaisto tērauda cauruli. Visi zināja, cik labi izplatās skaņa pa metālu. Varbūt tie bija signāli, ko raidīja cilvēki, kas pazemē gāja bojā.

Pie trešā urbuma steidzīgi novietoja jutīgu mikrofonu. To pievienoja pie tērauda caurules, kas ielaista zemē. Tomēr nekā cita kā tikai spēcīgās naftas strūklas rēkoņu telefona klausulēs nevarēja sadzirdēt.

Vēlu vakarā kāds nedroši pieklauvēja pie Tēta kabineta durvīm. Tad uz sliekšņa parādījās melnīgsnējs zēns melniem matiem — arodskolas skolēns Petja. Viņu pavadīja biedri.

— Mums ir priekšlikums, — Petja bikli ieminējās, mīņādamies no vienas kājas uz otru.

—  Kādā lietā? — Tētis, aplūkodams zēnus, klusi vaicāja.

— Mēs te visi esam radioamatieri, — Petja turpināja, nu jau droši panākdamies uz priekšu. — Mēs saprotam, jo augstāka antena, jo labāk dzirdams raidījums. Tad nu mēs domājam tā: ja metala caurule iesniedzas dziļi zemē, tad arī tā var noderēt par antenu, lai uzturētu radiosakarus ar laivu … Caurule, protams, neatrodas augstāk, bet zemāk, taču šajā gadījumā tas ir vienalga — tuvāk laivai …

—  Nu, paskat, cik manīgi! — Tētis nobrīnījās, ātri pieceldamies no savas vietas. — Nāciet nu, aiziesim pie radista, ko tas uz to sacīs!

Pēc dažām minūtēm Tētis ar zēniem iegāja radista kabinītē.

— Redz, te zēni ieteic, lai uzlabotu sakarus ar zemi, izmantot par antenu turbourbja metala cauruli. Ko jūs par to sakāt?

Atbildes vietā radists apjucis pabtenza zēnos un metās pie lielas metala kastes. Tā bija pārnēsājama radiostacija.

— Žiglāk! — viņš skriedams sauca. — Puikas, stiepiet man pakaļ akumulatorus. Žiglāk!

Radioiekārtu uzstādīja uz zemes blakus trešajam urbumam. No tās aizvilka vadus, ko arodskolēni steigā apvija ap resno tērauda cauruli.

Un vēl pēc dažām minūtēm no telefona klausulēm atskanēja tik skaļi radiosignāli, ka tos varēja dzirdēt vairāku soļu atstatumā.

«… enerģijas krājums izsīkst punkts sveiciens visiem.»

—  Urā! — radists iekliedzās. — Sakari atjaunoti.

Viņš saķēra atslēgu un ātri sāka klaudzināt atbildi.

«Pāreju uz uztveršanu,» radists nobeidza savu raidījumu.

Bet atbildes nebija. «Zeme» klusēja. Morzes aparata signālu

vietā bija dzirdami tikai skaļi un vienmuļi spraksti.

— Vareni strādā pazemes antena, — radists, mazliet saraukdams pieri, noteica. — Pat traucējumi laivas elektromotorā dzirdami lieliski. Bet kāpēc viņi neatbild? Vai tiešām izslēguši uztvērēju?

Arvien klusāks un klusāks kļuva aizejošās laivas elektromotora troksnis.

Apmēram pēc trim stundām glābšanas darbu istabā ienāca jauns, šoreiz galīgi mīklains paziņojums. Skaņu metrikas stacija, kas bija uzstādīta, lai uztvertu no pazemes nākošos trokšņus, sadzirdēja kādas dīvainas skaņas. Tās izklausījās pēc kapļu atsitieniem mīkstā zemē.

Gevorkjans un Tētis, kas tūdaļ ieradās, drīz paši pārliecinājās par šī paziņojuma patiesīgumu. Tālu apakš zemes patiešām ritēja nezkādi nesaprotami darbi.

Kāpēc īsti Koreļins izvēlējās laivas virzienu uz ziemeļrietumiem, to pārējie ilgi nevarēja izprast. Tomēr gala rezultātā bija taču gluži vienalga, kādā virzienā kustēties uz priekšu. Laiva nevarēja celties augšup pilnīgi vertikāli. Tai bija pamazām «jāuzņem augstums», tāpat kā to dara lidmašīnas.

Visi pūliņi atjaunot sakarus ar virszemi pa radio palika bez. sekmēm. Koreļins pēdējo reizi telegrafēja par laivas atrašanās vietu, par to, ka viņiem izbeidzies elektroenerģijas krājums, un nolēma aparatu vairs neieslēgt. Tieši tāpēc viņš arī nezināja,, ka viņa pēdējie radiogramas vārdi virszemē bija lieliski sadzirdēti.

Bija skaidrs, ka elektroenerģijas tikpat nepietiks, lai izkļūtu virszemē. Bet palikt uz vietas arī bija muļķīgi. Un tā pazemes mašina devās tai virzienā, ko izvēlējās Koreļins.

No kā tad vadījās Koreļins, ļoti stingri uzstājot, ka laivai jāvirzās tieši uz ziemeļrietumiem? Viņš uzmanīgi izpētīja karti, kas bija sastādīta ceļojuma vajadzībām. Tiesa, karte bija diezgan nepilnīga, tajā bija palikušas daudzas tā saucamās «baltās vietas». Bet viņš pastāvēja uz to, ka laivai jāvirzās tieši uz vienu no šiem ka rte neapzimetiem apgabaliem. Varbūt tur bus jāsastopas ar necaurejamiem akmens masiviem. Varbūt viņi sadursies ar irdenām smiltīm, pa kurām laivai būs grūti tikt uz priekšu.

Bet Koreļins neatlaidās.

Un tikai pēc vairākām ceļā pavadītām stundām biedri saprata, no kā īsti vadījās Koreļins. Uz televizijas ekrana viņi laivas priekšā ieraudzīja milzīgu tukšumu .. .

— Pazemes grote! — līksmi iesaucās Koreļins. — Te tā ir!

Nu tikai draugi atcerējās no Panfjoriča dzirdēto nostāstu.

Tad, lūk, kas! Viņu biedram, dabas, dzejas un tautas ticējumu cienītājam, arī šoreiz, varbūt nejauši, tomēr bija taisnība. Viņi tuvojās milzīgam tukšumam apakš zemes.

—  Vai te ir ko elpot vai nav? — dobji norūca Bogdichanovs, atškrūvējot lūku, kad laiva ar priekšgalu iegāja tukšajā telpā.

Laivā tūdaļ ieplūda saspiests, smacīgs gaiss.

Bogdichanovs izliecās no lūkas un apgaismoja pazemi ar elektrisko lukturīti.

Apakšā rēgojas no griestiem nobrukušu akmens bluķu juceklis. Melnās sienas stāv drūmi un noslēdzas ar lokveidīgu velvi, no kuras nokarājas akmeņi, kas tepat vai grasās krist lejā. Šī milzīgā pazeme dveš miklumu un aukstumu.

—  Izejai jābūt! — Koreļins pārliecināti saka, savukārt, aplūkodams pazemes valstību. — Nostāsts taču izrādās par patiesību! Mēs atraksim aizgruvumu un iziesim .. .

Draugi sparīgi sāka gatavoties ceļojumam pa apakšzemi. Virvē nolaida lejup visu nepieciešamo. Un pēdīgi cits aiz cita viņi nokāpa paši.

Grotes apmēri ir neaptverami. Elektriskā lukturīša gaisma zūd biezā tumsā. Tomēr draugiem izdodas saskatīt vairākas alas. Rāpdamies pa slideniem un asiem akmeņiem, viņi vērīgi aplūko ikvienu no tām.

Pēkšņi lukturīša stars negaidot uzduras uz kaut ko gaišu starp tumšajiem iežiem.

—  Skelets, — klusi bilst Goga, kas stāv vistuvāk apgaismotajam priekšmetam, un viņa balss skaņa, kas tūkstoškārt atsitas pret akmens sienām, pārvēršas dunošā atbalsī.

Tas patiešām ir cilvēka skelets, kas guļ pie alas ieejas.

—   Pievērsiet uzmanību … — Koreļins turpina. — Vai redzat, ka tas guļ ar galvu pret alas ieeju? Cilvēks skrējis uz to, paklupis un ugunī gājis bojā. Es domāju, mēs esam uz pareiza ceļa. Ieiesim šajā alā.

Koreļina domas apstiprinājās. Pēc desmit minušu gājiena draugi ieraudzīja vēl vienu cilvēka skeletu.

Virzīšanās uz priekšu ik ar soli kļuva grūtāka. Eja sāka vest stāvus uz augšu. Vietām griesti nolaidās tik zemu, ka nācās mesties četrrāpus un pat līst pa zemi. Draugi tomēr nezaudēja drosmi.

Nepārtraukti virzīdamies uz priekšu, apmēram pēc trim stundām viņi sasniedza alas galu. Viss norādīja, ka šeit patiešām kādreiz noticis nogruvums. Bogdichanovs pat uzgāja pussatru- nējušus augu zarus. Tātad virszeme vairs nebija tālu.

Mazliet atpūtušies, studenti sāka strādāt ar lāpstām un kapļiem.

Tieši šo troksni sadzirdēja zemes virspusē.

*

Milzīga urbjmašīna, kas zemē urba nevis šauru spraugu, bet vairākus metrus platu eju, savu darbu paveica ātri. Jau pēc stundas kopš darbu sākšanās šachtā nolaidās cilvēki, un pēc nedaudzām minūtēm trīs pazemes ceļiniekus izcēla virszemē.

Daudziem par izbrīnu viņi jutās lieliski. Ieelpojuši svaigu gaisu, draugi kļuva vēl jautrāki.

Nu, biedri, — Gevorkjans viņus uzrunāja, apskatīdams katru pēc kārtas, — neuzplīšos ar jautājumiem. Sakiet tikai vienu: vai mašina bojāta?

- Ko jūs, Aram Grigorjevič! — atbildēja Koreļins, izrauda- rnies no galvenā inženiera straujajiem skāvieniem. — Pilnīgā kārtībā. Pārbaudi izturēja teicami. Atrodas pazemes grotē…

— Par groti nestāstiet, — Gevorkjans viņu pārtrauca. — Mēs jau tā nospriedām, ka būsiet iekļuvuši tieši tur. Panfjoričs pastāstīja teiku un palīdzēja mums uzmeklēt šo vietu.

—  Bet sakari gan mūs piekrāpa, Aram Grigorjevič, — Koreļins turpināja, notīrīdams sev putekļus. — Jums bija taisnība, kad šaubījāties, vai radioviļņi spēs iziet cauri tik biezam zemes slānim.

— Sakiet, cik sen jūs nelietojat radiouztvērēju! — iejaucās radists.

Koreļins pārdomādams palūkojās pulkstenī un pateica laiku, kad bija nosūtījis pēdējo radiogramu.

— Ak jūs! — Gevorkjans tūdaļ iesaucās. — Šeit jūsu sirdsdraugs Petja ar saviem biedriem ieteica tādu joku, ka visiem lielākajiem radiotechniķiem būs skaudība … Tagad mums radiosakari ar pazemes laivām nodrošināti pilnīgi, — viņš nobeidza, vilkdams aiz piedurknes Koreļinam tuvāk melnīgsnējo zēniņu, kas stīvējās pretī.

— Vai galvenais inženieris uz mums dusmojas? — paklusu vaicāja Bogclichanovs, apskaudams Tēti.

— Tas viss _ jau pagājis… —vēl klusāk atbildēja Tētis. — Naktī, kad jūs devāties ceļojumā, saņēmām teiegramu, kas aizliedza Gevorkianam pirmajam izdarīt pārbaudi, bet reflektantu, kā jau zināt, bija daudz . ..

To pašu nakti laivu, kas atradās grotē, apgādāja ar jaun- sazpildītiem akumulatoriem un skābekļa krājumu. No rīta tā, milzīga laužu pūļa sagaidīta, paredzētā vietā iznāca zemes virspusē.

STĀSTS PAR KĀDU SPRĀDZIENU

—  Vai gribat, pastāstīšu jums kādu notikumu? Var teikt, neparasts gadījums, — kādreiz piedāvājās leitnants Voronovs.

Tas notika tai laikā, kad mums, pētnieciskā institūta darbiniekiem, vēl bija kazarmu stāvoklis. Pirms gulētiešanas mēs bieži mēdzām sapulcēties mazā, mājīgā istabiņā, lai patriektos par visdažādākajiem tematiem.

—  Nav nekas pretim! — es atbildēju. — Tikai kaut ko labi jocīgu.

Gara auguma leitnants, liels jokupēteris un tērzētājs, sniedzās kabatā pēc portsigara un, cenzdamies būt nopietns, uzsāka savu stāstu apmēram šādi:

—  Zinātniski pētnieciskā institūta teritoriju, kuram es biju piekomandēts kara sākumā, jūs laikam pazīstat…

Nu, lūk, jums tikai būs grūti iztēloties, cik nemīlīga tā izskatījās pēc evakuacijas. Visur tukšs. Mētājas grabažas. Pilnīgs, izpostītas ligzdas iespaids.

Iekārta jau aizvesta. Arī cilvēki aizbraukuši. Pagaidām esam palikuši tikai es un mechaniķis Petja Jaņins — tāds vienkāršs zēns un brīnišķīgs biedrs.

Tolaik mēs vairs nebijām pārāk aizņemti. Saiņojām šādus tādus sīkumus, klaiņojām pa tukšajiem korpusiem, lai paskatītos, vai nav palicis kaut kas vajadzīgs, un gaidījām lidmašinu aizbraukšanai. Vispār brīva laika mums bija atliku likām.

Petjam tai laikā radās jauns laika kavēklis, ja tā varētu sacīt. īstenībā tā dēļ jau viss arī notika …

Mums vēl bija palicis neaizsūtīts parasts aparats, ar ko pieraksta skaņas gramofona platēs. Cik reižu netiku teicis: «Petja, iesaiņo aparatu kastē. Pēkšņi atbrauks mašina — tu mani ar to aizkavēsi!» Bet viņš runāja pretī, zvērēja, ka neaizkavēšot, un turpināja darīt savu.

Ko tad viņš ar to darīja? Nu, kaut ko pavisam vienkāršu. Tiklīdz izdzird gaisa trauksmes signālu, tūdaļ stiepj mikrofonu sētā vai izbāž laukā pa logu. Nu, bet, kā jums jau zināms, — kas tobrīd notiek atmosfērā? Lidmašinas dūc, zenitlielgabali šauj, bumbas kauc un plīst, reizēm pat mums gluži tuvu. Bet viņš tik sēž pie aparata un visas šīs skaņas pieraksta platē.

To viņš darīja diezgan bieži.

«Es gribu,» viņš mēdza teikt, «atstāt mūsu pēcnācējiem piemiņu skaņās par šīm dienām.»

Vispār, protams, tas bija interesanti! Tikai viņš man bija ar to pārāk apnicis. Uzlidojumi tolaik notika bieži, un gandrīz vaf ik pēc katra Petja rāda man plati. Tas bija tāds caurspīdīgs disks.

«Lūk,» viņš saka, «brīnišķīga skaņu aina uzņemta, biedri Voronov. Tie, kas šajās dienās Ļeņingradā nav bijuši, iegūs pilnīgu priekšstatu. Vai gribi noklausīties?»

es tad parasti sāku pukoties un atkal atgādināju, lai aparatu tūdaļ iesaiņo.

It īpaši viņš man uzmācās pa vakariem, kad lika noklausīties savu piašo kolekciju uz elektriskā gramofona, kuram bija liels, oli spēcīgs reproduktors. Atskaņojums bija tik skaļš, ka istabā radās īstas bombardēšanas iespaids.

Toreiz mēs dzīvojām vienā 110 lejas stāva istabām «B» korpusā. Tā ir veclaicīga ēka ar bezgalīgiem, šauriem gaiteņiem, kuros var pat nomaldīties.

Nu, lūk, viss šis atgadījums sāka risināties manu acu priekšā tieši tur …

Leitnanta stāsts par atgadījumu, kas noticis pazīstamā zinātniski pētnieciskā institūta teritorijā, ieinteresēja mūs, kaut gan pagaidām tajā nekā neparasta nebija.

Mēs centāmies iztēlot sev Ļeņingradu blokādes dienās, tukšo institūta ēku, kas atradās pilsētas nomalē, un visus tos apstākļus, par kādiem runāja Voronovs.

Pārliecinājies, ka viņā klausās pietiekami uzmanīgi, leitnants acīm redzami iejutās savā stāstījumā.

— Reiz gaisa trauksmes laikā, dienā, — viņš turpināja, — es atrados kādā no otrā stāva istabām tajā pašā «B» korpusā trn lūkojos pa logu. Jāsaka, ka trauksme nebija tāda kā īsta. Vispār, protams, bija dzirdams, ka gaisā ar raksturīgu skaņu dūc vācu lidmašīna. Bet tā laikam atradās ļoti augstu un, tā kā debess bija viscaur apmākusies, nemaz nebija redzama. Zenitlielgabali klusēja. Arī bumbas nekrita. Vispār — nevis uzlidojums, bet tīrās blēņas …

Pēkšņi dzirdu, tālumā atskan skaļš, tomēr ļoti savāds sprādziens. Pat nezinu, vai to var nosaukt par sprādzienu.

Vispār es esmu tiku tikām dzirdējis ļoti daudz visādu sprādzienu. Visus tos labi pazīstu un atšķiru citu no cita. Bet šoreiz — kaut kas pilnīgi neparasts: nepārtraukti dārdi, kurus pavada kaukšana un ļoti griezīga svilpšana. Tajā pašā laikā ievēroju, ka kaut kur pie mums ēkā nošķind stikli.

Jāsaka, ka pēdējais apstāklis mani pat satrauca. «No kā gan tas?» es domāju. «Fugasu bumbas ir kritušas pavisam tuvu — un nebija neviena plīsuša stikla visā korpusā. Bet nu — tāls sprādziens, un pēkšņi saplīst…»

Tikko es gribēju iet paskatīties, kur tas noticis, kad manā redzes laukā parādījās kaut kas jauns.

Iedomājieties: pilnā sparā kūleņo no augšas lejup vācu lidmašīna. Krīt gluži tuvu mums. Ļoti labi redzams, ka tas ir bumbvedējs «Junkerss 88». Ir arī skaidrs, kādēļ tas gāžas lejā.

No viena spārna tam palikušas pāri tikai atmiņas jeb, precizāk izsakoties, neliels gabals. «Tā,» es domāju, «tātad norāvuši spār- niņu. Nu, to tu ari esi pelnījis…»

Es pagāja no loga drusku sānis — gadījumā, ja krītot sprāgtu bumbu krava. Tomēr nē, dzirdu, lidmašina nokrīt klusi. Paskatījos atkal pa logu. Redzu, guļ, balodītis, uz lauka. Turp jau skrien ļaudis, kā tas tādos gadījumos mēdz būt, un viss ir kā parasti.

«Te,» es domāju, «viss norit normāli. Labāk iešu paskatīties, kur man ir cietuši logi.»

Sāku staigāt pa istabām un redzu, ka visi logi cieši aizvērti un stikli ir pilnīgā kārtībā. Tā es būtu varējis meklēt vēl ilgi, ja nebūtu ievērojis, ka šur tur uz grīdas mētājas to matēto plafonu stikla lauskas, kuri sedz elektriskās griestu spuldzes. Te es atcerējos, ka tikko biju tos redzējis pilnīgi veselus. «Kā gan tie tā uzreiz varēja sašķīst?» es domāju. Pie tam, iedomājieties, neizskatās, ka tie būtu krītot saplīsuši. Šur tur pie dzelzs armatūras vēl karājas atliekas, no kā var spriest, ka plafoni saplīsuši jau augšā.

Es, protams, vāji izprotu sarežģītas fizikālās parādības, tomēr man jums jāsaka, ka man bija skaidrs viens apstāklis. Sie paši plafoni nevarēja saplīst no sprādziena, ja logu stikli istabās izrādījās veseli. Tie taču saskaras ar ārējo gaisu un noder tam pat par šķērsli, ja logi ir aizvērti.

«Apbrīnojami!» es domāju. «Bet tā kā negribas ticēt.»

Vēlreiz paskatījos: logi pilnīgi veseli.

Es saskaitīju septiņus saplīsušus plafonus dažādās istabās. Nesaprotams šķita vēl tas, ka plīsusi bija tikai noteiktas formas plafoni — plakanie, ar noapaļotām malām. Bet lodveidīgie karājās turpat blakus, it kā nekas nebūtu bijis.

Es drusku pastāvēju, padomāju … un nolēmu, ka tas viss ir ļoti interesanti, bet ka tam, protams, nav nekādas nopietnas nozīmes. Drusku pagrūstīju lauskas ar kāju, pat uzspļāvu tām, pēc tam klusiņām devos lejā.

Nonāku istabā, kur mēs dzīvojam. Tiklīdz atveru durvis, te — lūdzu! Man pretim — Petja. Atkal ar jaunu gramofona plati!

«Lūk,» viņš saka, «ir pierakstījies pilnīgi savdabīgs sprādziens.»

«Liecies mierā!» atbildu. «Es dzirdēju šo sprādzienu. Mums no tā pat vairāki plafoni saplīsuši. Bet, kā vācu lidmašina gāzās, to, lūk, tu gan laikam neredzēji. Tas tik bija skats! Ja tu nebūtu nodarbojies ar savu muļķīgo skaņu pierakstīšanu, tad varbūt arī tu būtu bijis liecinieks …»

Ar vārdu sakot, sākās mūsu parastais strīds.

Tas dienas vakarā rnes nodarbojamies sava istaba ar vis- parastākajām lietām.

Apgaismojums mums toreiz bija diezgan primitivs: automo- biļa prožektors ar pustukšu akumulatoru.

Protams, tik vājā gaismā nekā ievērojama neizdarīsi. Tādēļ bija jāiet gulēt loti agri.

Tomēr, iedomājieties, šai vakarā it ka tīšām miegs nemaz nenāca. Es pat apskaudu Petju, dzirdot, kā tas krāc.

Neatlika nekas cits kā noklausīties «pilsētas sirds», citiem vārdiem sakot, metronoma skaļajā tikšķēšanā, kas vienmēr atskanēja no ielu reproduktoriem, kad nebija radiopārraides.

Ai, šī Ļeņingradas sirds! Cik labi tā palikusi man atmiņā: var teikt, uz visu mūžu. Un kurš gan to neatceras, kas tai laikā atradās Ļeņingradā!

Parasti, kad nebija trauksmes, šis metronoms klauvēja ļoti gausi. Kad tika izziņota gaisa trauksme, tas tūdaļ sāka dauzīties ātrāk, it kā brīdinādams: «Pasteidzieties!»

Šai skumjajai ainai pievienojās vēl vēja gaudošana. Tas notika, kā jūs zināt, vēlā rudenī.

Pēkšņi man likās, ka kāds augšā staigā.

«Kas tas?» es domāju. «Apsardzības mums šajā korpusā nav nekādas. Durvis visas noslēgtas. Kas gan tādā gadījumā varējis tur iekļūt?»

Sāku uzmanīgi klausīties … Atkal aizdomīgs troksnis.

«Ehe,» es domāju, «te kaut kas nav kārtībā. Būs jāiet paraudzīt…»

Pieceļos. Paņemu līdz naganu. Uz pirkstgaliem, balansēdams ar rokām, lai noturētos līdzsvarā, sāku virzīties uz durvīm.

Eju pa pilnīgi tumšu gaiteni. Tikai šad un tad, kad mēness paspīd caur mākoņiem, uz grīdas parādās gaiši kvadratveida plankumi no logiem.

Nejauši aizķēros aiz kādas kastes. Atskanēja neparasti skaļi dārdi. Jūs zināt, kā tas mēdz būt tukšās telpās. Bija jāapstājas, Klausos … Nekā nedzirdu, vienīgi paša elšanu, kas arī daudzkārtīgi atbalsojas no sienām un tāpēc šķiet pārdabiski skaļa.

Pēc kāda laiciņa tālumā kaut kas iešķindējās.

Orientēdamies pēc soļu trokšņa, kas atnāk līdz manīm, pamazām nokļūstu līdz otrajam stāvam. Uzmanīgi aizslēpies aiz gaiteņa stūra, redzu mēness gaismā uz mirkli pazibam kādu stāvu. Tas ir kāds vājiņš, sakumpis subjekts, tērpies melnā mētelī un ar raga brillēm uz acīm. Mēness gaisma, pavīdot uz īsu brīdi, neļāva man to apskatīt tuvāk.

Redzu: iegājis vienā no istabām un tur kaut ko meklē.

Jūs, protams, ļoti labi saprotat, ka mani tas stipri ieinteresēja. Kas viņš tāds? Kas viņam te vajadzīgs?

Pēc kāda laika viņš dodas laukā …

Tagad man kļuva skaidrs, ka viņš noteikti ir kaut ko nozadzis. Es ievēroju: piesardzīgi ries rokas kadu baltu priekšmetu, kuru agrāk es viņam neredzēju.

«Nu,» es domāju, «tas tev neizdosies!…»

«Pilsoni! Stāviet!» es kliedzu skaļā balsi un melos uz priekšu.

Viņš — prom. Es — pakaļ.

Man jums jāsaka, ka vajāšana bija ļoti savdabīga. Mūsu soļu dunoņa bija ārkārtīga .. . Tumšs .. . Paša rokas nav redzamas; tikai šad tad pamanu, ka kaut kas melns pazib gar logiem. Viņš — pa kāpnēm lejā. Es — viņam pakaļ. Atstatums starp mums pakāpeniski samazinās. Tagad jau es esmu viņam samērā tuvu.

Šai mirklī mēs abi nokļūstam garā mēness gaismas joslā. Un man beidzot izdodas saskatīt priekšmetu, kas atrodas viņam rokās. Tas mani neiedomājami pārsteidza. Nu, ka jūs domājat, kas tas bija?

Leitnants noslēpumaini paskatījās uz mums un ņēmās aizsmēķēt jaunu papirosu.

Neviens neatbildēja uz viņa jautājumu. Visi ar ziņkāri skatījās uz stāstītāju, kas bija iegrimis tabakas dūmu mākonī. Nesagaidījis atbildi, leitnants turpināja:

«Dīvaini gan,» es domāju, «kāpēc viņam tas vajadzīgs? Kāpēc viņš to nemet zemē? Viņam taču ļoti neērti skriet.»

Diemžēl, ilgi es nedabūju domāt: pagriezienā paslīdēju un nokritu uz grīdas.

Es pieceļos. Mani pārņem šausmīgas dusmas. Šaut vajadzēja, vai? . . . Ek velns!

Un te es dzirdu, ka noklaudz ārdurvis. Tātad bēglis ir izsprucis uz ielas. Nu, saprotams, es viņam pakaļ. Tikai kāda gan te var būt vajāšana! Tūdaļ sākas biezs parks. Mēness pilnīgi ietinies mākoņos. Vispārīgi sakot — aizlaidās lapās!

Es drusku pastāvēju. Paklausījos. Nekas cits nav dzirdams kā tikai koku šalkoņa un metronoma tikšķēšana .. . Atlika vienīgi izlamāties un nostiprināt durvis ār turpat atrastu dēļa balstu.

Jā, vai patiesi es jums nepastāstīju, kas tas bija par priekšmetu, ko šis tips aizstiepa?

Iedomājieties … daži stikla gabali no sasistajiem plafoniem!

«Kas tas?» es domāju. «Kam viņam tie vajadzīgi? …»

Klausītāji smaidot saskatījās.

— Jā .. . — turpināja leitnants. — Atmostamies nākamajā rītā un ejam kopā ar Petju apskatīt, tā sakot, nakts notikumu vietu. Uzkāpjam otrajā stāvā.

«Var būt, ka viņš veselo plafonu nozadzis?» Petja man saka, apskatīdams uz grīdas guļošās lauskas.

Jāsaka, ka es tieši šeit pirmo reizi ievēroju, cik neparasti nopietns kļuvis mans Petja. Stāv un dziļdomīgi aplūko lauskas.

taisa secinājumus,» es domāju. «Kā Šerloks Holms. Nu, ir jau ari interesanti. Man pašam, jāatzīstas, patīk tādas lietas. Lai jau . . .»

Taču Petjam, redzams, drīz apnika sarunāties par saslaukām. Mēs abi piegājām pie loga, pa kuru bija redzama vakar nokritusi lidmašina.

«Zini ko?» negaidot saka man Petja. «Es gribētu iet aplūkot notriekto «Junkersu» tuvumā. Vai nevēlies kopā ar mani izstaigāties?»

«Lai paliek!» es atbildu. «Kam tas man vajadzīgs! Ej, ja gribi …»

Petja aiziet, bet es palieku viens. Turpinu skatīties pa logu. Stāvu un sākumā nekā sevišķa neievēroju. Paiet kāds laiks, pēc mana aprēķina, Petjam jau vajag būt nonākušam pie lidmašīnas. Cieši ielūkojos … un neticu pats savām acīm. Kļūdīšanās nav iespējama. Pie lidmašīnas atrodas tas pats tips, kuram es šonakt džinos pakaļ. Pazīstu viņu pēc auguma, pēc kustībām. Viņš ļoti steidzīgi staigā apkārt lidmašinai un, liekas, kaut ko pēta.

Lūk, redzu, pagriežas pret mani sāniski un baksta ar pirkstu stabilizatoru … Ko te lai saka!

Šī subjekta tālākā izturēšanās kļuva pavisam aizdomīga. Vai nu viņš ieraudzīja tuvojošos Petj u, vai ari kas cits to pamudināja, tikai redzu, sāk šaudīties no astes uz propeleru un atpakaļ. Es pat uzreiz nesapratu, ko viņš dara. Izrādās .. . Saprotiet! . .. mērī, nelietis, ar ruleti mērī lidmašinu. Steidzīgi vien stiepj lenti gar lidmašīnas ķermeni.

Tad ta dīvaini!

Nu, bet Petja, dabiski, beidzot kļūst redzams un dodas uz lidmašinu.

«Ir gan ķibele! Kā lai viņu brīdina?» es domāju.

Jūs viegli sapratīsiet manu nemieru, ja atcerēsieties, ka diversanti un spiegi tika iesūtīti pie mums tolaik lielā skaitā.

Vai skriet Petjam palīgā?

Bet te redzu: Petja pienācis jau pavisam tuvu pie lidmašīnas. Apstājas. Skatās uz manipulācijām, kādas izdara šis tips. Pēdējais, pamanījis Petju, arī apstājas. Kādu laiku skatās viens otrā. Pēc tam .. .

Blakus istabā griezīgi ieskanējās tālrunis. Leitnants atvainojās un aizsteidzās pie aparata.

— Nu, un kas tālāk? — nepacietīgi iejautājās kāds no klātesošiem, kad leitnants atgriezās.

Stāstītājs gausi apsēdās savā vietā un bez steigas pārlaida acis pār klausītājiem.

-Pagaidām nekas briesmīgs arī nenotika, — viņš mierīgi turpināja. — Šis pats subjekts negaidot un ļoti ātri aizgāja. Bet

Petja vēl kādu laiku pastaigājas ap lidmašinu un atgriežas; institūtā.

«Vai tu arī zini, kas tas bija?» es viņam jautāju. «Tas taču ir tas pats, kuram es šonakt džinos pakaļ!»

«Nevar būt!» Petja atbild.

Es redzu, ka mans paziņojums atstājis uz viņu stipru iespaidu.

«Ko tu skaties manī ar tādu izbrīnu?» es jautāju.

«Nu, tā, zini, viss tas ir ļoti savādi … Man liekas, ka .. .»

Redzu, Petja sāk stomīties un kaut ko neizsaka līdz galam.

«Atkal taisa secinājumus,» es domāju.

«Vai tu kaut ko ievēroji?» es jautāju.

Viņš klusē, iedomājieties tikai, un drūmi skatās.

«Nu, velns ar tevi!» es domāju. «Ir gan detektivs!»

Tovakar, kad jau krēsloja, bet aizdedzināt mūsu prožektoru bija vēl par agru, Petja negaidot ļoti nopietni uzrunāja mani.

«Vai tu nedomā,» viņš jautāja, «ka starp fašistu lidmašinas avariju un mūsu plafonu plīšanu pastāv kāds sakars?»

«Ļoti iespējams,» es atbildēju, «ka plafoni ir plīsusi no sprādziena, kas noticis uz lidmašinas.»

«Tā jau ir tā lieta,» turpina Petja, «ka lidmašinā nekāds sprādziens nav noticis. Es to noteikti konstatēju. Viss bumbu krājums acīm redzot bijis izlietots jau agrāk, vai arī bumbu tai vispār nav bijis, bet zenitartilerija, kā tu atceries, pirms lidmašinas kritiena klusēja.»

«Bet no kā tad tā varēja aiziet bojā?» es jautāju. «Mūsējo- lidmašinu gaisā arī nebija — es tās labi pazīstu pēc skaņas, — vācu lidoja viena pati.»

«Es zinu,» saka Petja, «ka nebija. Es daudz domāju un visu apsvēru, un beidzot esmu nonācis pie ciešas pārliecības.»

Viņš uzmanīgi paskatījās manī un teica:

«Šeit ir kāds noslēpums… Tas viss nav tik vienkārši: gan šis neparastais sprādziens, ko dzirdējām, kad plīsa plafoni, gan vācu lidmašinas bojā eja, gan cilvēka parādīšanās, kurš interesējas pat par šo plafonu drumslām.»

Šī saruna atstāja uz mani toreiz smagu iespaidu.

Es stāvu un domāju: «Kas tās par nejēdzībām, ko viņš te runā?» Bet pašam tāds kā nemiers rodas …

Leitnants iegrimst domās, it kā kaut ko atcerēdamies.

— Apkārtne stipri ietekmē, — viņš stāstīja tālāk, aizdedzinādams nodzisušo papirosu. — Iedomājieties . .. Mēs atrodamies divi vien milzīgā, tukšā ēkā. Visapkārt dziļa tumsa. Laukā turpina gaudot vējš .. . Man sāk likties, ka augšā atkal kāds staigā. Man, protams, nav bail, tomēr, bez šaubām, esmu pakļauts ārējo apstākļu ietekmei kā ikviens dzīvs cilvēks. Atceros, ka toreiz man no visa tā kļuva ne visai omulīgi. Taču tikai īsu brīdi. «Jātiek vaļā,» es domāju, «no šī garastāvokļa.»

«Zini ko?» es saku Petjam. «Ko tu man jauc prātus? Te nekā noslēpumaina nav. Tas viss ir blēņas. Ja arī cilvēks nozaga lauskas, tad vienkārši aiz huligānismā!»

Vispār — sāku viņu norāt.

Viss beidzās ar to, ka Petja apvainojās un ar mani vairs nerunāja.

Taču, iedomājieties, nedaudz vēlāk notika atkal aizdomīgs gadījums! Nu, protams, ja ievēro visu to, kas bija noticis agrāk.

Tas bija, lūk, tā.

Petja palaiž vaļā savu elektrisko gramofonu, acīm redzot garlaicības mākts, un sāk citu pēc citas klausīties plašu kolekciju ar šiem sprādzieniem. Sevišķi viņam iepaticies pēdējais ierakstījums, un viņš skandina to, var teikt, bez pārtraukuma.

Visu to noklausīties, bez šaubām, man bija pretīgi. Tomēr, lai galīgi nesanīstos ar Petju, es paciešu un izliekos, ka man tas ir vienaldzīgi.

Brītiņu vēlāk es nolēmu pieiet pie loga un paskatīties, kāds ārā laiks, domādams, vai ir iespējams uzlidojums. Šai nolūkā- es mazliet atbīdīju aptumšošanas priekškaru un uzmanīgi palūkojos pa radušos spraugu — tā, lai gaisma no istabas neizkļūt u laukā.

Pārsteigts ieraugu: pie loga rēgojas nezkādi trīs silueti. Uzmanīgi klausās. Kad es ieskatījos, tad, iedomājieties tikai,, klausītāju vidū pazinu atkal to pašu sakumpušo tipu. Bet galvenais — viņš acīm redzot vairāk par citiem interesējas par to, kas notiek pie mums istabā, jo tuvāk par visiem pievirzījis logam savu fizionomiju.

«Ak tā, balodīt!» es domāju. «Atkal esi ieradies!»

Izrauju no kabatas elektrisko lukturīti un pavēršu viņam virsū staru kūli.

Un, lūk, melnajā nakts fonā es redzu to pašu pazīstamo seju, kas toreiz sakarā ar manu nervozo garastāvokli likās briesmīga, nepatīkami atņirgtiem zobiem. Šis skatās man cieši virsū ar stīvu skatienu caur savām lielajām raga brillēm.

Tas viss, protams, turpinājās tikai vienu acumirkli. Seja tūdaļ pazuda.

Izskrienam abi ar Petju laukā. Rūpīgi izmeklējamies visapkārt — neviena nav. Jā, taisnību sakot, tur nav nekā, ko brīnīties. Tādā parkā kā pie mums katrs var viegli noslēpties pat dienā.

Jāsaka, ka mēs tai naktī negulējām. Es izsaucu dažus cilvēkus no apsardzes un novietoju tos slēptuvēs pie ēkas dažādām durvīm. Es pats novietojos sardzē gaitenī, ik pa brīdim pametot skatienu laukā pa logu. Taču viss tas izrādījās pilnīgi veltīgi. Neviens nerādījās, un nekas sevišķs tai naktī nenotika.

Bet pēc dažām dienām sāku ievērot, ka ar Petju notiek kaut kas nelāgs.

Viņš kļuvis drūms kā velns. Kaut kur uz ilgu laiku nozūd un pat dažreiz nepārnakšņo mājās. Tūdaļ redzams, ka viņu nospiež kādas rūpes.

«Vēl arvien turpina tēlot detektivu,» es domāju. «Tas ir gan savādnieks!»

Tomēr savus pienākumus viņš pilda nevainojami. Nav kur piesieties.

Nezin kāpēc es nakti nejauši pamostos. Sāku uzmanīgi klausīties .. . Trauksmes, šķiet, nav — metronoms tikšķ lēnām. Bet .pēdējā laikā man ir izveidojies paradums: naktīs ieklausīties dažādos klusos trokšņos. Un, lūk, es dzirdu: kaut kur no tālienes plūst pazīstamas skaņas. Sāku apjēgt, ka tā ir gramofona plate, kas tiek atskaņota caur reproduldoru. Pat adatas šņākšana dažbrīd dzirdama — acīm redzot veca.

Bet kas tad tā par plati? «Vai tad tiešām,» es domāju, «vēl kāds bez Petjas nodarbojas ar bombardēšanas skaņu pierakstu?» Dzirdu — pieraksts tieši tāds kā Petjam. Izbeidzas viena plate. Uzliek otru ar tādu pašu saturu. Vējš atnes skaņas brāzmām — te klusākas, te skaļākas. Sāku modināt Petju.

«Paklausies,» es viņam saku, «kādu muziķu pārraida.»

Bet te it kā tīšām viss sāk apklust.

«Nekā sevišķa,» Petja man atbild.

«Skaņu pieraksts,» es viņam saku, «pilnīgi tāds pats kā tavējais. Tikko kā tālumā bija dzirdams.»

Petja pieceļas, ar rokām izberž acis un satraukts saka man:

«Nevar būt! No kurienes gan tāds pats kā man? Tev droši vien tika i tā likās.»

Mēs vēl kādu laiku pasēdējām un gaidījām, bet nekā vairs nesaklausījām.

No rīta — neatceros, kādā sakarā — ar acīm meklēju Petjas •somiņu, kurā viņš glabāja gramofona plates, un nekur to neatradu. Bet agrāk tā stāvēja vienmēr redzamā vietā.

Tas mani ieinteresēja. Es sāku somiņu neatlaidīgi meklēt un drīz pārliecinājos, ka tās patiešām nekur nav!

«Kur gan tā varēja palikt?» es jautāju Petjam.

«Lūk, to es arī nezinu. Nesaprotami! .. .» viņš atbild.

Man jums jāsaka, ka es sāku pamazām uztraukties ne pa jokam.

Petja aizgāja kārtot savas lietas, es paliku viens.

Pirmo reizi pa visu šo laiku es nopietni sāku domāt par visiem šiem notikumiem. Iekšēji sāku pievienoties Petjam, ka visā šai lietā patiešām pastāv kāds noslēpums. Mani sagrāba nemiers. Turklāt vēl ārā ir nejauks rudens laiks. Migla tāda, ka desmit soļu attālumā nekas nav redzams.

T,s staigāju viens pa gaiteni — tāpat bez mērķa. Viss man 1agad liekas aizdomīgs. Pat paša soļu dunoņā, kas skan gaitenī, es sadzirdu kaut ko nedabisku.

«Ko gan tas viss nozīmē?» es domāju. «Kam gan ievajadzējies Petjas muļķīgo plašu, un kas ir tas, kas iedomājies tās nakts laikā skandināt? Kas tie par jokiem? …»

Tātad es staigāju, bieži apstājos, ieklausos, vērīgi noskatos uz dažādiem priekšmetiem. Ar vārdu sakot, nervi nav vairs īsti kārtībā.

Bet vakarā, iedomājieties tikai, man, gluži otrādi, uznāca kaujiniecisks noskaņojums.

«Katrā ziņā atrisināšu šo lietu,» es domāju. «Atrisināšu, kaut ari man būtu jāatliek aizlidošana. Varbūt šeit patiesi tiek gatavota kāda nopietna kaitniecība. Bet pašreiz pat neērti kaut kur griezties pēc palīdzības. Ņems vēl un izsmies. Jāsavāc nopietnāki fakti. Kaut varētu noķert šo sakumpušo, briļļaino! Kālab gan viņš visu laiku ap mums trinas? Tad es uzreiz dabūtu zināt, ko tas nozīmē …»

Es izeju parkā.

Tāda cilvēka izskatā, kurš vienaldzīgi pastaigājas, es sāku izmanīgi klejot, aplūkodams apkārtējās ēkas.

Bet visapkārt, kurp vien skaties, — lieli korpusi, kas pieder citiem institūtiem, daždažādas laboratorijas, darbnīcas un pat nelielas rūpnīciņas.

Dažās no tām kūsā darbs. Pie mums, Ļeņingradā, blokādes laikā tika izmantota vismazākā iespēja, lai ražotu apbruņojumu un vispār visu frontei nepieciešamo. Bet bija arī daudz tukšu korpusu, no kuriem iekārtas bija evakuētas. Tie izskatījās kā nedzīvi.

Ilgi es tā staigāju, cenzdamies visu uzmanīgi aplūkot.

Sāka tumst.

Drīz sāka kaukt gaisa trauksmes sirēnas. Metronoms izriiai nīja ritmu un sāka tikšķēt ātri.

Es jau gandrīz sāku šaubīties par savu novērojumu lietderību un nolēmu atgriezties majas, k ad pēkšņi ieraudzīju dziļi parka trīs cilvēkus, kas steidzīgi soļoja pa aleju.

«Laikam steidzas uz patvertni,» es nodomāju.

Drošības dēļ devos pie viņiem tieši caur parka krūmājiem.

Jāsaka, ka še man tiešām laimējās. Nebiju vēl paguvis tikt viņiem tik tuvu, ka varētu tos krietni apskatīt, kad manīju to skaitā atrodamies to pašu sīciņo, sakumpušo subjektu, ko tieši vēlējos sastapt.

Atstatums starp mums arvien samazinās …

Tas ir tas pats! Viņš iet starp diviem citiem. Ko tu te izdarīsi! Viņi tomēr ir trijatā, bet es — viens. Nekas cits neatliek kā vienīgi viņiem sekot.

Piesardzīgi, slēpdamies aiz kokiem un krūmiem, es eju, neiz- laizdams viņus no acīm nevienu sekundi.

Traucē nolādētie krūmi! Zari sitas sejā.

Kurp viņi iet? Lūk, paiet garām ķīmiski techniska institūta korpusiem. Tālāk nāk fizikāli techniskā institūta korpusi. Vēl tālāk —kaut kādas pa pusei bumbu sagrautas darbnīcas. Viņi iegriežas pagalmā — es tiem pakaļ.

Drīz visi trīs pieiet pie maziņas vienstāva ēkas durvīm un. pazūd tajās.

Es sāku pētīt ēku. Apeju tai apkārt, turēdamies krietna atta- lumā, lai mani nepamanītu.

Redzu, kādā logā, kas atrodas ieejai pretējā pusē, parādās gaisma. Tā vāji spīd pa kādu aptumšošanas aizkara spraugu.

Es tūdaļ tai klāt. Redzu, man labi veicas. Pa šo spraugu,, protams, ja krietni izmanās, iespējams skaisti novērot apgaismoto telpu.

Es stāvu, elpu aizturējis, un man liekas, ka manas sirds puksti skan skaļāk par metronoma tikšķiem no tuvākā ielas reproduktora.

Laukā jau bija pilnīgi satumsis. Vējš pieņēmies. Koki šalc skumji, it kā tiem būtu ļoti žēl šķirties no nodzeltējušām lapām. Bet es piespiedu degunu pie rūts un sastingu …

Liekas, ka manas ļaunākās bažas apstiprinās.

Visi trīs ienākušie — un starp tiem mans vecais paziņa, sa- kumpušais, tas ar brillēm — tagad man lieliski redzami. Istaba, kurā viņi atrodas, — ne īsti darbnīca, ne īsti laboratorija: stāv daži mechaniskie darbgaldi, visur dažādi aparati, starp tiem daudz elektrisko mēraparatu. Taču pirmām kārtām, protams, man duras acīs labi pazīstamie presēta piroksilina gabali dažādā lielumā, kas izmētāti visur. Piroksilins ir bīstama sprāgstviela, ar to nav joki.

«Tā,» es domāju. «Saprotams …»

Tagad jau man vairs nevarēja būt nekādu šaubu, ka tā ir īsta diversantu grupa.

Sākumā es neko daudz neievēroju, ka telpas vidū stāv kāda ierīce ar lielām taurēm, kādas ir vecmodīgiem gramofoniem, tikai šīs izgatavotas no ļoti bieza dzelzs skārda. No šīs mašīnas aizstiepjas dažāda veida un resnuma vadi, bet pati tā apspraudīta ar visvisādiem kloķīšiem, spožām sviriņām un citiem rīkiem.

Bet pēc tam es redzu, ka visi trīs darbojas galvenokārt ap šo pašu gramofonu. Arī piroksilina gabali ir viņu uzmanības centra, jo viņi tos šķiro vai vēl kaut ko ar tiem dara, vispār pārnēsā no vienas vietas uz otru.

Viss skaidrs,» es domāju. «Var izbeigt novērošanu, ātrāk jāskrien pēc palīdzības.»

bet tad mani ieinteresēja diversantu izturēšanās. Acīm redzot kāds dauzījās pie durvīm, jo visi trīs uzreiz kļuva uzmanīgi.

un te, lūk, notika visnesaprotamākais visā šai notikumā.

Es skatos, pie viņiem istabā ienāk…

Stāstītājs apklusa un pārlaida mums visiem skatienu. Pustumsa, kas valdīja istabā, neļāva pienācīgi saskatīt viņa sejas izteiksmi, bet man toreiz likās, ka tā bija neparasti skumja.

— Tas nu gan bija pārāk negaidīti… — pēc brīža viņš turpināja. — Iedomājieties, es ieraudzīju savu Petju!

Es pilnīgi apstulbu. Ko gan te varēja domāt? Kā lai to visu izskaidro? Kā tas varēja gadīties, ka Petja 110 manis kaut ko slēpis?

Es nolēmu palikt un turpināt savus novērojumus.

Skatos, Petja pie viņiem pilnīgi kā pašu cilvēks. Arī sāk tur kaut ko darīt. Saprotams, katra iespēja loģiski domāt man pamazām zūd. Kā lai novērtē Petjas rīcību?

Vai es tā ilgi nostāvēju pie loga pilnīgā neziņā, neatceros. Pat tagad man ir grūti noteikt, cik ilgs laiks toreiz pagāja.

Es tikai ievēroju, ka Petja acīm redzot nav ar kaut ko apmierināts. Sāk strīdēties ar sakumpušo, kaut ko viņam pierāda. Redzu, ka strīds viņiem iedegas arvien vairāk un vairāk. Petja nomet zemē uzgriežņu atslēgu un demonstrativi sāk slaucīt rokas kādā lupatā. Visi viņam sastājas apkārt un, redzams, mēģina pierunāt. Tomēr viss beidzās ar to, ka viņš pagriezās uz ārdurvīm ar skaidri redzamu nolūku aiziet.

«Interesanti,» es domāju, «par ko viņi tur saskrējās?»

Nolēmu, ka labāk būs, ja nokļūšu mājās agrāk par Petju un parunāšos ar viņu, it kā nekā nezinātu.

Tā arī izdarīju.

Varu jums teikt, ka mani gaidīja nepatīkama perspektīva. Nokļūt mūsu istabā agrāk par Petju nebija nekas grūts. Bet kā lai es ar viņu runāju?

Dzirdu — nāk. Atver durvis, ienāk …

«Nu, kā sviežas?» es jautāju, cenzdamies piešķirt balsij pilnīgas vienaldzības nokrāsu.

«Nu, tā, nekas,» skan atbilde.

Es skatos uz viņu un domāju: «Vai tas ir Petja? Vai tiešām tas ir tas pats Petja, labsirdīgais, visu ieredzētais, sirsnīgais puisis?»

Man kļuva grūti skatīties uz viņu.

Bet viņš tikai staigā pa istabu ļoti uztraukts un, iedomājieties, nepiegriež man pat vērības.

«Saki, lūdzu,» es viņam prasu mierīgā balsī, «vai tu nekur neesi sastapis to pašu cilvēku ar brillēm, kuru tu redzēji pie lidmašīnas?»

Petja paskatījās manī uzmanīgi, padomāja un tad pēkšņi teica:

«Es to cilvēku pazīstu ļoli labi. Tas taču ir fizikas un rnate- matikas zinātņu kandidāts Michails Stepanovičs Bogucķis.»

Tādu atbildi, jāatzīstas, es nepavisam nebiju gaidījis. Iestājās neveikls klusums.

«Ļoti labi, ka tu par viņu ieminējies,» Petja turpina. «Man pašreiz nepieciešams par viņu ar tevi parunāt. Jautājums ir ļoti nopietns un nav atliekams.»

«Nu, lai notiek, stāsti,» es saku.

Sasprindzinu uzmanību un klausos, ko Petja man teiks.

Skatos, tiešām, joki nav.

Bet, lai jūs to visu varētu saprast, man vajadzēs jūs mazliet iepazīstināt ar dažiem fizikas pamatlikumiem.

Es, protams, neesmu profesors, un institūtam mani pieko- mandēja tikai pašā kara sākumā, tomēr nevaru teikt, 1 <a man būtu, raugoties no zinātniskā viedokļa, pilnīgi nepareizs uzskats par šīm lietām .. .

Leitnants nevērīgi pārmeta vienu kāju pāri otrai un nosēdās brīvākā pozā. Klausītājiem kļuva skaidrs, ka stāstītājam stāv priekšā grūti pārvarams uzdevums un viņš to cenšas slēpt ar pārspīlētu vienaldzību.

— Es centīšos jums visu to izskaidrot vispopulārākā veidā, tā sakot, ar nolūku izvairoties lietot kādas sarežģītas matemātiskās formulas.

Jūs zināt, ko izdod kāds ciets priekšmets, ja pa to, piemēram, ar kaut ko iesit! Skaņu! Bet ko tas nozīmē? Tas nozīmē, ka priekšmets no sitiena mazliet saspiežas vai, iespējams, izliecas. Sākumā, protams, uz vienu pusi, bet pēc tam elastības iespaidā uz otru. Nu, un tādā kārtā tas sāk kādu laiku svārstīties jeb, runājot parastā valodā, trīsēt.

Šo trīsēšanu zināmā mērā pārņem apkārtējais gaiss, bet no tā jau svārstās bungādiņa mūsu ausī.

Lūk, tādā kārtā mēs uztveram gaisa, svārstības skaņu veidā.

Kad mēs, piemēram, runājam vai, pieņemsim, kliedzam, tad tobrīd mūsu rīklē arī trīc balss saites, tāpēc viss kļūst diezgan labi dzirdams. Ja turpretim šīs saites netrīcētu, tad runāt vai dziedāt būtu pilnīgi neiespējami.

No skaņas, kā jūs droši vien jau esat ievērojuši, trīc, protams, ne vien bungādiņa cilvēka ausī, bet arī dažādi priekšmeti, kaut arī, protams, niecīgā, acij nemanāmā mērā.

Un te nu man jāvērš jūsu uzmanība uz vienu no visinteresan- tākām zinātniskām parādībām. Tā ir šāda.

Redziet, vispār no jebkura augstuma skaņas vairāk vaii

«Savādi,» es Petjam piezīmēju, «ka tu neesi uzskatījis par vajadzīgu visu to man pastāstīt agrāk.»

«Nevarēju,» Petja atbild. «Apsolījos. Klausies, kas notika tālāk …»

Tālāk notika tā. Pēc dažām dienām Bogucķis satika Petju parkā.

«Vai tas taisnība,» viņš jautāja, «ka jūs pierakstāt bombardēšanas skaņas gramofona platēs?»

«Taisnība,» atbild Petja.

«Es ļoti vēlētos dabūt no jums vienu plati, kurā jūs esat uzņēmis sprādzienu, kas atgādina ilgstošu skaņu. Šķiet, ka tādu pie jums dzirdēju.»

Protams, ka Petju tas viss ļoti ieinteresēja. -

«Kādēļ,» viņš saka, «jums tā vajadzīga?»

Bogucķis atbildēja kaut ko nenoteiktu. Petjam turpretim bija žēl šķirties no savas plates.

«Paskaidrojiet sakarīgi,» viņš saka, «citādi nedošu!»

Profesoram pēc tam nekas cits neatlika kā visu izstāstīt.

«Un tad nu,» Petja saka, «es arī dabūju dzirdēt kaut ko pārsteidzošu!»

Stāstītājs apklusa un nogrima domās, it kā sakārtodams tās.

— Trīs kilometru attālumā no mums, — viņš pēc kāda brīža turpināja, — aiz nenoskaidrota iemesla bija uzsprāgusi gaisā neliela munīcijas noliktava. Noskaidrojās vienīgi tas, ka lādiņi, kas atrodas noliktavā, sprāguši nevis vienā laikā, bet cits pēc •cita, zināmā secībā, tādēļ arī sprādziena troksnis izklausījies kā ilgstoša dunoņa.

Kādēļ tas notika, to arī toreiz neizdevās noskaidrot. Varbūt lādiņu savstarpējais izvietojums dažādās telpās kaut kā ietekmējis, vai arī bijuši citi cēloņi, tomēr neiznāca viens kopīgs sprādziens, bet virkne dažādu sprādzienu, kas atšķīrās pēc stipruma un rakstura un sekoja cits citam gandrīz nepārtraukti.

«Tu droši vien atceries,» saka man Petja, «ka bija dzirdams tāds kā nepārtraukts rēciens un kauciens. Un, lūk, šis vienīgais tāda veida gadījums radīja gaisā neparasti spēcīgu skaņu vilni, kas izplatījās uz visām pusēm.»

«Man vajag,» Bogucķis saka, «ļoti rūpīgi iepazīties ar šīs skaņas raksturu. Es biju domājis, ka tas man izdosies, izpētījot plafonu rezonanses īpašības, bet, diemžēl, iegūtie dati ir nepilnīgi. Ar šādas metodes palīdzību man izdevās noteikt skaņas raksturu, bet pakāpenību, kādā šī skaņa pieaugusi, un to, kādā kārtībā sekojuši dažādie toņi, konstatēt ļoti grūti. Lūk, ja analizētu jūsu plati, būtu pavisam cita lieta.»

«Jūs droši vien neticat,» leitnants vērsās pie klausītājiem, «ka no skaņas var sairt kāds priekšmets! Izrādās, ka pie zināšu iem rezonanses nosacījumiem un ļoti stipras skaņas tas ir pilnīgi iespējams. Vispār ar rezonansi nav joki. Lūk, piemēram, vecajp Pēterburgā, ziniet, mūsu gadsimta sākumā notika katastrofa. Iedomājieties parastu visnormālāko tiltu pāri Fon- tankgj. Pa to plūst daudz ļaužu. Un viss norit normāli. Tilts turas. Bet tad tam pāri dodas samērā neliela kareivju grupa, vienkārši vads, nu, un, protams, saskaņā ar kara reglamentu visi cenšas iet kopsolī. Un vajadzēja tā gadīties, ka viņu soļu ritms nejauši sakrita ar šīs celtnes pašsvārstību! Tilts, varat iedomāties, sabruka, un viss vads pilnā sastāvā negaidot atradās ūdenī.

Lūk, tāpēc tad arī visās zemēs ir izdots likums, ka karaspēka daļas nedrīkst iet pāri tiltam kopsolī.

Taisnība, kareivji iedarbojās uz tilta rezonējošo sistēmu tieši ar saviem zābakiem un tādējādi to sasūpoja, bet uz apgaismošanas plafoniem iedarbojās, tā sakot, gaisa svārstības. Taču pats galvenais te ir rezonanse un skaņas stiprums.

Bet kas notiek ar lidmašinām izmēģināšanas laikā? Iedomājieties: konstruē jaunu mašīnu — vienkārši, sacīsim, technikas brīnumu. Ir ātrums ievērojams, ir lidojuma rādiuss pamatīgs. Bet pārbaudē tā dažreiz izjūk gaisā! Kāpēc tas tā? Sāk pētīt — izrādās, motora vibrācijā gadījusies rezonansē ar kādām trīcošām detaļām. Līdz pat šim laikam aviokonstruktori nopūlas ap šo jautājumu. Pat matemātiskiem aprēķiniem tas ne vienmēr padodas. Ļoti grūts jautājums. Visu nevar paredzēt.. . Bet dažreiz motors maina savus apgriezienus, tādējādi radīdams lidmašīnā visdažādāko vibrāciju. Kāds man pazīstams lidotājs un izmēģinātājs jau 1934. gadā sadūrās ar šo jautājumu. Viņš stāsta: «Paceļos jaunā, tikko kā konstruētā mašinā. Viss norit labi. Lido viegli, labi klausa stūrei un tā joprojām.» Bet tad viņš, kā paredzēts saskaņā ar pārbaudes programu, dod pilnu gāzi un sāk palielināt ātrumu. «Pēkšņi jūtu,» viņš saka, «sākas spēcīga vibrācijā . . . Divus mēnešus nogulēju hospitālī!» Bet mašinu pa to laiku, protams, pārveidoja, kaut kādas ribas saīsināja, pagarināja sajūgus — ar vārdu sakot, darīja tā, lai gaisā tie nerezonētu no motora vibracijām.

Vispār Petjam drīz kļuva skaidrs, kāpēc Boguckim bija ievajadzējies rūpīgi analizēt šī sprādziena skaņu. Pēc viņa domam, no šīs ārkārtīgi spēcīgās skaņas sašķīduši ne tikai apgaismošanas plafoni vien .. .

«Man,» Petja teica, «ilgi negribējās ticēt, ka rezonanse izrādījusies vienāda ir mazajam apgaismošanas plafonam, ir milzīgajam bumbvedējam «Junkerss 88», kas, pēc Bogucka apgalvojuma, izjucis gaisā tikai no skaņas.»

Tomēr profesors izskaidroja visu ļoti precizi. Izrādās, ka pat pēc lieluma un formas visdažādākiem priekšmetiem var būt vienāda rezonanse. Kā piemēru viņš Petjam minēja divas stīgas, no kuram viena resna, otra tieva, bet, attiecīgi nostiepjot, tās Iespējams noskaņot vienā tonī.

Protams, grūti bija iedomāties, ka tāda stipra konstrukcija, kada ir lidmašinai, būtu varējusi sabrukt no skaņas. Nu, pla- loiii pavisam cita lieta, tie tomēr ir no stikla.

Taču Bogucķis, norādot uz skaņas viļņa lielo spēku, palika pie sava un minēja Petjam vēl daudz dažādu pierādījumu.

«Redzams,» Bogucķis teica, «ka šīs briesmīgās skaņas «notis» nejauši noteiktā secībā iedarbojušās uz noteiktām lidmašinas detaļām, liekot tām vibrēt. Noteiktā brīdī notika spēku sumēšanās un iestājās sabrukums.»

«Palīdziet mums, biedri Jaņin, vai, vēl labāk, pat iesaistieties šai darbā,» viņš teica Petjam. «Jautājums ir ļoti svarīgs, jo runa ir par mūsu dzimtenes aizsardzību. Kopā ar jums mēs taču radīsim tādu ieroci, kāds, izņemot mūsu valsti, nebūs nevienam. Izdarīsim to ātri, bez trokšņa. Iedomājieties, kādu paldies mums par to pateiks valdība un tauta!»

«Es stāvu,» Petja saka, «un nekā neredzu sev priekšā aiz prieka un brīnumiem.»

«Izdarīsim! Saprotams, ka izdarīsim!» viņš atbild Boguckim. «Ja vajadzīgs, es atlikšu aizbraukšanu no Ļeņingradas. Lai notiek, es palīdzēšu!»

«Tikai viens noteikums,» saka viņam Bogucķis, «visam tam jānotiek, kā jūs pats saprotat, slepeni. Neviens lieks cilvēks to nedrīkst zināt, pat jūsu biedrs leitnants ne.»

«Es jau gribēju iebilst,» Petja saka, «bet viņš tik ļoti pastāvēja pie sava.»

Pēc šīs sarunas Petja aizgādāja savas plates profesoram, man nebilzdams ne vārda, un sāka ar viņu kopā strādāt. Boguckim bija palicis daudz neevakuētu iekārtu un darbgaldu. Tikai cilvēku trūka.

«Es pat nezinu, kā viņi bez manis būtu iztikuši,» Petja man saka.

«Nu, un cik tālu viss tagad ir?» es jautāju.

«Vai vari iedomāties, aparats ir pilnīgi gatavs!» Petja man atbild. «Jāsaka, ka mēs strādājām nenogurstoši. Bet tu taču pats pagājušā naktī .dzirdēji manu plati . . . Tā jau bija regulēšana.»

«Aparata uzbūve ir ļoti vienkārša,» Petja turpināja. «Speciāls elektriskais komutators pēc stingri aprēķināta laika ieslēdz elektriskos degļus dažādiem sprāgstvielu lādiņiem, kas atrodas rezonanses kamerās. Tāpēc jānotiek nevis vienam, bet vairākiem citam aiz cita ātri sekojošiem sprādzieniem. Viss sa- pludīs spēcīgā skaņā, tieši tādā, kāda man fiksēta uz plates. Un, j;i šī lidmašina tiešām gājusi bojā no skaņas, tad iespējams, ka ari citas tādas pašas konstrukcijas lidmašinas tai sekos. Bet redzi, kas man tev jāsaka…»

Petja kļūst neparasti nopietns un nu jau sāk runāt čukstus:

«Manuprāt, aparatā ir dažas neskaidrības… Vai atstarotājs, kas paredzēts skaņas viļņa virzīšanai augšup, izturēs slodzi? Vai pietiekami stipras ir starpsieniņas, kas atdala vienu rezonanses kameru no otras? Nu, un vēl citi sīkumi … Mašina, saproti, domāta vismaz divsimt skaņas «šāvienu» radīšanai. Un, lūk, pats pirmais mani dara stipri nemierīgu… Bogucķis ir dzirdēt negrib, ka mūsu darbā piedalītos vēl kādi cilvēki. Pēdējā laikā viņš pat pret mani sācis izturēties mazliet nevērīgi. Pastāvīgi noniecina manas plates nozīmi, apgalvo, ka esot bijis iespējams iztikt arī bez tās un konstruēt iecerēto mašinu, pamatojoties vienīgi uz matemātiskiem aprēķiniem.

Es nemaz nejūtos apvainots un esmu ar mieru, ka par manu līdzdalību neviens pat nezinātu, ja vien aparats tiešām sāktu strādāt,» Petja saka. «Ja es kā mechaniķis šobrīd nebūtu vajadzīgs, tad jau sen būtu viņam licis mieru. Bet saproti, viņiem tur bez manis tik un tā būs grūti iztikt…

Un vajadzētu pieaicināt palīgā vēl dažus speciālistus. Derētu šo pasākumu izvērst plašāk . ..

Saproti jel, viņš visu to gatavo kā pārsteigumu. Tas nu nekur neder. Viņš, protams, cenšas sagādāt mūsu Dzimtenei labumu un pie tam ne jau mazo. Bet nevar atstāt viņu vienu, bez laba, biedriska kolektiva. Divi darbinieki, kas strādā kopā ar viņu, arī sāk saprast, ka tik atbildīgu darbu nedrīkst tā veikt. Lūk, piemēram, šonakt…»

Te Petja palika pusvārdā, sāka uzmanīgi klausīties un pēkšņi nobāla.

«Kas tev?» es viņam jautāju.

«Vai tad tu nedzirdi? Gaisa trauksme!»

Bet es biju iegrimis domās par to, ko viņš man stāstīja, un tiešām nepamanīju, ka laukā bija sākušas gaudot sirēnas.

«Nu, un kas tur liels, ka trauksme? Vai tad tu pirmo reizi to dzirdi?» es viņam saku.

Petja pieceļas un sāk staigāt pa istabu.

«Es tomēr iešu,» viņš atbild. «Es nevaru viņu atstāt vienu, bez manis viņam būs grūti. Šodien paredzēts neliels mēģinājums .. . Iespējams, ka viss noritēs labi.»

Es viņu nemēģināju aizturēt, un viņš aizgāja.

Toreiz man bija grūti visu to saprast.

Tiešām, stāvoklis ir nopietns! Kaut kā jāietekmē Bogucķis, jāpalīdz viņam.

Drusku padomājis, es cieši nolēmu: tūliņ jādodas uz stabu un tur jāpaskaidro lietas apstākļi.

Kad §s izgāju laukā, bombardēšana pašreiz bija pilnā spēkā. Augstu pie skaidrās debess dūca ienaidnieka lidmašinas. Mēne- šainā, dzestrā nakts drusku nomierināja manus nervus, bet smagā priekšnojauta, kas bija radusies drīz pēc Petjas aiziešanas, palika.

Žigliem soļiem devos uz tuvumā esošo tanku daļu, kur man varētu iedot automašinu, un jau pēc dažām minūtēm es taja braucu pilsētas virzienā.

Automobiļa motora vienmērīgo troksni, tam darbojoties ar pilnu ātrumu, šad un tad pārtrauca tuvi fugasa bumbu sprādzieni. Katru no tiem es neviļus uzmanīgi noklausījos, gaidīdams, ka sadzirdēšu pavisam ko citu.

Mēs bijām pusceļā uz štābu, kad aizmugurē skaidri atskanēja labi pazīstamais dārdiens.

Es izlēcu no mašinas, cenzdamies uzminēt virzienu, kur jāatrodas institūtam.

Dārdiens, kas turpinājās tikai dažas sekundes, bija jau apklusis, un apkārt bija samērā klusu. Es ieraudzīju vairākas degošas un krītošas lidmašinas, bet mana apziņa to uztvēra kaut kā vāji. Mani darīja ļoti nemierīgu Petjas un pārējo biedru liktenis. Vai ar viņiem nav kaut kas noticis, vai viņi dzīvi?

Jādodas drīzāk atpakaļ! Un mēs aizjoņojām pretējā virzienā, attīstot šausmīgu ātrumu.

Kad tuvojāmies institūta teritorijai, jau skanēja trauksmes atsaukums un no patvertnēm nāca laukā cilvēki.-Man bija jāskrien cauri parkam Bogucka laboratorijas virzienā kopā ar glābšanas brigādes dalībniekiem.

Ēka bija liesmās. Blakus ēkai bija redzama milzīga, piltuv- veidīga bedre, acīm redzot tajā vietā bija stāvējusi rezonanses mašina. Pēc kāda laika es nospriedu, ka ne Petjas, ne pārējo biedru droši vien vairs nav starp dzīvajiem.

Nākamā dienā man steidzami bija jāaizlido no Ļeņingradas bez Petjas .. .

Stāstītājs apklusa, it kā ieklausīdamies lietus pilienu bungošanā pret logiem, un mums kļuva skaidrs, cik smagas viņam ir šīs atmiņas.

— Kad es ziņoju par notikušo, — viņš turpināja, — man neticēja. Kaut cik nopietnu pierādījumu, taisnību sakot, nebija palicis. Ēkas degšanu, bedri tai blakus un biedru bojā eju ikviens viegli varēja izskaidrot ar parasto bumbas trāpījumu.

Vienīgi tas nebija apšaubāms, ka šai naktī pilsētas teritorijā un tās apkārtnē atrada četrus notriektus «Junkersus-88». Pēc pretgaisa aizsardzības štaba ziņojuma, tie bija visi «Junkefsi», kas vien piedalījās šai nelielajā uzlidojumā.

Leitnanta Voronova savado stāstu man iznaca atcereties vēlreiz un pie tam gluži nesen.

Kādā no mūsu zinātniski pētnieciskajiem, institūtiem man pastāstīja, ka mechaniķis Petja Jaņins palicis dzīvs un pēc kāda laika pilnīgi vesels atstājis hospitāli. Nebija cietuši arī Bogucka. līdzstrādnieki. Par paša Bogucka likteni man nekā nezināja pateikt.

Netālu no nodegušās laboratorijas drupām Jaņinam bija izdevies sameklēt savu neparasto gramofona plati, un viņš turpināja darbu pie izgudrojuma.

TROKŠŅI APAKŠ ZEMES

—  Es to esmu dzirdējis jau daudz reižu. .. Saprotiet, it kā kaut kas neredzams staigātu pa grīdas dēļiem un tie klusu iečīkstētos .. . Troksnis tāds … ļoti savāds.

Šaehtas direktors paraustīja piecus.

—  Blēņas, — viņš teica. — Tas vienkārši uz nervu pamata… Jūs neuztraucieties! — Bet pie sevis nodomāja:

«Skaties tikai, kas to būtu varējis gaidīt! Pēc izskata tāds veselīgs, un pēkšņi — psichoz.e! Viņam šķiet, ka dzird trokšņus apakš zemes.»

Petrenko, pazems, plecīgs cilvēks ar iedegušu seju, nervozi piecēlās un sāka staigāt šurp un turp pa kabinetu.

— Vienmēr vienā un tai pašā laikā, — viņš teica, apstādamies direktora priekšā un cieši viņā skatīdamies. — Un kustas. Tā klusi čaukst un aiziet kaut kur tālumā . . .

—  Nieki, — atkārtoja direktors. — Kā zināms, tad kalnu garu nav, bet nepieradušam šachtā var daudz kas likties. Es pats apmēram priekš divdesmit gadiem, kad pirmo reizi nolaidos šachtā, atceros, atlauzu pamatīgu karnalita gabalu. Tam nobrūkot, sacēlās tāda dunoņa, it kā vairāki cilvēki skrietu uz izeju. Nu, es domāju, kaut kur ir nogruvums… Ieklausos:*viss klusu. Izrādās, mans gabals sacēlis tādu dārdoņu … Jūs atpūtieties vienu dieniņu un pēc. tam pie darba ar jauniem spēkiem. Bet trokšņi .. . velns ar tiem! Kādi tikai trokšņi nemēdz būt apakš zemes!

—  Nē taču, — nepacietīgi iebilda Petrenko. — Jūs nedomājiet neko tādu … Es pats daudz dažādu skaņu esmu dzirdējis savā mūžā. Ne velti nodarbojos ar akustiskas aparatūras izgudrošanu. Jūs zināt, ka tā aparata jutīgums, ar kuru es pašreiz strādāju, ir ļoti liels. Mēs dzirdam, kā braukā elektriskās lokomotīves, kā strādā skaldāmās mašinas, un dzirdam visu to daudzu kilometru attālumā. Kādreiz, iedomājieties, pilnīgi skaidri sadzirdējām apakšzemes upes troksni … upes, ko nav redzējusi neviena cilvēka acs. Bet tas, kas dzirdams tagad, — nu atvai- ņojiet, tas ir loti savadi. Es vienkārši mulstu minējumos .. .

Kalija šachtas direktora Nikolaja Ivanoviča Gubanova seja izpaudās līdzjūtība. Taču viņš bez sevišķas patikas noklausījas zinātnieka satrauktajā runā. Kādas gan skaņas var būt dzirdamas apakš zemes! Un kāds, taisnību sakot, tam sakars ar viņa darbu!

Direktoru uztrauca kas cits.

Lūk, jau divas nedēļas turpinās šachtā jaunas aparatūras pārbaude, kura paredzēta vietējai ģeoloģiskai izlūkošanai. Valstij vajag milzīgi daudz kalija sāļa, kas palielina zemes auglību. Kalija mēslojuma ieguve ir krasi jāpalielina, salīdzinot ar pirmskara līmeni. Bet te nopietns cilvēks, zinātnieks, no kura viņš gaida jaunus atklājumus, ir aizrāvies ar kaut kādām blakus lietām.

Petrenko bija atvedis uz šachtu paša izstrādātu jaunu akustisku aparaturu. Tas darbība pamatojās uz to, ka spēcīgam skaņas signalam, kas noraidīts zemē, atstarojoties vajadzēja atgriezties speciālā uztvērējā un pastāstīt par to slāņu strukturu, uz kuriem tas atdūries. Tā tas bija teorijā. Praksē skaņa aizgāja pazemē un pazuda iežu inasivā. Taisnība, skaņa pie tam atstarojās un lūza tāpat kā saules stars ūdenī, taču uztvērējā atgriezās tik niecīga tās daļa, ka pēc aparata rādījumiem nevarēja iegūt skaidru ainu par apakšzemes bagātībām. Aparatam bija nepieciešami kaut kādi uzlabojumi.

«Ir gan ieņēmis viņš tos trokšņus galvā!» domāja Gubanovs, īgni pablenzdams uz sava sarunu biedra norūpējušos seju. «Nē, nē, redzams, izlūkošana būs jāveic ar parastajām metodēm. Tomēr žēl: Petrenko aparats solīja visu darbu ievērojami paātrināt…»

Klauvēšana pie durvīm pārtrauca direktora pārdomas. Ienāca gara auguma kalsns cilvēks ar apaļām raga brillēm. Tas bija fizikas un matematikās zinātņu kandidats Konstantīns Sergeje- vičs Šabaļins, kāda Ļeņingradas pētnieciskā institūta darbinieks. Seit, šachtā, viņš pārbaudīja savu aparatu, kas arī bija paredzēts sāļa slāņu izlūkošanai.

— Nu, kā veicas? — direktors jautāja, spiezdams sauso, kaulaino zinātnieka roku.

Tas sakārtoja brilles un sarūgtināts paplēta rokas.

Pēc Sabaļina . metodes izlūkošanai zemes masivā tika noraidīts noteikta garuma radiovilnis. Radioviļņi no dažādiem iežiem atstarojas dažādi, un uz uztvērēja iekārtas ekrana Sabaļina aparatā parādījās zināmi attēli, kas stāstīja par zemes dzīļu ģeoloģisko uzbuvi. Tas tā bija ne tikai teorijā, bet arī aparata laboratoriska pārbaudē. Tomēr šachtā vairs neveicās: nezkāda dūmaka aizklāja ekrānu dažas minūtes pēc darba sākuma. Viss pazuda šai miglā. Šabaļins pielika visas pūles, mainīja vilni, pat pārtaisīja savu aparatu, taču pagaidām nesekmīgi.

Petrenko, kas uz brītiņu bija apklusis, atkal kļuva runīgs.

—  Es, lūk, pašreiz stāstu Nikolajam īvanovičam par savādām parādībām šachtā, — viņš teica, uzrunādams kolēģi. — Kaut kādas nesaprotamas skaņas dzirdamas pat tad, kad mūsu skaņas ģenerators ir izslēgts.

—  Skaņas? — izklaidīgi pārjautāja Šabaļins. — Nu, un kas tad ir?

—  Ziniet, tāda viegla čaukstēšana … un lēnām pārvietojas no vienas vietas uz otru …

Ļeņingradietis greizi paskatījās uz Petrenko.

—  Vai jūs nemaldāties? — viņš jautāja.

Un tūdaļ pastāstīja gadījumu, kas kādreiz noticis rūdas slāņu seismiskās izlūkošanas laikā. Seismografs, kas bija novietots uz zemes virsmas, reģistrējis apmēram desmit ballu stipru zemestrīci. Bet zeme apakš pētnieku kājām tobrīd bijusi pilnīgi mierīga. Pārbaudē izrādījies, ka netālu no seismografa kādā bedrītē ievēlies vardulēns. Tas centies izkļūt laukā un spārdoties pavisam viegli satricinājis zemi. Bet aparata jutīgums bijis tik liels, ka tas reģistrējis spēcīgus grūdienus.

— Lūk, nu jums tāpat, — viņš piemetināja, — kāda pele ložņā . .. Skaņas pastiprinājums jūsu aparatā ir tik liels, ka muša liksies pēc zīloņa, bet pele trokšņos kā vilciens .. . jūsu ausī…

—  Nē taču! — Petrenko vairs nevarēja valdīties. — Skaņa taču nāk no zemes masiva . . . Kāda tad tur var būt pele . . . Jūs vienkārši smejaties .. . Protams, jūs neticat skaņu izlūkošanas efektivitātei …

«Te nu bija, liekas, sākuši strīdēties,» Gubanovs nodomāja. «Nolādētā patmīlība kremt. Nevar mierīgi izšķirt lietas būtību. Kopīgiem spēkiem … Bet nē, katrs uzskata savu metodi par vislabāko un gatavs skriet vai ar pieri sienā.»

Direktors iegrima domā's un strīdā gandrīz nemaz vairs neklausījās.

—  Nu, to nu jūs lieciet mierā, — bija dzirdama Sabaļina balss. — Radioviļņu iespiešanās zemes masivā ir izpētīta ļoti' labi. Turpretim jūsu skaņu svārstībām, atvainojiet, vajadzīgi pētījumi un vēlreiz pētījumi.

Beidzot istabā iestājās klusums.

—  Kurp jūs, Pjotr Timofejevič? — direktors uzrunāja Petrenko, pamanījis, ka tas pieceļas.

—  Iešu, — tas drūmi atbildēja, — aparaturu gatavot. Apmēram pēc stundas šai skaņai atkal jābūt klāt.

—  Savāds cilvēks … — norūca Šabaļins, nosēzdamies tuvāk direktora galdam. — Ar viņu nepavisam nav iespējamas zinātniskās debates: iekarst. Jūs dzirdējāt mūsu sarunu?

Direktoram bija neērti atzīties, ka viņš gandrīz nekā nebija dzirdējis.

— Jā, protams. Bet arī jums acīm redzot nav taisnība, Kon- stantin Sergejevič. Tā taču nevar, — viņš teica ar pārmetumu balsī, — jāpalīdz. Bet kas jums iznāk! Strīdi bez gala. Cilvēks neveiksmju dēļ kļuvis nervozs. Ar viņu vajag uzmanīgi . . .

— Zinātnē strīdi ir neizbēgami, bez tā nenonāksi pie patiesības. Nu, paklausieties tikai! Viņš apgalvo, ka skaņa apakš zemes izplatoties tādā kārtā, it kā . . .

—  Es negribu dzirdēt ne par kādām skaņām, — direktors atgaiņājās ar roku. — Es neesmu speciālists akustikā un šos jautājumus nevaru izšķirt. Dodiet man labi strādājošu aparatu izlūkošanai, vienalga, uz kāda principa tas būtu pamatots, — už jūsu vai uz Petrenko, — ja vien tas strādā. Lūk, kas pašreiz vajadzīgs. Ražošana taču mums jāizvērš ārkārtīgi lielā apjomā. Vai jūs arī zināt, kas tas ir — kālijs?

Un Šabaļinam atkal bija jānoklausās Gubanova uztrauktā runa par kalija rūpniecības nozīmi valsts tautsaimniecībā.

—  Es esmu vecs darbinieks šajā nozarē. Tad nu atcerieties vien, — Gubanovs runāja ar pārliecību balsī, — ka cariskajā Krievijā nepavisam neieguva kāliju! Amerikai arī pašreiz nav savu kalija raktuvju. Bet mums? Izpētīto kalija krājumu ziņā mēs taču tagad esam pirmajā vietā pasaulē. Tikai izstrādāt vajag! Viena pati mūsu Kamas augšteces atradne satur tādu krājumu, ka gandrīz piecas reizes pārsniedz visus pārējos kalija krājumus pasaulē . .. Sāļi, kurus mēs iegūstam, satur ne vien kāliju, bet arī magniju. Bet vai iespējams uzbūvēt mūsdienu lidmašinu bez magnija! Saprotat, kas par lietu? Mēs gaidām no jums palīdzību. Dodiet uzlabotu aparatu, kas ātri un precizi atbildētu uz jautājumu: vai ir vērts rakties dotajā virzienā? Bet Petrenko sācis interesēties par nezkādām noslēpumainām skaņām. Jums arī neveicas … Un pat nav zināms, no kurienes uz ekrana rodas tā dūmaka, kas visu sabojā.

Gubanovs paņēma rokā sausināmo spiedi, kas, tāpat kā visi rakstāmgalda piederumi, bija izgatavota no sniegbalta, marmoram līdzīga slīpēta karnalita, un pagrieza to tā, ka tūkstošiem dzirksteļu iemirdzējās uz pulētās skaldnes.

—  Es saprotu jūsu nepacietību, — Šabaļins atbildēja, — taču ne vienmēr laboratorijās var visu paredzēt. Apstākļi taču pavisam jauni … Bet, no kurienes rodas šī dūmaka, — nevaru tikt gudrs.

—  Protams, ka ne visu uzreiz, — jau drusku pielaidīgāk atsaucās direktors. — Bet jūs ar Petrenko pārāk strīdaties. Kaut

kāds apslēpts naids, manuprāt, radies jūsu starpā. Katrs doma galvenokārt par to, lai tieši viņa metode gūtu virsroku. Jūs negribat raudzīties uz šo darbu visas valsts mēroga. Šabaļins kļuva neparasti nopietns.

—  Nu, te jūs maldāties, — viņš pārmetoši, bet eieti noteica.

—  Tautsaimniecības attīstības panākumus es vērtēju tikpat augistu kā Petrenko un jūs. Zinātniskie strīdi nemaz nenozīme personīgu naidu. Man patīk Petrenko un viņa darba stils —plašais vēriens un katra fakta godīga izpētīšana. Bet par viņa teorijām man jāsaka, ka dažas no tām . ..

—  Nu, labi, labi, — direktors pasteidzās. — Jums taču, man šķiet, laiks doties uz pārbaudēm.

—  Starp citu, — jau projām iedams, Šabaļins piezīmēja,

—  Petrenko izturēšanās kopš vakardienas kļuvusi tāda savāda … Vai jūs tā-nedomājat? Jeb vai tas man tikai tā liekas?

«Būs jāsāk ar viņiem nopietni nodarboties,» Gubanovs nodomāja, kad Šabaļins bija aizgājis. «Kaut kas tur viņiem nav kārtībā.»

Pasakaina ir karnalitu šachtas apakšzemes pasaule! Tā pārsteidz vispirms ar savām košajām krāsām. Tādas krāsas neesi cerējis sastapt apakš zemes. Sienu mozaiku daba ir izveidojusi no dažāda lieluma un krāsas rombiskiem kristāliem. Dzirkstošās skaldnes veido fantastiskus rakstus — gan zaļus, gan sarkanus, gan piena baltumā. Tie maina savus apveidus līdz ar kalnraču spu 1 dzes pā rvietoša nos.

Konstantins Sergcjevičs ar labpatiku aplūkoja milzīgo apakšzemes telpu. Viņu pārsteidza neparasti daudzkārtīgā atbalss, kāda sastopama vienīgi tukšās akmens grotēs.

Šai mākslīgajā grotē, kas bija izveidojusies pēc ieža izstrādes, vajadzēja notikt kārtējai pārbaudei.

—  Kon .. . stan . .. tin … Ser … ge-je-e-e-vič! … — atskanēja no grotes dziļuma.

Šabaļins, kas stāvēja pie ieejas, atsaucās un devās uz spīdošo punktu pusi.

Pie pašas sienas daži laboranti darbojās gar savādu elektrisku aparatu. Aparata lielais cigarveida korpuss, kas balstījās uz rnasiva trijkāja, meta uz sienas garu ēnu, ne mazāk dīvainu ka pats aparats. Vairāki vadi to savienoja ar pārvietojamu aku- mu 1 a toru apakšstaciju.

—  Gatavs, Konstantin Sergejevič! Var sākt.. .

Grote sāka pildīties ar monotonu dūkoņu.

Šabaļins grozīja regulatora rokturus. Apaļais ekrāns iegais- mojās vājā zaļganā gaismā.

Tad zaļajā laukumā parādījās kaut kādas miglainas kontūras. Attēls uz ekrana kļuva arvien skaidrāks.

— Skatieties! — Šabaļins priecīgi iesaucas. — Karnalita līnija: lūk, viena, divas, trīs . . . O! Šeit taču ir daudz! . . .

—  Un pavisam tuvu mums! — piezīmēja laborants, neatraudams acis no aparata sānu skalas. — To aizsedz apmēram trīs metrus biezs akmenssāls slānis. Žēl, ka šīs raktuves pametuši. Jā-ā, tāds varens iezis! …

Bet kas tas? Attēls uz ekrana kļuva blāvāks. Izzuda pazīstamās karnalita līnijas, fluorescējošā virsma pārklājās ar matētu dūmaku. Bieza, zaļgana migla. Atkal neveiksme…

—  Izslēgt aparatu! — sašutis komandēja Šabaļins. — Pietiek …

Aparatu ieslēdza vēl vairākas reizes, taču rezultāti bija tādi paši.

Negaidot zinātnieka uzmanību saistīja spīdošs punkts, kas parādījās pie ieejas grotē. Kāds lēnām gāja ar kalnrača spuldzi rokā, pēc tam apstājās it kā pārdomājot.

Spīdošais punkts palika mierā tikai dažas minūtes, pēc tam pēkšņi sāka lēkāt. Cilvēks sāka skriet, taču nevis uz eksperimen- tatoru grupu, kas bija sastājusies ap aparatu, bet uz grotes izejas pusi. Apkārtējā tumsā bija grūti pazīt skrejošo. Bet, lūk, pagriezienā iemirdzējās gaišs atspīdums. Tā gaismā Šabaļins saskatīja Petrenko drukno stāvu.

Direktors meklēja Petrenko.

Soļojot pa garām, līkumainām ejām, viņš bieži apstājās, lai pa ceļam ielūkotos visos savas plašās apakšzemes saimniecības kaktos.

Visur dega spoža elektriskā gaisma. Garām skrēja vagonetu vilcieni, piekrauti ar dažādu krāsu iežiem. Cērtamās vietās moži tarkšķēja skaldāmās mašinas. Ar asiem zobiem, kas bija novietoti uz rotējošās ķēdes, tās grieza akmeni. Kā ložmetēji klaudzēja atskaldāmie veseri. Elektriskās urbjamās mašinas garie urbji grauzās mirdzošajā akmenī. Vēlāk izurbtajos caurumos ievietos amonitu, lai karnalita un akmenssāls masīvus uzspridzinātu, pārvērstu mirdzošās šļakatās.

Dažādas mašinas palīdzēja kalnračiem sadauzīt, sadrupināt stipro kristālisko iezi, lai to ērti varētu transportēt uz augšu.

Vienā no tālajām eiām, kur rakšanas darbi sen vairs nenotika, vajadzēja atrasties Petrenko grupai. Gubanovs viegli uzgāja šo vietu, orientēdamies pēc kartes.

Bet izrādījās, ka zinātnieka šeit nebija. Laboranti paskaidroja, ka viņu vadītājs te bijis vairākas reizes, bet tūdaļ atkal nezinkur pazudis.

—  Viņš par kaut ko ir ļoti satraukts, — Gubanovam teica kāds no zinātniskajiem līdzstrādniekiem.

— Mēs nekad neesam redzējuši viņu tik uztrauktā stāvoklī,— otrs piebilda.

Gubanovs paraustīja plecus. Viņš lūdza pateikt zinātniekam, ka patlaban dodas pie Sabaļina un iegriezīsies šeit, atpakaļ nākot.

Pie ieejas grotē, kur strādāja Sabaļina grupa, Gubanovs pamanīja kādu tumšu plankumu. Direktors pacēla lukturi: kakta bija paslēpies cilvēks. Uz ceļiem sakņupis, tas pašlaik pielāgoja pie sienas kaut ko kastei līdzīgu. Gubanova lukturis apgaismoja pazīstamo drukno augumu.

—  Pjotr Timofejevič! — direktors izbrīnījies iesaucās. — Ko jūs šeit darāt?

Petrenko sarāvās, atliecās taisns, arvien vēl stāvēdams uz ceļiem, un, kā direktoram šķita, aizsedza kasti. Kalnrača lampa viņa rokā nodzisa.

—  Klusāk! … — viņš tumsā čukstēja. — Acumirkli . . .

Gubanovs vērsa sava luktura gaismu uz Petrenko. Tas steigdamies un nervozēdams atvienoja no garenās kastes elektriskos vadus.

—  Atvainojiet mani, — viņš nomurmināja, bāzdams vada galus kabatā un tīdams kasti darba tērpā, kuru viņš jau iepriekš bija noģērbis. — Es tūdaļ …

Pasitis kasti padusē, Petrenko aizskrēja projām pa eju, saliecies it kā zem liela smaguma.

Direktors brīnīdamies noskatījās viņam pakaļ. Pēc tam viņš ātri devās uz groti.

—  Nu, kā iet? — viņš jautāja, pieiedams pie Sabaļina grupas.

—  Sākumā viss bija labi, — tas atbildēja, slaucīdams rokas kabatas lakatā, — bet pēc tam viss aizmiglojās. It kā kādi atmosfēras traucējumi … Bet kur tie var rasties šeit — apakš zemes?

*

— Es jūs lūgšu, Nikolaj Ivanovič, nekavējoties parūpēties par tēju, — satraukts teica Petrenko, griezdamies pie direktora. — Citādi nekādas sarunas nevar notikt…

Petrenko bija sevišķi uztraukts. Šabaļins ar izbrīnu novēroja savu kolēģi. Mazajā, mājīgajā viesistabā valdīja puskrēsla. Galda lampa ar zaļu abažuru atstāja ēnā zinātnieka seju, kurš soļoja no viena kakta uz otru.

—  Kādas sekmes, Pjotr Timofejevič? — Šabaļins jautāja, kad direktors izgāja parūpēties par pacienāšanu.

—  Man sekjmes? — atbildēja Petrenko, strauji apstādamies ļeņingradieša priekšā. — Jūs jokojat? Lūk, jums ir panākumi — tas tiesa! Ir par ko apsveikt.

Viņš piepeši cieši paspieda Sabaļina roku. Petrenko roka bija sausa un karsta.

— Es jūs nepavisam nesaprotu, — brīnījās Šabaļins. — Pēdējā laikā jūs runājat ļoti mīklaini.

— Mīkla ir atminēta! — Petrenko pasita knipi. —Tagad es zinu, kas tur klaiņoja apakš zemes!

Viesistabā ienāca direktors. Tūlīt arī ienesa tēju.

—  Tad, lūk, attiecībā uz to čīkstēšanu un čaukstēšanu, par ko es jums jau stāstīju … — Petrenko iesāka, nosēzdamies pie galda.

«Atkal ar savām noslēpumainajām skaņām!» direktors nodomāja. «Kālab gan tās viņam nedod mieru?»

—  Daudz dažādu skaņu nākas dzirdēt ar apakšzemes akustiskās aparatūras palīdzību, — Petrenko turpināja. — Bet te, iedomājieties, it kā kaut kas drusku pazīstams.. . «Kas gan tas varētu būt?» es domāju. «Tāda raksturīga čaukstēšana ar sprakstēšanu …»

Stāsts direktoru ne tik daudz ieinteresēja, cik darīja nemierīgu. Direktoram likās, ka Petrenko acis spulgo ar nenormālu, slimīgu spīdumu. Arī viņa jautrība bija tāda kā tīša un nedabiska.

— Dzeriet tēju, Pjotr Timofejevič, — Gubanovs teica. — Atdzisīs …

— Ak, jā, jā! Tēja! … — Petrenko sarosījās. — Bet kādēļ jūs nedzerat?

Pēc tam, neteikdams vairs ne vārda, viņš izvilka no sānu kabatas dažus spožus, koši sarkanus akmentiņus un sāka tos likt glāzē.

«Gatavs!» direktoram pazibēja galvā. «Sajucis prātā! Liek karnalitu cukura vietā …»

—  Pjotr Timofejevič … — direktors metās viņam klāt.

Viņu apturēja Petrenko brīdinošais žests.

—  Klusāk! Acumirkli klusāk… — viņš svinīgi izdvesa, atbīdīdams glāzi ar karnalitu uz galda vidu. — Klausieties!

Tējas tumšsarkanajā šķidrumā strauji sāka kāpt augšup daudz burbulīšu. No glāzes, kurā šķīda karnalits, bija dzirdami spraksti un klusa šņākšana.

— Nu, ko? — Petrenko triumfēdams iesaucās. — Dzirdat? Kas tas ir?

—  Tur no šķīstošiem kristāliem izlaužas ta saucamā mikro- ieslēgtā gāze, — direktors atbildēja.

—  Pilnīgi pareizi! Petrenko viņu partrauca. — Gāzes daļiņas ielāsmotas kristālos un atrodas tur gandrīz zem vairākus desmitus atmosfēru lieki spiediena . . . Gāze, kas nokļuvusi kristālos jau tad, kad veidojas Perinās sistēmas Kunguras slānis, tagad laužas ara. Tiklīdz šuniņu sienas, aiz kuram gāze ieslēgta, šķīšanas procesā kļuvušas plānākās, gāze izlaužas no daudzo gadsimtu gūsta . . . Vai jums skaidrs, Konstantin Sergejevič?

—  Ne gluži, — noteica Šabaļins.

Vai jūs neatskārstat, kādēļ jums uz ekrana rodas miglaina dūmaka? Gāze taču kļūst par elektrības vadītaju! Nu, bet jums, fiziķim, viss pārējais taču tagad ir skaidrs . . .

— Jūs gribat teikt.. .

Šabaļins apklusa. Pārāk negaidīts viņam bija priekšā pateiktais atminējums. Decimetra viļņu ietekmē iezī rodas jonizācijas procesi un notiek gāzu sasilšana. Gāze izplczdamās salauž sieniņas un sagrauj kristālus. Tātad decimetra radioviļņi neder izlūkošanai kalija raktuvēs. Kristālu sabrukšana — lūk, ko vēsta dūmaka, kas rodas uz ekrana un traucē pētījumus.

Šabaļins paskatījās uz Petrenko. Cik uzskatāmi un pārliecinoši tas pierādīja Sabaļina aparata nederīgumu kalija raktuvēs! Un šis nežēlīgais trieciens tiek dots direktora klātbūtnē, apspriedē, kas sasaukta pēc paša Petrenko pieprasījuma.

—  Es konstatēju, — Petrenko turpināja arvien vēl tajā pašā priecīgi satrauktajā toni, — ka šis raksturīgais troksnis rodas tieši tad, kad darbojas jūsu aparatūra, Konstantin Sergejevič. Tiklīdz dzirdu troksni, skrienu uz jūsu eju, skatos: strādā. Kad jūsu aparats izslēgts — ari trokšņa nav. Vakar aiznesu pārnēsājamo akustisko aparatu tieši uz jūsu groti. Skraidīt jau vairs nebija spēka, piekusu… Visu nakti nosēdēju pie aprēķiniem . .. Atvainojiet, es varbūt jums liekos drusku savāds . ..

Ļoti pateicos jums, — Šabaļins sausi noteica. — Jūs esat veltījuši man daudz uzmanības. Jūs pieradījāt, ka manu aparatu kalija raktuvēs lietot nav iespējams. Tagad man nebūs jātērē laiks, lai risinātu neatrisināmu uzdevumu.

Šabaļins strauji piecēlās no galda.

-Atļauiiet, biedri, — direktors sāka uztraukties, — vai jūs atkal taisāties strīdēties, vai?

—   Kādēļ strīdēties! Par ko? — Petrenko iekliedzās, uzlēkdams no savas vietas. — Konstantin Sergejevič, dārgais! Atļau-, jiet man jūs noskūpstīt aiz prieka . . . Vai tiešām jūs vēl neesat sapratis? Mūsu priekšā taču ir atklājums! Un kāds vēl! Es esmu ļoti priecīgs, ka palīdzēju šajā lietā . . . Mēs raidītāja jaudu palielināsim un . . . Saprotat?

Petrenko ar plaši izplestam rokam tuvojās Šabaļinam. l.Jn pēkšņi Sabaļins, priecīgi iekliedzies, metās viņam pretim.

— Gāzu šūniņu jonizācijā!… — viņš sajūsmā izsaucās. — Tātad, jo lielāka jauda, jo biezāka dūmaka, jo enerģiskāk sabrūk kristāli … Pjotr Timofejevič, ļaujiet sevi noskūpstīt!

«Nu, tagad, šķiet, viņi abi ir jukuši!» nodomāja direktors.

* *

Apakšzemes grotē bija dzirdami metala instrumentu klaudzieni, solu čirkstoņa. Noslēdzās jauna, ļoti spēcīga aparata uzstādīšana.

— Vai uztraucaties? — klusi iejautājās Petrenko, pieiedams pie Ša balina.

Atbildes vietā Sabaļins paņēma viņu zem rokas.

— Cīnīsimies kopā, — viņš teica. — Lai arī kādi būtu pirmie rezultāti, — neatkāpties! Jūs man pierādījāt, ka arī neveiksmes daudz ko atklāj.

Sākums nevēstīja neko labu. Pēc tam kad aparats bija iedarbināts, uz sienas parādījās gaiši zils plankums, kas apgaismoja groti vājā, mirgojošā gaismā. Pagāja dažas minūtes. Zilais plankums apdzisa. No sienas atlūza daži sīki gabaliņi — it kā būtu nobirzis apmetums.

Tas nepavisam nebija tas, ko gaidīja zinātnieki.

—  Saīsināsim vilni,— ieteica Sabaļins. — Atkal sākas neveiksmes šajā apburtajā grotē.

Viņš piegāja pie aparata un sāka griezt noskaņošanas pogu. Gaismas plankuma spožums palielinājās. Nu jau tas iemirdzējās apžilbinošā zilumā. Daži lieli gabali izkrita no plankuma vidus.

Šabaļins vēl pagrieza pogu.

Un pēkšņi siena, uz kuru bija vērsts decimetra viļņu izsta- rojums, sāka kust skatītāju acu priekšā. Šņāca plīstošie kristāli. Likās, tūkstošiem asu adatu dūrās iezī. Tajā vietā, kur spīdēja gaiši zilais plankums, siena saira, izkusa.

Šabaļins pieliecās pie aparata. Zilais, spīdošais plankums sāka kustēties. Un visur, kur vien krita stari, apakšzemes grotes siena atdzīvojās.

Spēcīgā decimetra viļņu plūsma, daudzreiz spēcīgāka par to, kuru Sabaļins agrāk lietoja ģeoloģiskai izlūkošanai, sakarsēja mikroieslēgto gāzi. Miljardiem gāzes pūslīšu, laužoties laukā, plēsa pušu savas šūnas. No ielcšienes saplēstie kristāli sa- birza smiltīs.

Tas bija pasakains skats. Neredzamais radiostars kala cieto iezi ātrāk nekā skaldāmās mašinas un atskaldāmie veseri un pie tam mazāk bīstami nekā amonits.

Direktors piegāja pie zinātniekiem, kas stāvēja turpat līdzās, un uzlika viņiem rokas uz pleciem.

— Un es jau gandrīz domāju, — viņš teica smaidīdams, — ka jums biedrisko attiecību ziņā nav viss gluži kārtībā. Bet izrādās, ka jums ir radoša sacensība!

Noknikšķēja Sabaļina pagrieztais izslēdzējs. Gaiši zilais plankums nodzisa. Aparats pārstāja dūkt. Iestājoties klusumam, bija dzirdama viegla sprēgāšana — it kā sprakstētu oglītes dziestošā patvārī. Kaut kur dziļumā dziestošie kristāli vēl turpināja plaisāt.

Petrenko piegāja un pielika ausi pie sienas.

—  Nu, kā ir, vai čaukst? — jautri jautāja direktors.

—  Čaukst! — Petrenko atbildēja. — Dzirdat?

Klusa čaukstēšana kā izskanošs tonis gausi dzisa zem apakšzemes velvēm.

ELEKTRISKIE ŠĀVIŅI

Katrs sitiens, vienmērīgi skaitīdams sekundes, dobji atbalsojās zem vecās institūta ēkas tukšajām velvēm. Agrāk šie pierastie klaudzieni nevienam nelikās tik skaļi — tie pazuda studentu drūzmas trokšņainajā čalā. Un, tikai rosīgajai dienai dziestot, tie, daudzkārt atbalsodamies bezgalīgo gaiteņu augstajās velvēs, papildināja to netveramo svinīgumu, kas pildīja vecās ēkas vakara klusumu.

Turpretim tagad šie tikšķošie elektriskie pulksteņi, kas atradās gandrīz visās Ļeņingradas Politechniskā institūta istabās, vakarā, naktī, no rīta un dienā bija vienīgie, ka atgādināja par dzīvi. Visur bija redzamas nesenās un steidzīgās evakuacijas pēdas.

Taču vienā no istabām pulkstenis nebija vienīgais valdītājs. Tā nebija tukša kā pārējās. Tajā arvien vēl atradās sarežģīti fizikas aparati.

Istabā uzturējās meitene.

Rietošās saules sārtie stari krita tās gaišajos matos. Taču Zoja (tā sauca meiteni, profesora Ļeontjeva meitu) centās paslēpties ēnā, noliecoties pār zemu laboratorijas galdu. Nopietni koncentrējusies, viņa nodevās novērošanai. Uz fluorescējoša, apaļa ekraina, kas atradās tās priekšā, mirgoja zili, skrejoši viļņi, nemitīgi mainīdami savus dīvainos veidus. Meitene strādāja ar katodoscilografu — mūsdienu elektronu technikas augstās poēzijas brīnišķīgu, dzīvu iemiesojumu.

Vai gan ir iespējams priecāties par zilā, viļņojošā raksta fantastisko rotaļu uz dūmakainā, baltā ekrana, neinteresējoties par to procesu brīnišķīgo noslēpumu, kas norisinās šajā aparatā! Taja norisinās ārkārtīgi sīku elektrisko lādiņu — elektronu vētra. Augsts potenciāls tos izrāvis no nokvēlināta metala pavediena, un tie kā šaurs stars joņo stikla kolbas tukšumā, bombardējot fluorescējošo matēto ekrānu. Tieši šis elektronu stars, kas spēj ātri sekot vismazākajām izmaiņām elektriskajā laukā, pārvietodamies pa spīdošo ekrānu, tam pieskaroties kā māksliniekā zīmulis, atstāj zilas svītras. Katodoscilografs ir fiziķa teiksmu acis. Ar tām viņš ir varējis ieraudzīt vissarežģītākos, visātrākos elektriskos procesus, kas nav ar aci redzami, nav sajūtami un agrāk bija pazīstami tikai, pateicoties matematikai un prāta slēdzieniem.

Meitene uzmanīgi vēroja apaļo ekrānu, ieklausīdamās pulksteņu tikšķēšanā, un ik pēc noteiktiem laika sprīžiem ar zīmuli kaut ko pierakstīja burtnīcā. Viņas jaunajā, enerģiskajā sejā izpaudās nogurums.

Pēkšņi meitenes uzmanība spēji saasinājās. Viņa sastinga ar paceltu zīmuli rokā, neatraujot acis no aparata.

Uz apaļā ekrana pa brīdim parādījās nesaprotams un dīvains attēls. Tas auga arvien lielāks un piepildīja visu redzamo laukumu. Pēc tam ārā atskanēja spalgs, izlocīts svilpiens, kas laboratorijā iespiedās pa lielajiem krusteniski ar papīriem aizlīmētajiem institūta logiem.

Meitene nobažījusies piecēlās. Tomēr viņa visu laiku turpināja vērot aparata rādījumus, nenovēršot no tā satraukto skatienu. Viņa redzēja, kā izzūd dīvainais zīmējums un līdz ar to attālinās arī spalgā, griezīgā skaņa.

Zoja vēl ilgi klausījās. Viņa uzmanīgi novēroja ekrānu, cenzdamās izprast notikušo, taču oscilografs darbojās tāpat kā iepriekš. Nesaprotamā parādība, kas viņu bija satraukusi, izzuda kopā ar skaņu un vairs neatkārtojās.

Mazliet satraukta, meitene palūkojās pulkstenī, lai atzīmētu laiku, un sāka sīki pierakstīt savus novērojumus parastā

skolas burtnīcā, kas atradās tai priekšā uz galda.

Kad pelēks rudens mijkrēslis nolaidās pār milzīgo institūta parku un melni kovārņu bari, gatavodamies naktsdusai, trokšņodami beidza savu kārtējo ķīvēšanos, lielajam dzīvojamam korpusam, kas atradās gandrīz parka centrā, lēni tuvojās slaida auguma sarkanarmietis, tērpies jaunā šinelī. Pirms ieiešanas pa parādes durvīm viņš uzmanīgi palūkojās apkārt. Tuvumā neviena neredzēja. Pie tam arī pati ēka šķita neapdzīvota. Pa durvīm ieejošo sarkanarmieti kovārņi pavadīja, skaļi plīkšķinādami spārnus un kliegdami dažādās balsīs.

Pie durvju plāksnītes, ko vāji apgaismoja zila spuldzīte, sarkanarmietis šaubās apstājās. «Profesors Pjotrs Nikanoro- vičs Ļeontjevs»—uz tās bija iegravēts plašā rokrakstā. Piespiežot pogu, kaut kur tālu dobji notrinkšķēja zvans. Tomēr kāpņu telpas klusumu nekas vairs netraucēja. Neviens nedomāja atvērt lielās masivās, ar melnu vaska drānu apsistās durvis.

Sarkanarmietis pārdomādams brītiņu pastāvēja un gausiem soļiem devās uz vārtiem, kas veda parkā.

Pie vienām institūta galvenā korpusa ieejas durvīm ritēja spraigs darbs. No rūcošām, lēni manevrējošām automašīnām, ko apgaismoja pa šaurām prožektoru spraugām izlauzušies zilas gaismas kūlīši, steigā izkrāva smagas kastes. Bija dzirdama durvju atsperu čīkstēšana, aprauti komandas vārdi un kā parasti, lielus smagumus nesot, dobjš šļūcošu soļu troksnis. Bija pienācis pirmais sūtījums ar medicīnisku iekārtu. Galvenajā korpusā bija paredzēts ierīkot hospitāli.

Slaidais sarkanarmietis ilgi stāvēja, noskatīdamies izkraušanas darbos.

Ja Zoja Ļeontjeva, kas bija tikko iznākusi no savas laboratorijas, būtu gājusi pa centrālo aleju un nevis pa šauro taciņu taisnākā ceļā uz māju, viņa būtu pamanījusi pie koka paslēpušos cilvēku. Bet, dziļi nogrimusi savās domās, meitene pagāja garām.

Naigiem, noteiktiem soļiem sarkanarmietis devās uz institūta ieeju. Viņš pagāja garām strādājošiem ļaudīm un nokļuva kādā no garajiem gaiteņiem.. Taustīdamies pa tumsu un ik mirkli ar elektrisko lukturīti apgaismodams durvju rindu, viņš centās saskatīt pie tām piestiprinātās mazās tāfelītes ar numerāciju. Pie kādām durvīm sarkanarmietis apstājās un ieklausījās. Pēc brīža iztālēm vāji dzirdamajam izkraušanas troksnim pievienojās jaunas, šķindošas skaņas, ko tukšais gaitenis sakopota un pastiprināja.

Nepazīstamais, pielāgodams atslēgas, mēģināja atvērt durvis.

Griezīgs un nepārtraukts zvans lika Zojai pietrūkties no gultas. Pēc ļeņingradiešu parašas viņa gulēja neizģērbusies, lai trauksmes gadījumā būtu gatava.

— Man vajadzīga biedre Ļeontjeva! — aiz durvīm noskanēja sulīga balss.

Priekšnamā ienāca leitnants.

• —Atļaujiet iepazīties, — viņš teica, noņemdams cepuri. — Leitnants Kovaļevs . .. Nāku pie jums šādā lietā … Man

uzdots sameklēt jūs un norunāt par jūsu tēva laboratorijas atlikušās iekārtas evakuēšanu. Ceru, ka jūs brauksiet ar šo pašu vilcienu.

Gluži neviļus Zojai nolaidās rokas. «Evakuacija» — ļoti vienkāršs vārds, ko viņa gaidīja jau vairākas dienas, tagad tai šķita jauns un nelaikā.

—  Paklausieties … — viņa mazliet nedroši teica, — es laikam tagad nevarēšu… Un atlikušo iekārtu arī nedrīkst aizvest …

— Kāpēc tad tā? — leitnants brīnījās. — Man ir rīkojums. Lūdzu, te būs dokumenti…

—  Lai vai kā, — turpināja Zoja, aplūkojot leitnanta pasniegto papīru, — man nepieciešams uzkavēties šeit kaut vai dažas dienas. Tas ir tāpēc … Man pat grūti jums izskaidrot . . . Šovakar es novēroju ļoti dīvainu parādību . . . Man tā jāizpētī. Man ir aizdomas, ka …

Pusteikumā Zoja aprāvās. Šīs aizdomas bija pārāk neskaidras, un vai maz bija vērts stāstīt par tām maz pazīstamam cilvēkam!

—  Ja jums ir iespējams, būtu labi tūlīt apskatīt iekārtu, — leitnants aicināja. — Man nepieciešams priekšstats par aparatu daudzumu un lielumu.

Drīz vien viņi gāja pa parku uz galveno korpusu.

—  Vai jūs domājat, ka man pašam viegli nākas atstāt Ļeņin-

grādu? — leitnants it kā mierinaja savu ceļa biedri. — Kaut jūs zinātu, cik tas grūti! Kāds mans biedrs…

Leitnants nepaguva pabeigt, jo meitene cieši ieķērās tā rokā.

— Skatieties!… viņa čukstēja, noradot uz tumsā redzamo ēkas masivu. —Vai redzat?

—  Nē, neredzu, — Kovaļcvs apstādamies dobji atbildēja.

Saceļas viegls vējiņš un sakustināja tumšo koku retās lapas.

Parku piepildīja liega rudens šalkoņa.

— Lūk, tur malējā logā, — Zoja turpināja, — brīžiem pavīd un izgaist gaisma… — Vai nu redzat?

— Jā, redzu . . . Bet kāpēc jūs tādēļ esat tik ļoti uztraukta?

—  Kāds klaiņo pa istabu, kur atrodas mūsu laboratorija . .. Tā ir elektriskā lukturīša gaisma . . . Bet durvis aizslēgtas un atslēga pie manis, — Zoja teica, vilkdama leitnantu uz priekšu.

—  Ceru, ka jums tur neglabājas nekas slepens? — leitnants klusu sacīja, kad viņi jau bija iegājuši patumšajā institūta gaitenī.

Laboratorijai viņi centās tuvoties bez trokšņa. Leitnants mēģināja ar rāvienu atvērt durvis, bet tās izrādījās aizslēgtas.

— Atslēgu! … — Kovaļevs čukstēja.

Taču durvis nevarēja atslēgt.

— Agrāk tā nekad nav bijis, — Zoja klusu stāstīja. — Durvis vienmēr varēja atslēgt viegli. Var būt, ka atslēgas caurumā kāds lauzījies ar mūķīzeri un sabojājis to …

Beidzot pēc ilgām pūlēm noklikšķēja slēdzene un smagās durvis čīkstēdamas atvērās.

Leitnants tūdaļ negāja istabā. Viņš labu brīdi ar kabatas lukturīti apgaismoja visus attālākos stūrīšus, vērīgi pētīdams dīvainās ēnas, kas krita no fizikas aparatiem.

Istabā neviena nebija.

—   Redzat nu! — leitnants sacīja, palīdzēdams meitenei nolaist aptumšošanas aizkarus. — Velti jūs uztraucāties. Droši vien sajaucāt logus.

Zoja gribēja atbildēt, ka šie logi tai pazīstami jau kopš bērnības un kļūdīšanās nevarēja būt, bet tai mirklī izdzirda kādu skaņu un sāka klausīties.

Laukā klusi šņāca vējš. Skaitot sekundes, skaidri tikšķēja sienas pulkstenis. Bet nezin no kurienes iztālēm tuvojās spalgs, gaudojošs svilpiens.

— Kas tā par skaņu? — meitene, leitnantam pieiedama, vaicāja.

— Tas laikam ir šāviņš, — Kovaļevs atbildēja. — Un, kā rādās, liela kalibra. Vai tad jūs nezināt, ka kopš vakarvakara ienaidnieka artilērija uzsākusi apšaudīt mūsu rajonu?

—    Es jau tā domāju, ka tas ir šāviņš. Jau vakar es dzirdēju

šo svilpšanu. Bet pastastiet man, kas tas ir par šāviņu! Tas nevar bni parasts artilērijas šāviņš! — Zoja ātri runāja.

Nenogaidījusi atbildi, meitene steidzās ieslēgt svirslēdžus uz sadales dēļa, un jau pēc dažām sekundēm pa oscilografa apaļo ekrānu sāka skraidīt zilās līkloču svītriņas.

— Ko jūs gribat darīt? — leitnants izbrīnījies prasīja. — Un kas tas par neparasto šāviņu, par ko jūs runājat?

— Vienu mirklīti, es jūs lūdzu … — sacīja Zoja, spraigi vērodama aparata darbību.

Piesardzīgi, cenzdamies nesacelt troksni, leitnants pienāca pie meitenes.

— Ko tas viss nozīmē? — viņš vēlreiz vaicāja, uzmanīgi lūkodamies ekrana fluorescējošā virsmā.

Tobrīd cauri vēja šalkoņai atkal izlauzās pāri lidojoša šāviņa' pazīstamie, gaudojošie svilpieni. Leitnants ieraudzīja, ka ņirbošās, zilās svītriņas uz ekrana ātri sāk mainīt savu veidu, sarežģīti locīdamās un izplatīdamās uz visām pusēm. Uz mirkli parādījās asas, augstas svītras, kādā sekundes daļā piepildot visu ekrānu, bet pēc tam attēls uzreiz nozuda. Kaut kur tālumā noskanēja smags un dobjš sprādziena troksnis.

—  Biedre Ļeontjeva! — leitnants kļuva nemierīgs. — Jums katrā ziņā jānokāpj patvertnē. Mūsu rajonu apšauda.

Meitene atkal neko neatbildēja. Kā apburta viņa raudzījās uz ekrānu.

— Vai redzējāt? — viņa čukstēja it kā atjēgdamās.

—  Nesaprotu, par ko jūs tā uztraucaties! — leitnants sacīja. — Jūs laikam runājāt par kādu neparastu šāviņu …

— Jā, jā… šāviņi nav parastie. Parastie šāviņi nevarētu tik ļoti iedarboties uz manu oscilografisko iekārtu. A4ēs esam atklājuši, ka lido šāviņi, kas satur milzīgi lielu elektrisko lādiņu. Te ir kāds noslēpums. . . ienaidnieks sācis lietot jaunu ieroci, — meitene satraukta ātri runāja.

Leitnants viņā ilgi nolūkojās, apsvērdams, cik nopietni jāuzņem šāds paziņojums. Viņš redzēja, ka Zoja nemierīgi kaut ko meklē pa galdu. Viņa atvēra rakstāmgalda atvilktnes, aplūkoja grīdu. Taču acīm redzot meklēšanai nebija panākumu.

—  Es šeit uz galda atstāju savu burtnīcu ar piezīmēm, — viņa teica. — Nu burtnīcas vairs nav. Tā ir nozudusi.

Kad pie apvāršņa tumšsārtās krāsās uzausa salts rudens rīts un par laukiem nolaidusies pirmsausmas miglas dūmaka kļuva gaišāka, varēja redzēt, ka no smagās mašinas, kas apstājusies 11/ ceļa, izlēca slaids, jaunā šinelī tērpies sarkanarmietis. Viņš

ilgi raudzījās apkārt un beidzot, izvēlējies vajadzīgo virzienu, naski aizsoļoja projām no ceļa.

Tālumā gandrīz nepārtraukti smagi būkšķēja lielgabali. Kanonade bieži saplūda apslāpēta, ilgstoša rūkoņā, no kuras reizēm izlauzās atsevišķi, skaļi, cits citam neritmiski sekojoši dārdi.

Sarkanarmietis reizēm apstājās un palūkojās visapkārt. Aizmugurē uz gaišās debess fona neskaidri iezīmējās tālās pilsētas namu tumšie silueti, virs kuriem pacēlās milzīgs zelta kupols un divas tievas torņu smailes. Tā bija Ļeņingrada.

—  Kas nāk? Caurlaidi! — pie dzeloņstiepļu aizžogojuma atskanēja sargkareivja balss.

Slaidais sarkanarmietis rādīja sargam papīru. Tas ilgi grozīja to rokās, rūpīgi aplūkodams no abām pusēm.

—  Ejiet! — viņš pēdīgi teica un atgrūda vārtiņu aizbīdni.

Nelielajā, ar dzeloņstiepli iežogotajā platībā nebija redzams

nekas, kas durtos acīs. Šur tur virs zemes pacēlās plakani paaugstinājumi, kas liecināja, ka tur ir zemnīcas. Pa šaurām koka kāpnītēm atnācējs nokāpa vienā no tām. Viņš sāka uzmanīgi spraukties gar komplicētiem elektriskiem aparatiem, kas bija salikti apakšzemes telpā. Novilcis šineli, sarkanarmietis apsēdās pie galda un sāka izdarīt atzīmes desmitverstu apvidus karte, kas atradās viņa priekšā.

Cilvēki, aizrāvušies spraigā darbā, atnācējam gandrīz nepievērsa uzmanību. Vienīgi kāds seržants klusītēm piecēlās no savas vietas un piegāja pie sarkanarmieša.

— Nu? Vai biji Politcclīniskajā? — viņš čukstus vaicāja, pieliecies pie pašas auss.

—  Biju, — klusi atbildēja sarkanarmietis.

— Atradi?

— Patlaban nav īstais laiks, pastāstīšu vēlāk… Jāziņo priekšniekam.

Durvis atvērā". un telpā ātriem soļiem ienāca apakšpulkvedis.

—  Biedri Krichaļov, kāpēc nav ziņu no sestā iecirkņa? — viņš jautāja, apstājies pie ieejas.

Mazliet sakumpis maza auguma kapteinis, priekšniekam ienākot, panācās nedaudz uz priekšu.

— Atļaujiet ziņot, biedri apakšpulkvedi, — viņš iesāka. — Ziņojumu patlaban vēl papildina. Šonakt pulksten divos un trīsdesmit astoņās minūtēs reģistrēta jauna šāviņu grupa . . .

—  Ienāciet pie manis pēc divdesmit minūtēm ar visiem materialiem, — basa balsī noteica apakšpulkvedis un nozuda aiz durvīm.

Kapteinis Krichaļovs piegāja pie viena no aparatiem un apsēdās uz taburetes. Klusumu zemnīcā • traucēja tikai aparatu vienmērīgā sīkšana.

Kapteinis uzmanīgi ieskatījās horizontālajā panelī virs sava aparata, kuru apgaismoja sīka elektriskā spuldzīte. Pa paneli nepārtraukti slīdēja plata papīra lente, tīdamās no viena veltnīša uz otru. Uz lentes lēni parādījās vairākas smalkas līnijas, kuras aparats automatiski uzvilka ar tinti.

—  Biedri kapteini, atļaujiet ziņot! …

Krichaļovs pagrieza galvu un ieraudzīja savā priekšā nesen zemnīcā atnākušo sarkanarmieti.

— Ziņojiet!

— Ierindnieks Ozerovs ieradies no Ļeņingradas, kur izpildīja jūsu uzdevumu.

— Nu, un kādi ir rezultāti?

Bet sarkanarmietis nepaguva neko atbildēt. Aparata bija dzirdama viegla, čaukstoša skaņa. Kapteinis tūdaļ pavērsās pret aparatu. Sastinga arī sarkanarmietis Ozerovs, acīm ieurbies slīdošajā lentē. Viena no zīmētajām līnijām izdarīja spēju lēcienu. Tai sekoja arī citas. Pēc dažām sekundēm papīru noklāja līkloču līnijas, kas dažkārt cita citu krustoja. Tad līniju svārstības sāka norimt un no aparata aizstiepās lente ar vienādām, paralēli novietotām svītriņām.

Krichaļovs paskatījās pulkstenī un ar šķērēm nogrieza slīdošo papīru.

—  Steidzami atšifrējiet, biedri Ozerov, — viņš teica. — Par brauciena rezultātiem ziņosiet pēc tam. .. Atkal, šķiet, uz Ļeņingradu! — kapteinis pieceldamies skaļi noteica. — Šoreiz, redzams, ļoti liela kalibra.

Krichaļovs devās uz izeju, viņu pavadīja pie aparata strādājošo cilvēku satrauktie skatieni.

Pazemes istabā atkal iestājās klusums.

Šeit atradās skaņu mērīšanas punkts. Tā bija aplenktās pilsētas artilērijas akustiskās izlūkošanas sirds. No šejienes ar desmitiem jutīgu skaņu uztvērēju un mikrofonu, kas bija novietoti uz lauka un ar vadiem savienoti ar reģistrējošiem aparatiem, izdarīja pāri lidojošo šāviņu skaņu novērojumus. Zemnīcās atradās aparatūra, ar ko pēc skaņas varēja noteikt ienaidnieka artilērijas atrašanās vietu.

Uz rotējošas papīra lentes ar smalkām tintes līkloču līnijām tika atzīmēts, kādā secībā šāviņš gājis pāri vienam vai otram mikrofonam. Izmērījot iegūtās līknes un izdarot aprēķinus, varēja uz kartes noteikt vietu, no kuras bija izšauts ienaidnieka šāviņš. Izlūkošana ar skaņu mērīšanu, kāda jau sen pastāv visās armijas, diezgan precizi norāda ienaidnieka lielgabalu novietojumu.

Bezjēdzīgā, barbariskā Ļeņingradas apšaude bija sākusies nesen. Skaņu mērīšanas punkta darbinieki strādāja ar lielu atbildības izjūtu.

Sarkanarmietis Ozerovs, tikko saņēmis uzdevumu, zemu noliecās pār savu galdu, pētījot papīra lenti, uz kuras bija reģistrēts jaunā šāviņa lidojums.

Zemnīcā atgriezās kapteinis Krichaļovs. Viņš ņēmās sakārtot savu aparatu, likdams tajā jaunu lenti. Drīz viņa mašinas rūkšana saplūda ar kopējo vienmērīgo troksni, ko radīja pārējie a pa rati.

Pēkšņi Krichaļovu ieinteresēja sarkanarmieša Ozerova izturēšanās, kas sēdēja, pagriezis viņam muguru. Kapteinis nu jau arvien biežāk palūkojās uz to pusi. Sākumā viņam šķita, ka Ozerovs pārāk daudz skatās apkārt un tātad nesteidzas izpildīt steidzamo uzdevumu. Tad viņš pamanīja, ka sarkanarmietis izvilka no kabatas saņurcītu skolnieka burtnīcu un sāka to uzmanīgi lasīt.

Kapteinis par visu to ļoti brīnījās. Līdz šim sarkanarmietis Ozerovs, bijušais Ļeņingradas Politechniskā institūta students, kas skaņu mērīšanas punktā strādāja par aprēķinātāju, bija noderējis par disciplinētības paraugu un izcēlies ar rūpīgu darba izpildi. Pirms dažām dienām viņš bija lūdzis punkta priekšnieku atlaist viņu uz Ļeņingradu, lai no laboratorijas, kur agrāk strādājis, dabūtu mēraparatus, kuru šobrīd ļoti trūka. Un nu šodien, atgriezies no komandējuma, viņš izturas ļoti dīvaini.

Taču tas, kas norisinājās tālāk, kapteini galīgi pārsteidza.

Klusi un vienmuļi dūca skaņu metrisko mašinu motoriņi. Paretam līdz zemnīcai atnāca apslāpēta tāla artilērijas kanonade.

Pēkšņi krītot skaļi norībēja spēji atgrūsta taburete.

Kapteinis ieraudzīja, ka sarkanarmietis Ozerovs, turēdams rokās skolnieka burtnīcu, pietrūkstas kājās un plaši atvērtām acīm, turpinādams blenzt burtnīcā, metas uz izeju.

Kādā no Ļeņingradas centralajām ielām pa ietvi gandrīz vai skrēja Zoja Ļeontjeva, Ļeņingradas Politechniskā institūta aspirante. Gājēji apstājās un neizpratnē pavadīja to ar acīm. Viņus interesēja ne vien meitenes uztrauktais izskats, bet arī kāds cits apstāklis, ko pati meitene acīm redzot nemaz nemanīja. Viņai ļoti nemākulīgi sekoja neliela auguma jefreitors, ģērbies apvalkātā, pelēkā kareivja šinelī.

Drūma izskatījās aplenktās pilsētas iela. Iedomāsimies pelēkas rudens debesis, smalkas lietus lāsītes, kas it kā turas gaisā, un valgmē spīdošus ēku granita pamatus. Dažādās, reizēm pat gluži negaidītās vietās darbojas kaujas lidmašinu motori. Nemiera pilna aizskan viņu rūkoņa — gan skaļa, gan lēni gaistoša. Pa ietvēm steidzīgi un drūmi aizsoļo cilvēki. Viņu sejās ir sevišķi sasprindzināta izteiksme. Bet tam visam pāri atskan vienmērīgie un dobjie metronoma pukstiem, kas dzirdami no visiem ielas novietotajiem reproduktoriem.

Gauss un tīri kā svinīgs ir šo sitienu ritms. Tas aizskan pāri pilsētai, it kā vadīdams tās ritmisko dzīvi. Ļeņingradieši pie tā pieraduši. Tas šķiet dienas rūpju un garās nakts modrā klusuma neatņemama sastāvdaļa. Rāmie un lēnie sitieni nemitīgi stāsta par to, ka pilsēta-cīnītāja modri stāv sardzē. Bet, ja skumjais sirēnas kauciens, pārskrienot visai skaņu gammai, sākot ar zemajiem un beidzot ar visaugstākajiem toņiem, pavēstī, ka tuvojas uzbrukums no gaisa, tad reizē ar to metronoma tikšķieni kļūst jau biežāki un nervozāki. Pilsētas pulss izmainās. Tas sāk sist n'eatlaidīgi, aši kā organismā, kas sakopojis spēkus, gatavodamies cīņai uz dzīvību un nāvi.

Zoja apstājās pie lielas ēkas parādes durvīm. Tūdaļ netālu apstājās arī jefreitors, kas visu laiku bija tai sekojis. Kad meitene nozuda aiz durvīm, viņš lēniem soļiem pārgāja otrā ielas pusē un sāka no avīžu papīra tīt garu smēķi, izlikdamies, ka nogrimis šajā darbā.

Burzīdama saujā caurlaidi, Zoja knašiem soļiem uzkāpa pa platām marmora kāpnēm un drīz vien atradās ar mīkstām ādas mēbelēm iekārtotā, plašā kabinetā.

— Lūdzu, sēdieties! Es klausos, — aiz galda atskanēja labsirdīga balss.

Meitene sāka ātri un enerģiski stāstīt, nervozi grozīdama pa rokām jau tā saņurcīto caurlaidi.

— Jūs sakāt, — ģenerālis teica, uzmanīgi noklausījies viņas paskaidrojumu, — ka tie nevar būt parasti šāviņi? Tā, tā.. . Interesanti. . .

— Bez šaubām! — meitene dedzīgi turpināja. — Mana iekārta, kas paredzēta elektrisko spriegumu pētīšanai atmosfērā, nespēj reaģēt uz parastu šāviņu tuvošanos. Tas ir pilnīgi skaidrs…

— Tā, tā . . . Un kādas ir jūsu domas?

— Var domāt visu, ko vēlas, — meitene turpināja. — Man skaidrs ir tikai viens: šie šāviņi satur kādu elektrisku ierīci . .. Varbūt fašisti sūta uz mums. . . automatiski vadītus šāviņus vai arī vada tos pa radio, — viņa bikli nobeidza.

Ģenerālis vērīgi uzlūkoja viņu.

— Mēs pagaidām tā kā nekā nezinām par šādiem šāviņiem,— viņš lēni noteica.

— Nu, redziet nu! Vajag taču kaut ko šajā lietā darīt! — meitene uztraucās.

Pēc dažām minūtēm ģenerālis Zoju pavadīja uz sava kabineta durvīm.

Tātad esam norunājuši, — viņš sacīja, atvadoties spiezdams tās roku. — Bet pielūkojiet, velti nedodieties briesmās… Patvertne taču jums tur ir?

— Nekas, esiet bez bažām!… Visu labu! — meitene pasmaidīja un nozuda aiz durvīm.

Drīz Zoja Ļeontjeva pa slapjo ietvi steidzās atpakaļ. Tāpat kā iepriekš viņai sekoja mazais jefreitors, visai nemākulīgi izpildīdams šo pavadoņa lomu. Itin grūti viņam klajas, kad meitene iekāpa tramvajā. Viņš tikko paguva ielēkt tajā pašā vagonā.

Jefreitors neatkāpās no viņas arī tad, kad tramvajs pieturēja pie parka, kur atradās Politechniskais institūts. Gan žiglāk, gan gausāk, cenzdamies palikt nemanīts, viņš sekoja tai pa smilšainajām alejām.

Pēkšņi spalgs, neparasti stiprs, apdullinošs grāviens apstulbināja Zoju. Meitene pakrita slapjajā zālē un instinktīvi saķēra ar rokām galvu. Acu priekšā cits aiz cita novirmoja zili loki. Cauri uzmācīgajam, džinkstošajam troksnim ausīs viņa gluži tuvu sadzirdēja gari stieptu cilvēka kliedzienu.

«Kas tas? Vai patiešām esmu ievainota?» Zojai neskaidri pavīdēja prātā.

Piecelties viņa varēja tikai ar lielām pūlēm.

Aizmugurē viņa ieraudzīja melnu dūmu mutuli. No turienes skanēja smagi, dobji kunkstieni.

«Tas ir šāviņš,» viņai iesitās apziņā.

Kad dūmi kaut cik izklīda, varēja saskatīt, ka sadragāta koka tuvumā uz vēdera guļ maza auguma cilvēks garā, saplosītā un asinīs samirkušā šinelī.

Asinīm notriepusies, Zoja vilka ievainoto jefreitoru, kas bija iekāries viņas plecā un ar pūlēm kustināja kājas. Pcc vienādiem laika sprīžiem gluži tuvu arvien vēl plīsa šāviņi. Tie griezīgi svilpa un gaudoja, bet reizēm, šausmīgi rēkdami, pārlidoja pāri galvai. Tuvumā neviena nebija. Šādās reizēs cilvēki parasti slēpās bumbu patvertnēs vai cieši pieplaka pie sienām. Beidzot pie pašas ieejas institūta ēkā pārgurušo meiteni sastapa divi sarkanarmieši. Viņi piesteidzās tai palīgā un saņēma vaidošo cilvēku.

—  Ir gan nelaime! — viens no sarkanarmiešiem juta līdzi Zojai. — Nav jau kur novietot! Hospitālis vēl nestrādā. Ārstu tuvumā nav. Kur tad mēs lai viņu nesam, ko?

— Nesiet viņu augšā pie manis, — Zoja teica un naigi devās uz priekšu, rādīdama ceļu.

Garajā institūta gaitenī dobji skanēja smagi, apspiesti^ vaidi.

Pie savas laboratorijas durvīm meitene izbrīnā apstājās. Pie ieejas stāvēja sarkanarmietis un ar neuzticību noskatījās uz tās asinīm notriepto mēteli.

—  Kurp jūs, pilsonī!?

— Man jāiet šeit, tā ir mana laboratorija! Es šeit strādāju, — Zoja atbildēja.

—  Uzrādiet dokumentus!

Zoja pasniedza viņam savu veco institūta apliecību.

—  Ļeontjeva . . . Viss kārtībā. Varat slēgt durvis vaļa, — sargkareivis teica. — Bet citu nevienu es šeit nedrīkstu ielaist.

Tobrīd sarkanarmieši saudzīgi pienesa pie durvīm ievainoto.

— Biedri nupat ievainoja šāviņš, — Zoja vērsās pie sargkareivja.— Viņam jāizdara pārsējums. Man tur ir sanitarā soma.

—  Es nu nezinu… Pavēlēts tikai jūs… Protams, cilvēks ir ievainots … tas jau redzams.

—  Bet kas tad jums pavēlēja? Kas jūs šeit norīkojis? — Zoja uztraucās.

— Mani te norīkoja leitnants Kovaļevs, — atbildēja kareivis. — Viņš deva man arī attiecīgu instrukciju.

Zoja saprata, ka strīdēties nav vērts. Viņa ļoti labi zināja militārā reglamenta stingrību. Ar sarkanarmiešu palīdzību, kuri atnesa matraci, gaiteņa stūrī pie loga ievainotajam ierīkoja guļvietu. Cīnīdamās ar nogurumu, meitene ņēmās viņu pārsiet.

Ievainotais bija mazliet aprimis. Viņš ilgi noraudzījās Zoja ar nespodru, skumju skatienu, smagi elpodams un ar mēli aplaizīdams sakaltušās lūpas.

Metās krēsla.

Gaiteņa galā iztālēm parādījās divi sanitari ar nestuvēm. Viņi nāca, skaļi klaudzinādami ar zābakiem un ejot sarunādamies.

Zoja pamanīja, ka viņu parādīšanās padarīja uz grīdas guļošo jefreitorii nemierīgu. Viņš redzami pūlējās pieaicināt viņu sev klāt. Meitene piecēlās no krēsla un pārliecās pār ievainoto. Uzmanīgi viņa centās saklausīt tā vārgos čukstus, bet saprast varēja tikai nesakarīgus, aprautus teikumus.

—  … Jums sekoja . . . Jūs esat laba . . . Paldies . . . Uzmanieties . .. Es laikam miršu . . . Va-ā-ai! …

Atskanēja smags vaids, ievainotais aizvēra acis, un viņa seja sāpēs saviebās.

Pienāca sanitari.

Satraukta Zoja noskatījās pa gaiteni pakaļ nestuvēm. Mirstošā dīvainie vārdi skanēja tai ausīs.

««Jums sekoja .. . Uzmanieties . . .» Ko tas viss nozīmē?» Zoja prātoja.

Viņa iedomājās laboratorijas logos redzēto kabatas lukturīša gaismu un burtnīcas nozušanu.

Meiteni pārņēma neskaidra tuvu briesmu nojauta.

Pie skaņu mērīšanas punkta priekšnieka atradās kapteinis Krichaļovs.

—  Pašlaik pulkstenis ir piecpadsmit un astoņpadsmit minu-

tes, — viņš teica, palūkojies rokas pulkstenī. — Ja mēs izbrauktu pēc stundas ceturkšņa …

—  Bet kur atrodas tas Politechniskais institūts? — apakšpulkvedis viņu pārtrauca, pieiedams pie sienas, kur karājās Ļeņingradas karte.

Viņš sāka vilkt ar pirkstu pa karti.

— Divdesmit trīs kilometri… tad vēl astoņi… Liekas, ka pagūsiet…

Tālumā, ātri cita citai sekodamas, smagi nodimdēja lielgabalu zalves.

— Vajadzētu paņemt līdzi vēl trīs cilvēkus, — teica kapteinis Krichaļovs, tuvojoties kartei.

— Paņemiet… Protams, paņemiet! — apakšpulkvedis piekrita. — Vai esat padomājuši, kurus? .. . Tad ta lietiņas! Un vajadzēja arī, lai tā… — viņš turpināja, skatīdamies kapteinī. — Rīkojieties veicīgāk! Ko jūs vēl stāvat?

Pēc dažām minūtēm vieglā mašina, šūpodamās pa grambām, ko vāji apgaismoja šauras zilas gaismas svītriņas, izbrauca laukā no dzeloņstiepļu aizžogojuma un devās uz šosejas pusi.

Drīzumā tā joņoja pa šoseju pilnā gaitā.

Nemiera pilna Zojai tagad šķita laboratorija. Blāvi spīdēja elektriskā galda lampa. No aparatiem, kas nekārtībā stāvēja uz galdiem, uz sienām krita ērmīgas, garas ēnas.

Meitene ieklausījās ikvienā vismazākajā troksnītī. Laukā atkal bija sacēlies stiprs vējš. Paretam varēja dzirdēt, kā pie durvīm mīņājas un klusītēm ieklepojas sargkareivis.

Zoja sēdēja pie ieslēgta oscilografa un vēroja fluorescējošo ekrānu.

Viņa jau bija reģistrējusi astoņus šāviņus. Dažreiz tie aizlidoja garām kaut kur tālumā, bet reizēm ar šausmīgu troksni un rēkoņa pārskrēja pāri itin tuvu, un tad tūlīt sekoja apslāpēts sprādziena troksnis, no kā nodrebēja logu rūtis. Meitene, cik vien iespējams, precizi izdarīja novērojumus, pierakstot laiku un sava aparata rādījumus.

Pa loga stikliem bungoja rupjas lietus lāses, un šī saraustīta bungošana brīžiem nomāca vēja aurus.

— Biedre Ļeontjeva! — atskanēja sargkareivja balss, kad šāviņš sprāga pavisam tuvu. — Vai nebūtu labāk, ja jūs ietu uz patvertni? Viņš nez kāpēc pārāk uzkritis mūsu rajonam . . .

Zoja pateicās sargkareivim un atbildēja, ka patlaban nekādi nevarot iet.

Meitene savu novērojumu rezultātos šķita saskatījusi tādu ka likumību. Ar interesi viņa apskatīja tikko sarakstīto tabulu. «Ne, pašlaik nevaru aiziet,» Zoja nodomāja.

Lietū salijis slapjš, durvīs nostājās leitnants Kovaļevs.

Zoja Petrovna, ko tad jūs vēl te sēžat! .. . Nu, tas taču nekur neder! Ejam uz patvertni!

Tālumā nošķinda birstoši logu stikli.

— Es pašlaik nevaru pārtraukt novērošanu … Ļoti interesanti rezultāti, — meitene teica, ātri pierakstot uz papīra aparata kārtējos rādījumus.

Pa gaiteni tuvojās balsis un soļu dipoņa. Leitnants steigšus devās uz durvīm un izgāja vāji apgaismotajā gaitenī. Viņš ieraudzīja karavīru grupiņu. Tie bija cilvēki, kas nāca no skaņu mērīšanas punkta.

— Uz kurieni jūs, biedri? —leitnants iesaucās.

Atbildi viņš nedabūja. Norībēja briesmīgs spēriens, kas satricināja visu ēku.

*

Leitnants strauji ieskrēja laboratorijā.

Apgaismodams istabu ar elektrisko lukturīti, kura gaisma ar pūlēm spraucās caur biezo putekļu mākoni, viņš ieraudzīja baigu postažu. Visur mētājās salauzīti fizikas aparati. Pa melnajiem logu caurumiem drāzās iekšā vētra. Pa istabu traucās vējš, izdzenādams kodīgos, smacīgos dūmus.

Pie apgāzta galda, uz mutes iekritusi baltu apmetumu gruvešu kaudzē, uz grīdas nekustīgi gulēja Zoja. Rokā viņa bija

krampjaini sažņaugusi zīmuli. . ..

*

— Jā… Kādreiz viss Šis gadījums sagādāja mums daudz raižu, — ģenerālis saīdzis turpināja. — Vai jūs par to nekā nezināt?

Viņa priekšā sēdošais pulkvedis pakratīja galvu.

— Šādas tādas visai pretrunīgas baumas mēs Maskavā dzirdējām, — viņš domīgi noteica.

Sirmais artilērijas ģenerālis uzrāva sērkociņu un, aizkūpinājis papirosu, piecēlās kājās. Spožas ziemas saules stari, pa logiem slīpi krītot pāri visam kabinetam, spraucās cauri no grīdas kāpjošiem zilu tabakas dūmu mutuļiem.

—  Atnāk pie manis meitene, — ģenerālis turpināja, staigājot pa istabu. — Nu, jūs jau droši vien esat dzirdējis par profesoru Ļeontjevu? Tā ir viņa meita. Nu, tā. Es viņai jautāju, kas atgadījies. Izrādās, viņa novērojusi, iedomājieties tikai,

ļoti dīvainu un neizskaidrojamu parādību … Jāpiebilst, ka viņiem institūtā bija ierīce, izgatavota īsi pirms kara, gaisa t elektrisko spriegumu pētīšanai. Tas bija ļoti precizs aparats, uzbūvēts, kā saka, ievērojot jaunākos zinātnes un technikas sasniegumus, bet būtībā pavisam vienkāršs. Uz jumta viņi stingri noteiktā kārtībā bija uzstādījuši vairākas antenas un savienojuši tās ar katodoscilografu. Vismazākās izmaiņas atmosfēras elektrības stāvoklī šis aparats uzrāda lieliski …

Jāatzīstas, es par meitenes paziņojumu ļoti izbrīnījos… Viņa man stāsta, ka citādi neesot, — ienaidnieks Ļeņingradu apšaudot ar īpašiem — elektriskiem šāviņiem. «Mana oscilo- grafiskā iekārta,» viņa saka, «pilnīgi skaidri rāda, ka šāviņš nes sev līdzi milzīgi lielu elektrības potenciālu. Parastie šāviņi taču nevarētu kaut cik ietekmēt manus aparatus!» — «Patiešām,» es nodomāju. «Būs jāpapētī…» Bet nu klausieties tālāk. Kādā mūsu skaņu mērīšanas punktā par aprēķinātāju strādāja sarkanarmietis Ozerovs, Nikolajs Ozerovs.

Ģenerālis atgriezās pie galda un apsēdās savā krēslā.

— Tas ir Politechniskā institūta bijušais students, — ģenerālis turpināja. — Viņš vairākus gadus strādājis profesora Ļeontjeva laboratorijā. Un nu, iedomājieties, šo pašu Ozerovu sūta komandējumā uz Ļeņingradu, lai tas atvestu mērīšanas ierīces, kādu tobrīd pagaidām trūcis. Viņš atbrauc Politechniskajā institūtā. Skatās — par vēlu ieradies. Viņam pastāsta, ka institūts un visas laboratorijas jau evakuētas, patlaban tur iekārtojot hospitāli .. . «Nu,» viņš nodomā, «pamēģināšu iekļūt savā laboratorijā. Varbūt tur kaut kas no iekārtas būs palicis.» Viņš pieiet pie laboratorijas durvīm. Mēģina atvērt — aizslēgtas. Tad viņam ienāk prātā; ka šīs durvis var atslēgt ar sava dzīvokļa atslēgu. Viņš ieiet laboratorijā. «Brīnums gan,» viņš domā, «kāpēc viņi atstājuši tik daudz aparatu?» Apskatījās — nav nekā tāda, kas varētu noderēt skaņu mērīšanas punktam. Un tad, posdamies projām, viņš paķēris līdzi burtnīcu, kas ar zīmuli bijusi pierakstīta Zojas Petrovnas pazīstamajā rokrakstā. «Paņemšu par piemiņu,» viņš domā, «un pie viena paskatīšos, ar ko viņi te bez manis nodarbojušies!» Viņam ne prātā nenāca, ka Zoja Pctrovna vēl nav aizbraukusi .. .

Ģenerālis smaidot uzlūkoja savu sarunu biedru.

—  Nu, tad tā, — viņš pēc brīža turpināja. — Ozerovs atgriežas savā daļā un sāk pārskatīt paņemto burtnīcu. Un ko viņš redz? Tieši tās piezīmes par šo dīvaino parādību, ko Zoja Pctrovna novērojusi! Nu viņš sāk pamazām apsvērt. Redz — kaut kas nav gluži kārtībā … Un, iedomājieties tikai, uzminēja gan! Viņam jau nu, protams, bija daudz vieglāk nekā pašai Zojai Petrovnai, jo viņš taču strādāja pie šāviņu lidojumu novērošanas . . .

—  Un kas tad tas bija? — nepacietīgi jautaja pulkvedis.

Klausieties tālāk! … — ģenerālis turpināja. — Radās loti

interesants stāvoklis. Divi cilvēki, nemaz nenorunājuši, vienā un taja pašā naktī nodarbojas ar vienu un to pašu jautājumu. Ozerovs skaņu mērīšanas punktā reģistrē un apstrādā datus par visiem šāviņiem, kas aizlido pāri Politechniskā institūta virzienā, bet Zoja Petrovna tai pašā laikā, nepievēršot uzmanību apšaudei, pieraksta sava aparata rādījumus.

— Nu, bet vai šāviņi patiešām bija elektriski? — pulkvedis vēlreiz jautāja.

—  Tā jau ir tā lieta… Bet klausieties visu pēc kārtas!… Viss tas gandrīz beidzās ļoti bēdīgi, šāviņš bija trāpījis tā nama sienā, kur strādāja Ļeontjeva. Meitene tikko nesamaksāja ar savu dzīvību. Pusotra mēneša nogulēja hospitālī… šāviņš bija trāpījis tieši tajā mirklī, kad Politcchniskajā institūtā ieradās cilvēki no skaņu mērīšanas punkta kopā ar sarkanarmieti Ozerovu. Nu, tā . .. Salīdzināja piezīmes .. . Redz — lieliski sakrīt. Pat lidojuma virzienu var noteikt pēc oscilografiskās ierīces rādījumiem. Bija atveduši sev līdzi visus datus un kartes. Tagad jau bija viegli salīdzināt: virzieni pēc skaņu mērīšanas datiem zināmi. Paskatās uz signāliem, ko atzīmējis oscilografs. Atzīmē tās vietas uz kartes. Tūlīt varēja sastādīt jaunu tabulu.— Ģenerālis piecēlās. — Panāciet uz brītiņu man līdzi, — viņš teica. — Es jums kaut ko parādīšu.

Viņi nokāpa vienu stāvu zemāk un iegāja plašā istabā. Uz galdiem, kas bija salikti gar sienām, varēja redzēt daudz nepazīstamu aparatu. Ap tiem nodarbojās cilvēki, tos montējot un regulējot.

—  Papriecājieties nu! — ģenerālis teica, norādot uz aparatiem.— Jauna, nesen izstrādāta aparatūra pēc Zojas Ļcontjevas un Nikolaja Ozerova sistēmas ienaidnieka šāviņu trajektoriju noteikšanai.

— Atļaujiet, biedri ģenerāli! — pulkvedis uztraucās. — Es nekā nesaprotu. Vai šāviņi patiešām bija elektriski?

—  Kur nu elektriski! — ģenerālis atbildēja. — Nekādu elektrisku šāviņu fašistiem nav bijis un nu jau vairs nebūs. Izskaidrojums bija ļoii vienkāršs. Oscilografiskā ierīce, ar kuru Zoja Ļeontjeva agrāk strādāja, ļoti labi noteica visparastāko šāviņu virzienu. Redziet, kas par lietu: ikviens šāviņš sakarā ar berzi gaisā vienmēr elektrizējas līdz augstam potenciālām. Aparats, kas bija paredzēts elektrisko spriegumu mērīšanai gaisā, to arī atklāja. Vai nu saprotat, kā tas bija? . .. Patlaban beidzam pirmo sēriju, kas domāta Ļeņingradai, — ģenerālis turpināja.

Aparati darbojas ārkārtīgi precizi, daudz labāk par skaņu mērīšanas aparaturu. Tur, redziet, rādījumus ietekmē vējš. Nākas izdarīt labojumus. Tad vēl — jaunajai aparatūrai iespējams ātrāk apstrādāt iegūtās ziņas … Nāciet, es jūs iepazīstināšu ar izgudrojuma autoriem.

Ģenerālis ar savu ceļa biedru iegāja maza istabiņā. Pie rasējumiem apkrauta galda stāvēja Zoja Ļeontjeva un Nikolajs Ozerovs.

*

Todien Zojai domās bija vēlreiz jāatgriežas pie aizvadītajām, neaizmirstamajam rudens dienām.

— Zoja Petrovna, jūs kāds meklē!

Izgājusi pa durvīm, meitene izbrīnā pakāpās atpakaļ: viņas priekšā stāvēja neliela auguma jefreitors, tas, kuru viņa kādreiz pēc ievainojuma bija pārsējusi.

—  Sveiki, biedrene Ļeontjeva! Ar pūlēm jūs sameklēju. Piedodiet nu, ka traucēju, — viņš samulsis turpināja. — Atnācu jums pateikties… To es nekad neaizmirsīšu.

— Paldies, biedri jefreitor, par parādīto uzmanību… — Zoja teica, cenzdamās kaut ko atcerēties. — Sakiet. .. vai nu man tā bija licies, vai arī jūs īstenībā to teicāt… jūs sacījāt, ka man draudot kādas briesmas, ka mani kāds novērojot…

Jefreitors plati un vaļsirdīgi pasmaidīja.

—  Sacīju … protams … Kā gan citādi.

Zoja viņu uzlūkoja nesapratnē.

—  Kā nu ne!—jefreitors turpināja. — Es pats jau jūs uzmanīju. Man toreiz leitnants Kovaļevs uzdeva. «Es,» viņš saka, «pie laboratorijas durvīm norīkošu sargu, lai, redzi, šādi tādi diversanti tur neiekļūst, bet tu, esi tik labs, ja nu viņa kaut kur iet, tad, redzi, lai nebūtu viena.» Leitnants man paskaidroja, ka jums esot kāds militārā rakstura izgudrojums, nu, un drošības dēļ jābūt uzmanīgiem, ja ienaidnieks kaut ko gribētu uzsākt. Ar vārdu sakot, lika man jūs nemanot apsargāt. «Tas tā pagaidām,» viņš saka, «kamēr viss nokārtosies. Citādi, redzi, burtnī- ciņu ar svarīgām formulām jau nozaguši.»

Meitenei viss kļuva skaidrs. Viņa vēlreiz cieši paspieda jef- reitoram roku.

—  Pats leitnants Kovaļevs aizbrauca tūlīt pēc tam, kad jūs ievainoja, — viņš turpināja, — bet bez viņa man bija lielas pūles, kamēr jūs sameklēju. Un katram tik ņem un skaidro, kas un kāpēc . . .

Kad jefreitors aizgāja, Zoja atgriezās savā istabiņā un ķērās pie darba.

Ap sirdi kļuva līksmi un labi. Mazo istabiņu pildīja mīlīga saules gaisma, spiezdamās caur aizsalušo, blāvo stiklu.

OGĻU ĢENERATORS

Gluži kā acu priekšā redzu savu agrīno jaunības dienu draugu Semjonu Krapko, domīgu ukraiņu jaunieti skaidrām, zilam acīm, mazliet sakumpušu un ļoti nopietnu.

Semjons bija nedaudz vecāks par mani. Mēs dzīvojām mazā apriņķa pilsētiņā, kas atradās divdesmit kilometru nomaļus no tuvākā dzelzceļa un bija krietni nopostīta pēc nesenējā pilsoņu kara. Es biju reālskolās audzēknis, viņš — mašinista palīgs turienes mechaniskajā darbnīcā, abi bijām kaislīgi aizrāvušies ar fiziku un elektrotechniku. Būdami nepagurstoši eksperimentētāji un sapņotāji, mēs spējām parastajā sarūsējušajā elektriskajā zvanā saskatīt pilnīgi reālu pamatu spēcīgas dzirksteļu radiostacijas izgatavošanai.

Mūs saistīja cieša jauniešu draudzība.

Dīvainais notikums, par ko es gatavojos stāstīt, īstenībā sakās ar to bridi, kad man paziņoja par atgadījumu ar kapsētas krustiem.

Kādreiz vēlā vakarā uz ielas man pienāk klāt kāda vecīte un saka:

—  Kā gan tev nav kauna, Serjožeņka! Tas tev netiks piedots . .. Pagaidi vien, gan tu atcerēsies manus vārdus. Vai tad drīkst ņirgāties par aizgājējiem?

—  Es nesaprotu, vecmārniņ, kāpēc jūs man to visu stāstāt! — €s viņai atbildu.

— Neniekojies nu! Šis nesaprotot!—viņa turpina. — Tu taču tomēr esi zēns no inteliģentas ģimenes. Kauns gan. Lai jau nu tas Krapko vai, sacīsim, tas pats Gricko Gorobecs, kuru nupat aizgādāja uz miliciju, tie jau abi tumšu ļaužu. Bet tev tas nav piedodams.

Vecīte padraudēja man ar pirkstu un aizčāpoja savu ceļu. Es ilgi noraudzījos viņai pakaļ.

Līdzko sadzirdu pieminam Gricko Gorobeca vārdu, man radās šausmīgas aizdomas.

Lieta tāda, ka vēl nesen viņš atstiepa mums cinka plāksnītes, kas bija izgrieztas no dīvaina veida trauka. Cinks mums bija vajadzīgs galvanisko bateriju izgatavošanai, un mēs likām Goro- becam pagādāt vēl.

«Ak tad no tāda cinka mēs ar Semjonu meistarojām savas baterijas?» man pazibēja baiga nojauta. «Vai patiesi Gorobecs butu nočiepis kapsētas krustam ovālo kārbu, kurā parasti atrodas vainagi, un uzdevis to par vecu mazgājamo trauku?»

Es uz pēdām devos pie Semjona.

Man bija jāiet garām mūsu vienīgajai pilsētas kapsētai. Es eju pa šauro taciņu un nez kādēļ cenšos tik daudz neskatīties uz il<> pusi, kur rēgojas tumšie krustu apveidi. Nevis tāpēc, ka es toreiz būtu bijis bailīgs, bet vienkārši tāpat. Man ap sirdi bija kaut kā neomulīgi. Redzams, apzinājos, ka netiešā kārtā esmu piedalījies kapu apgānīšanā. Nakts bija brīnum jauka. Smaržu pilnajā pavasara gaisā nav dzirdama ne skaņa. Virs plašām koku galotnēm iekāries mēness, apgaismojot mazās kapu baznī- eiņas zvanu torņa smaili. Iztālēm dzird dziedam meitenes.

Pēkšņi es pārsteigts ieraudzīju kaut ko dīvainu. Gluži skaidri saredzēju, ka zvanu torņa smailē iedzirkstas zilganas liesmiņas. Es pat apstājos. Kas tas ir? … Tā pabailīgi vēroju vēl. Šķiet, ka nekā nebūtu … Bet es taču redzēju itin skaidri!

Atceros, ka pēc tam sāku soļot, cik iespējams, aši un jo drīz, aizelsies un mazliet uztraukts, nonācu pie Semjona mājas.

Ļoti grūti aprakstīt, kāda izskatījās mana drauga Semjona istaba.

Lai pa to varētu brīvi staigāt, iepriekš vajadzētu pārgriezt ne mazāk par pussimtu vadu, kas izvilkti krustām šķērsām.. Vienīgais galds bija apkrauts ar tādām lietām, kādu citā māja neredzēsi. Tur bija pašizgatavotas dinamomašinas, elektromotors, indukcijas spirāle, dažādi rupji elektriskie mēraparati,. bet visvairāk bija burku. Tās mums bija vajadzīgas visdažādāko galvanisko elementu izgatavošanai.

Virs galda dega sīka kabatas lukturīša spuldze, kas elektrisko enerģiju saņēma no baterijas, kura, kaut arī milzīga, taču bija ļoti oriģināli konstruēta. Tolaik pilsētā elektriskās apgaismošanas, protams, nebija, un šī spuldzīte, kas trūcīgi apgaismoja- istabas baltās sienas, radīja sajūsmu daudzos pilsētas Iedzīvotājos un ārkārtīgi nostiprināja mūsu a.utoritati viņu vidū.

Vārdu sakot, Semjona istaba bija īpatnēja laboratorija, kurā mēs izdarījām savus mēģinājumus elektrotechnikā, kas daudziem nebija saprotami.

Protams, kāds inženieris elektriķis būtu pabrīnījies, kā mums izdevās sameistarot visas šis ierīces no tik nepiemērotiem materiāliem. Būtu vērts paskatīties kaut vai uz dinamomašinu, kas bija izgatavota no jumta skārda. Vēl vairāk inženieris izbrīnītos,, ja uzzinātu, ka mēs ne tikai būvējam elektriskos aparatusL bet arī eksperimentējam ar tiem, cenšoties atklāt elektrotechnikā vēl jaunus, nezināmus ceļus. Turklāt vēl jāpiebilst, ka pašdarināto aparatu izgatavošanai un mēģinājumiem Semjons izdeva krietnu daļu no savas nelielās izpeļņas.

Mans draugs saņēma mani tāds ka stipri satraukts, kadu es agrāk viņu netiku redzējis.

Semjon! Gricko Gorobecs ir zadzis cinku… — es jau iesaku.

Taču viņš strauji mani pārtrauca:

Klusāk! … Pagaidi mazliet! … Sakas atkal…

Basam kājām, atrotītām piedurknēm viņš stāvēja istabas vidu, izstiepis trīsošo roku līdz lielam pašpagatavotam voltmet- ram, kas bija uzstādīts uz galda malas. Izbrīnā cs skatījos gan uz voltmetra kustīgo bultiņu, gan uz Semjonu, gan uz tā melno ēnu, kas krasi izdalījās uz baltās sienas. Zemajā istabiņā bija deguma smaka.

— Vai redzi? — viņš draudīgā balsī čukstēja. — Strāva lielāka par vienu voltu.

Es nez kādēļ atcerējos, ka mūsu baterijās ievietots kapos nozagtais cinks, un man kļuva mazliet neomulīgi.

— Semjon! — es atkal uzsāku. — Cinks, kas ir mūsu baterijās . ..

—   Kas par cinku! — Semjons pēkšņi man uzkliedza. — Pašreiz nav cinks, bet ogle.. . Vai saproti: ogle! Un tā jau iet visu vakaru: gan parādās, gan nozūd. Vai saproti? Bet vēl nesen …

Viņš nogrāba mani aiz rokas un vilka uz galda pusi.

Voltmetrā bultiņa šūpojās drudžainiem rāvieniem. Brīžiem tā rādīja diezgan lielu spriegumu.

Un tad es ieraudzīju kaut ko tādu, ka aiz pārsteiguma sarāvos .. . Tieši man pretī atradās mazs lodziņš.

Blakus esošo kapu baznīciņu gaiši apgaismoja mēness, un no loga tā bija labi redzama. Tagad, kad jau pagājis daudz gadu, es arvien vēl to atceros gluži skaidri. Semjons turpretim, būdams mazliet tuvredzīgs, šķiet, vairāk noticēja maniem vārdiem nekā ieraudzīju pats savām acīm. Varbūt tāpēc viņš tik neatlaidīgi, bet gluži nesekmīgi turpināja savus mēģinājumus pat tad, kad kļuva saprotams, ka tos vajadzētu atlikt līdz labākiem laikiem.

Es gluži skaidri ieraudzīju, ka baznīcas smailes tuvumā iemirgojas zilganas uguntiņas, ko neskaidri biju pamanījis jau agrāk. Bet visapbrīnojamākais bija tas, ka ikvienu iemirgošanos pavadīja straujš sprieguma kāpinājums mūsu voltmetrā.

— Vai redzi, Semjon? — es, uztraukumā aizelsdamies, izteicu un ar pirkstu paradīju uz logu.

—  Jā, jā… Kas ir? — viņš kļuva nemierīgs un cieši sažņaudza manu roku.

—  Baznīciņas tornis . . . augšā … pa kreisi . . .

Bet tai brīdī arī es neko vairs neredzēju. Mūsu loga priekšā negaidot izauga tumšs cilvēka stāvs un visu aizsedza. Pie durvīm neatlaidīgi klauvēja, un pēc brīža mūsu istabā-laboratorijā iniaca divi liela auguma miliči, ģērbušies pelēkos zaldātu

—  Izdarīsim kratīšanu, — viens no viņiem lietišķi teica.

Tikai tagad es atcerējos, ka nepaguvu Semjonam pateikt par

mums draudošajām nepatikšanām.

*

—  Ar kādām velna būšanām jūs tur nodarbojaties? — mums bargi noprasīja apriņķa milicijas priekšnieks, neliela auguma cilvēks ar apaļu seju, kad mēs ieradāmies pie viņa.

Mēs sēdējām uz taburetēm plašā istabā, kas smaržoja pēc machorkas un bagātīgi ar degutu saziestiem zābakiem.

Mēs bijām nākuši uz miliciju, pilnīgi apzinādamies sevi bez vainas, jo patiešām nezinājām, no kurienes Gricko Gorobecs bija ņēmis cinku. Priekšnieku pilsētā pazina kā labsirdīgu un

jautru cilvēku. No viņa baidīties mums nebija iemesla.

*

—  Vai esat kādi alķīmiķi? — viņš smaidot noprasīja.

—         Nē, alķīmiķi neesam, — es atbildēju. —Mēs esam elcktrotechniķi - eksperimentētāji.

— Elektrotechniķi? Bet kādēļ tad jūs lietojat zagtus kapsētas piederumus?

— Mēs nezinājām, ka tie ir zagti, un nepavisam jau ne, ka no kapsētas, — es atbildēju. — Mums tikai bija vajadzīgas cinka plāksnītes.

-—Jums vajadzīgas cinka plāksnītes … Kāpēc tad īsti cinka? Bet dzelzs? Vai dzelzs jums nav vajadzīgas? Un kā tad ar jumtiem,—vai es varu būt drošs?

Semjons bija iegrimis domās. Redzams, ka viņš arvien vēl domāja par pārtraukto mēģinājumu un tā neparastajiem rezultātiem.

— Bet nu paskaidrojiet, kāpēc jums vajadzīgs cinks! — priekšnieks tincināja.

— Jūs, protams, zināt, kā būvēti galvaniskie elementi…— es nedroši iesāku.

—  Nē, nezinu, nav nekādas jēgas, — priekšnieks atbildēja, atzveldamies pret krēsla muguru. —Vai tie, ko lieto zvaniem, vai?

Priekšnieka balss man šķita tik labsirdīga, ka es saņēmos paskaidrot viņam visu, cik vien labi var.

— Paņemiet trauku ar ūdeni, — es pabikli iesāku, — un ieberiet tur galda sāli, lai ūdens labāk vadītu elektrību .. .

—  Nu…

— Un tad tajā pašā trauka vajag ielikt vara plāksnīti un cinka plāksnīti. .. Bet pielūkojiet, lai abas nepieskartos viena otrai!

—  Nu, un tad?

—  Tad jums uzreiz būs visvienkāršākais galvaniskais elements. Vadītāju galos, kas piestiprināti pie plāksnītēm, radīsies elektrisks spriegums . ..

—  Tad ta vienkārši! — priekšnieks pabrīnījās.

—  Vai saprotat? — es turpināju. — Cinks taču, šķidrumā oksi- dējoties, tas ir, savienojoties ar .tā skābekli, izdalīs enerģiju. Nu, gluži tāpat, kā, sacīsim, ogle, kas, gaisā oksidējoties, citiem vārdiem — sadegot, izdala enerģiju siltuma veidā. Iur tad lai paliek enerģija pēc cinka oksidēšanās, kā jūs domājat? Nu, tātad pārvēršas elektriskajā strāvā. Nemanot šķidrumā sadegdams, cinks izstrādā elektroenerģiju. Vai saprotat?

—  Liekas, ka būtu samērā skaidrs, — priekšnieks drūmi noteica.

—  Dažreiz vara plāksnīti, — es turpināju, — var aizstāt ar presētas ogles plāksnīti. Tā, tāpat kā vara plāksnīte, šķidrumā nešķīst un vajadzīga tikai tam nolūkam, lai elektrisko strāvu izvadītu no šķidruma ārā.

—  Bet vai cinku ne ar ko nevar aizstāt? — priekšnieks uzmanīgi ievaicājās.

—  Cinku nevar nekādā gadījumā, — es cicti noteicu. — Bez tā pagaidām nav domājams neviens praktiski izmantojams elements. Ja nu tikai .. .

Es jautājoši palūkojos Semjonā, nezinādams, vai drīkstu atklāt mūsu noslēpumu. Tomēr priekšnieks manu samulsumu nepamanīja.

—  Ļoti žēl, — viņš nopūzdamies teica, laikam atcerējies aplaupīto kapsētu. — Redziet tā, — viņš turpināja. — Man ir viss skaidrs. Paldies, protams, par populāro izskaidrojumu. Es nesaprotu tikai, kādēļ jums vajadzīgs tik daudz šo elementu. Nu, būtu izgatavojuši vienu, nu — divus. Es saprotu, ka jūs šī lieta loti aizrauj. Bet kāpēc — es jums jautāju, — visa kapsēta sapostīta? Tā taču nevar, zēni! Pie mums, protams, cinku te nekur nevar dabūt, bet nedrīkst taču apsmiet mirušos!

—  Mēs eksperimentējam, — Semjons, galvu nodūris, teica. — Mēs gribam uzbūvēt tādu bateriju, lai varētu apgaismot visu pilsētu …

—  Ko? — priekšnieks vēlreiz jautāja. — Visu pilsētu? Bet, ja jau jūs paskaidrojāt, ka bez cinka baterijas nav iespējamas, uz kādām kapsētām tad jūs cerat?

Un te nu Semjons, man gluži negaidot, atklāja priekšniekam mūsu noslēpumu.

-Tie ir tādi iepriekšēji mēģinājumi, — viņš iesāka, — mēs, t;i teikt, praktizējamies. Bet turpmāk cinks mums nebūs vajadzīgs. A4ēs izgudrojam tādu galvanisku elementu, kurā izšķīst nevis cinks, bet ogle. Oglei vajag sadegt elementos un dot elektroenerģiju. Tad to nevajadzēs dedzināt tvaikmašinas kurtuvē, lai no dinamomašinas griešanās iegūlu elektrību. Elektrostacijas nebūs vajadzīgas . . .

Priekšnieks pa smaidīj a.

—  Bet vai, izņemot jus, nav bijuši gudrinieki, kas tā gribētu izdarīt? — viņš jautri ieprasījās.

—  Nē, nav bijuši! — es dedzīgi pasteidzos atbildēt.

— Tātad jums šķiet, ka elektrostacijas velti tiek būvētas? — priekšnieks turpināja.

— Cilvēki vēl nevar ogles ķīmisko enerģiju tieši pārvērst elektriskajā, — Semjons pieceldamies svinīgi teica. — Tāpēc, lūk, būvē elektrostacijas ar tvaika mašinām.

—  Paga, paga! — priekšnieks uzbudinājās un arī piecēlās kājās. — Mašina taču ražo milzīgu jaudu, bet cik tad elementu vajadzēs, lai apgaismotu kaut vai tik mazu pilsētu, kāda ir mūsējā?

—  Tas nemaz nav svarīgi! — Semjons iekarsa. — Sākuma jāatrisina pati pārvēršanas problēma un tikai tad jāgudro par jaudām. Jūsu uzskats ir, ka elektrostacijas ar dinamomašinārn būvē labprāt. Jums liekas, ka prieka dēļ ogli sadedzina tvaik- masinu kurtuvēs, lai varētu darbināt dinamo. Nekā tamlīdzīga! Nekur pasaulē ogli neprot tā sadedzināt, lai uzreiz dabūtu tieši elektroenerģiju. Ar cinku to galvaniskajos elementos var dabūt, bet ar ogli ne . .. Un tomēr oglē apslēptā ķīmiskā enerģija ir desmitkārt lielāka par to, kas slēpjas cinkā!

Mēs laikam priekšnieka kabinetā bijām sacēluši lielu jandālu, jo pa vaļējām durvīm sāka ielūkoties miliči, kas pirmo reizi dzīvē redzēja nopratināšanu pārvēršamies par zinātnisku disputu.

—  Ko tas nozīmē — labprāt? — priekšnieks sauca pilnā balsī. — Ja reiz tvaika elektrostacijas tiek būvētas, tad laikam tas ari ir vajadzīgas!

— Jā, ir gan vajadzīgas, — dzēlīgi turpināja Semjons. — No oglē ieslēgtās siltuma enerģijas tvaika mašina tikai caurmērā piecus līdz septiņus procentus pārvērš vārpstas griešanās enerģijā. Un tad vēl zudumi, šo griešanos pārnesot uz dinamo. Un tad vēl zudumi, kas rodas pašā dinamomašinā. Tāpēc arī elektrībā pārvēršas tikai daļa no tā, ko varētu pārvērst pilnīgi.

—  Bet galvaniskajos elementos, — es metos starpā, — cinkā ieslēgtā ķīmiskā enerģija gandrīz visa pārvēršas elektriskajā. Zudumi tikai kādi piecpadsmit divdesmit procenti. Tas ir zinātniski pierādīts. Lūk, ja arī ar ogli varētu panākt to pašu .

Priekšnieks sabāza rokas kabatās un nopietni uzlūkoja mūs.

—  Un vai tad jums… tur kaut kas iznāk? — viņš pavaicāja, sēzdamies pie galda.

— Nu, redziet … —Semjons mazliet apmulsa. — Tieši vakar… Tas nu gan, ka strāva brīžiem radās, brīžiem izzuda…

—    Ta tāda savāda lieta,— es Semjonu pārtraucu. — Es ieve- roju, ka stiprs spriegums raclās tad, kad kapu zvanu tornī… iemil gojas …

Aprāvos un nezināju, kā lai paskaidroju tālāk. Un, kad beidzot izstāstīju savus novērojumus, priekšnieks ar izbrīnu ilgi un vērīgi .noraudzījās manī.

— To man vajadzēs izdibināt. Ļoti interesanti! Ļoti interesanti!…— viņš sacīja. — Es drīz pie jums ieradīšos. Liekas, ka būs jums jāpalīdz, — viņš nobeidza, pieceldamies no krēsla, lai atvadītos no mums.

Mēs sēdējām Semjona istabā un skumīgi noraudzījāmies uz mūsu bateriju, kurai cinka vietā vajadzēja patērēt ogli. Tā bija pavisam bez dzīvības. Nemaz nevarēja ticēt, ka vēl vakar lai bija spriegums. Te bija kāds ļoti liels noslēpums.

Tādu galvanisku elementu, protams, bija mēģinājuši uzbūvēt arī citi pirms mums.

Ja, piemēram, sērskābes šķīdinājumā ieber Bertolē sāli, tad rodas tik stipri oksidējošs savienojums, ka zināmos apstākļos tas var oksidēt pat ogli. Elementā ar tādu šķidrumu cinka vietā tad šķīst ogle. Tomēr tāda elementa spriegums ir niecīgs. Strāvu "var konstatēt tikai ar ļoti jutīgu aparatu. Bet par to, ka tas varētu atvietot elektrostaciju, nevar būt ne runas. Taču vakar …

Šeit acīm redzot norisinājās kaut kas tāds, ko mēs vēl nesapratām. Skaidrs arī, ka tā bija nejaušība. Bet, kas tas īsti bija, mēs nevarējām tikt gudri. Es atkal un atkal domāju par dīvaino mirgojumu zvanu tornī, jo skaidri biju redzējis, ka spriegums toreiz radās tieši tajā mirklī. Turpretī Semjons, kurš nekādu mirgojumu, šķiet, nebija redzējis, par to daudz neko nebēdāja un turpināja noņemties gar stikla burkām, kas bija pildītas ar duļķainu šķidrumu.

Laiks ritēja gausi. Pilsētai cauri gāja kāda karaspēka daļa, un gar mūsu logu bezgalīgā rindā vilkās vezumi, piekrauti ar dažādām mantām. Es jau gatavojos aiziet līdz kapu baznīcai, lai tur uz vietas izpētītu, kāds cēlonis bija dīvainajam mirgojumam, ko tiku novērojis, kad negaidot uz sliekšņa parādījās milicijas priekšnieks.

—  Sveiki, ērgļi!—viņš jautri uzsauca, ienākdams mūsu istabā. — Kā veicas ar galvanisko elektrostaciju? Vai var jau rakt stabus?

— Nelāgi, — es atbildēju. — Šodien nav nekāda sprieguma. Bet vakar bija … Gluži nopietni — bija.

—  Nu, ko tad jūs nolaižat rokas? — priekšnieks turpināja, sēzdamies krēslā. — Ja jau vakar bija, tad skaidrs, ka kādreiz būs atkal… īr gan jums te alķīmija!

Priekšnieks sajūsmināts aplūkoja mūsu laboratoriju.

—  Kur tad jums tā baterija, kurā cinka vietā darbojas ogle?

— Te tā ir, — Semjons drūmi novilka, rādīdams uz burkām,, no kurām rēgojās rupji, nenogludināti koksa gabali.

— Ak tā, pie viena, — priekšnieks teica. — Es pacentos uzzināt par mirgojumu zvanu tornī, kuru jūs vakar redzējāt. Karaspēka vienība, kas patlaban iet cauri pilsētai, vakar uzstādīja radioraidītāju, un antena bija izvilkta uz torni. Antena, tā runā, dažreiz, ja gaiss ir sauss, tumsā spīd — laikam no sprieguma. Ar vārdu sakot, elektrība it kā aiztek gaisā. Šodien antena noņemta.

Es aiz pārsteiguma sastingu. Sernjonam no rokām izkrita liels koksa gabals un iekrita burkā ar apskābļoto ūdeni; sejā viņam iesitās šļakatas, bet viņš to nemanīja.

Tad tāds varēja būt cēlonis tam, ka vakar mūsu ogļu elektro- ģenerators pēkšņi negaidot sāka darboties. Kā nu tagad lai atkārtojam šo mēģinājumu?

Tomēr, neraugoties uz visiem mūsu pūliņiem, neraugoties uz.

visdažādākajiem mēģinājumiem, mūsu ogļu baterija nedarbojās.

*

Aizritēja daudz gadu.

Laiks šķīra mani no bērnības drauga Semjona Krapko. Es par viņu vairs neko nezināju.

Bet tad nesen, iedams pa ielu, es pēkšņi apstājos pie sludinājuma, kas bija uzlīmēts uz sienas. Man uzbrāzās tālu atmiņu vētra . . . Nevar būt! Vai tiešām tas ir «viņš»?

Afišā uz sarkana spodrpapīra lieliem burtiem bija iespiests:

«Technisko zinātņu doktors profesors S. M. Krapko nolasīs publisku lekciju par tematu «Padomju zinātnes panākumi ķīmiskās enerģijas tiesā pārveidošanā elektriskajā enerģijā».»

Zālē, kur bija paredzēta lekcija, es ierados viens no pirmajiem,.

Neparasti pacilāts garastāvoklis neatstāja mani ne mirkli. Pat publikas kņada un zāles gaišais apgaismojums man šķita svētku izjūtas pilns, neparasts. Mani gumdīja vēlēšanās griezties pie blakus sēdošajiem un sacīt tiem:

«Tas taču ir mans Semjons, kas tagad jums nolasīs lekciju! Mans bērnības draugs, tas pats Semjons, mašīnista palīgs, kas, mūžīgi notriepies ar rnašineļļu, toreiz skraidīja basām kājām … Padomājiet tikai, par ko viņš tagad kļuvis!»

Ar pūlēm valdījos, lai neizpildītu šo vēlēšanos.

Es sēdēju pirmajā rindā un uzsmaidīju savam bērnības draugam— solidam ļoti impozanta izskata profesoram. Varbūt tikai es vienīgais varēju uztvert viņa rāmi plūstošajā valodā vāju ukraiņu akcentu. Profesors mani neredzēja un nezināja, ka esmu šeit.. .

Kaut gan bija vēls vakars, mēs tūdaļ pēc lekcijas gājām uz Semjona institutu, jo viņš tā vēlējās. Profesors nevarēja nociesties, neizrādījis man savu laboratoriju.

—  Bet vai atceries, Semjon … — es teicu, raudzīdamies sava drauga sejā, ko caur automašinas rūtīm vāji apgaismoja galvaspilsētas vakara ugunis, — vai atceries gadījumu ar mūsu mēģinājumu tavā mājā, kad zvanu tornī parādījās gaisma?

—  Kā nu ne? — profesors jautri atsaucās.

—  Un kā tacl toreiz bija? Vai tiešām ;tā bija ogles ķīmiskās enerģijas pārvēršanās elektriskajā?

—  Diemžēl, ne, — profesors atbildēja.— Izskaidrojums bija pavisam cits. .. Istabā izvilktie vadi kalpoja par antenu, kas uztvēra torņa tuvumā īslaicīgi uzstādītās radiostacijas spēcīgos signālus. Pie tam vienam no mūsu elementiem laikam bija vājš kontakts starp ogli un tērauda stiepli. Tā arī nejauši radās «detektors» — ierīce, ko tagad labi pazīst katrs radioamatieris . .. Tas nozīmē, ka toreiz mēs uztvērām radiostacijas enerģiju un mūsu voltmetrs to uzrādīja. Kad radiostaciju aizveda, parādība izzuda. Vai tagad saproti? Bet šis gadījums man ilgi nedeva mieru! Jāsaka, ka tieši šī neatrisināmā mīkla mani ietekmēja izvēlēties virzienu savā zinātniskajā darbā . . .

Apskatot sava drauga lieliski iekārtoto laboratoriju, kur sekmīgi tiek atrisināta viena no mūsdienu technikas interesantākajām problēmām, es neviļus atcerējos pirmos gadus pēc pilsoņu kara izbeigšanās, nomaļo apriņķa pilsētu, zemo mājiņu ar māla klonu — mūsu primilivo laboratoriju — un domāju par to, cik liels spēks ir dedzīgai, nevaldāmai dziņai pēc atklājumiem un izgudrojumiem, kura nemitīgi bango mūsu tautā, un par to, cik plašas tiesības tauta tagad iekarojusi, lai šo dziņu piepildītu.

NOBIEDĒTAIS ZIBENS

Darbs pie mums ir nopietns. Te nav vis kaut kas, bet zinātniskas izmēģināšanas poligons, kur pārbauda jaunākos izgudrojumus un atklājumus. Paši saprotat: te nav vis joki…

Ņemiet kaut vai mani. Kāds tad īstenībā man amats? Poligona komandants. Tā sakot, saimniecisks darbinieks. Bet vai domājat, ka es vāji orientējos zinātniskos jautājumos? Pie mums bez tā nekādi nevar iztikt. Tiesa, man nav attiecīgas izglītības,, bet cilvēkus šeit pieņem ar ārkārtīgi stingru izlasi. Domāju, ka arī mani šeit netur pa niekam, bet ņem vērā manu tieksmi interesēties par dažādiem zinātnes jautājumiem.

Tā, piemēram, līdzko pie mums atbrauc profesors Pjotrs Sidorovičs Semjonovs, viņš tūdaļ apvaicājas: «Bet kur ir biedrs Voronovs? Sameklējiet viņu, lūdzami!» Ar jo lielu cieņu profesors sāka izturēties pret mani kopš tā laika, kad es nobiedēju zibeni.

Jā gan, nobiedēju zibeni! Lūdzu, liecinieku bija, cik tik vajag. . . Nu, ko lai dara, ja jūs vēl arvien smaidāt, tad lūdzu: izstāstīšu jums šo nieka lietu visos sīkumos. Nezinu tikai, cik stipri esat zinātnēs, vai varēsiet mani saprast.

Poligona pārzinis izsauc mani pie sevis un saka:

Apgādājiet uz mēģinājumu sabraukušos zinātniekus ar materialiem un visu pārējo.

—  Tiks darīts.! — es atbildu. — Iesim, biedri! Kādas jums būtu prasības? — es vaicāju atbraucējiem.

—  Vajadzēs, biedri komandant, izrakt grāvi, lai mēs visi varētu tur paslēpties un no turienes novērot zinātnisku parādību, — profesors man saka. — Aparatu izmēģinām pirmo reizi. Tā kā tas nav gluži pabeigts, iespējams, ka var mūs zināmā mērā apdraudēt.

— To var, — es saku. — Grāvis mums ir. Tā jau nav pirmā reize.

Es nu skatos: zinātniskie līdzstrādnieki, kas atbraukuši reizē ar profesoru, pie izraktās tranšejas sāk uzstādīt kādu sarežģītu aparatu. Tam tik daudz rokturīšu, spīdošu knibucīšu, ka ne saskaitīt! Vadus aizvilkuši līdz paslēptuvei. Izdara dažādas pārbaudes un mērījumus.

—  Izstarojumu virziet uz meža pusi, — saka Pjolrs Sidorovičs. — Kāpiet, biedri, patvertnē, tūdaļ sāksim . . .

Paslēpjamies grāvī un gaidām.

Pēkšņi, iedomājieties, paglūnu laukā — un ko es redzu? Ugunīgu bumbiņu vistas olas lielumā. Izlien no aparata un lēni lēni sāk slīdēt pa gaisu. Gaisā jūtama tāda kā sēra smaka.

— Aha! — Pjotrs Sidorovičs sauc. — Parādījās? Palieliniet, biedri, jaudu! Vairāk, vairāk, nežēlojiet! Jau attālinās . . .

Redzot, ka šī šņācošā bumbiņa patiešām gāzelēdamās aizpeld sānis, mēs visi pamazām daudzmaz nomierinājāmies un sākām līst no grāvja laukā.

— Lieliski! — zinātniskie līdzstrādnieki- klaigā. — Apsveicam jūs, Pjotr Sidorovič!

Bet tad skatos: kas noticis? Visi tā kā apmulst.

— Uzmanīgi, biedri, — profesors saka, — vēl par agru priecāties — redziet, rādās, ka lien atpakaļ. Labāk paslēpsimies. Visādas nejaušības iespējamas. Šis atklājums vēl nav pilnīgi pārbaudīts. Slēpieties! …

Skatos, bet ugunīgā bumbiņa, ko domājat, nāk atpakaļ.

Tieši uz mums! «Ai, ai,» es domāju, «labi nav.» Visi darbinieki steigšus paslēpjas grāvī . . . Bet bumbiņa nāk tikai arvien tuvāk. Dzirdu, ka nu jau šņāc gluži tuvu .. .

—  Palieliniet izstarošanas jaudu! — Pjotrs Sidorovičs kliedz.

— Ir jau visa! — kāds atbild. — Vairāk nevar. Kas nu tagad būs?

Un tad -tas notika. Bet, iekams es jums to stāstu, jāpaskaidro paša mēģinājuma būtība, lai jums būtu skaidrs, par cik mana iejaukšanās palīdzēja šo jautājumu pareizi atrisināt.

Iedomājieties tikai, dabā pastāv kāda ļoti dīvaina parādība. To sauc par bumbveidīgo zibeni. Ļoti jocīga lieta! Parastais zibens — tas ir visiem saprotams. Tā ir visīstākā elektriskā dzirkstele, tikai ļoti liela. Tā lēkā no viena mākoņa uz otru, bet dažreiz arī no mākoņa uz zemi. Kā nu kuro reizi. Bet bumbveidīgais zibens — tas gan izstrādā trikus. Nez kādēļ tas savēlies bumbā un traucas pa gaisu, kā pagadās. Labi vēl, ja būtu tik vien! Bet gadās, piemēram, ka pa vaļēju logu viņš ielien istabā un sāk tur ārdīties pēc patikas. Vai arī pēkšņi ar lielu troksni pārsprāgst. Vispār ar to nav joki. Ārdošais spēks tam ir milzīgs.

Šī parādība, vispār runājot, pati par sevi ir ļoti noslēpumaina. Redziet, kas par lietu: līdz pat šim laikam nevienam zinātniekam nav izdevies, teiksim, notvert tādu zibeni un izpētīt, kā pienākas. Tā ir ļoti reta parādība, un pie tam — pamēģiniet vien paši notvert šo zibeni! …

Jau sen daudzi zinātnieki centušies mākslīgā ceļā laboratorijās izgatavot bumbveidīgo zibeni. Bet atkal jāsaka, kā tu to izgatavosi, ja tā iekšējā uzbūve nav zināma! Lūk, Pjotrs Sidorovičs man pastāstīja, kādi tikai mēģinājumi nav tikuši izdarīti! Piemēram, kāds ārzemju zinātnieks, tas, ko domājat, ar petroleju aplaistījis elektriskos vadus, starp kuriem lēkājusi parastā dzirkstele. Tad publicējis zinātnisku paziņojumu, it kā ar palielināmo stiklu esot redzējis mazas bumbiņas, uz mata līdzīgas sīciņiem bumbveidīgiem zibeņiem. Bet mūsu Pjotrs Sidorovičs atkārtojis šo mēģinājumu un paziņojis, ka viss tas ir blēņas, vienkārši kaut kāds petrolejas uzliesmojums, nevis zibens. Tas jau arī saprotams. Ar petroleju tur nevar līdzēt, tā ir smalka lieta .. .

. . . Tā nu sēžam tranšejā. Šņākoņa arvien vairāk pieaug. Palūkojos laukā—bumbiņa gluži tuvu!

—  Biedri profesor! — es saucu. — Nāk šurp! Jau blakus!

—  Noliecieties zemāk! — profesors izrīko. — Iespējams, ka būs sprādziens. Neuztraucieties, biedri! Ievērojiet kārtību!

Pēkšņi mēs atradāmies cits citam virsū. Es, protams, pašā -augšā …

Nu jūs man jautāsiet: kāpēc tad vajadzīgs tāds atklājums, ja tas tik' neglīti uzvedas? Es jums to paskaidrošu itin vienkārši.

Mūsu izgudrotājiem bija izdevies uzbūvēt aparatu, ar ko iegūt bumbveidīgo zibeni. Vēl tikai par dažiem sīkumiem šajā. aparatā Pjotrs Sidorovičs man nav nekā paskaidrojis. Tāpēc man pagaidām grūti pastastīt, kā aparafs uzbūvēts. Un tas jau arī nav tik svarīgi. Bet, kādēļ tads zibens vajadzīgs, — tas ir pavisam kas cits.

Ar to, ziniet, atrisina ļoti daudzas fizikas problēmas. Kāpēc elektrība saveļas bumbā? Kādēļ tas tā? Vai šo parādību var izmantot, piemēram, saimnieciskiem vai militārās aizsardzības- mērķiem? Un ko domājat! Mazajā bumbiņā sakopojas milzīgs elektrības daudzums. Bumbiņa ir viegla, lido pa gaisu. Ja varētu to kādā burkā iesēdināt — un lūdzu! No tās var elektrisko apgaismošanu ierīkot vai, teiksim, caur elektromotoru darbināt kūlēju. Ir jau, protams, akumulatori, tikai tie, nolādētie, ļoti; smagi. Es, piemēram, nesen tikko neparstiepos, palīdzot tos nest uz lauku. Un elektrības tajos gauži maz. Nepilnīgi, ar vārdu sakot. ..

… Sēžam savā ierakumā un klausāmies apnicīgajā šņākoņā.

—  Kur tā ir? Kurš tuvāk, paskatieties! — profesors palūdza.

—  Blakus šņāc! — es saucu. — Pavisam klāt!

—   Tas, liekas, biedri, esmu es, — kads ierunājās. — Man kaja saspiesta . .. Ja kāju varētu atbrīvot, tad varbūt es vairs nešņāktu.

Es palūkojos laukā — bumbiņa patiešām itin tuvu. Ko tad, domāju, ja nu no tiesas sprāgst? Jūs droši vien nospriedāt, ka šāds zibens nevar noderēt par aizsardzības līdzekli. Tāpēc, lūk, ka tas lido, kurp vēlas, un sprāgst, kad vēlas. Nekā tamlīdzīga? Vajag tikai iemācīties to, kā nākas, vadīt. Šis mēģinājums, par kuru patlaban stāstu, bija, tā sakot, pirmais. Šādā gadījumā vienmēr iespējamas kādas kļūdas. Tas ir dabiski. Šo to nav paredzējuši, vēl kaut ko aizmirsuši, tur kāda formula izrādījusies pārāk sarežģīta. Tas nu pirmajā pārbaudē tad arī noskaidrojas- Vispār jāsaka, šādas pārbaudes dažreiz var būt ārkārtīgi bīstamas. Nu, bet ko lai dara! Zinātnieki riskē, un arī mēs, poligona darbinieki, dažreiz dabūjam savu tiesu. Es jau jums teicu, ka darbs mums ir ļoti nopietns …

Es atkal palūkojos no paslēptuves. Redzu — tā kā mazliet attālinātos …

—  Biedri profesor! — es saucu. — Lido atpakaļ!

—  Bet kādēļ šņāc? — vaicā Pjotrs Sidorovičs.

— Vai, mana kāja! Laidiet kāju vaļā! — žēlabaini saka saspiestais biedrs.

Ieklausos: šņākoņa patiešām pastiprinās. Skatos — nāk atkal šurp.

—  Biedri profesor! — es saku. — Virzās šurp . . . Un vai ilgii tas mūs tā muļķos?

—  Nezinu, dārgais … Viss tagad ir atkarīgs no gaisa mitruma un no tā, kādā pakāpē ar elektrību piesātināts pats zibens, — profesors atbild.

Nedomājiet tikai, ka šajā aparatā nebija paredzēta tāda ierīce, lai, proti, varētu zibeni vadīt, kad tas izlīdīs no aparata. Nekā tamlīdzīga! Tam nolūkam bija speciāls radioraidītājs. Tam, proti, ir tāds vilnis, kas satver elektrisko bumbiņu un dzen to attiecīgā virzienā. Nu, apmēram tā, kā vējš dzen ziepju burbuli! Bet tieši tajā brīdī, par kuru es stāstu, šī ierīce vēl nedarbojās pilnīgi droši, to, tā sakot, vajadzēja vēl papildināt. Tāpēc arī viss tā iznāca …

Pašlaik es nevaru pat aptvert, cik ilgi tas viss vilkās. Zibens, saprotiet, gan attālinās, gan tuvojas mums. Gan ari, ko domājat, parādās virs pašas galvas. «Cik tad ilgi,» es domāju, «šī nekrietnība vilksies? Šeit atrodas mūsu zinātnieki. Es taču nevaru pieļaut, ka viņi riskē ar savām dzīvībām. Kaut kas jādara .. .»

Nolūkoju brīdi, kad zibens atradās samēra patālu, bet redzams, tā sakot, ka grib nākt atpakaļ, un .. . izšķīros. «Lai arī,» es domāju, «iešu bojā. Zinātnieku dzīvības tomēr vairāk vērts. Kāpēc gan,» domāju, «es nevarētu uzupurēties zinātnes labā, ja reiz tāda lieta …»

Satveru, ko domājat, blakus esošo sapieru lāpstu, izlecu Jaukā un skriešus vien … tieši uz ugunīgo bumbu.

—  Biedri komandanti Ko jūs darāt? — dzirdu, ka aizmugurē sauc. — Atgriezieties!

Pieskrienu zibenim klāt. Kādu trīs soļu attālumā atvēzējos ar lāpstu … Un ko jūs domājat? Atlec . .. sānis!

Atlec, proti, un apstājas. Skatos — atkal virzās uz paslēptuves pusi.

Ak, kā es tad pārskaitos!

«Ko tad tu,» es domāju, «vai atkal lien? Kaut arī esi augsti zinātniska parādība, tomēr nobijies no parastas lāpstas!»

Un metos, proti, atkal tam virsū.

Kas tad notika, biedri! Visi klātesošie izbāza galvas, lai labāk redzētu šo skatu. Pjotrs Sidorovičs man vēlāk stāstīja, ka neviens zinātnieks, kas agrāk pētījis bumbveidīgo zibeni, to nebūtu pat nosapņojis.

Ilgi es tam džinos pakaļ ar lāpstu. Tiklīdz atvēzējos, šis, proti, no manis prom … Es tam pakaļ .. . Atkal ar lāpstu . . . Šis atkal metas prom . . .

Visi sauc:

—  Beidziet, biedri Voronov! Metiet mieru! Vai jūs bez prāta!

Es pat neklausos. Biju par daudz aizrāvies.

Un nu, iedomājieties tikai, šādā kārtā es to dzenu uz meža pusi. Redzu, aizpeld, dārgumiņš, pilnās burās. Un kāpj pat augstāk.

Es vēl paris reižu kārtības labad padraudēju tam ar lāpstu,, brītiņu pastāvēju un gluži mierīgi griezos atpakaļ pie savējiem.

Tur nu, protams, pilnīgs triumfs.

— Biedri Voronov! Tas taču ir apbrīnojami! — saka Pjotrs Sidorovičs. — Jūsu solim, nerunājot nemaz par tā varonību, ir milzīga teorētiska nozīme. Jūs pat iedomāties nevarat, ko esat izdarījuši.

—  Nu, kas tad tur liels, — es saku, lāpstu vicinādams. — Ko fu neteiksi — zibens .. . Kāpēc tad šis lien mums virsū?

—  Nē taču, — profesors turpina, — tas nav vis vienkārši tāpat. Šeit slēpjas dziļa fizikālā parādība… Lielais paldies! Jūs man palīdzējāt saskatīt, kādā ceļā mans aparats jāpapildina.

Visi spiež man roku un dažādā citādā veidā izrāda sajūsmu.

— Atļaujiet paņemt jūsu lāpstiņu, — man saka viens zinātniskais līdzstrādnieks.— Nepieciešams to, cik iespējams, izmērīt.

—  Lūdzu! — es atbildu. — Tā ir visparastākā lāpsta.

Visi sanāk man apkārt, uzmanīgi aplūko lāpstu, mērī tās garumu.

— Neticami, bet fakts! — pēc brīža iesaucas Pjotrs Sidorovičs.— Lāpstas izmēri gandrīz atbilst pusei no mūsu radioraidītāja viļņa. Tā, biedri, patiešām darbojusies kā atvairošs ekrāns. Nu ir viss pilnīgi skaidrs. Vai atceraties, es jau sen izteicos, ka mēs varbūt nevarēsim iztikt bez virzošiem ekrāniem. Tagad mēģinājumā par to esam pārliecinājušies pilnīgi . . . Vēlreiz pateicos, biedri Voronov!

— Ne par ko, — es saku.— Ko tu neteiksi, tāds sīkums! Tas taču bija mans tiešais pienākums.

—  Bet nu, biedri Voronov, — Pjotrs Sidorovičs griežas pie manis, — pielieciet savu lāpstiņu pie aparata, lūk, šajā vietā. Turiet tā, lai plakanā puse būtu vērsta pret mežu.

Es, proti, pielieku lāpstu pie aparata, bet Pjotrs Sidorovičs piespiež nezkādu podziņu, un … lūdzu! Mežā norīb sprādziens.. Tur, proti, eksplodējis mūsu zibens …

—  Redziet nu! — profesors līksmi saka. — Viss ir pareizi! Šajā vietā tieši trūka dzelzs ekrana. Tagad vilnis tiek izstarots vajadzīgā virzienā.

Un ko jūs domājat? Kad atbrauc nākošreiz, viņu mašinai gar sāniem piestiprinātas jaunas ierīces.

Kopš tā laika ar katru viņu ierašanos bumbveidīgā zibens vadīšana tiem sokas arvien labāk un labāk. Un pašu pēdējo reizi — tad jau pavisam lieliski veicās.

Nu jau drīz viņiem visa problēma būs atrisināta.

…Tad es jums jau saku, tiklīdz uz poligonu atbrauc profesors Pjotrs Sidorovičs Semjonovs, tūdaļ apvaicājas: «Bet kur tad biedrs Voronovs?»

Ar vārdu sakot, pie zinātnes vīriem esmu lielā cieņā.

SARKANKOKA IZGUDROTĀJS

. .. Dažreiz ir grūti spriest par cilvēkiem no pirmā acu uzmetiena.

Kā tad, īsti sakot, viss tas iesākās?

Atnāk pie manis darbu vadītājs Vasilijs Vasiļjevičs Tere- chovs. Solids vīrietis. Jau kādus divdesmit gadus strādā kokmateriālu sagatavošanas darbos. Koku sugas, kvalitati un visu. pārējo pārzina lieliski. Atnāk un paziņo:

— Nu, biedri kolchoza vadītāj, mums mežā notiek kaut kādas burvības. Pat kauns sacīt!

—  Kas par burvībām? — es vaicāju.

— Nu, tā, nupat nocirsts koks. Pēc visām pazīmēm spriežot., iznāk, ka būtu parasts ozols, bet koksne vidū sarkana . .. Lūdzu, te es atnesu tev skaidu.

Aplūkoju šo skaidu — patiesi, redzu, ka gluži nesaprotama; parādība. Tiešām, sarkankoks …

— Sarkankoks, — es Vasilijam Vasiļjevičam saku, — nevar augt mūsu klimatiskajos apstākļos. Tā dzimtene ir kaut kur Indijā vai Āfrikā. Tu kaut ko jauc.

Šis apvainojas.

— Pareizi gan, — viņš saka, — le nav Āfrika, bet fakts ir acīm redzams. Tu, varētu teikt, turi to rokās!

Gājām abi uz mežu. Redzu, guļ nocirsts ozols. Nav nekā sevišķa, koks kā jau katrs koks. Apkārt aug desmitiem tādu. Lapas, miza, zaru sakārtojums — viss sakrīt. Bet nocirstajam; ozolam koksne sarkanā krāsā. Nolaužu zaru — arī sarkans.

— Tā, Vasilij Vasiļjevič, ir augu pretdabiska tieksme, — es saku darbu vadītājam. — Vajadzēs ziņot uz augkopības zinātnisko centru. Varbūt,-—es saku, — mūsu atklātajam faktam būs ne vien ārkārtīgi liela zinātniska nozīme, bet tas noderēs arī praktiskiem mērķiem. Iedomājies tikai! Pieņemsim, ka šādu< šķirni izdotos ieaudzēt mūsu mežos. Sarkankoks ir brīnišķīgs materials. No tā izgatavo ļoti dažādus vērtīgus priekšmetus . ..

Pastāvējām vēl brītiņu, tā sakot, mulsdami dažādos mokošos minējumos, un gājām atpakaļ uz kolchozu.

Bet jau tās pašas dienas vakarā šī noslēpumainā parādība- sāka mazliet noskaidroties …

Es nosēdos pie galda un sāku sacerēt vēstuli. Sak, tā un tā, nekavējoties sūtiet zinātniskus spēkus … Šis darbs man sokas lēni. Negribas uzrakstīt šā tā. Nepatīk mācītu ļaužu priekšā izrādīties par nejēgu. Nu, skaidrs, ka skaišos.

Pēkšņi kāds klusītiņām klauvē pie durvīm.

—  Ienāciet! — es saku.

Klusums. Pēc brīža klauvē atkal.

—  Kas tad tur ir? Ienāciet!

Redzu, durvis lēnām atveras un uz sliekšņa nostājas Vaņa Čiruļins. Apstājas, stāv.

Es jau vienmēr esmu teicis, ka reizēm ļoti grūti spriest par cilvēku, kamēr neesi viņu iepazinis, kā nākas. Kas tad īsti ir šis Vaņa Čiruļins? Gadus divdesmit vecs puisis. Strādā par galdnieki! mūsu kolchoza darbnīcā. Ja nu uz viņu t,ā paskatītos — ko tad redzam? Neko sevišķu. Mazliet pastrups deguns. Acis zilas. Mati vijas … Bet tad ta kautrīgs — nu, gluži neparasti. Nedrošs. Lēns. Šajā ziņā vienīgais mums tāds.

Tā ari tagad. Skatos, nostājies uz sliekšņa tādā nenoteiktā .poza un nevar īsti saņemties.

—  Ko tev vajag, Vaņa? — es viņam vaicāju.

Šis neatbild.

—  Nu, cik ilgi tad tu tā stāvēsi?

Šis neatbild.

—  Vai steidzamā lietā? Es gan patlaban rakstu nopietnu ziņojumu. Vai nepienāksi rīt?

Redzu, viņš pūlas kaut ko pateikt, bet nevar un nevar sadūšoties. Ko tu ar tādu iesāksi! Nolieku pildspalvu uz galda, lai varētu pieiet viesim tuvāk, bet šī — pildspalva — aizripo pāri visam uzrakstītajam. Iznāca garš tintes traips.

Tad nu gan es pārskaitos.

—  Še nu, paskaties, — es Čiruļinam saku, — redz, kas tevis dēļ iznāca!

Un nu tik ņemos šo rāt.

— Kā tev nav kauna! — es viņam saku. — Kas tu esi par cilvēku? Gluži kā apdauzīts, ne vārda no tevis nevar izspiest. Visur tu mulsti un kautrējies.

Viņš pienāk tā bikli man klāt un apsēžas uz krēsla maliņas. Sēž un burza cepuri pa rokām.

—  Piedodiet, — viņš beidzot saka. — Bija ļoti neērti jūs traucēt. Un tagad redzu, ka pavisam iztraucēju …

—  «Iztraucēju, iztraucēju»!—es mēdījos viņam pakaļ. — Saki, kas tev šobrīd vajadzīgs!

— Tāds neliels lūgums …

—  Kāds?

— Tur, redziet, šodien meža iecirknī… nocirtuši koku, kas bijis … sarkans …

— Jā, ir gan nocirtuši! — es saku. — Bet ko tad tu gribi?

— Netālu ir vēl divi tādi paši … Es nu gribēju lūgt, lai tos necirstu. Tos es esmu atzīmējis ar krustiņu mizā.

—  Vai tik tu nebūsi tos iestādījis? — es zobgalīgi vaicāju.

— Nē, stādījis vis neesmu, — Vaņa nopietni atbild.— Viņi izauguši parastā, dabiskā kārtā.

—  Kāda tad tev gar tiem daļa?

—  Es tos padarīju sarkanus.

Man pat mute aiz brīnumiem palika vaļā.

—  Vai tu joko, vai? kā tu varēji no iekšpuses nokrāsot dzīvu, augošu koku? Vai tu sajēdz, ko runā?

Neatbild.

— Vai tas tev kāds noslēpums?

—  Kas nu par noslēpumu!'—viņš saka. — Nekādu noslēpumu mums nedrīkst būt. Tikai tā neērti, vēl jau nav viss pārbaudīts. Varbūt nejauši iznācis. Viss jāpārbauda, kā nākas. Citādi tā neērti …

Skatos uz viņu un domāju: «Ej nu sazini, kas tu tāds esi! Pēc izskata spriežot — pamatīgs tūļa. Bet iznāk, ka izgudrotājs!»

Noņēmos ar viņu ilgu laiku, katrs vārds ka ar knaiblēm jāvelk ārā. Šis tik mulst un kautrējas. «Par agru,» saka, «to visu uzskatīt par izgudrojumu!» Parakņājas kabatā un izvelk: sakaltušus zariņus. Tepat iegriež koksnē ar kabatas nazīti, rāda,

—  Krāsa neieguļas vienmērīgi, — viņš runā.

—  Ko tad tu, — es viņam saku, — uz paša spēkiem vien paļaujies? Pirmie rezultāti ir, tad jau pietiek. Tagad tikai vajag jo ātrāk iesaistīt zinātniekus, agronomus, botāniķus, ķīmiķus. Tie tev tūlīt palīdzēs. Vari iedomāties, cik milzīga tautsaimnieciska nozīme ir koka krāsošanai augošā, dzīvā veidā? Ko? … Par to es tā arī uzrakstīšu .. .

Paiet dažas dienas. Saņemu ziņojumu: pie mums braucot profesors. Nākamajā dienā nosūtu Vasiliju Vasiļjeviču ar mašinti uz dzelzceļa staciju sagaidīt.

Tā es arī tagad saku: ej nu sazini cilvēku pēc ārējā izskata. Šajā pašā telpā, kur mēs ar jums patlaban atrodamies, ienāk kāds gara auguma izskatīgs cilvēks. Sejas izteiksme viņam stingra, es pat teiktu — tāda kā uzpūtīga un ļoti pašpārliecināta.. «Nu,» es domāju, «tūdaļ redzams, ka profesors.»

—  Labdien, — es saku. — Jūs laikam sakarā ar sarkankoku?

— Pilnīgi pareizi, — viņš atbild. — Atļaujiet iepazīties. Mans, uzvārds Pavļinskis …

Es nu, protams, sāku uztraukties. Nosēdinu viesi. Pavaicāju; vai viņš pēc ceļa nav noguris, un šo to citu un drīz sāku stāstīt par mūsu kolchozā izdarīto atklājumu. Ar vārdu sakot, uzņemu lietišķas sarunas.

Profesors runā tik skaļā balsī, mazliet vārdus stiepdams, it kā lasītu lekciju. Pie tam lielāko tiesu lieto svešvārdus. Tā, piemēram:

«Pigmentacijas process savienojumā ar disociaciju jeb cirkulāciju, pastāvot konvencialām strāvām, zinātnē nav jaunums . . .»<

Jūs, protams, vaicāsiet, kā es varēju paturēt prātā visus šos vārdus. Nu, gluži vienkārši!

— Piedodiet, — es profesoram saku, — jūsu norādījumus» kuriem ir milzīga zinātniska nozīme, man nepieciešams pierak- stīf, citādi aizmirsīšu.

Viņš parausta plecus (sak, ir gan nejēga!) un atbild:

—  Nu, labi, rakstiet vien!

Aši uzskribelēju un domāju: «Vēlāk izpētīšu…»

— Jūsu izgudrotājs, — profesors turpina (pie kam vārdu «izgudrotājs» izrunā tā sevišķi sausi), — jūsu izgudrotājs, pēc manām gluži subjektivajām domām, protams, neko nav izgudrojis un neko nav atklājis, spriežot pasaules zinātnes plašajā mērogā.

— Vai tiešām, — es vaicāju, — augošu koku koksnes krāsošana jau kaut kur tikusi izmantota?

— Tas ir fakts, — viņš atbild, — kas vēl absolūti nav aprobēts. Tomēr domāju, ka fundamentālo avotu skrupuloza studēšana dos konstatāciju par analogu vai pilnīgi identisku gadījumu …

Es nopūtos un atkal pierakstīju.

Aizsūtīju pēc Vaņas Ciruļina, kas tobrīd atradās mežā. «Nu,» <es domāju, «beigas ir mūsu izgudrotājam. Kā viņš sarunāsies ar šādu profesoru? Bet viņš jau, jādomā, nomirs uz vietas, līdzko to ieraudzīs . ..»

Profesors izņēma no sava portfeļa kādu biezu grāmatu un iebāza tajā degunu.

Pēc kāda laiciņa dzirdu, priekšnamā kāds knosās. Mīņājas uz vietas. «Tātad skaidrs,» domāju, «tur mūsu Vaņa stīvējas. Baidās nākt iekšā. Kautrējas.»

Tā arī ir. Ar mokām šo iedabūja iekšā. Viņš apstājas istabas vidū, viss piesarcis, acis nodūris, elš kā zirgs.

— Tas ir mūsu izgudrotājs, — es profesoram saku. — Iepazīstieties: Ivans Ciruļins, kolchoza galdnieks.

Pavļinskis piecēlās un sausi paspieda Vaņam roku.

— Vai koksnes paraugi ir līdzi? — es Čiruļinam prasu.

Viņš klusēdams rakņājas pa kabatu. Šņāc. Redzams, ka

rokas dreb. Izņem zariņus un uzmanīgi noliek tos uz galda.

Profesors sāk uzmanīgi aplūkot šos gabaliņus. Piemiedz acis un kaut ko bubina sev zem deguna.

—  Šis, — es paskaidroju, — ir nesen nocirstais ozols. Šis ir bērzs, šis alksnis.

—  Nu, un kas tad, — profesors saka, pabeidzis apskati. — Pēc amana subjektivā sprieduma koks ir manāmi iekrāsojies. Bet, ko rādīs analitiskie pētījumi, tas vēl pagaidām nav zināms . . . Kā jūs ieguvāt tādu pigmentaciju? — viņš jautā Čiruļinam.

Zinādams, ka mūsu izgudrotājs ir ļoti kautrs, es pacenšos atbildēt viņa vietā.

— Jā…—'profesors nosaka, noklausījies manu paskaidrojumu. — Primitivs process . .. Tomēr vienalga, tā zinātniskai izpētīšanai būs vajadzīgi vairāki gadi, iekāms tas iegūs kādu utilitāru nozīmi.

Kāpēc vairāki gadi? — pēkšņi atskanēja stingra balss.

Es pat satrūkos: Vaņka Čiruļins sācis runāt! Un pie tara, ievērojiet, tik pārliecināti, uzstājīgi. Kur palicis viņa biklums?

Profesors paskatījās viņā un sacīja:

—  Kā gan citādi, jaunais cilvēk? Pat ārzemēs nav līdzīgas pieredzes!

Un sāk tik bērt pārgudrus vārdus: pigmentacija, disociacija, cirkulācijā, konventacija, nepastāvīgs režiras un tā vien.

Es skatos uz Vaņu un neticu savam acīm. Pilnīgi pārvērties. Iur palikusi agrākā kautrība? Viņa izturēšanās ir izaicinoša. Acis spulgo.

—  Kāpēc jūs uzskatāt, ka pigmentacijas process varētu būt nepastāvīgs? — viņš profesoram prasa.

Un nu tik sāk! . .. Kur gan viņam šādas zināšanas! Reizēm tāpat izsaka pa tādam vārdam kā: stabilizācijā, cirkulācijā un pat disociacija. Tomēr lielāko tiesu runā vienkārši un ļoti saprotami.

Strīds iedegas. Profesors ņemas nosaukt kādus divdesmit ārzemju zinātnieku vārdus.

— Timirjazevu aizmirsāt. Viņš viens ir visu to vērts, — Čiruļins saka.

— Tas jau ir akvantitates jautājums, — svinīgi iebilst profesors.

—  Nevis «akvantitates», bet «adekvates», tas ir, līdzvērtības, — Vaņa izlabo. — Vai tad tiešām . .. piedodiet, protams … krieviski grūti runāt?

Redzat nu, es saku… Kas to būtu domājis! Ja paskatās — nerunīgs un kautrīgs, bet, tiklīdz nonāk līdz tam, kad jāaizstāv savs ierosinājums, ar kuru domāts veicināt, tā sakot, mūsu tautsaimniecības uzplaukumu, tūdaļ pārvēršas. Uguns! Vai to varētu teikt pēc izskata, ka viņš pašmācības ceļā tik pilnīgi apguvis botāniku un ķīmiju? Nevar …

Tāpat arī ar šo «profesoru» . ..

Paiet kādas divdesmit minūtes. Kopā ar Vasiliju Vasiļjeviču Terechovu istabā ietuntuļo kāds vidēja auguma večuks. Sejas izteiksme viņam labsirdīga, šķiet, ka smaidītu visu laiku. Ģērbies pieticīgi.

—  Labdien, biedri! — tas saka. — Piedodiet, ka aizkavējos! Pa ceļam kritu kārdinājumā. Nenocietos. Dārgā Vasilija Vasiļje- viča laipnā pavadībā aplūkoju jūsu mežsaimniecību. Varbūt nebija īsti labi, tā sakot, bez saimnieka, kolchoza priekšsēdētāja … Vai jūs tas būtu? — viņš vēršas pie manis.

—  Es pats … Bet kas esat jūs?

—  Atļaujiet iepazīties: profesors Stekoļņikovs. Mani šurp atkomandēja zinātniski pētnieciskais institūts.. . Nu, Arkadij Agafonovič? — viņš uzrunā biedru, kuru agrāk noturējām par profesoru. — Vai jau sarunājāt par telpām un visu pārējo?

«Tad ia joks!» es domāju. «Kas gan varētu teikt, ka tas ir profesors! Pārāk neizskatīgs …»

Viņš sāk izvaicāt Vaņu Čirujinu. Runa vienkārši, bez jebkādām «cirkulācijām». Viss saprotams. Bet Pavļinskis izrādījās, tā sakot, tikai techniskais palīgs, bez jebkāda zinātniska grada. Viņš pavadīja gados veco profesoru.

Viņi nodzīvoja pie mums divas nedēļas. Pa šo laiku Vaņa Ciruļins viņu klātbūtnē nokrāsoja trīs desmitus visdažādāko šķirņu augu. Izmēģināja dažādās krāsās: sarkanā, zilā, zaļā, violetā .. .

— Tas gan ir lielisks priekšlikums! — profesors reiz man saka. — Cik skaistas mēbeles var darināt no tāda koka! Kādas dārgas ietaises būtu jāizgatavo, lai ar krāsu piesātinātu koksni, un tomēr tādu sarkankokam līdzīgu materialu nedabūtu. Jūsējo biedru Ciruļinu es ņemšu līdzi uz Maskavu. Lai nolasa zinātnisku referātu par savu oriģinālo paņēmienu. Visvairāk ticams, ka mēs viņu tur paturēsim. Lietpratīgi un apdāvināti cilvēki mums vajadzīgi, tikai viņš pārāk kautrīgs. Bet tas nekas, gadās jau …

Jūs, protams, interesē, kāds tad īstenībā bija Čirujina izgudrojums, kā viņš iemanījās nokrāsot augoša koka koksni.

Gluži vienkārši!

Kokā pie pašas saknes izurbj caurumiņu. Tādu, kādu bērni ietaisa, kad pavasarī grib dabūt saldo liepu sulu. Šajā caurumiņā iesprauž gumijas caurulīti. Viens caurulītes gals, proti, Ielikts caurumiņā, bet otrs savienots ar pudeles kakliņu, kurā Ieliets kaut kāds krāsu šķīdums. Pudeli pakarina turpat tajā

pašā kokā, mazliet augstāk. Vai saprotat? Krāsa, proti, pa caurulīti nokļūst kokā un sajaucas ar tām sulām, kuras koks dzerot ar sakneni izņem no zemes. Sulas izplūst pa visu koku un aiznes krāsu sev līdzi. Pat zariņi pie pašām lapām — arī tie nokrāsojas! Paiet kāds laiks — koks nokalst, jo krāsa satur indīgas vielas. Bet krāsa piesātinājusi koksni tik stipri, ka to ne ar ko nevar izkodināt. Katrā šūniņā nokļuvusi! Tādā kārtā iegūst īstu sarkankoku.

Protams, pirmajos mēģinājumos, ko izdarīja čiruļins, tas viss bija nepilnīgi. Krāsa nosēdās nevienmērīgi — krāsvielas ķīmiskais sastāvs nebija izvēlēts pareizi. Bet, kad šim priekšlikumam atrada stingru zinātnisku pamatojumu, viss nokārtojās. Tagad pat mums šeit ir krietni meža gabali iedalīti izmēģinājumiem.

Jūs interesē Vaņas Ciruļiria liktenis? Tagad viņš lielā godā. Bet kautrīgs un bikls, kāds bijis, tāds arī palicis.

Ej tad nu izproti, kas par cilvēku, ja spriež tikai pēc izskata!

RAKSTNIEKA AUTOMATI

Tieksmi kļūt par rakstnieku es jutu jau sen.

Draugi no literātu aprindām man neticēja:

— Nu, pamēģiniet vien! Vai domājat, ka tas viegli? Tas vis nav tā kā mašinas izgudrot. Tur visu iespējams matematiski aprēķināt un tūdaļ redzams, kas vajadzīgs. Bet literatūras laukā tik daudz neskaidrību …

— Vai varat iedomāties, — man sacīja kāds pazīstams rakstnieks, — es savus darbus pārrakstu divdesmit piecas reizes. Saprotiet: divdesmit piecas reizes!

— Blēņas vien! — es augstprātīgi atbildēju. — Man, piemēram, ir daudz interesantu atmiņu. Sēdies tikai un raksti.

Kad biju nosēdies pie baltas papīra lapas, man ļoti drīz uzmācās grūtsirdība.

«Patiesi, grūts darbs,» es nodomāju. «Ar ko tad lai sāk?»

Man nez kāpēc visu laiku tā vien gribējās risināt uz papīra matematiskas formulas. Vai arī vismaz vēlreiz uzrakstīt pārskatu par savu pēdējo darbu, kas saucas «Jautājumā par pseido- parametrisko rezonansi četrpolu schemās pie nenostabilizēta konturu režima».

Kaut kur apziņas dziļumos grozījās ne visai saprotamais vārds «sižets».

«Par ko īsteni lai rakstu?» prātā šaudījās doma. «Mēdz teikt, ka literatūrā pastāvot mākslinieciski tēli. Kas tie tādi par tēliem? Jāsāk tikai ar kaut ko, tad jau redzēs. Ko tu neteiksi — tēli!»

Pēdīgi es sadūšojos iemērkt spalvu un ķerties pie darba: «Manas atmiņas, dārgie biedri, kas skar…» Ko tālāk rakstīt, es tā arī nezināju. Un tad vēl no manas spalvas, kas nevarīgi karājās gaisā, noslīdēja tintes piliens, un uz raksta radās traips.

«Piķis viņu zina, kas te ir!» es nodomāju. «Vai tad var rakstīt ar tik draņķīgu spalvu! Rakstnieka darbībai nepieciešamas maksimalās ērtības. Kāpēc, piemēram, ik brīdi spalva jāmērc tintnīcā? Tas taču novērš no daiļrades procesa. Un tad vēl šis traips. . . Nē, vajadzīga pildspalva. Ļoti ideala, speciālā pildspalva. Brīnums, ka uzreiz par to nepadomāju.»

Vairākas dienas man pagāja, kamēr sameklēju labu pildspalvu, gar kuru es vēl pēc tam ilgi noņēmos, pārveidodams un papildinādams to līdz iespējamām robežām. Man izdevās panākt, ka pildspalva uzņēma sevī tik daudz tintes, ka tās pietiktu, lai uzrakstītu vismaz «Karu un mieru».

Apmierināts ar sasniegto, sēdos atkal pie rakstāmgalda.

«Manas atmiņas, dārgie biedri, kas skar …» es uzrakstīju itin veikli.

Bet tālāk par to atkal nevedās. Sākumā, kad spalva pieskārās papīram, man šķita, ka domas ritēs viegli un brīvi. Taču, kamēr es uzrakstīju šo mazo frāzi, domas aizsteidzās rakstītam priekšā, kaut kā sapinās un pārvērtās neiedomājamā juceklī.

«Roka nepagūst tikt līdzi domām. Nav iemaņas,» es spriedu. «Ir gan labi tiem rakstniekiem: viņi tikai zina rakstīt.. .»

Pēkšņi man prātā iešāvās brīnišķīga ideja. Es pat gaisā palēcos aiz prieka. Nu, kā tad! Tas taču tik vienkārši. Visi rakstnieki aiz skaudības plīsīs. Jāuzbūvē īpaša mašina.

Es dzīvi iztēlojos šo mašinu. Ļoti pilnīgs skaņu pierakstīšanas aparats. Es, lūk, staigāju pa istabu šurp turp un skaļā balsī izklāstu savas atmiņas. Jutīgs mikrofons uztver manu brīvo stāstījumu, un aparats pieraksta to uz lentes. Istabā klusums. Nekas nenovērš manu uzmanību. Kāds te var būt salīdzinājums ar mašīnrakstītāju vai stenografisti. Mašina vis nekļūdīsies un ne- pārvaicās. Pēdīgi — sveša cilvēka klātbūtne ierobežo domas brīvo lidojumu.

*

Kāds mēnesis pagāja, kamēr projektēju un izgatavoju šo nepārspējamo rakstnieka diktografu. Tiesa, tas iznāca ļoti masivs un aizņēma visu rakstāmgaldu, toties strādāt ar to bija neparasti ērti.

Skaņu pieraksta uz magnētiskas lentes. Viegli piespiežot

pogu, aparats tiek pārslēgts un no reproduktora atskan mana paša balss, kas atkārto sacīto. Ja man nepatīk, piemēram, kāds izteiciens vai izteiktā doma nav pietiekami skaidra, tūdaļ nospiežu otru pogu. Neizdevies posms tiek izdzēsts.

Tagad vēlreiz var atkārtot teikumu, pārveidojot to labāk. Turklāt vēl jāpiebilst, ka, lai autoram radītu atbilstošu garastāvokli, no otra rupora, ja es to vēlos, atskan viegla, uzmundrinoša muziķa.

Skaidrs, ka mašīnrakstītāja, uzmanīgi klausoties reproduktora, nu jau bez manis viegli pārrakstīs fiksēto runu un man rokās nonāks pilnīgi gatavs manuskripts.

Aparata pirmā pārbaude praksē izrādījās neparasti sekmīga.

Es runāju, kā man likās, ārkārtīgi skaisti. Pastaigājoties pa istabu, situ sev pa krūtīm ar dūri, bet savas runas beigās pat nedaudz apraudājos. Man šķita, ka negaidot esmu radījis ģeniālu aparatu.

Toties cik ļoti biju vīlies, kad visu diktēto ieraudzīju pārrakstītu uz mašinas!

Izskatījis manuskriptu, es šausmīgi pārbijos.

— Jūs te esat kaut ko saputrojusi! — es mašīnrakstītājai noskumis teicu. — Vispirms, pieturas zīmes nav īstā vietā.

Nu, paskatieties: «Manas atmiņas dārgie. Biedri, kas skar . . .» Iznāk absurds . . .

Mašīnrakstītāja aizgāja apvainojusies un sašutusi. Turpretim man visu dienu nebija miera. Vajadzētu ņemt parasto spalvu, izlabot kļūdas. Bet ne jau tāds bija mans lepnais izgudrotāja gars. Manā iztēlē jau veidojās cita, daudz pilnīgāka mašina. Tajā, protams, nedrīkstēja būt vietas tādai detaļai kā jūtīga un untumaina mašinrakstītāja.

Vakarā pie manis atnāca rakstnieks S., kurš visos disputos par tematu, kā jāraksta, bija pazīstams ar savām dedzīgajām runām, taču pats vēl nekā nebija uzrakstījis.

—  Kā nu veicas? Vai rakstāt? — viņš bargi noprasīja.

—  Protams. Pateicos jums, — es mierīgi atbildēju. — Iznāk diezgan labi.

Rakstnieks visu vakaru norunāja par jauno prozas teoriju un nokritizēja pieeju sižeta attīstībai, ko bija izdomājis rakstnieks Š. Es turpretim nopūlējos pierādīt, ka mūsdienu literāti neprot zinātniski pieiet pašai rakstīšanas procesa technikai. Mēs ļoti maz sapratām viens otru, bet vispār palikām apmierināti.

— Gribu jums uzdāvāt šo skaņu pierakstīšanas mašinu, — es atvadoties piedāvāju. — Tā jums krietni vien palīdzēs.

Rakstnieks aizdomu pilns palūkojās uz sarežģītajiem apara- tiem, kas bija salikti uz galda, bet manu piedāvājumu pieņēma.

—  Labi. Pateicos, pacentīšos jūsu aparatu izmantot, — viņš nedroši teica.

Jauno aparatu būvējot, aizritēja trīs mēneši. īstenībā to vairs nevarēja saukt par aparatu. Tā bija komplicēta ietaise, kas aizņēma pusi istabas.

Milzīgos metaia skapjos bija novietoti masivi skaņu anali- zētāji. Katram burtam bija atbilstošs skaņu filtrs. Tiklīdz mikrofona priekšā nosauca kādu burtu, aparatūra tūdaļ iedarbināja atbilstošu rakstāmmašīnas taustiņu. Varēja runāt, cik vien ātri tīk, un reizē arī nopriecāties, kā no mašinas slīd laukā uzrakstītais teksts.

No modernās zinātnes un teclmikas viedokļa tas bija ļoti pilnīgs aparats. Bet . .. Atkal radās «bet».

Atceros, cik braši, automātiskās klaviatūras sparīgo klaudzienu uzmundrināts, sāku diktēt. Viss gāja lieliski, bet, diemžēl, tikai tik ilgi, kamēr paņēmu rokās pirmo uzrakstīto lapu.

Lūk, kas tur bija rakstīts:

«Manas atmiņas dāgie biedri kas kar …»

Es paliku gluži mēms aiz sarūgtinājuma. Mana rnašina rakstīja kā pilnīgs analfabēts. Kā tas varēja gadīties? Un tacl tikai man ienāca prātā, ka vainīga nav vis mašina, bet cilvēki, kas vārdus bieži raksta pavisam citādi, nekā izrunā. Tiešām, burtu «r» aiz gara patskaņa bieži neizrunājam pietiekami skaidri, bet divus blakus stāvošus vienādus līdzskaņus parasti izrunājam tikai vienreiz. Mašina šo aplamību neievēro. Tā godīgi raksta visu tā, kā dzird, un neizdara nekādus labojumus.

Mašinu uzlabojot, pagāja vēl divi mēneši. Tagad tā aizņēma jau gandrīz visu istabu, toties rakstīja pilnīgi bez kļūdām.

Nestāstīšu sīkāk, kādu vilšanos man sagādāja arī šī mašina. Sacerējums, kas radās ar tās palīdzību, man šķita ārkārtīgi juceklīgs un tukšs.

«Acīm redzot es neprotu savas domas dzīvi un spilgti ietērpt vārdos. Man nav tādu spēju,» tāds bija mans neiepriecinošais slēdziens.

Par pašām domām man gan nebija nekādu šaubu. Domas varēja būt tikai lieliskas. Es jutu, kā tās virmo manā galvā, laužas uz āru, bet, izteiktas ar smagas mēles palīdzību, kļūsi bālas un neizteiksmīgas.

Lēmums uzbūvēt vēl vienu ārkārtīgi pilnīgu aparatu radās man tieši tajā mirklī, kad pie manis viesos atnāca rakstnieks G., kas bija sarakstījis milzum daudz darbu, kurus nez kādēļ neviens negribēja lasīt.

— Nu, kā iet? Vai strādājat? — viņš laipni apvaicājās.

—  Dzirdēju, ka jums jau daudz uzrakstīts.

— Jā, šis tas ir gan, — es drūmi atbildēju.

— O, tas taču ļoti interesanti! — rakstnieks G. turpināja.

—  Zēl, ka esmu nevaļīgs, citādi gan izlasītu . . . Patiesību sakot, es atnācu darīšanās. Rakstniekam S. jūs uzdāvājāt uzlabotu diktografu. Iedomājieties, viņš visas izdevniecības pārplūdinājis ar saviem manuskriptiem! Tas taču velns zina kas! Vai es arī nevarētu dabūt tādu aparatiņu? Gauži lūdzu jūs: pagādājiet! Vai jā?

Atbildes vietā paņēmu rakstnieku zem rokas un ievedu istabā, kur bija novietots mans pēdējais burtu drukātājs modelis.

— Dāvinu jums vēl labāku aparatu nekā rakstniekam S., — iedams mumināju. — Pats rakstīs pēc jūsu balss skaņas. Ņemiet tikai. Tas mani traucē.

Ieraudzījis pārmērīgi pieblīvēto istabu, rakstnieks G. mazliet nobāla.

—  Bet vai to visu varēs… salikt vasarnīcas šķūnī? — viņš pabailīgi ieprasījās, acīm redzot nobijies no skapju lielajiem apmēriem.

— Varēs, — es noteikti apliecināju. — Došu smago mašinu . pārvešanai. Aizsūtīšu cilvēkus … Tikai ņemiet!

Pagāja pusgads spraigā darbā.

Nu beidzot ir gatava jauna, vispilnīgākā rakstīšanas mašina, kādu vien var iedomāties.

Tā patiesi ir brīnums. Šeit vienkopus apvienoti jaunākie sasniegumi radiotechnikā, telemechanikā, automatikā un elektro- fizioloģijā. Visa iekārta aizņem trīs istabas.

Speciālā, ērtā krēslā nosēžas rakstnieks — autors. Tiesa, izskats viņam mazliet dīvains. Dažā ziņā viņš atgādina notiesāto uz elektriskā krēsla. Rakstniekam galvā kupolveidīga metala cepure, no kuras stiepjas spirālveidīgi vadi. Tādi paši vadi piestiprināti pie radošā rakstnieka rokām un kājām.

Patiesību sakot, jaunās mašinas darbības princips ļoti vienkāršs.

Visiem labi zināms, ka mūsu organismā rodas vājas elektriskās strāvas, kas klīst pa ķermeni. Šo strāvu raksturs atbilst dažādu cilvēka orgānu darbībai. Medicinā jau labi sen lieto aparatus, ar kuru palīdzību elektriskos signālus, kas rodas, piemēram, no sirdsdarbības, pieraksta uz papīra lentes un ārsti tos uzmanīgi izpēta.

Nervu sistēmas pētīšana, pamatojoties uz elektrofizioloģis- kām strāvām, arī pazīstama jau sen. Par savu nopelnu es

uzskatu tikai to, ka man izdevās atšifrēt niecīgos signālus, kas pavada mūsu domāšanu. Taisnība, nebija viegli pārvērst tos spēcīgu elektrisku impulsu sistēmā. Bet nu jau esam tam visam pāri. Četrpadsmit skapju, piepildīti ar simt divdesmit piecām elektronu lampām, lieliski veic šo uzdevumu. Manas domas viegli pārvēršas skaidrā mašinraksta tekstā.

Ilgi neuzdrošinājos izmantot šo neparasto brīvo daiļradīšanas iespēju. Arvien gaidīju iedvesmu un labu garastāvokli. Un nu beidzot šis brīdis bija klāt… Stingri tiek piestiprinātas aproces — rokassprādzes. Gludi noskūtajā galvā tiek uzmaukta kupolveidīga elektriskā cepure. Tagad, šķiet, viss ir gatavs. Sig- nalaparati rāda, ka vienpadsmit laborantu atrodas savās vietās. Var sākt.

Drebošu roku piespiežu iedarbināmo pogu . . .

…Tekstu, ko biju ieguvis ar domu pierakstīšanas mašinas palīdzību, vērīgāk pētīju jau gultā, kur iegāzos, pārpūlēšanās un jaunas neveiksm.cs pieveikts.

Lūk, kas lēkāja manu iekaisušo acu priekšā:

«Manas atmiņas . .. manas atmiņas . . . Kaut tikai neatslābtu spriegums tīklā! . . . Par kādām atmiņām tad īsti gribu rakstīt? Nē, labāk sākšu tā: «Raugoties klusajā Melnajā jūrā . . .» Nav labi «klusā Melnā jūra…» Ir tāds «Klusais okeāns»… Kaut gan . . . atceros gluži labi, ka jūra toreiz patiešām bija klusa .. . Dīvaini … Kā tad šajā gadījumā lai raksta? .. . «Raugoties Melnajā jūrā, kura tobrīd bija klusa . .. un kura .. .» Šī muļķīgā cepure spiež galvu! . . . Vajadzēs uzlabot… Nu ko tad, velns parāvis, lai iesāku ar šo kluso jūru?»

Un tā vien.

Domu pierakstīšanas aparatu es uzdāvināju dramaturgam N. Pēdējā laikā sabiedrība ne vienu vien reizi bija pārmetuši šim autoram domas sastingumu. Viņš savukārt taisnojās ar to, ka sapnī tas bieži redzot dažādus skatuves tēlus, bet, kādus īsti, to viņš atmodies nevarot atcerēties.

Mana mašina šim autoram krietni vien palīdzēja.

Ārsti atzina, ka esmu ārkārtīgi pārpūlējies.

— Jums nepieciešams kādus trīs mēnešus atpūsties vientuļā lauku apvidū, — viņi teica.—Jūs taču esat veicis tādu milzīgu darbu! Tik ārkārtīgi panākumi! Visas mediķu aprindas pārsteigtas . . . Jūsu aparats, kas reģistrē smadzeņu darbību . . .

Viņi acīm redzot mani nesaprata.

Nevis divu gadu spraigais darbs sabeidzis manus nervus, ne! Manu veselību iedragāja sūrā neveiksme.

Es taču gribēju kļūt par rakstnieku!

Tikai šajā nolūkā es uzbūvēju tik daudz sarežģītu mašinu. Visas tās izrādījās lieliskas un derīgas. Diktografus un burtu pīeraktīšanas mašinas izlietoja citi literāti. Rakstnieks G., neskaitāmo, neviena nelasīto grāmatu autors, savu ražīgumu palielināja tiktāl, ka viņam pašam apriebās un viņš pēkšņi atmeta rakstīšanu. Domu pierakstīšanas mašinu plaši izmantoja medi- cinā un lai sazinātos ar kurlmēmiem. Skatuves gaismu ieraudzīja brīnišķīga luga, ko dramaturgs N. bija iecerējis sapnī.

Tomēr es par rakstnieku nekļuvu.

«Kāpēc tā?» mocījos ar.domām. «Liekas taču, ka visa mana darbība bija vērsta tieši uz to .. .»

Ilgi nomocījos ar rūgtiem prātojumiem, kamēr man palīgā nāca kāds, šķiet, pavisam niecīgs gadījums.

Kādreiz laukos, pastaigādamies gar maza ezeriņa krastu, es ieraudzīju zemē nomestu skaistu zoss spalvu.

«Ar šo primitivo rīku cilvēki rakstījuši vēl nesen,» man iešāvās prātā. «Cik nožēlojamā līmenī toreiz atradās technika! Interesanti, kā to darīja?»

Pacēlis spalvu, es devos uz lapeni. Ar kabatas nazīti apdrāzu spalvu tā, lai varētu rakstīt. Pēc mana lūguma tūdaļ atnesa papīru un tinti.

Sākumā es uzzīmēju dažus ērmīgus velniņus. Tad pamēģināju rakstīt.

«Jā …» es domāju. «Rakstīt var. Patiesību sakot, ar tādu pašu spalvu strādājis Puškins, Ļermontovs, Gogolis, Šekspirs, Dante. Un viņiem iznāca itin labi. Bet man nez kādēļ neveicās. Ar tik lieliskiem līdzekļiem! … Redzams, ka izšķirošie šeit nav vis mechanismi, bet spējas un sīksts darbs. Bet ja nu pamēģinātu ar šo spalvu?»

Sirdīgi ķēros pie rakstīšanas, sasvītrodams veselas lappuses.

Tā radās šis īsais stāsts, ko uzrakstīju savas atpūtas laikā, pārrakstīdams trīsdesmit sešas reizes. Vai domājat, ka ar zoss spalvu? Nē, ar visparastāko!

SATURS

1. Karsta alas noslēpums………………… …………………… 3

2. Jauni ceļi………………………………………………………. 50

3. Zemes dziļumos……………………………………………… 84

4. Stāsts par kādu sprādzienu………………………………. 130

5. Trokšņi apakš zemes……………………………………… 150

6. Elektriskie šāviņi………………………………………….. 160

7. Ogļu ģenerators…………………………………………….. 177

8. Nobiedētais zibens………………………………………… 185

9.  Sarkankoka izgudrotājs…………………………………… 191

10. Rakstnieka automāti……………………………………… 197

Redaktore V. В r u t ā.n e. Māksi. red. R. J a n s о n s. Techn. red. I. S а u l e. Korektore I. Lasmane. Nodota salikšanai 1952. g. 10. augustā. Parakstīta iespiešanai 1952. g. 8. oktobri. Papīra formāts 60x92J /n;- <>.88 pap. 1., 12,75 iespiedi. -)-0,5 iespiedi, ielīmējumu, 13,79 izdevn. !. -ļ- 0,47 izdevn. I. ielīmējumu. Metiens 10 000 eks. JT 44512. Izdevn. № 5319-JSG0. Tipogr. pašūt. № 1325. Iespiesta Poligrāfijas mākslas arodskolā Nr. 2 Rīgā, Palasta ielā 3. Maksā bez' iesējuma 4 rbļ. 15 кар. -ļ- 80 кар. ielīmējumi. Iesējums 1 rbl.

ЛАТГОСИЗДАТ - РИГА Отпечатано в Художественном ремесленном училище № 2 полиграфистов, г. Рига, ул. Паласта, 3.

Content

Ohotnikovs Vadims Dmitrijevičs Meklējumu pasaulē

Karsta alas noslēpums

1. NOZUDUSI UPE

2. AFANASIJS KONDRATJEVIČS UZIET MIKLAS SMILTIS

3. PROFESORS NEIEREDZ SUŅUS

5. KOSTJA CER SASTAPT DINOZAURUS

6. SPRĀDZIENS

7. ATKAL NOSLĒPUMAINAIS SPĪDUMS

8. SUNS REDZ SPOKUS

9. DZIESMA PALĪDZ DZĪVOT

JAUNI CEĻI

ZEMES DZIĻUMOS

Pirmā nodaļa kustīgais skelets

Otra nodala «TRĪS MUSKETIERI»

Treša nodaļa KURMIS

Ceturta nodaļa VIESIS NO APAKŠZEMES

Piektā nodaļa GATAVĪBA VAROŅDARBAM

Sestā nodaļa Divas zemes

STĀSTS PAR KĀDU SPRĀDZIENU

TROKŠŅI APAKŠ ZEMES

ELEKTRISKIE ŠĀVIŅI

OGĻU ĢENERATORS

NOBIEDĒTAIS ZIBENS

SARKANKOKA IZGUDROTĀJS

RAKSTNIEKA AUTOMATI

SATURS